
Fie ca mulţi să înţeleagă la timp chemarea Gnozei şi 
să reacționeze pozitiv la ea spre mântuirea lor veşnică și a 
omenirii. 


JAN VAN RIJCKENBORGH 

A treia carte 
Necunoaşterea lui Dumnezeu 
este cel mai mare rău al omului 


Unde vă grăbiţi, o, voi oameni, care sunteţi cu mintea 
întunecată pentru că vă îmbătaţi cu acele cuvinte 
lipsite de Gnoză, cu acele cuvinte ale ignoranței totale, 
pe care nu le puteţi suporta şi le veţi vomita în final? 


Opriţi-vă şi treziţi-vă: priviți din nou cu ochii inimii 
voastre! Și dacă nu toți o puteți face, măcar să o facă 
cei care pot. Căci răutatea ignoranței inundă întreg 
Pământul şi aduce sufletul întemnițat în corp la ruină 
și îl împiedică să ajungă în portul mântuirii. 


De aceea, nu vă lăsaţi purtați de violența curentului, 
dar aceia dintre voi care sunt capabili să atingă portul 
mântuirii să se folosească de contracurent, să poată 
astfel intra în port. 


Căutaţi-L pe El ce vă va lua de mână și vă va conduce 
la porţile Gnozei, unde lumina limpede străluceşte, 
unde nu este întuneric; unde nimeni nu este îmbătat, 
ci toți treji şi-L privesc cu ochii inimii lor, pe EI, care 
doreşte să fie cunoscut. 


Dar ascultați cu atenţie: vocea Lui nu poate fi auzită 
şi numele Lui nu poate fi pronunţat, nici ochii trupului 
nu-L pot vedea. Numai Sufletul-Spirit o poate face. 

De aceea trebuie, în primul rând, să sfâşiaţi veșmintele 
pe care le purtaţi: țesătura ignoranței, temelia răutăţii, 
lanțurile corupției, închisoarea întunecată, moartea 
vie, cadavrul cu simțuri, mormântul pe care îl purtaţi 
peste tot cu voi, jefuitorul ce sălășluieşte în voi, ce-și 
arată ura prin ceea ce iubeşte și invidia prin ceea ce 
urăște. 


Acesta este veșmântul funest în care sunteți îmbrăcaţi, 
veșmântul care vă împiedică să respiraţi. Vă coborăţi şi 
vă identificaţi cu el, pentru a nu mai putea niciodată să 
priviți în sus şi să vedeţi spectacolul frumuseții adevărului 
şi a binelui de acolo, să nu vă facă să urâţi cumva 
răutatea veșmântului vostru şi să ajungeţi să vedeți prin 
înşelăciunile şi capcanele sale. 


Pentru că vă face simţurile insensibile, închizându-le într-o 
abundență de materie şi le umple cu plăceri păcătoase, ca 
să nu auziți ceea ce este atât de necesar pentru voi să auziți 
și să nu vedeți ceea ce atât de mult aveţi nevoie să vedeți. 

A patra carte 
Discursul lui Hermes spre 
slava lui Dumnezeu 


Dumnezeu, puterea lui Dumnezeu și natura divină sunt 
slava a toate. 


Dumnezeu este începutul, ideea originară, facultatea de 
creştere şi substanța tuturor creaturilor; Ințelepciunea 
care conduce la manifestarea tuturor lucrurilor. 


Puterea lui Dumnezeu este cauza, naşterea și creşterea; 
puterea activă, destinul, moartea şi reînnoirea. 


În Abis era un întuneric infinit, Apă şi Respirația activă 
a Creaţiei. Toate acestea erau în Haos prin puterea lui 
Dumnezeu. 


Apoi Lumina sfântă s-a eliberat pe sine, elementele 
primordiale au fost separate de substanța umedă; ele 
s-au densificat și toți dumnezeii, împreună au înfăptuit 
separarea între aspectele naturii, de acum gata să 
germineze. 


Din nedefinit şi din fară formă, elementele uşoare ale 
luminii s-au separat urcând, în timp ce elementele mai 
grele şi-au găsit susținerea pe nisipul umed ca Totul, 
prin activitatea Focului, să fie diferențiat în părțile 
lui componente și să fie pus în ordine de Respirația 
Creaţiei şi ținut într-o mişcare perpetuă. 

Universul s-a manifestat pe sine în şapte cercuri, iar 
dumnezeii s-au prezentat ei înşişi sub formă de stele, 
cu toate constelaţiile lor. Natura, în toate aspectele ei, 
a fost croită să formeze o ordine organică cu ajutorul 
tuturor dumnezeilor prezenţi în ea, iar cercul ce o 
înconjura şi care era învăluit de un nor astral, a fost 
pus în mişcare circulară de către Respirația divină. 


Fiecare dumnezeu, conform cu propria-i putere, 
a creat ceea ce i-a fost încredinţat; astfel au apărut 
patrupedele şi târătoarele, animalele care trăiesc în 
apă, animalele înaripate şi toate seminţele roditoare, 
iarba şi toate florile. Sămânţa renașterii era conținută 
în fiecare dintre ele. 


Dumnezeii au chemat la ființă rasele oamenilor, astfel 
ca ei să înveţe să cunoască lucrările lui Dumnezeu și 
să mărturisească, să fie martori la activităţile naturii, 


să crească în mulțime, şi să domine într-o manieră 
absolută asupra a tot ce se află sub ceruri şi să ajungă 
să cunoască Lucrurile Bune. Astfel ei aveau să crească 
în timp ce măreau și multiplicau abundența. 


Dumnezeii au creat toate sufletele, care au fost 
semănate în carne conform destinului şi prin medierea 
dumnezeilor din cercuri, pentru ca ei să observe în mod 
exact cerul, cursul dumnezeilor cerești, lucrările divine 
și activitatea naturii; 


ca să ajungă să cunoască adevăratul Bine, şi Puterea 
divină care ţine roata destinului în mişcare; 


și astfel să învețe să distingă între bine şi rău şi 
să adopte în întregime Arta sublimă de a îndeplini 
lucrurile binelui. 


14. 


15. 


16. 


Încă de la bun început aceasta a fost calea lor: în timp 
ce câștigă experiență de viață, să devină conştienţi 
că destinul lor este dependent de cursul circular al 
dumnezeilor. În cele din urmă ei sunt eliberaţi şi lasă 
în urma lor mari monumente pe pământ, care ne aduc 
aminte de lucrările sublime pe care le-au făcut odată 
cei eliberați. 


Tot ceea ce în cursul timpului răpeşte lumina şi 
împrăștie întuneric: formarea de carne animată, 
crearea de urmaşi precum animalele tinere, toate 
lucrurile omeneşti care cauzează veştejirea; va fi 
reînnoit de către Destin, prin reînnoirea dumnezeilor și 
prin ciclurile naturii când se va împlini numărul lor. 


Căci divin este universul cosmic fondat în unitate 
împreună şi reînnoit prin natură; căci şi natura, 
de asemenea, se află ancorată în Omnipotența lui 
Dumnezeu. 

III 


Vegheaţi, căci nu ştiţi 
nici ziua, nici ora 


Am dori să vă atragem atenţia din nou asupra doctrinei 
universale arhaice, pe care scrierile lui Hermes Trismegistul 
o dovedesc şi care ne sunt din ce in ce mai la îndemână. 
Discuţiile noastre anterioare privitoare la Gnoza Egipteană 
se bazau pe două cărţi, iar acum vom continua cu a treia şi a 
patra carte. 

Nu este nevoie să zăbovim mult asupra întrebării dacă 
textele pe care le-am selectat fac sau nu parte cu adevărat 
din a treia şi a patra carte a scrierilor originale. Nenumărate 
ediţii de literatură hermetică au apărut în multe limbi de-a 
lungul cursului istoriei, dar niciodată nu a fost stabilită o 
secvenţialitate autentică. Cei care investighează cad însă de 
acord că sute, dacă nu, chiar mii de scrieri hermetice trebuie 
să fi existat, dintre care majoritatea, oricum, s-au pierdut. Cele 
câteva cărți rămase au fost aranjate în feluri diferite, conform 
punctului de vedere al compilatorului. Din acest motiv am 
decis să ne folosim propria intuiție. 


Vom examina acum o scurtă scriere, un discurs concis a 
lui Hermes: Necunoaşterea lui Dumnezeu este cel mai mare rău 
al omului, după care vom aprofunda Discursul lui Hermes spre 
slava lui Dumnezeu. Când citiţi aceste texte aţi putea să simțiți 
conţinutul lor ca fiind foarte familiar, deoarece, în mod repetat 
ați fost confruntați cu ideile care sunt dezbătute în ele. Oricum, 
aceasta nu trebuie să vă facă să le puneţi deoparte. Ideea este 
că, deşi poate veţi înţelege acestea într-un mod intelectual, ele 
revin acum la voi, dirijate de o intenţie puternică, cu o chemare 


24 


reînnoită, pentru că a venit timpul, timpul afirmării. 
Inceputul discursului lui Hermes nu este deloc flatant: 


Unde vă grăbiţi, o, voi oameni, care sunteţi cu mintea 
întunecată pentru că vă îmbătaţi cu acele cuvinte lipsite de 
Gnoză, cu acele cuvinte ale ignoranței totale, pe care nu le 
puteţi suporta şi le veţi vomita în final? Opriţi-vă şi treziţi-vă: 
priviți din nou cu ochii inimii voastre! Și dacă nu toți o puteți 
face, măcar să o facă cei care pot. Căci răutatea ignoranței 
inundă întreg Pământul şi aduce sufletul întemnițat în corp la 
ruină şi îl împiedică să ajungă în portul mântuirii. 


În Şcoala Spirituală am discutat adesea despre câmpul 
astral, noul tărâm gnostic, care a fost pregătit să-și împlinească 
sarcina. Toţi cei care sunt ucenici ai Tinerei Fraternități 
gnostice sunt direct interesaţi de acesta. 

Acum li se dă un avertisment datorită poziţiei exclusive 
în care se află. Este un avertisment arhaic şi universal, cel 
care le parvine din urmă cu mii de ani. Înţelepciunea despre 
care ni se permite să dăm mărturie este veche de cel puțin 
400.000 de ani. Este un avertisment menit fiecărui grup 
care se află în aceeaşi poziție de excepţie, un avertisment 
pentru fiecare tânără Fraternitate Gnostică. Punctul central al 
acestui avertisment este că răul nu permite, nu poate permite 
oamenilor să ajungă în porturile mântuirii. Dacă vă străduiți 
să participaţi la viaţa interioară a Gnozei, puteți fi sigur că 
va exista o luptă pentru voi. Dacă perseverați cu adevărat nu 
puteţi să scăpaţi de această luptă. 

De fapt, aceasta dovedeşte că ucenicul a intrat 
ireversibil în stadiul iniţial, spre dobândirea unei noi 
conştiinţe. Gândiţi-vă numai, în legătură cu aceasta, la 
tentaţiile Domnului lisus în deşert, când şi-a început lucrarea. 

„Răutatea ignoranței inundă întreg pământul”. Ceea 
ce este numit rău, este elixirul vieţii în dialectică, elixirul 
vieții în contranatură, întreaga atmosferă a dialecticii în care 
trăiesc toate creaturile. Nu ne vom ocupa cu întrebarea cum a 

apărut acest elixir de viaţă al contranaturii, respiraţia morții; 
cum a ieșit la suprafață răutatea ignoranței. Cititorul interesat 
poate obţine informații abundente asupra acestui subiect 
în literatura noastră. Haideţi acum să înţelegem că răutatea 
contranaturii, elixirul de viață al dialecticii, există. 

Noi, fiinţele născute în natură, suntem sădite, într-o 
sferă de viață care este dezastruoasă pentru manifestarea 
salvării. Respirăm în sfera de viață a morţii şi, prin virtutea 
naşterii noastre naturale, suntem una cu aceasta într-atât, că 
putem considera această legătură completă. Aşa că fiecare ar 
trebui să ia în considerare discuția aceasta ca pe o chestiune 
foarte personală. Nimeni nu ar trebui să se gândească la 
altul în ce privește această problemă, ci în primul rând să-și 
canalizeze atenția asupra lui însuşi. 

Unitatea noastră cu elixirul morţii este în special 
determinată de natura şi starea sângelui, în care trecutul 
microcosmosului se manifestă pe sine. Cu toate acestea, nu 
numai toți predecesorii își vorbesc propria limbă de sânge, 
ci şi factorii ereditari îşi joacă rolul, ceea ce înseamnă şi 
predecesorii din microcosmosul părinţilor noştri. Toate aceste 
voci vorbesc în sângele nostru. Tot ce, aproape nesfârşita linie 
de strămoși a făcut sau a ratat să facă, are o influenţă notabilă 
asupra stării sângelui. Pe această bază atragem forţe, eteri şi 
alte influențe care hrănesc sângele şi care sunt înrudite cu el, 
pentru că cele ce se aseamănă se atrag. 

De asemenea trebuie să vă atragem atenția asupra 
organelor corpului uman care produc sânge, precum măduva 
osoasă. Aceste organe consistă din celule care, la rândul lor, 
sunt alcătuite din nenumărați atomi; fiecare atom este o lume 
mică în sine. Dacă fluxul sanguin este un curent al morții — şi așa 
şi este —, dacă fluxul nostru sanguin este una cu contranatura — 
şi aceasta este adevărat —, miezul este înrădăcinat nu numai în 
sânge, ci în toată ființa, „până în oase”, aşa cum afirmă Biblia; 
până la fiecare fibră, fiecare celulă a corpului nostru. Acesta 
este un adevăr de necombătut, de la care niciunul dintre noi 
nu ne putem sustrage şi de care trebuie să ţinem cont. 

Corporalitatea este o personalitate de necesitate care 
este chemată să se dăruiască pe sine omului originar din care o 
rămășiță este încă prezentă în microcosmosul zilelor noastre. 
În filozofia Rozacrucii, această rămășiță este numită atomul 
originar, atomul Christos sau roza inimii. 

Este sarcina personalității de necesitate să se dedice 
ființei originare din microcosmos, deoarece putem naviga 
spre porturile mântuirii numai după ce vom transfigura, după 
ce vom deveni una cu ființa originară din noi. Pentru a fi 
capabili să împlinim această sarcină stabilită pentru noi de 
către Dumnezeu, avem două organe care vor asigura începutul 
şi împlinirea acestei călătorii spre casă: sanctuarul inimii şi 
sanctuarul capului. Acestea au propriile procese metabolice 
şi diferă mult, în acest sens, de restul personalităţii. Structura 
atomică a sanctuarului inimii și al capului diferă de structura 
celorlalte organe. De la naşterea personalităţii, procesul 
metabolic al părţilor importante din cap şi inimă este ținut 
separat de celelalte procese de întreținere, cât se poate de mult, 
pentru a menține deschisă posibilitatea de a împlini chemarea 
omului născut din natură la sarcina primită de acesta: aceea de 
a fi absorbit de fiinţa originară; de a se dărui pe sine total, de a 
se preda omului divin originar aflat în microcosmos. 

Inima septuplă este tronul lui Isis, Mama Vieţii, locul 
unde este păstrat atomul originar. Este și locul unde Lumina 
Septuplă, lumina celor şapte raze, lumina Sfântului Spirit 
trebuie să găsească acces. Inima poate, de aceea, să fie 
comparată cu poarta de lumină a Betleemului. 

În Gnoza chineză capul septuplu este numit „oraşul de 
jad”, iar în Sfânta Scriptură este numit „lerusalim”. Cartea 
Apocalipsei evidenţiază că trebuie să transformăm acest 
Ierusalim în Noul Ierusalim, orașul lui Dumnezeu. În acest 
oraş găsim inima cerească, sau sala de purpură, sau sala 
tronului Dumnezeului din noi. Din inima lui Isis, din inima 
Mamei Vieţii, acest Dumnezeu trebuie mântuit pentru a putea 
fi capabil să acceadă la tronul lui din sala de purpură. 

Acum, dacă deveniți vii în interior pentru ceea ce 

trebuie să faceţi şi ceea ce trebuie omis spre a urma această 
chemare divină, apare adversarul, răutatea ignoranței. 
„Această răutate ”, spune Hermes, ,„ inundă întregul Pământ”. 
Vrăjmaşul va face tot ce îi stă în putinţă să ne împiedice să 
intrăm în porturile mântuirii. 

Așadar nu există niciun motiv pentru a sta la soare, la 
bronzat, mistic vorbind, ci este momentul să ne punem pe 
treabă şi să începem să lucrăm la fiinţa noastră, viguros şi cu 
intuiție clară și pătrunzătoare. Revelația gnostică a mântuirii 
este menită şi ţinteşte către vieţile individuale ale fiecăruia 
dintre noi. De aceea, dacă cineva îi înţelege chemarea şi este 
binevoitor în a răspunde pozitiv, acela va avea nevoie să 
lucreze cu perseverenţă la viaţa personală, cât mai este încă 
timp. Dacă cineva face astfel, acela va putea fi îndreptăţit să 
lucreze şi pentru salvarea altora spunând: 


Unde vă grăbiţi, o, voi oameni, care sunteţi cu mintea 
întunecată pentru că vă îmbătaţi cu acele cuvinte lipsite de 
Gnoză, cu acele cuvinte ale ignoranței totale (...) 


Beţia, o beţie a simţurilor, este o anomalie a conștiinței. 
Omenirea este ţinută într-o stare constantă de ecranare a 
conştiinţei cu ajutorul fluxului sanguin, care este grăbit 
prin orașul de jad, sanctuarul capului şi prin ritmul inimii. 
În cele din urmă, această îmbătare continuă provoacă o 
degenerescenţă, lezând, și în final anihilând variatele funcții 
vitale ale personalităţii. Atâta vreme cât corpul de necesitate nu 
a atins o stare de degenerescență completă, susceptibilitatea ce 
planează asupra eliberării luminii este exclusă. Totuşi rămâne 
o posibilitate pentru ca înnourarea conştiinţei să cedeze 
pentru un moment, de exemplu, ca rezultat al unei experienţe 
foarte intense, care, atunci, va acţiona ca un şoc. În astfel de 
momente capul şi inima pot fi folosite conform chemării lor 
adevărate. De aceea, în astfel de momente Hermes a spus: 
„cuvinte ale ignoranței totale, pe care nu le puteți suporta şi 
le veți vomita în final”. În această stare de luciditate veţi putea 

vedea clar, cu ochii inimii duble — inima lui Isis și cea a lui 
Pimandru — ce anume aveţi de făcut. 

Forţa de lumină a Gnozei, elixirul de viaţă al mântuirii 
intră din nou în ucenic, în mod repetat şi se face simţit în 
sistemul lui. Cu toate acestea, această forță de lumină este 
mereu coruptă de răutatea ignoranței. Dacă, de exemplu, 
participaţi de ceva timp la o conferință într-unul dintre 
punctele de focalizare gnostică, veți fi încărcaţi cu forţă de 
lumină. Pentru o scurtă perioadă de timp va vibra în sângele 
vostru, însă curând și destul de uşor, fără să ştiţi, veţi fi din 
nou absorbiți de răutatea ignoranței și legaţi de pământ. Astfel 
forţa de lumină este din nou pierdută din cauza acestei răutăți 
a ignoranței. Apoi se poate întâmpla ca, exact în momentul 
care contează, să vă găsiţi în lipsă de ulei pentru candela vieţii. 

Nu este imaginaţie cât este o certitudine că în timpurile 
ce vor veni vor fi momente când va fi auzită chemarea ,, Mergeţi 
să întâmpinați Mirele!”. Atunci va trebui să vă arătați 
veșmintele de nuntă. Gândiţi-vă la fecioarele nechibzuite și 
la cele înțelepte; cele înțelepte aveau îndeajuns ulei pentru 
lămpile lor, în timp ce fecioarele nechibzuite, la momentul 
chemării nu aveau nimic. 

În prezent, de asemenea, toţi cei care vor să intre în sala 
de Nuntă ca invitaţi vor trebui să ţină minte avertismentul: 
„Vegheaţi, căci nu știți nici ziua nici ora (...)” 

IV 


Inchisoarea sângelui 


În Romani 7 citim: 

„Știm cu adevărat că legea este spirituală, dar eu sunt 
de carne vândut sub păcat. Pentru că nu știu ce fac; căci nu 
ceea ce voiesc îndeplinesc, ci ceea ce urăsc, tocmai aceea 
săvârşesc. lar dacă fac ceea ce nu-mi este voia, mă potrivesc 
cu legea și zic că este bună. Dar acum nu mai săvârșesc eu 
acestea, ci păcatul care locuiește în mine. Fiindcă ştiu că în 
mine, adică în corpul meu, nu locuieşte ce este bun. Căci de 
voit voiesc, dar de lucrat binele nu-l lucrez. Căci nu binele 
pe care îl vreau, îl fac, ci răul pe care nu-l voiesc, pe acesta îl 
săvârşesc. Şi atunci, dacă fac ceea ce nu-mi este voia, nu mai 
sunt eu făptuitorul, ci păcatul care locuieşte în mine. 

Găsesc deci această lege, în mine, care vreau să fac 
binele, că anume răul se ţine de mine. Căci, după omul 
cel lăuntric, mă bucur de legea lui Dumnezeu, dar văd în 
mădularele mele o altă lege, care se luptă împotriva minţii 
mele şi mă face rob legii păcatului, cea din mădularele mele. 
Om nenorocit ce sunt! Cine mă va izbăvi de trupul morţii 
acesteia? Mulţumesc lui Dumnezeu, prin lisus Christos, 
Domnul nostru!” 


Am dori acum să discutăm despre faptul că toţi cei 
în care sufletul nou nu s-a născut, toți cei care nu au ridicat 
puterea de lumină a Gnozei în inima cerească, în spaţiul liber 
din spatele osului frontal, trăiesc într-o continuă stare de beţie. 

Substanţa narcotică responsabilă pentru aceasta este 
numită de Hermes „răutatea ignoranței”. Ea inundă întreg 
Pământul şi corupe orice condiţie de dezvoltare a sufletului 

nou în corp. Substanţa narcotică este una atmosferică şi 
este activă şi în sânge, chiar până la nivelul fiecărui atom al 
personalităţii, cu excepţia câtorva părți din inimă şi din cap 
care nu se află complet în strânsoarea naturii morții. 

Răutatea ignoranței caută să câștige puterea asupra 
inimii şi a capului, şi astfel să le facă complet nepotrivite 
pentru destinul lor măreț. Oricum, dacă lucrurile sunt încă 
drepte; dacă, drept o consecinţă a uceniciei serioase, nu aţi 
trecut de punctul fatal, răutatea ignoranței nu va reuși să facă 
mai mult decât a acoperi părțile vitale ale inimii şi ale capului 
întrucâtva, pentru a împiedica ori neutraliza orice activitate 
eliberatoare pozitivă a inimii şi a capului. Astfel omul se 
găsește într-o stare de captivitate atât de corect descrisă de 
Pavel în Romani 7: „Prin virtutea luminii ce mă atinge, mă 
întorc către lumină şi cu siguranţă vreau să fac ceea ce este 
bine dar puterea care există în sângele meu mă stăpâneşte şi, 
în consecință, fac ceea ce este rău.” 

Evident, Gnoza Universală a lui Hermes nu strigă 
„treziţi-vă” omului care este fundamental și structural 
înlănţuit de către această răutate, pentru că sărmana creatură 
nu ar fi capabilă să răspundă. Hermes strigă celui îmbătat: 
„Oprește-te și trezeşte-te. Și dacă nu toți puteți face astfel, 
măcar cei care pot”. 

Acesta este un avertisment pentru fiecare, înainte 
ca starea de beţie să deterioreze până într-o măsură în care 
starea de anormalitate să nu mai poată fi schimbată. Va fi 
limpede că, în acest moment de întoarcere, decisiv, în timp, 
această chemare trebuie repetată cu insistență, mai ales 
acum: „Opriţi-vă şi treziţi-vă, vedeţi din nou cu ochii inimii. 
Vomitaţi cuvintele ignoranței de la care v-aţi îmbătat. Şi dacă 
nu toţi puteți face aceasta, măcar să o facă cei care pot. Nu 
vă aşteptaţi unul pe celălalt. Ajungeţi dar la o faptă de viață 
eliberatoare, spontană”. 

Acum, câțiva ucenici ar putea gândi că acestea sunt 
cuvinte bune şi o sarcină splendidă pentru cei care se află încă 
în afara Școlii Spirituale. „Aceste cuvinte nu ni se adresează” 

vor argumenta ei, „fiindcă noi răspundem chemării Gnozei; 
deja am fost integrați în Școala Spirituală”. 

Măcar de-ar fi adevărat că nu se referă la voi! Nu uitaţi 
că Hermes nu şi-a direcționat chemarea către mase, așa cum 
Pavel, în Epistola către Romani, nu s-a adresat oamenilor 
în general. Nu, el vorbea unui grup anume. Când Hermes a 
vorbit acestui grup, el a subliniat emfatic: Şi dacă nu o puteţi 
face toţi, ca grup, măcar cei care pot”. 

A adresa un astfel de apel maselor ar fi absurd. 
Vorbitorul nu ar fi înţeles şi, mai mult, oamenii s-ar şi enerva. 
Imaginați-vă cum ar fi dacă ați spune tipului uman occidental, 
care se consideră superior, care este obişnuit de la naştere să 
se educe intelectual şi mistic și care este racordat complet la 
munca cu materia; care este febril ocupat, practic zi şi noapte, 
în domeniul social, politic și economic; dacă ar fi să-i spui 
acestui tip de om: „eşti beat, trezeşte-te şi converteşte-te” în 
timp ce în Occident în multiple activităţi mistice, cuvântul 
Dumnezeu şi numele lisus Christos sunt pronunţate de 
nenumărate ori la fiecare secundă. Direcţionând un astfel de 
apel către mase nu ar avea niciun sens. 

Oricum, toţi aceia care vor cu adevărat să scape de 
sub strânsoarea naturii morţii sunt, din cauza acestui lucru, 
obiectul încercărilor concentrate venite dinspre răutatea 
ignoranței. Ceilalţi care, neștiind că sunt intoxicaţi, există 
în natură şi se lasă târâţi de puterea curentului nu au la ce 
renunţa, deoarece ei sunt cât se poate de adevăraţi și autentici 
posibil: în şi din natură. 


Dacă răutatea ignoranței este prezentă în sângele vostru 
şi dacă încercaţi, ca persoană orientată gnostic, să vă retrageţi 
din situaţie, veţi dezvolta o tensiune imensă care va da naştere 
unui pericol intens. De aceea, într-un timp ca al nostru, dacă 
nu vă asiguraţi un control radical, veți deveni și rămâne 
anormal, mai anormal decât o persoană comună aparținând 
naturii. Aceasta este în întregime înghițită în iluzia naturii, 
este una cu ea. Poate că şi voi, sunteţi absorbiți în această 

iluzie a naturii, în timp ce vă credeţi a fi gnostici. De aceea, 
repetăm: fiți treji, perfect treji şi analizați-vă atent. 

Sângele curge prin inimă și cap; este râul morții care 
intoxică şi încapsulează toate părţile vitale ale inimii și ale 
capului, oraşul de jad, ca să nu faceţi lucrurile bune pe care 
vreţi să le faceţi, deoarece ați fost atinşi de lumina Gnozei. Din 
contra, în mod frecvent faceți exact opusul şi, în consecință, 
intraţi în practica răului. Astfel vă corupeţi corpul şi portul 
mântuirii se va afla dincolo de posibilitatea atingerii, în timp 
ce noul câmp astral se va întinde peste tărâmul gnostic. Veţi 
sta în continuare în răutatea ignoranței, nu pentru că sunteți 
vădit rău, ci pentru că tot cădeți înapoi în tipul sângelui vostru, 
aproape zilnic. Sângele vă intoxică, vă narcotizează și aceasta 
este dificultatea. 


În virtutea nașterii voastre naturale trăiţi într-un 
tărâm ostil şi din cauza esenței existenței voastre staţi drept 
în automenţinere. Peste tot este ură, ceartă, discordie şi 
individualism extrem. Sângele vostru se racordează la situație, 
iar conştiinţa naturală trebuie să se adapteze la acest lucru. 

Din cauza tipului de sânge, a tipului de sânge cu care 
v-aţi născut, aveţi câteva standarde. Consideraţi că un cutare 
lucru este bun, cutare lucru este rău, acest lucru este pozitiv, 
celălalt negativ. Aveţi câteva standarde de corect şi greşit, de 
pătrundere, discernământ în multe dintre lucruri și astfel vă 
creaţi simpatiile şi antipatiile. 

Cu toate acestea, propriile voastre standarde diferă clar 
de ale celorlalte persoane. În consecință, aveţi propria voastră 
cultură; trăiţi şi acţionaţi din ea şi de aceea aveţi conflicte! 

Acum aţi găsit Şcoala şi doriți să participaţi la noua 
stare de viaţă, la starea sufletului viu. Ştiţi despre această 
viață complet diferită din doctrina lui Hermes, din învăţăturile 
gnostice, din viețile celor mari. Lumina Gnozei ce doreşte să 
vă ghideze în portul salvării vine la voi şi vă pătrunde. 

Cu toate acestea, vă aflați într-o practică de viață; 
oamenii vă vorbesc și îi vedeţi acționând, vedeţi stilul lor 

de viață, sunteţi conştienţi de ce par să fie; chiar și simpla 
lor prezenţă are influență asupra voastră. Dacă nu vă place 
de cineva atunci focul nesfânt se aprinde pătimaş în voi. 
Tot ceea ce spune, tot ceea ce face, chiar şi prezenţa lui este 
împotriva tipului vostru de sânge şi se ciocnește cu propria 
cultură a sângelui. Imediat conștiința voastră este intoxicată 
iar starea sângelui vostru își arată din plin potențialul. Ca 
urmare a antipatiei pe care celălalt o stârnește în voi, răutatea 
ignoranței năvăleşte în sângele vostru, sunteți afectat până în 
străfundurile ființei voastre. În consecință, vă opuneţi celuilalt 
în cuvinte, gânduri sau acțiuni. Atunci sunteți întocmai 
animalului uman primitiv. 

În această stare de intoxicare nu vă puteți comporta 
altfel, sunteţi un animal golit de rațiune. Dacă nu v-aţi dat 
încă seama de acest lucru, îl veţi descoperi din rezultate, căci 
inevitabil veţi crea dizarmonie. Va fi neconcordonaţă, discordie 
înăuntrul şi în afara voastră. Uraganele sângelui vostru îşi 
năspustesc valurile cu putere, cu rezultate dezastroase. La un 
moment dat nu veţi mai înțelege nimic și veţi spune, privind la 
o a treia persoană: „Cum poate reacționa astfel? Aveam numai 
intenții bune!” Cu siguranţă, intenţiile voastre erau bune, dar 
erau limitate la propriile standarde, la propriul vostru sânge și 
la propria voastră cultură. Acţiunile voastre vin din interior, 
dar astfel de acțiuni echivalează cu cele ale unui prădător. Stă 
pândind și dând din coadă şi fără îndoială își va înfige colții 
ascuțiți în gâtul victimei. 

Astfel veţi continua să experimentați intoxicarea, beţia, 
cauzată de răutatea ignoranței. Este o stare de nebunie pură, de 
stupizenie oribilă în timp ce, și dorim să o spunem, în aceeaşi 
răsuflare, semnătura de a fi copilul lui Dumnezeu, poate că 
străluceşte pe feţele voastre. Cu acest statut de copil al lui 
Dumnezeu care radiază din voi, voi negați însăşi lumina. 

Exact contra acestui lucru admonestează Hermes 
Trismegistus în cuvintele dure: „De aceea trebuie, în primul 
rând, să sfâşiați veșmintele pe care le purtaţi: țesătura 
ignoranței, temelia răutăţii”. Dacă nu faceţi acest lucru, 

ucenicia voastră nu are sens. Dacă nu aveţi de gând să vă 
schimbaţi tipul sângelui, atunci veţi rămâne persoana care aţi 
fost dintotdeauna: 


„lanțurile corupției, închisoarea întunecată, moartea vie, 
cadavrul cu simţuri, mormântul pe care îl purtaţi peste tot cu 
voi, jefuitorul ce sălăşluieşte în voi, ce-și arată ura prin ceea 
ce iubeşte și invidia prin ceea ce urăște. 


Tocmai pe acestea trebuie să le distrugeți! Vedeţi prin 
capcanele pe care răul vi le întinde, ne îndeamnă Hermes 
Trismegistus. 


Acesta este veșmântul funest în care sunteţi îmbrăcaţi, 
veşmântul care vă împiedică să respiraţi. Vă coborăţi şi vă 
identificaţi cu el, pentru a nu mai putea niciodată să priviţi 
în Sus şi să vedeţi spectacolul frumuseţii adevărului şi a 
binelui de acolo, care să nu vă facă să urâţi cumva răutatea 
veşmântului vostru şi să ajungeţi să vedeți prin înşelăciunile 
și capcanele sale. Pentru că vă face simţurile insensibile, 
închizându-le într-o abundență de materie şi le umple cu 
plăceri păcătoase, ca să nu auziți ceea ce este atât de necesar 
pentru voi să auziţi și să nu vedeţi ceea ce atât de mult aveți 
nevoie să vedeți. 


Acesta este un limbaj clar, să nu îi ratăm înţelegerea. 
Aşa cum este un Dumnezeu în voi, în microcosmosul vostru, 
aşijderea este și răul în voi. Prin răul viu dinăuntrul vostru, 
negați Dumnezeul care se află închis în microcosmosul vostru. 
Acceptaţi acest lucru, deși nu vă place ideea. Acceptaţi că răul 
pe care îl experimentați nu vine din afara voastră, nu vine de la 
o ființă care există în afara voastră. Nu gândiţi că altcineva vă 
poate face rău fără cooperarea voastră. Răul pe care îl suferiți 
prin alții cât și răul care se manifestă prin voi înşivă menţin un 
ritm corespunzând cu puterile răului existente înăuntrul vostru. 

Răul se află în fiecare; el este inerent în personalitate. 

Îţi poate comanda şi va comanda și, din păcate vei găsi 
satisfacţie în el atâta vreme cât acționezi din cultura sângelui 
tău. Dacă nu faceţi fiecare efort să treceţi printr-o schimbare 
radicală, veţi rămâne în situaţia aceasta care vă va trage în jos 
şi vă va ţine acolo. Curentul de viaţă trebuie să treacă prin 
oraşul de jad, sanctuarul capului. Apoi facultăţile senzoriale 
vor fi din nou sensibile la lumină, materia va fi dată deoparte 
iar plăcerile păcătoase vor dispărea. 

Hermes nu se referea aici la dezmăţul sexual sau la 
degenerare. Aceasta nici măcar nu este menționată în acest 
discurs profund. Cuvântul „plăcere” are două înţelesuri: el este 
folosit pentru a se referi la plăcerile simţurilor și la plăcerile 
sufletului. În Biblie el este adesea folosit în a doua semanție, 
precum în Psalmul 36: „Le dai să bea din râul plăcerilor Tale”, 
iar în altă parte: „Dumnezeu se bucură în oamenii, în poporul 
său”. 

Plăcerea păcătoasă în textul hermetic înseamnă plăcere 
şi satisfacție provenite din acţiunile şi gândurile ce se ridică din 
cultura de sânge a unei persoane. Acela care își permite să se 
lase încarcerat de tipul său de sânge și cultură se întemnițează 
şi senzorial. El înfăptuieşte răul, gândind că face binele şi în 
aceasta găseşte satisfacție. Aceasta este intoxicația fatală a 
plăcerii păcătoase. Nu puteţi spune că Hermes Trismegistus 
nu s-a făcut înţeles pe deplin. 

Dacă acum realizați măsura în care răutatea ignoranței 
este inerentă omului născut în natură și cum înnourează 
conştiinţa ce caracterizează întreaga viață dialectică, atunci 
puteţi întreba: „Cum pot scăpa de ea?” 

V 


Karma — Nemesis și Calea 
spre eliberare 


Cum poate cineva scăpa de strânsoarea propriului tip 
de sânge şi de întunecarea conştiinţei ce-i urmează? Hermes 
răspunde astfel: 


De aceea, nu vă lăsaţi purtaţi de violența curentului, 
dar aceia dintre voi care sunt capabili să atingă portul 
mântuirii să se folosească de contracurent, să poată astfel 
intra în port. 

Căutaţi-L pe El ce vă va lua de mână și vă va conduce 
la porțile Gnozei, unde lumina limpede străluceşte, unde nu 
este întuneric; unde nimeni nu este îmbătat, ci toți treji și-L 
privesc cu ochii inimii lor, pe El, care doreşte să fie cunoscut. 

Dar ascultați cu atenţie: vocea Lui nu poate fi auzită și 
numele Lui nu poate fi pronunţat, nici ochii trupului nu-L pot 
vedea. Numai Sufletul-Spirit o poate face. 

De aceea trebuie, în primul rând, să sfâşiaţi veșmintele 
pe care le purtați: țesătura ignoranței, temelia răutăţii, 
lanțurile corupției, închisoarea întunecată. 


Trebuie atunci oare să căutăm un învăţător, un stăpân, 
sau un maestru care să ne accepte ca elevi, aşa cum se 
obişnuiește în lumea din jurul nostru? Trebuie oare să intrăm 
în legături personale? Trebuie să căutăm pe cineva pe care 
să-l urmăm ca pe o instanță? 

Nu! Textul se referă la El, Cel pe care îl putem vedea 
numai cu Sufletul-Spirit. Textul se referă numai la El, a cărui 
Voce nu poate fi auzită cu urechea fizică, al cărui Nume nu poate 

fi pronunțat cu organele fizice ale vorbirii şi care nu poate fi văzut 
cu ochii fizici. Textul se referă la El, care nu se va revela pe sine 
printr-o metodă de reflexie sferică sau alta. Textul se referă la 
EI, care este numit Pimandru sau Celălalt, Spiritul. Va trebui să 
căutaţi ghidul care nu poate fi găsit pe coordonata orizontală a 
existenţei. Acest ghid doreşte să vă ia de mână. Nu veți putea 
experimenta acest Celălalt decât într-un mod foarte special; cu 
Sufletul-Spirit, unitatea conștiinței spirituale şi inima care a fost 
purificată în Gnoză. 

Dacă vă veţi deschide inima pentru lumina luminilor, 
trandafirul inimii se va deschide iar culoarea şi parfumul lui 
vă va încuraja. Dacă urmaţi acea lumină, în conformitate 
cu țelurile şi esenţa ei şi dacă o faceţi să circule în sistemul 
vostru, chiar prin toate obstacolele şi împotriva curentului 
care intoxică, veţi putea atunci să fixați nucleul de lumină în 
inima cerească, în spațiul liber din spatele osului frontal. Apoi 
veţi pregăti această Cameră de sus, această sală a purpurii din 
oraşul de jad în mod corect , iar Pimandru, trezindu-se din 
somnul cel de moarte, se va urca pe tronul său în Camera de 
sus şi va celebra cu voi Cina Domnului. 

Pentru a celebra Cina Domnului va trebui să fie primit 
în Camera de sus. Pimandru, Dumnezeul din voi, vă va ghida 
atunci spre porţile Gnozei, spre porţile Capului de Aur, unde 
lumina puternică străluceşte, acolo unde nu este întuneric, 
unde nimeni nu este intoxicat şi toți sunt în luciditate perfectă. 


Dacă vreți să treceţi prin aceste porți, dacă sunteţi 
dispus să eliberaţi această împărăție din voi, va trebui întâi 
să vă sfâşiați veşmântul ignoranței, veșmântul zilnicei negări. 
Acesta este miezul uceniciei în Şcoala Spirituală. Acest lucru 
vă va ţine ocupați zi de zi, dacă vă dedicați serios lui. Va 
trebui să vă anulaţi tipul de sânge, cultura de sânge și astfel 
şi individualismul dialectic din care se explică întregul vostru 
profil caracteriologic şi comportamental, pentru a putea să vă 
schimbaţi zilnic. 

Prin tabieturile, obiceiurile comune, de zi cu zi şi prin 

comportament, care se pot explica prin tipologia sângelui 
vostru, voi îl negaţi pe Dumnezeul din voi. Nu facem aluzie 
la comportamentul excepţional, la lucrurile ieșite din comun 
de rele. Nu, țintim numai atitudinea de zi cu zi așa cum este ea 
dirijată de personalitate și de tipul de sânge. Această atitudine 
față de viaţă este puterea centrală a păcatului, cauza a tot 
ceea ce este mai monstruos, spune Hermes. Dacă, în Şcoala 
Rozacrucii de Aur, noi vorbim despre endura, despre abolirea 
sinelui natural şi urcarea transfigurătoare în Celălalt, nu este 
vorba despre cunoştinţe academice superficiale transmise 
ca mijloacele să întâlnească scopul, ci are o însemnătate 
profundă care cuprinde în înțelegere rațională întreaga ființă 
de sânge. Nimeni nu poate alunga răul negării printr-o simplă 
hotărâre a voinței: „Nu voi mai face aceasta niciodată”. Nu, 
acest lucru presupune o luptă intensă pentru că tipul de sânge 
este una cu universul dialectic. 

Răutatea ignoranței, a negării, este atmosferică, este 
una de esenţă şi legea inerentă a universului dialectic. Dacă 
vreţi să înțelegeţi aceasta, puteţi consulta cea de-a patra carte 
a comorii hermetice. 


Veţi citi în ea că spaţiul imens al celui de-al şaptelea 
domeniu cosmic, care este numit şi grădina dumnezeilor, 
a fost la început, înainte de zorii manifestării, un întuneric 
infinit în sensul că nimic nu fusese încă creat; haosul, sau 
abisul, aşa cum îl numește Biblia. 

În acest întuneric nu exista nimic în afară de Apa 
Vieţii, substanța rădăcină cosmică, Abraxis, care înseamnă 
„proprietățile spaţiului”. Când zorii zilei creaţiei au mijit, 
lumina sfântă s-a ridicat din întuneric, proprietăţile substanţei 
rădăcină s-au eliberat, iar din natura întunericului s-au separat 
câteva puteri-natură, pe care Hermes le-a numit dumnezei, sau 
rectori. În câmpul spaţiului încă neformat au devenit vizibile 
şapte puteri, șapte radiații, cele șapte raze ale Spiritului Septuplu 
ale manifestării universale, cu ajutorul cărora Dumnezeu, 
Cuvântul, este conectat cu creaţia Sa şi cu creaturile Sale. 

Sub influenţa razelor Luminii Septuple, în diversitatea 
lor fără limite, întreaga creaţie a izbucnit într-un veșmânt 
magnific de culori și forme, în timp ce Universul, ordonat 
de respiraţia creaţiei, era menţinut în mişcare de o circulație 
a radiațiilor Spiritului divin. Forţele planetare, spiritele 
planetare şi sistemele lor, au creat prin puterea lor ce le-a 
fost poruncit să creeze, astfel, de exemplu, s-au dezvoltat pe 
această planetă variatele regate ale naturii. 

Toate acestea, deşi de-o largă diversitate, conţineau 
sămânţa regenerării, a renașterii. În grădina grandioasă a 
dumnezeilor toată această viață care s-a dezvoltat pretutindeni 
şi a fost menţinută de radiaţiile Spirit universale, avea să se 
trezească în acea formă care răsărise inițial: Spiritul Universal 
însuşi. Astfel, entităţile ce odinioară puteau fi numite 
„oameni” în adevăratul sens al cuvântului, de asemenea au 
ieşit din pântecul eternității. Cuvântul „om” este derivat de 
la „„Manas”, care înseamnă „gânditor”, cineva care cunoaște 
adevărul şi înțelepciunea lui Dumnezeu şi cunoaşte planul lui 
Dumnezeu. 

Aceşti oameni ai începutului erau chemaţi să 
împlinească legile divine în universul vast al celui de-al 
şaptelea domeniu cosmic; să aşeze cunoaşterea planului 
lui Dumnezeu în practică cu ajutorul a ceea ce li s-a pus la 
dispoziţie de către creațiile dumnezeilor naturii, a rectorilor. 
În grădina dumnezeilor totul a fost pus la dispoziția omului. Li 
s-a dat posibilitatea de a multiplica prin împărțirea spiritului, 
ceea ce înseamnă Dumnezeu din Dumnezeu, ca spirit din 
spirit. Astfel universul celui de-al şaptelea domeniu cosmic 
era umplut de slavă. 

Există o lege universală a naturii aplicabilă, care 
leagă fiecare lucru din întregul univers şi organizează toate 
multiplicităţile creațiilor şi forțelor, mişcări şi acţiuni într-o 
singură putere. Această lege a naturii poate fi descrisă drept 
puterea cheie; este o autoritate de o putere uriaşă. În mitologie, 
această putere primordială, această lege de bază a creației, 
este numită Nemesis, ceea ce înseamnă că rămâne la fel, nu 

poate fi afectată, este imuabilă, inviolabilă. De aceea în lumea 
ideilor Greciei antice se face referire la Nemesis ca la zeița 
justiţiei răzbunătoare care pedepseşte viciul şi urmăreşte toată 
crima, tot delictul. 

Un alt nume pentru această forță primordială este 
karma. Ca principiu este absolut și de neschimbat. De aceea 
s-a spus odată în Doctrina Universală că „Nemesis-Karma 
creează oameni şi muritori. Dar, odată creaţi, ei sunt cei 
care transformă Karma-Nemesis ori într-o furie ori într-un 
înger care recompensează. În adevăr, înţelept este cel care o 
venerează pe Nemesis”. 

În neclintirea ei de nestrămutat această forţă originară 
a universului, Logosul naturii, păstrează măreţul plan al lui 
Dumnezeu în siguranță. Spiritul lui Dumnezeu radiază un 
plan înspre abis; puterea spiritului trezeşte puterea naturii şi 
universul începe să se miște și să se manifeste pe sine. Acum 
există un factor de control: Nemesis, care păzeşte planul lui 
Dumnezeu. Este o putere ce nu cunoaște negocierea, nu radiază 
înțelepciunea, nu este bună, nu este rea, nu este pozitivă, nici 
negativă; este o putere ce numai menţine voința Logosului 
strict, în ciuda oricărei influenţe deviante sau contrare. Dacă vă 
gândiţi la aceasta veţi observa că este copleşitor de magnifică. 
Planul lui Dumnezeu este susținut etern; este inviolabil, nu 
poate fi afectat; va fi dus la îndeplinire. 

Dar, în acelaşi timp, ce pericol teribil aduce cu sine! De 
fiecare dată când încalci legea lui Nemesis, te corectează, apare 
ca răzbunătoare, ca destin, sau destinul orb, este numele sub 
care o cunoaştem cel mai bine pe Nemesis. Tocmai de aceea 
Nemesis este reprezentată ca o zeiță cu o legătură pe ochi. 

Poate că acum veţi înţelege ce s-a întâmplat în trecutul 
îndepărtat. O parte din omenire a abandonat înţelepciunea 
Spiritului şi a experimentat de una singură. În acelaşi moment 
Nemesis a apărut ca fiind cea care corectează: Dumnezeu nu 
poate abandona lucrul mâinilor sale... astfel a apărut legea 
naturală a corectării, a îndreptării. Focul dezastrului a fost 
astfel aprins în universul vast. Încălcării acestei legi i s-a 

răspuns cu focul destinului. În acest fel omul a fost separat de 
Spirit; în această stare nu mai este un om; nu mai este Manas, 
gânditorul, singur, unic în nume, decât cu numele. 

În lipsa lui de înţelepciune a început să venereze 
numeroșii dumnezei ai naturii. Dar, cu toate acestea, fiecare 
divinitate planetară, fiecare putere a naturii planetare diferă 
una de cealaltă. Aceste puteri ale naturii nu pot face altceva 
în afară de a-și împlini mandatul creațional. De vreme ce 
puterile planetare se află în slujba omenirii, vă puteţi imagina 
cum, printr-o omenire degenerată, puterile planetare au fost 
sistematic împinse dincolo de echilibru şi, în consecință, 
corectate de către fatalitate, de către Nemesis. Astfel lumi 
întregi pier prin foc; astfel o nesfinţenie cheamă o alta și forţe 
pentru a combate natura. Astfel omenirea stă într-o atmosferă 
a răutăţii ignoranței; ignoranță față de starea originară de 
viață a omului. Astfel fiecare microcosmos are în ființa sa 
aurică o notă de achitat sorții, lui Nemesis, o notă de plată ce 
trebuie plătită până la ultimul bănuţ. Şi ori de câte ori cineva 
rambursează parțial prin mijloacele cursului destinului prin 
natura morţii, mai întotdeauna dezvoltă o altă datorie. Toţi 
cunoaşteţi foarte bine Karma-Nemesis! 

Cum puteţi scăpa de acest cerc al damnării? Nemesis nu 
vă va ajuta. Ea niciodată nu a făcut-o; nici nu poate. Ea numai 
corectează, ea numai cere plata, dar fără nicio urmă de ură. 

Cu toate acestea, există o cale de salvare. Școala 
Spirituală foloseşte orice oportunitate, profită de fiecare şansă 
pentru a vorbi despre ea. Şi ori de câte ori o face, nu predică, 
nu caută să ofere cuvinte ori doctrine edificatoare. Ci în mod 
continuu, subliniază că, dacă vreți să scăpaţi de soarta voastră, 
va trebui, de fapt, să parcurgeţi realmente calea mântuirii. Veţi 
avea nevoie să lepădaţi veșmântul ignoranței, să vă anulaţi 
tipul sângelui, deoarece în el se află însăşi cauza. 

Calea universală spre mântuire vă este arătată încă o 
dată. De aceea, urmaţi acest drum! Lepădaţi veşmântul negării 
de zi cu zi pe care îl purtaţi. Dacă procedaţi astfel, veţi începe 
să faceţi pace cu Nemesis, cu zeiţa justiţiei răzbunătoare. 

VI 


Realizarea planului originar a lui 
Dumnezeu 


Încă o dată am vrea să vă atragem atenţia asupra zeiţei 
justiţiei răzbunătoare, Nemesis, legea naturală cunoscută şi 
drept Fatum; destinul la care voi şi oamenii din jurul vostru 
încă aveţi un cont deschis. Cuvintele ei de avertizare, ce 
cheamă pentru plata permanentă, mereu vă ajung din urmă, 
iar sfera ei de influență se găsește în sânge, în întreaga voastră 
viață. Ea se manifestă ca Fatum, ca destin, ameninţare, 
suferință, tulburare, slăbiciune, boală şi moarte. Din partea 
ei nu există deloc o plăcere sadică, deoarece Nemesis este 
legată la ochi. Ea se comportă corecţional şi o va tot face atâta 
vreme cât nu v-aţi reînceput drumul ce duce spre umanitatea 
adevărată. 

Dacă zăboviţi cu gândul la aceasta, vă puteți imagina cu 
câtă suferință este încărcată planeta noastră, ce jale împrăștiată 
pe tot Pământul, în toate regatele naturii. Într-adevăr, planeta 
pe care trăim suferă dureri intolerabile — iar focul lui Nemesis 
continuă să ardă cu vâlvătăi! 

Acesta este momentul potrivit să vă orientați atenția 
spre excepționalul punct de vedere al Gnozei Universale în 
mijlocul tuturor celorlalte puncte de vedere pe care le ştim 
în această lume. Oamenii se întreabă unii pe alţii: „Cine ești 
tu? Cărei biserici aparţii? Ce anume te interesează? Care sunt 
ocupațiile tale? Îţi place filozofia? Sau ocultismul?” Oamenii 
vorbesc astfel pentru că sunt posedaţi de răutatea ignoranței; 
pentru că vehiculele personalităţii lor şi starea de existență 
sunt cristalizate; deoarece nu mai au nicio asemănare cu slava 
omului originar. De aceea căutarea voastră în mijlocul celei 

mai intolerabile suferințe și dureri este, în cel mai bun caz un 
mod de a petrece timpul liber; încercaţi să vă ascundeţi după el. 

Ar trebui să vă dați seama că există numai o singură 
modalitate de a împlini cerinţele lui Nemesis şi de a-ţi încheia 
socotelile cu ea, aceea a Gnozei Universale. Nu există altă 
soluţie. Gnoza nu numai că vă cere să luaţi parte la împărăție, 
să staţi cu o față smerită și sinceră în templu; nu-ţi cere să 
fii numai un membru loial al comunităţii ori să te rogi şi să 
observi regulile şi să exersezi. Gnoza te cheamă nu numai 
pentru interesul tău, ci pentru întregul tău sine. Îţi cere să 
păşeşti pe cale; totul sau nimic! 

Cineva ar putea întreba: „este cu adevărat posibil să îți 
închei conturile cu Nemesis? Degenerarea generală nu a ajuns 
oare dincolo de punctul de întoarcere? 

Dacă ar fi aşa cu adevărat, calea voastră prin viață, 
văzută obiectiv, ar fi tragică şi extrem de dramatică. Și 
spunem „obiectiv”, pentru că atunci nici nu veţi mai fi simţit 
dramaticul, aspectul tragic al vieţii, nu o veți mai experimenta 
astfel. Veţi lua viaţa aşa cum este, aşa cum fac mulți oameni; 
faceţi ce fac și ceilalți, urmând legea supravieţuirii, legea 
talionului ochi pentru ochi, dinte pentru dinte. Veţi lua 
strânsoarea lui Nemesis de bună şi o veţi accepta spunând: 
„Deh, aceasta-i viaţa”, de parcă nimic nu ar mai fi de spus. 

Dacă aceasta este atitudinea voastră, atunci Gnoza 
nu are nimic a vă spune şi nici nu va avea vreodată ceva a 
vă spune. Atunci nu veți mai putea să vă ridicaţi din beţia, 
din intoxicarea voastră, atunci nu veți mai putea să vă treziți 
vreodată. Atunci Gnoza va trebui să aştepte să muriţi, să aibă 
loc disoluția personalității din microcosmos. De îndată ce 
microcosmosul va dispune de o nouă personalitate, Gnoza va 
încerca, din nou, să ajungă la ea. Cu toate acestea, cât timp va 
tot trebui să treacă pentru ca acea stare să fie din nou ajunsă! 
De aceea Hermes a spus: „măcar să o facă cei care pot”. 


Oamenii adunaţi într-o Școală Spirituală Gnostică sunt 
aceia care, majoritatea, suferă de „dureri în ego” aşa cum 

s-a exprimat Lao Tse în Tao Te King. A trebuit să discutăm 
lucrurile care ar fi cauzat durerea voastră, dar rămâne de văzut 
dacă v-am rănit într-o aşa măsură încât să suferiţi durerea 
„chiar în adâncimile egoului vostru”. Mulţi oameni suferă 
teribil, însă egoul, eul dialectic, încă ţipă şi încearcă să scape 
de ceea ce este intolerabil, într-un fel sau altul. Dacă Şcoala 
este obligată să afirme un adevăr care generează durere fiinţei 
naturale pentru a furniza o pătrundere, o intuiţie eliberatoare, 
se poate întâmpla ca unii oameni să se fi întărit, să se fi împietrit 
în eul lor într-o încercare de a scăpa de această durere într-un 
mod diferit de cel învăţat de Gnoză. 

Când se spune că mulţi suferă dureri în ego, acest lucru 
înseamnă că sunt invadaţi de durere și deznădejde până la 
cea mai înaltă culme a fiinţei lor dialectice, implicând toate 
aspectele ființei egocentrice. Astfel de oameni experimentează 
cursul dialecticii ca pe o tragedie, ca inumană, într-o astfel de 
măsură încât încep să protesteze și caută o cale de scăpare. 
Poate că nu au auzit încă de înparțiala Nemesis, dar, intuitiv, 
îşi dau seama că filozofia de viaţă acceptată este una greşită. 
Ei caută calea, cu durerea escaladând continuu în egoul lor. 
Când astfel de oameni au găsit calea, nu mai au nicio ezitare. 
Ei o urmează direct şi absolut, acceptând toate consecinţele. 
Ca rezultat al experienţei lor, ei văd calea ca pe o soluţie, ca 
pe unica posibilitate, ca pe călătoria lor plină de bucurie spre 
casa Tatălui. 

Dacă aceasta este situația în care vă aflați, atunci 
ultimele cuvinte ale celei de-a patra cărți vi se aplică şi vouă: 


Încă de la bun început aceasta a fost calea lor. în timp 
ce câștigă experienţă de viaţă, să devină conştienţi că destinul 
lor este dependent de cursul circular al dumnezeilor. În cele 
din urmă ei sunt eliberaţi şi lasă în urma lor mari monumente 
pe pământ, care ne aduc aminte de lucrările sublime pe care 
le-au făcut odată cei eliberaţi. 

Tot ceea ce în cursul timpului răpește lumina şi 
împrăștie întuneric: formarea de carne animată, crearea de 

urmaşi precum animalele tinere, toate lucrurile omenești 
care cauzează veștejirea, va fi reînnoit de către Destin, prin 
reînnoirea dumnezeilor şi prin ciclurile naturii când se va 
împlini numărul lor. 

Căci divin este universul cosmic fondat în unitate 
împreună şi reînnoit prin natură; căci şi natura, de asemenea, 
se află ancorată în Omnipotenţa lui Dumnezeu. 


Să încercăm să analizăm acest lucru, pentru ca, după ce 
va fi trebuit să vă prezentăm toate faptele serioase şi opresive, 
să obţinem o intuiție limpede a manierei în care tânăra Gnoză 
îşi însoţeşte ucenicii. 

Va trebui să înţelegeţi că ceea ce avem de gând nu 
este experimentarea vieţii şi a înţelepciunii în sens comun. 
În sanctuarul inimii și al capului există o viaţă specială, încă 
somnolentă, adormită, dar ea este neîndoielnic prezentă. 
Inima voastră septuplă, întocmai ca mama Isis, este capabilă 
să manifeste această viaţă, să o reveleze, să trăiască această 
viaţă, să acceadă la ea. După ce ați intrat în această viață, vă 
va fi încredințată inimii cereşti în sanctuarul capului, sala 
purpurie din oraşul de jad, graţia de a participa la unica şi 
singura înțelepciune absolută. 

Puteţi începe imediat cu această naștere în Betleem și 
culmina cu victoria de pe Golgota dacă acceptaţi să sfâşiaţi 
imediat veșmântul ignoranței, al negării, fiinţa voastră 
sanguină, veşmântul culturii de sânge în spatele căruia v-aţi 
baricadat ca după zidurile unei fortărețe. Caracterul vostru 
întreg, personalitatea, întregul mod de a gândi și a acţiona, 
ființa născută din natură trebuie demolată; 


De aceea trebuie, în primul rând, să sfâşiaţi veșmintele 
pe care le purtați: țesătura ignoranței, temelia răutăţii, 
lanțurile corupției, închisoarea întunecată, moartea vie, 
cadavrul cu simţuri, mormântul pe care îl purtaţi peste tot 
cu voi. 

Toate aceste consecinţe ale conflictelor cu Nemesis, ale 
voastre şi ale predecesorilor voştri din microcosmos, trebuie 
anulate, imediat şi la modul absolut, de către voi înşivă. 

Noua dimineață vă cheamă. Noul tărâm gnostic a 
devenit o realitate şi se manifestă pe sine într-o experiență 
puternică, constant crescândă. Vreţi să luaţi parte la ea? Vreţi 
să cooperaţi? Puteţi, cu o singură condiţie: să dobândiţi o cu 
totul nouă stare de a fi. Puteţi, doar să deschideţi toate marile 
porți ale vieţii încă adormite în voi. 

De aceea tot ce am discutat s-a adresat conştiinţei 
voastre într-un limbaj nedisimulat. Ideea este să vă pregătiți din 
timp pentru Nunta care va fi celebrată, Nunta Mielului, Nunta 
Alchimică a Tatălui, Frate, Christian Rozacruce. Deschideţi-vă 
inima septuplă pentru Lumina Gnozei şi încercaţi să vehiculaţi 
această lumină prin voi într-un timp cât mai scurt posibil, cu 
ajutorul atenției neîntrerupte, concentrate. Trăiţi într-un mod 
nou, cu toţi cei ce vă însoțesc. Dacă puteți să faceţi ca lumina 
să circule, Pimandru eliberat se va ridica din mormântul lui 
şi va urca pe tronul său din inima cerească. Din acel moment 
Spiritul, Dumnezeul din voi, va prelua controlul vieţii voastre. 

Vă rugăm să înţelegeți că nu încercăm să vă predicăm 
ori să vă prezentăm încă un aspect al doctrinei noastre. Lucrul 
esenţial este ca voi să înțelegeţi și să păstraţi conştient în minte 
că timpul împlinirii, timpul de recoltă al acestei perioade a 
sosit. 

Dacă vreți să apucați pe drumul Gnozei, nu este 
evident oare că trebuie să reinstauraţi armonia între voi şi 
Nemesis, armonia între voi şi legea primordială a naturii din 
grădina dumnezeilor? Numai astfel veți putea să spargeţi 
cursul circular al eonilor naturii, mişcările circulare care 
vă ţin închişi. Eonii naturii vor continua să existe și să-și 
îndeplinească sarcinile veşnic. Dar de îndată ce veţi restabili 
armonia dintre voi şi legea primordială, toți eonii naturii, toate 
forţele, ce vă înconjoară şi vă asupresc și vă țin închişi, îşi vor 
pierde aspectele distructive în ceea ce vă priveşte şi teribilul 
conflict cu ele va înceta. 

Reînnoirea timpurilor nu are loc doar în anumite 
perioade de timp determinate, urmând cursul celor șapte raze 
în ce priveşte lumea. Ea se poate întâmpla pentru oricine, în 
orice moment, dacă acela este capabil să caute cu adevărat 
şi să găsească unica viață, unica înţelepciune şi începe să 
trăiască în armonie cu Nemesis. 

Filozofia hermetică vă oferă o nouă şi largă perspectivă 
a rezultatelor ce se vor produce când veţi păşi, pe calea 
eliberării şi a restaurării, la fel, şi pentru toţi cei care merg 
cu voi. De îndată ce veți intra în lumea sufletului viu, vă 
veţi elibera de roata nașterii şi a morţii. Sufletul nu va mai 
fi legat de trupul aparţinând naturii dialectice. Si atunci când 
mulți se vor fi desprins de roata vieţii şi a morţii, naşterile 
creaturilor din carne prevăzute cu suflet, conservarea naturii 
prin reproducere şi toate actele umane artificiale anexate 
acestora se vor diminua. 

Pământul, ca planetă întunecată, dialectică, va deveni 
din ce în ce mai depopulată. Deoarece natura mereu încearcă 
să satisfacă nevoile creaturilor ei, la începutul acestei perioade, 
numărul ciclurilor naturii odată atins, planeta va intra într-o 
fază de odihnă, de restaurare, de echilibru cu Logosul. Tot 
ceea ce este material va dispărea şi tot ceea ce este forţat, toate 
necesităţile acestei naturi, vor înceta să existe. 

Dacă mergeţi pe cale, dacă mergeţi împreună, ca 
grup, această dezvoltare va fi accelerată. Eonii naturali vor fi 
reînnoiți şi cursul circular al naturii va începe să se rotească, 
dar în cu totul alt mod. Ca rezultat al acestei perioade de 
odihnă și de dispariție a vechiului, planeta noastră mamă se 
va trezi într-o stare reînnoită. Întregul Pământ își va recâștiga 
echilibrul cu legea primordială, cu Nemesis, zeița dreptății 
divine. 

Numai atunci va fi împlinit cu adevărat planul lui 
Dumnezeu în ceea ce privește planeta noastră întunecată şi 
locuitorii ei la fel de întunecați. Pământul va redeveni încă o 
dată pământul sfânt, un atelier divin despre care Biblia spune: 
„Întregul Pământ va fi plin de slava lui Dumnezeu”. 

Naşterea şi toată lucrarea lui Dumnezeu va fi restaurată 
în perfecţiune. Întregul va fi moştenit nu de carnea animată în 
sensul dialectic, ci de entităţi de suflet viu ce vor folosi acest 
atelier în scopul creat. 

Astfel, tot ceea ce a răpit lumina în decursul timpului şi 
a împrăștiat întuneric, tot ceea ce, prin derapaj de la mandatul 
divin, generează veştejirea, va fi reînnoit de către Fatum, prin 
reînnoirea dumnezeilor şi circularea naturii, va începe să își 
recâștige echilibrul cu Logosul. 


„Căci divin este universul cosmic fondat în unitate 


împreună şi reînnoit prin natură; căci şi natura, de asemenea, 
se află ancorată în Omnipotenţa lui Dumnezeu ”. 

VII 


Strigătul din inimă al 
Gnozei universale 


În lumina celor discutate până acum, ar trebui să 
înțelegem de ce, în termeni biblici, este atâta bucurie în rai 
când un păcătos se căieşte. Pentru că, deşi căzută, omenirea 
caută să se întoarcă la vechile căi de salvare și caută din nou 
viața şi înțelepciunea; dacă omenirea redescoperă viaţa şi 
înțelepciunea, natura dialectică nu va mai avea niciun drept 
să existe! Și aşa se va întâmpla, după o perioadă de odihnă 
şi restaurare a cosmosului terestru, va dispărea total, apoi 
întregul spaţiu al domeniului cosmic septuplu va putea fi 
numit, încă o dată, grădina dumnezeilor în adevăratul înţeles 
al cuvântului. În acest sens, Gnoza este Calea, Adevărul şi 
Viața. 

Așadar, să realizăm pe deplin importanța crucială a 
valorilor cu care ne confruntăm în filozofia hermetică. Calea 
Gnozei nu înseamnă numai căirea şi mântuirea voastră, ci, în 
acelaşi timp, mântuirea lumii şi a omenirii. De aceea ar trebui 
să vă gândiţi la ceea ce spune Pavel în Romani 8: „Pentru că 
dorul statornic al făpturii așteaptă cu nerăbdare descoperirea 
fiilor lui Dumnezeu (...) Fiindcă ştim că toată făptura suspină 
laolaltă și este până acum ca în dureri de naştere”. 

Toată făptura — şi aceasta este o axiomă — depinde în 
întregime de voi şi de noi. Noi toţi, fiecare la nivel individual 
şi noi ca obşte, prin virtutea fiinţei noastre, ţinem destinul 
lumii şi al omenirii în mâinile noastre. De aceea îndrăznim să 
vorbim despre un nou tărâm gnostic, deoarece nu avem numai 
mântuirea noastră în vedere, ci să realizăm și să experimentăm 
cu claritate că Gnoza există pentru lume şi omenire. 

De aceea veţi avea nevoie să săpaţi adânc, să pătrundeţi 
importanța Gnozei şi relaţia voastră cu ea şi să înțelegeţi 
chemarea noastră nu ca pe o rugăminte de a participa o 
perioadă la eforturile noastre. Chemarea noastră exprimă 
strigătul inimii Gnozei Universale, al întregii creaţii, de a 
participa activ la manifestarea copiilor lui Dumnezeu. Şi este 
evident că, dacă răspundeţi acestei chemări, o veţi începe 
cu voi înşivă. Deoarece cum veţi putea ajuta un om care se 
îneacă să devină un fiu al lui Dumnezeu dacă voi înşivă încă 
mai araţi prin câmpurile nefertile ale dialecticii? 


În cele din urmă, dorim să vă atragem atenţia la cel 
de-al şaisprezecelea verset al celei de-a patra cărți hermetice, 
unde citim că divinul se va manifesta când universul cosmic, 
care a fuzionat pentru a forma o unitate, este reînnoit prin 
natură. Doctrina Universală, limbajul sfânt al tuturor 
timpurilor, se referă la această activitate singulară de „a curge 
împreună pentru a forma o unitate” în nenumărate feluri. 
Este o activitate care se face simțită puternic, periodic. Are 
loc printr-o schimbare în atmosferă, prin apariția luminii lui 
Christos în aer, manifestarea Fiului Omului în norii cerului. 

Noul câmp astral, ce a fost împrăștiat peste noul 
tărâm gnostic, este un semn al reînnoiri ce vine și care se va 
manifesta în aceia care se acordează în întregime la vibraţiile 
lui. Ca rezultat natura nouă va exista din nou în Dumnezeu. 
Noul tărâm gnostic este o proiecție a acestei glorii ce va 
să vină. Chiar în această lumină ar trebui să vedem ce s-a 
întâmplat în ultimii ani în viaţa Școlii Spirituale. Ne gândim, 
de exemplu, la crearea şi consacrarea unor noi puncte focale 
ale Tinerei Fraternităţii Gnostice. 

Cu ajutorul Lanţului Gnostic Universal, care se 
revelează pe sine în noul câmp astral, puteți să duceți la capăt 
marele proces eliberator, transformator a ceea ce este nesfânt 
şi muritor în ceea ce este divin şi nepieritor, și astfel puteţi 
să vă împliniți chemarea la servirea lui Dumnezeu, a lumii 
şi a omenirii. Primul lucru necesar este să vă dezbrăcaţi de 

veşmântul ignoranței, veșmântul răutăţii negării. Îndrăzniți 
să vă încredințaţi luminii Gnozei şi să vă deschideţi larg 
cele şapte camere ale inimii voastre. Tăiaţi rădăcina actualei 
atitudini de viaţă, puneţi capăt tipologiei sanguine și începeţi 
acum, azi. Dacă aţi început, continuaţi lucrarea aceasta cu 
puteri noi şi faceți tot efortul, pentru că acesta este scopul 
întregii voastre ucenicii. 

Înfigeţi sabia în ființa voastră și astfel înlăturați 
veșmântul răutății negării, sfâşiați veșmântul ignoranței. 

VIII 


A cincea carte 
Dintr-un serviciu al lui Hermes 
către Tat 


Ofer aceste explicaţii, fiul meu, în primul rând din iubire 

pentru om și devoțiune smerită pentru Dumnezeu. 
Căci nu există pietate mai adevărată decât a fi atent 
la lucrurile esenţiale și să mulțumești pentru ele Lui, 
celui care le-a făcut, ceea ce eu nu voi înceta să fac 
niciodată. 


Dar, de vreme ce nimic nu este real şi adevărat aici, 
Tată, ce ar trebui să facă un om ca să trăiască în 
maniera corectă, legică? 


Trăieşte o viaţă de slujire a lui Dumnezeu, fiul meu! Cel 
ce este cu adevărat pios va iubi înțelepciunea dincolo 
de orice măsură; fără iubirea de înţelepciune este 
imposibil să ajungi la cea mai înaltă smerenie. Acela 
care a câștigat viziunea profundă a esenței totului şi a 
aflat şi a învăţat cum, prin cine și spre binele cui totul 
s-a unit pentru a forma o ordine, va mulțumi pentru 
toate acestea Domnului, Demiurgului, Arhitectului 
Lumii, precum unui tată infinit bun, care-l înconjoară 
cu binefaceri și îl protejează credincios. 


Mulţumind, el va deveni devotat şi prin smerenia lui 


va ști unde se află şi cine este Adevărul. Graţie acestei 
viziuni profunde, smerenia sa nu va înceta să se afirme. 

10. 


II. 

Niciodată, fiul meu, sufletul nu va putea aluneca, 
chiar de se află în corp, în opusul său, dacă și-a redus 
greutatea datoriilor pentru a înţelege cu adevărat 
Binele şi Adevărul. 


Dacă sufletul ajunge să ÎI cunoască pe acela care l-a 
adus în existenţă, va fi umplut de iubire nemăsurată; va 
uita orice rău și nu va mai putea fi separat de ceea ce 
reprezintă Binele. 


Acesta, fiul meu, trebuie să fie scopul smereniei. Dacă 
te reîntorci la această stare și trăieşti în maniera 
corectă şi dacă mori în binecuvântări, sufletul tău va 
cunoaște cu certitudine încotro să-și ia zborul. 


Acesta, fiul meu, este unicul drum către Adevăr, care 
a fost de asemenea urmat de către aceia ce s-au dus 
înaintea noastră pe calea pe care au primit Binele. 


Sublim şi bine trasat este drumul, dar dificil şi anevoios 
îi este sufletului să îl urmeze atâta vreme cât este în 
corp. 


Prima dată trebuie să se lupte contra lui însuşi, să 
provoace o separare profundă și să permită uneia 
dintre părţi să câștige asupra lui. Se naşte un conflict 
între o parte şi celelalte două părți: prima încearcă să 
scape, timp în care celelalte două încearcă să o tragă 
pe prima — care este sufletul — în jos. Rezultatul este o 
luptă şi o încercare de mare forţă între partea care vrea 
să scape şi celelalte două, care se luptă să o reţină. 


Cu toate acestea, este o diferență serioasă dacă 
prima sau celelalte părți câștigă, deoarece prima se 
străduiește cu eforturi enorme spre bine, timp în care 
celelalte își fac casă în tărâmurile de pierzanie. 

13. 

16. 


17. 


18. 


19. 


20. 


Unica parte, plină de tristețe, doreşte să regăsească 
libertatea; celelalte îmbrățișează sclavia. 


Dacă cele două sunt învinse, rămân închise în ele însele, 
inactive şi singure, abandonate de cel care guvernează. 
Dar dacă acea unică parte este învinsă, atunci este 
făcută prizonieră de către cele două și privată de tot şi 
este pedepsită de viaţa pe care o trăieşte aici jos. 


Vezi, fiul meu, aceasta te ghidează pe calea care duce 
spre libertate: trebuie să renunţi la corp înainte ca 
acesta să moară și să înfrângi viaţa de conflict, apoi, 
dacă vei câștiga această victorie, te vei reîntoarce la 
cel Preaînalt. 

Și acum, fiul meu, îți voi rezuma lucrurile esențiale din 
aceste aforisme: vei înțelege ce am să îți spun dacă îţi 
aduci aminte de ceea ce deja ai auzit. 


Tot ceea ce există cu adevărat, se află în mişcare; 
numai nonexistentul este imobil. 


Toate corpurile sunt supuse schimbării; dar nu toate 
corpurile sunt dizolvabile. 


Nu orice creatură este muritoare; nu orice creatură 
este nemuritoare. 


Dizolvabilul este perisabil; imuabilul este etern. 
Orice se naşte din nou, piere din nou; dar ce s-a format 


o dată pentru totdeauna nu se mai pierde niciodată şi 
nici nu va deveni altceva. 

25. 


26. 


27. 

29. 


30. 


31. 


32. 

În primul rând este Dumnezeu; în al doilea rând 
Cosmosul şi în final Omul. 


Cosmosul este pentru Om, iar Omul pentru Dumnezeu. 


Partea din suflet care percepe cu ajutorul simţurilor 
este muritoare, dar partea care răspunde Raţiunii este 
nemuritoare. 


Orice realitate manifestată este nemuritoare; dar orice 
realitate manifestată este totuşi schimbătoare. 


Tot ce există are două fețe; adică nimic din ce este nu 
rămâne pe loc. 


Nu toate lucrurile sunt puse în mișcare de suflet, totuși 
există un suflet care le mişcă pe toate. 


Tot ce este susceptibil de suferință câștigă experienţă, 
tot ce câștigă experienţă suferă. 


Tot ce este supus durerii, anume creatura muritoare, este 
supusă şi bucuriei, nu oricine ştie bucuria, știe şi durerea. 


Nu toată lumea suferă de boli; fiecare corp care este 
supus îmbolnăvirii, este supus şi disoluţiei. 


Sufletul-Spirit este Dumnezeu; rațiunea se află în om; 
rațiunea se află şi în Suflet-Spirit, Sufletul Spirit nu este 
suspus suferinţei. 


Nimic din corpul muritor nu este adevărat; în neîntrupat 
nu există falsitate deloc. 


Tot ce a venit în ființă este supus schimbării; dar nu tot 
ce a venit în fiinţă este și pieritor. 

38. 


39. 


40. 


41. 


42. 


43. 


44. 


45. 


Nu există nimic bun pe Pământ; nu este nimic rău în 
rai. 


Dumnezeu este bun; omul este rău. 


Binele acționează din liberul arbitru; răul acționează 
involuntar. 


Zeii vor binele în scopuri bune. 


Ordinea cea bună este dreptatea sublimă; ordinea 
bună este legea. 


Legea divină este timpul; legea umană este răul. 


Timpul înseamnă  învârtirea lumii; timpul este 
distrugătorul omului. 


Nimic nu se schimbă în rai; pe Pământ totul se schimbă. 


Nimic în rai nu este supus ori dependent: pe Pământ 
nimic nu este liber. 


Nu există nimic din care raiul să nu știe: pe Pământ nu 
există cunoaştere. 


Ceea ce este pământesc nu are parte din ceea ce este 
ceresc. 


Toate cele din ceruri sunt deasupra oricărei învinovăţiri 
ori critici virulente; toate lucrurile de pe Pământ sunt 
demne de judecată. 

Ceea ce este divin nu este muritor; ceea ce este muritor 


nu este divin. 

47. 


48. 


49. 


50. 

52. 


53. 


54. 

Ce este sădit nu se și naște în toate cazurile; ceea ce se 
naște, cu siguranță a fost sădit. 


Pentru un corp tranzitoriu există două spaţii ale 
timpului: cel de la concepție la naștere şi cel de la 
naștere la moarte. Pentru corpul nepieritor există un 
singur timp, care a început cu momentul creaţiei. 


Corpurile dizolvabile cresc și se micșorează. 


Materia tranzitorie se revoluționează în antagonice: 
geneză şi distrugere. Materia imperisabilă efectuează 
schimbări în sine ori în ceea ce este de rang egal. 


Nașterea omului este începutul morţii lui; moartea lui 
este începutul nașterii. 


Ceea ce se naşte, astfel, va şi muri, ceea ce moare 
astfel se va şi naşte. 


Dintre lucrurile esenţiale unele se află în corpuri, altele 
în lumea ideilor, unele în lumea forțelor. Corpul este și 
el în lumea ideilor, dar ideea şi forța se află şi ele în 
corp. 


Ceea ce este divin nu are parte de pieire; ce este muritor 
nu are parte de divin. 


Ceea ce este muritor nu intră într-un trup nemuritor; ci 
mai degrabă ceea ce este nemuritor poate intra în ceea 
ce este muritor. 


Forţele de manifestare ale lui Dumnezeu nu se 
direcționează în sus, ci în jos. 

ól. 


62. 


63. 


64. 


65. 


Tot ceea ce se întâmplă pe Pământ nu aduce niciun 
beneficiu asupra lucrurilor cereşti; dar cele cereşti 
sunt de mare importanță pentru ce aparține vieții pe 
Pământ. 


Raiul este casa unde sunt bine primiţi cei care au 
corpurile nepieritoare; Pământul este locul de sălăşluire 
al corpurilor muritoare. 


Existenţa terestră este golită de rațiune; raiul este în 
acord cu rațiunea divină. 


Armoniile de sus sunt fundaţiile cerului; decretele de 
lege asupra Pământului sunt impuse asupra lui. 


Cerul este primul element, Pământul este ultimul. 


Providența este ordinea divină; destinul este slujitorul 
Providenţei. 


Norocul este un impuls orb, lipsit de ordine, himeră a 
forţei, iluzie amăgitoare. 


Ce este Dumnezeu? Binele de neschimbat, niciodată 
deviat. Ce este omul? O continuă contorsiune a răului. 


Dacă ţii minte aceste aforisme, nu îți va fi greu să îţi 
aduci aminte explicaţiile pe care deja ţi le-am dat în 
detaliu, de vreme ce aceste aforisme sunt prescurtările 
lor. 


Cu toate acestea, evită discuţiile cu cei mulți; nu 
pentru că ai încerca să negi dinaintea ta bogăţia, ci 
din cauză că mulțimile te vor considera drept unul de 
care se poate râde. Cine se aseamănă se adună; dar 
neasemănătorul nu este prieten cu alt neasemănător. 

Cuvintele pe care le-am spus vor atrage numai câțiva 
ascultători, sau poate nici pe aceia puţini. Mai mult, 
aceste cuvinte au următoarele trăsături specifice: ele îi 
forţeză pe cei răi, îi împing pe cei răi să facă mai mult 
rău. De aceea este necesar să fii atent în ce priveşte 
mulțimile; ele nu concep puterea eliberatoare şi slava 
a ceea ce ţi-am spus. 


Ce vrei să spui cu aceasta, Tată? 


Exact aceasta, fiul meu. Intreaga viață animală din om 
este indubitabil înclinată către rău. Vine în lume cu 
răul înnăscut în ea și de aceea se complace în rău. 


Dacă acestui animal i se spune că lumea a avut un 
început şi totul funcționează după Providenţă şi 
Destin, aşa cum Destinul însărcinat guvernează totul, 
nu va fi mai rău oare? Pentru că, dacă această ființă 
disprețuiește Totul pentru că a avut un început și 
atribuie cauzele răului Destinului responsabil, în cele 
din urmă, nu se va mai abtine de la nicio faptă rea. 


De aceea, trebuie să fii atent în ceea ce îi priveşte, 
pentru ca ei, din starea lor de ignoranță, să fie mult 
mai puţin răi de frica a ceea ce nu ar putea înțelege 
interior. 


IX 


Legea originară a 
misterelor gnostice 


Vom discuta acum despre cea de-a cincea carte a lui 
Hermes Trismegistus. Începutul este o confesiune a iubirii 
adevărate pentru Dumnezeu și pentru toată omenirea ca 
principiul diriguitor spre o viaţă cu adevărat eliberatoare. 
Aceasta arată cu claritate că povestea evanghelică familiară 
pe care o regăsim în Biblie şi care este legată de cele de mai 
sus este neîndoielnic hermetică. 

A venit cineva la lisus şi L-a întrebat: „Care este prima 
şi cea mai importantă dintre porunci?” Răspunsul a venit: 
„Iubeşte pe Domnul Dumnezeul tău mai presus de orice şi pe 
aproapele tău ca pe tine însuți!” Aceasta este „legea întreagă 
şi profeţii!” Aceasta este cheia uşii ce duce către viaţa 
eliberatoare. Este o axiomă hermetică. Acum vom discuta 
despre această lege esenţială, pentru a putea fi capabili să vă 
testaţi voi înșivă pe baza acestui standard. 


„lubeşte pe Dumnezeul tău mai presus de toate şi 
pe aproapele tău ca pe tine însuţi”. Împlineşti această lege 
originară a misterelor gnostice? Probabil veți răspunde 
cu scuza care este tot atât de veche, ca şi lumea dialectică. 
Plângerea aceasta se aude în al doilea verset al textului: 


Dar, de vreme ce nimic nu este real şi adevărat aici, Tată, ce 


ar trebui să facă un om ca să trăiască în maniera corectă, 
legică? 

Cum ne putem plia pe această lege originară, când 
lumea este cum este? Nu este nevoie să descriem natura ordinii 
lumii noastre dialectice, deoarece am tot făcut-o mai înainte. 
Suntem, în acest moment, confruntaţi cu atâția nori negri 
încât este suficient să menţionăm această scuză lamentabilă. 
Ştiţi despre ce vorbesc, deoarece este parte din voi; fiecare 
cunoaşte această eschivă din propria experienţă de viață. 

Dacă cineva se hotărăşte să urmeze cu credință 
instrucțiunile legii gnostice originare, va afla cât de curând 
că întâmpină multe obstacole dificile. Dacă, spre exemplu, 
vă gândiţi la iubirea pentru egoul vostru, la iubirea de sine 
care este mereu predominantă; dacă vă gândiţi la ura care este 
din viaţă, dintre care, de departe, majoritatea vă vor umple 
de repulsie; dacă vă gândiţi la nenumăratele tendințe care 
vă înspăimântă, atunci, fără nicio urmă de îndoială, iubirea 
perfectă a oamenilor de lângă voi, exercitată spontan, va 
întâmpina numeroase îndoieli și obstacole insurmontabile în 
voi înşivă. 

Ce să facem să atingem o armonie perfectă cu 
legea gnostică primordială și să primim cheia spre o viață 
eliberatoare? Hermes spune că noi, cei care trăim în lumea 
fenomenelor fizice, ar trebui să încercăm să pătrundem spre 
ceea ce se află dincolo de ele. Abia atunci vom înţelege. Abia 
atunci îi veţi înţelege pe cei de lângă voi şi îi veți putea ajuta. 
Trebuie să obţineţi informaţii, cunoașterea, în fapt, despre 
cum s-a întâmplat că omul a căzut şi a ajuns la starea prezentă 
de viaţă, de comportament şi de lucruri. Odată ce aveţi această 
înțelepciune, care nu este cunoaştere de natură intelectuală, ci 
o introspecţie de primă mână, ca o proprietate, ca un atribut 
care goneşte prin întreaga voastră ființă și pe care nu îl puteţi 
ignora, vă veţi iubi aproapele — adică, omenirea ca întreg — şi 
veţi mai înţelege şi noblețea sinelui adânc. 

Pentru a ajunge la această înțelepciune va trebui să 
duceţi, întocmai cum a spus-o Hermes, o viață în slujba lui 
Dumnezeu, va trebui să deveniți pioşi. 


62 


Acela care este cu adevărat smerit cu inima va iubi înțelepciunea 
dincolo de orice măsură, pentru că fără iubirea de înţelepciune 
este imposibil a atinge cea mai înaltă smerenie. 


Aşadar trebuie să ne întrebăm ce înseamnă smerenia 
ca modalitate de a ajunge la înțelepciune, ca metodă de a ne 
ridica la Gnoza originară. 

Răspunsul ar putea părea simplu și ați putea spune: „Știu 
ce este smerenia, ştiu perfect ceea ce înseamnă ea”. Atunci 
aţi tinde să continuaţi să vă încredințaţi atenţia altor aspecte 
ale filozofiei hermetice. Dar ştiţi cu adevărat ce înseamnă o 
viață smerită în Dumnezeu? Dacă ştiţi atât de bine şi dacă 
duceti o astfel de viață, putem oare să vă întrebăm: „Care sunt 
rezultatele?” Rezultate care, așa cum a confirmat şi Hermes, 
v-ar fi plasat în mijlocul înţelepciunii absolute a conştiinţei 
Mercur. Căci smerenia este cheia către înţelepciune. 

Când vorbim despre o viață pioasă, adesea ne gândim 
la ceea ce considerăm normalitate religioasă. De-a lungul 
secolelor, misticii ne-au îngropat în variate rostiri privind 
pietatea, smerenia. O atare virtute este mereu asociată cu 
o viaţă închisă într-o chilie și flagelări sau alte nevoiri sau, 
în general, cu viața oamenilor religioşi care își împlinesc 
îndatoririle religioase cu credinţă şi conștiinciozitate. 

Sunt milioane de astfel de oameni și au existat mereu. 
Dar, unde este atunci, adevărul, adevărul eliberator care 
trebuie să fie rezultatul unei vieţi pioase? 


„Acela care a câștigat viziunea profundă a esenței 
fotului și a aflat și învățat cum, prin cine și spre binele cui 
totul s-a unit pentru a forma o ordine, va mulțumi pentru toate 
acestea Domnului, Demiurgului, Arhitectului Lumii, precum 
unui tată infinit bun, care-l înconjoară cu binefaceri şi îl 
protejează credincios. 

Mulţumind, el va deveni devotat şi prin smerenia lui va 
ști unde se află şi cine este Adevărul. Graţie acestei viziuni 
profunde, smerenia sa nu va înceta să se afirme. ” 

Aproape toți ucenicii Gnozei tinere posedă seriozitatea 
cerută pentru această ucenicie. Dacă Şcoala și-ar da seama 
că nu aşa stau lucrurile într-un anume caz, atunci ar trebui 
să ceară acestuia să o părăsească. Ucenicia serioasă şi viața 
religioasă într-o biserică sau sectă au aceeaşi valoare; ele sunt 
în cel mai bun caz o bază de la care se pornește; ele formează 
piatra de temelie. Cu toate acestea, nenorocirea este că mulți 
se aşază pe această piatră şi rămân acolo stând sau şezând 
pe ea, muncind sub iluzia că o anumită religiozitate sau o 
ucenicie serioasă sunt suficiente pentru atingerea înțelepciunii 
ori a unei vieţi eliberate. 

Acela care se agaţă de o anumită formă religioasă 
de expresie sau se asociază cu o ucenicie de conjunctură, 
obişnuită, inevitabil va ajunge la cristalizare. Din cauza 
acestei cristalizări va fi foarte greu luminii să abordeze un 
astfel de elev. De aceea, acest tip de ucenicie, aşa cum este 
câteodată înţeles, implică un pericol imens. 

De îndată ce piatra de temelie a fost aşezată, trebuie să 
înceapă construcția. Construcția trebuie să se ridice în spaţiu. 
Trebuie să se realizeze ceva ce nu exista înainte şi, ceea ce 
se construiește trebuie să se şi folosească. În consecință, 
religiozitatea şi devoţiunea sunt complet diferite de smerenie, 
de pietate. 

Cea de-a cincea carte a lui Hermes este, aşa cum aţi 
văzut, o parte a dialogului dintre Hermes şi Tat, sau Tatius. 
Numele de „Tat” sau „„Tatius” implică regalitatea, aceea de a fi 
chemat la regalitate, de a deveni un om mai înalt, mai adevărat. 
Lui Tat i se spune că, pentru a deveni om adevărat, cheia este 
smerenia, adică, curajul de a persevera în confruntarea cu 
obstacolele, cu jena, împotriva oricărei opoziții, a persevera 
în ciuda gurii lumii, în ciuda situaţiilor şi a dificultăților ce se 
pot aduna în jurul vostru. 

Dacă nu puteți personifica acest curaj, dacă nu posedaţi 
această perseverență, dacă nu aveţi nicio dorință să spargeţi 
barierele, nu veţi atinge înţelepciunea, nu veţi ajunge vreodată 
la iubirea pentru omenire în sensul legii primordiale a Gnozei. A 

„Iubi pe Dumnezeu mai presus de toate” înseamnă a persevera 
în ciuda a orice, chiar dacă, câteodată, aceasta deranjează sau 
se opune obiceiurilor voastre mărginite. Înţelepciunea care 
este din Dumnezeu va veni spre voi dacă arătați acest curaj 
al convingerii consecvent. Atunci veți fi trecut poarta. Dacă, 
cu adevărat, vă încredințați voi înșivă puternicei forţe de 
lumină a Gnozei, cu sinceritate totală, şi veţi îndepărta toate 
dificultăţile şi toate obstacolele fără a le da importanţă, atunci 
veţi fi trecut poarta. Atunci înţelepciunea lui Dumnezeu vă va 
acoperi, iar această înţelepciune este întotdeauna identică cu 
iubirea, care se află în toţi pentru toți, în fiecare pentru fiecare. 
Numai gândiţi-vă la primii doi curenți de Lumină Septuplă 
universală; primului curent de manifestare al plenitudinii 
divine, îi urmează îndeaproape curentul Iubirii universale. 


Dacă aţi înțeles aceasta, vă veţi da seama că vi se oferă 
cheia către tot ce este Bine. Gnoza vine la voi şi vă oferă 
secretul unei vieţi eliberatoare. Dacă puteți vedea aceasta, 
veți şti că nimic nu vă poate stânjeni ori abate de pe cale, 
cu condiţia să practicați smerenia, pietatea, invariabil, în mod 
constant. Altfel, dacă nu veți dori să folosiți cheia aceasta nu 
veţi împlini nimic; nimic mai mult decât o cinstită ucenicie 
burgheză ca D-nul sau D-na Cutărescu și Cutărescu. Atunci 
ucenicia nu vă va fi decât o modalitate de a furniza camuflajul 
existenţei voastre sumbre, plictisitoare și dialectice. 

Aceste probleme, dacă vreți să le numim astfel sunt 
foarte vechi. De exemplu, citiți numai epistola lui Iacov, 
în care accentul se pune pe acțiune, adică pe acel anume 
element al uceniciei voastre cu care puteţi trece de bariere 
spre împlinire. 

Oricum, să nu mai greșiți și a doua oară. Mulţi gândesc 
despre ei că sunt nu numai religioşi ci şi smeriţi cu inima. 
Ei ne-ar putea spune: „Nu am adus dovezi în acest sens în 
ultimii ani? Nu suntem oare credincioşi în fiecare sens? Nu 
ne-am dat proprietăţile și banii, timpul nostru, sănătatea şi 
asiduitatea?” Răspunsul va trebui să fie: „Oricât de magnific 

şi de splendid poate fi acest lucru, niciodată nu aţi încercat să 
faceţi un compromis? Nu aţi pus niciodată deoparte lucruri 
necesare? Nu au fost oare de atâtea ori cazuri în care aţi auzit 
vocea interioară spunând: „Trebuie să iei parte la aceasta!”, şi 
totuşi aţi plecat lăsând răspunsul în aer, pe seama diferitelor 
motive dialectice?” 

Gnoza vă cere întregul vostru sine. Gnoza nu pune preţ 
pe evenimentele vieții de zi cu zi. Nu poate face aceasta, nici 
nu i se permite să o facă. Dacă nu ar fi fost așa, ca tocmai 
atunci când ai încetat să faci ce ţi se cere, smerenia era pe 
cale să se manifeste în voi? De aceea, în Biblie, acestea sunt 
explicate întotdeauna cu o claritate inechivocă. Ascultaţi 
numai ce le spune lisus discipolilor: „Cine îşi iubeşte tatăl sau 
mama mai mult decât pe Mine, nu este vrednic de Mine, iar 
cine îşi iubeşte fiul sau fiica mai mult decât pe Mine, nu este 
vrednic de Mine. Cine nu-şi ia crucea şi nu vine după Mine, 
nu este vrednic de Mine. Cine îşi va păstra viaţa, o va pierde şi 
cine îşi va pierde viaţa pentru Mine, şi-o va câştiga.” 

Sau dacă preferați citate din literatura lumii, gândiţi-vă 
la binecunoscutul principiu: totul sau nimic. Aveţi curajul să 
urmaţi acest sfat? Cere curaj, curajul smeririi în locul sanctificării 
scuzelor mic-burgheze. Exact aceasta cere Gnoza de la voi; este 
conţinutul dialogului dintre Hermes şi Tat. Tat era un căutător iar 
Hermes nu îl amăgea cu vorbe mistice. Hermes a atins punctele 
nevralgice ale omului căutător cu sabia cuvintelor sale: inima 
trebuie să fie deschisă pentru lumina Gnozei. Școala Spirituală 
nu oboseşte niciodată în a le spune elevilor săi despre acest lucru. 

Nu veţi putea face aşa ceva, decât în smerenie pură, 
adevărată. Numai așa veţi putea să vă deschideţi inimile 
pentru radiaţiile Spiritului Septuplu. Cea de-a cincea carte a 
lui Hermes Trismegistus indică către început. Numai astfel, 
printr-o viață cu adevărat în slujba lui Dumnezeu, numai 
astfel vă puteţi încheia socotelile cu Nemesis. Dacă respingeţi 
o astfel de practică de viață, destinul vă va urmări în ciuda 
aşa-zisei serioase voastre ucenicii. Apoi veţi continua să 
cădeți dintr-un necaz într-altul; nici nu veţi termina bine de 

depășit o vicisitudine, o dificultate ori vă veţi fi revenit după 
urma unei lovituri oarecare, că o veţi lua de la capăt, chiar de 
a doua zi, numai în forme diferite. Astfel este cursul lucrurilor 
în natura dialectică. 

Cu toate acestea, dacă vă deschideţi inimile în smerenie 
adevărată pentru lumina Gnozei, lumina vă va pătrunde şi 
veţi creşte în înțelepciune. lar fără înţelepciune, sublimul 
smereniei nu poate fi contemplat. 

Dacă vreţi cu adevărat să fiți ucenici ai Şcolii Spirituale, 
călcaţi peste frontiera cercului eternității. Numai când veţi 
fi trecut de această frontieră veți putea cu adevărat „sta pe 
covor”. Abia apoi veți putea să vă legaţi de Triunghi și de 
Pătrat, cu Sfântul Spirit Septuplu. 

X 


Imitarea lui Christos 


Am văzut că acela care își trăiește cu adevărat ucenicia, 
în consecință, îşi pune şi smerenia în practică; acela care îi 
permite Spiritului Septuplu să îi intre în sanctuarul inimii şi 
având curajul pioșeniei, acceptă consecinţele, acela va creşte 
pe zi ce trece în grație şi înțelepciune, în marea schimbare a 
naşterii sufletului. 

Şcoala Spirituală întotdeauna își asumă riscul ca, 
repetând frecvent anumite doctrine, să nască în elevi o atare 
formă de obişnuinţă; principiile sunt, atunci, copiate, imitate. 
Desigur acest lucru se face cu respect şi sinceritate, dar aceste 
principii sunt, în această stare de viață, experimentate în cel 
mai bun caz într-un mod religios — iar religiozitatea în sens 
dialectic nu poate fi eliberatoare. 

O astfel de religiozitate, așa cum am mai menţionat, 
este, în cel mai bun caz, un început, reprezintă aşezarea pietrei 
de temelie. Aceasta întotdeauna impune, sau cere o separare 
în timp şi spațiu; o separare între persoana religioasă și Logos, 
între persoana religioasă şi scop, între timp şi eternitate, între 
acum şi mai târziu, între viaţă şi moarte, între aici şi acolo. 

Cu toate acestea, adevărata smerenie anulează complet 
orice separare, deoarece, dacă o practicați, dacă perseveraţi în 
ucenicia voastră, veţi lucra direct la eliberarea Dumnezeului 
din voi. Apoi, imediat veţi atrage scopul, finalitatea; veşnicia 
imperisabilității, starea de suflet viu va cobori în timp; 
eliberarea viitoare devine îndată un fapt al prezentului; 
moartea naturii eului va deveni îndată viaţa omului suflet. 
Astfel moartea voastră de zi cu zi, va deveni învierea zilnică, 
un adevărat eveniment Pascal. 


68 


A fi smerit şi devotat ca persoană în sensul gnostic, 
diferă cu totul de a fi religios. O persoană religioasă recunoaşte 
şi acceptă o zeitate în același fel în care un cetăţean recunoaşte 
şi acceptă guvernul. El arată o anume reverență şi o atitudine 
potrivită faţă de zeul lui, sau al ei. Îşi îndeplinește îndatoririle 
religioase, dar altfel el rămâne în legătură completă cu 
Pământul. Celebrează marile zile ale anului creştin; cunoaște 
festivitățile bisericii lui, aniversările religioase; aminteşte de 
Domnul lisus în jertfa şi învierea sa. Dar oricum, nu îi va trece 
prin minte că trebuie să-L urmeze în moartea Sa şi că poate, 
chiar trebuie, să participe la învierea Lui. 

Tocmai în acest sens ucenicia gnostică adevărată stă 
în picioare ori cade. Filozofia hermetică încearcă să clarifice 
astfel faptul că prin devoțiune, prin curajul smereniei, voi 
sunteți cei care ţineţi în mâini mântuirea voastră, sfințirea 
voastră. Acela care realizează și experimentează acest lucru 
va mulțumi fără cuvinte arhitectului divin. Principiul originar 
al adevăratei zidiri de sine este acela că fiecare este capabil 
să își construiască clădirea nepieritoare a propriei mântuiri pe 
piatra de temelie. Ar trebui să înţelegeți că, indiferent care 
ar fi circumstanţele, fiecărei fiinţe umane i se dă posibilitatea 
să calce, să păşească pe calea de întoarcere. Oricine, fără 
excepție, o poate face. Cu toate acestea, problema este că 
doar știința, cunoaşterea teoretică a acestei posibilități nu 
este deloc eliberatoare. Trebuie să puneţi teoria în practică. 
Trebuie să aduceţi la viață posibilităţile oferite vouă prin 
curajul pietăţii. Şi acestea fiind spuse, să încetăm să ne mai 
vărsăm necazurile unii altora spunându-ne cât de dificil şi 
complicat este totul. Pentru că nu este deloc dificil şi, de 
fapt, nici măcar complicat. Numai de aţi putea aduna curajul 
necesar, veţi fi, cu siguranță aprins de experiența voastră. 
Mulţumirea, care rezultă din experimentarea adevărului viu, 
va genera devoţiunea candidatului la o creştere continuă pe 
mai departe. Atunci devine şi mai dinamică, mai pozitivă şi 
mai irezistibilă. 

Câteodată ne spun oamenii: „Vai, cine sunt eu? Ce pot 
face eu? Eu nu sunt decât un...” şi apoi urmează unul sau 
alt cuvânt comun. Dacă vorbiţi astfel, veţi rămâne întocmai 
cum ați fost dintotdeauna. Aţi avut toate posibilitățile pentru 
eliberarea voastră încă de la nașterea voastră. Ascultaţi acum 
ce revelează filozofia hermetică: 


Niciodată, fiul meu, sufletul nu va putea aluneca, chiar de 
se află în corp, în opusul său, dacă şi-a redus greutatea 
datoriilor pentru a înţelege cu adevărat Binele şi Adevărul. 


Dacă sufletul s-a născut în voi prin smerenie şi creşte 
în existența voastră muritoare, prin care inima celestă se 
deschide şi vă sporiţi introspectiva şi cunoaşterea de primă 
mână cu privire la bunătate şi adevăr, va veni un moment, aşa 
cum a spus și Hermes, când rezultatul pietății va acumula un 
astfel de orizont al acțiunii că nu veţi mai putea merge înspre 
opusul lui. 


Căci de ajunge sufletul să Îl cunoască pe acela ce l-a 
adus în existență — dacă îşi întâlnește Pimandrul în spațiul 
liber din spatele osului frontal — se va umple de o iubire 
incomensurabilă, va uita orice este rău și nu va mai putea fi 
separat de ceea ce este Bun. 


Dacă sufletul s-a întors la origini și a înviat în această 
origine, nu poate face altceva decât a iubi, deoarece iubirea 
este esența stării de suflet viu. Astfel scopul smereniei 
adevărate este atins. 

Scopul smereniei este acela de a fi înviat în natura morţii, 
fără însă a mai face parte din ea, prin naşterea sufletului și 
rezultatele ei. Aceasta înseamnă a celebra Învierea, un festival 
Pascal personal nesfârşit; a fi în lume dar nu din lume. 

Când este folosită în acest sens, expresia „în lume dar 
nu din lume” capătă un înţeles de adâncime. Nu implică numai 
vegetarianism, abţinere de la tutun, alcool şi așa mai departe; 

nu are o insemnătate exclusiv religioasă. Ea explică: dacă 

v-aţi folosi de posibilităţi, aţi putea fi deja perfect liberi, deşi 

trăiţi în natura morții. Toate acestea izvorăsc din smerenie. 
Dacă v-aţi împlinit scopul smereniei adevărate astfel, 


Dacă te reîntorci la această stare şi trăieşti în maniera 
corectă şi dacă mori în binecuvântări, sufletul tău va cunoaște 
cu certitudine încotro să-și ia zborul. 

Acesta, fiul meu, este unicul drum către Adevăr, care a 
fost de asemenea urmat de către aceia ce s-au dus înaintea 
noastră pe calea pe care au primit Binele. Fără excepţie. 


Fiecare dintre voi, fără excepţie, posedați posibilitățile 
de a practica adevărata smerenie. Rezultatele acestui efort sunt 
sigure pentru eternitate: toţi cei care au urmat calea aceasta 
au obținut Binele. Au uitat tot răul şi nu mai pot abandona 
Binele. Aceasta se poate întâmpla în viaţa oricui, în timpul 
vieții voastre! Aceasta este eternitatea care se poate dovedi în 
timpul vostru. 

De aceea, trebuie să vă debarasaţi de orice vorbărie 
mistică; a repeta limbajul sfânt este de mică importanță. 
Folosiţi fiecare secundă pentru a practica smerenia. Veţi 
experimenta atunci eternitatea în timpul vostru prezent. 

De ce trebuie ca învierea să aibă loc în timp? De ce 
învierea precede înălțarea? Ca să vă pregătiţi, ca un Tat, ca 
un om preoţesc, ca unul ce este chemat la preoţia regească, să 
realizeze perfect lucrarea iubirii pe care o slujeşte. 

„lubeşte-L pe Domnul Dumnezeul tău mai presus de 
toate și iubeşte-ți aproapele ca pe tine însuţi”. Dacă, prin 
smerenie vă ridicaţi în iubirea divină şi posedaţi iubirea 
învăpăiată a stării de suflet viu, atunci nu vă veţi mai putea 
reţine de la a iubi şi sluji omenirea. Veţi dori, cu pasiune, să-i 
ajutaţi pe ceilalți să urmeze calea eliberării, pe care voi înşivă 
ați pășit. În ce fel mai bun veți putea să vă oferiţi ajutorul decât 
ca suflet eliberat care are încă la dispoziția sa personalitatea 
născută din natură? A practica smerenia este un mod de a vă 

duce de la nașterea lui loan la naşterea lui lisus, de la Crăciun 
la înviere şi de la înviere la Înălţare. 

Dorim să subliniem încă o dată că această imitare a lui 
Christos este în întregime la îndemâna voastră. Dacă lucrurile 
nu ar sta astfel, atunci Şcoala Spirituală ar înceta să existe 
astăzi, pentru că lumea are îndeajuns de multă religiozitate 
şi instituţii religioase. Cu toate acestea, prezenţa Gnozei, 
activităţile ei şi puterea ei sunt explicabile prin faptul că sunteţi 
capabili să atingeţi eternitatea în timpul vieţii voastre. Ceea ce 
persoana religioasă, plină de reverență și devoțiune, consideră 
că este ceva ce se întâmplă în afara ei, poate fi experimentat de 
către persoana cu adevărat devotată în fiinţa ei. Puteţi începe 
această sarcină imediat şi continua cu ea, dacă în loc de a fi o 
persoană religioasă doriți să fiți una devotată. 

Biserica repetă neîncetat regia poveștii Fiului lui 
Dumnezeu, din care rezultă pietrificarea simţămintelor 
maselor acompaniate de praznice şi multă băutură în zilele 
de sărbătoare. În cel mai bun caz vor fi câţiva care nu pot uita 
drama lui Christos până când, în cele din urmă, vor descoperi 
că maniera lui Christos este drumul pe care trebuie să meargă 
ei înşişi în şi prin smerenie. 

Acela care se hotărăşte să-și înlocuiască atitudinea 
religioasă cu practica smereniei va fi imediat „aprins de 
Spiritul lui Dumnezeu”, aşa cum spuneau rozacrucienii 
clasici. Marele proces de transformare va începe în acel 
moment. Acest proces de transformare implică şi pieirea 
fiinţei suflet născută din natură, conform legii moştenite 
astfel. În consecință, aceasta înseamnă să mori pentru a trăi. 
Această „moarte în Domnul lisus” este urmată de o trezire, o 
renaştere de la și prin Sfântul Spirit. 

Sperăm că veţi înțelege cât de important este că ni 
se permite şi, într-adevăr trebuie să vă spunem aceasta, 
să folosim Gnoza Originară ca bază. Transmitem mesajul 
Paştilor acestea pentru ca voi să operaţi întoarcerile necesare 
în starea voastră de viaţă, deoarece a venit timpul, iar noul 
tărâm gnostic vă aşteaptă. Aceasta reprezintă îndreptarea 

dinspre religiozitate spre smerenie, de la ucenicia comună la 
cea activă, esenţială, reală. 

Dacă faceți aceasta, veţi păşi, aşa cum spune Hermes, 
„pe calea sublimă şi bine bătută”, ce poate fi numită şi calea 
păcii profunde, calea de la Betleem la Golgota. 

XI 


Drumul de la Betleem 
la Golgota 


Am văzut că drumul păcii profunde, calea de la Betleem 
la Golgota se întinde dinaintea noastră, a tuturor. Cuvintele 
lui Iisus, „Urmaţi-mă” pot fi cu siguranță împlinite. De aceea 
Hermes Trismegistus a spus: „Sublimă și bine bătută este calea 
aceasta”. 

Deşi, în mod realist, a adăugat: „dar greu îi este 
sufletului să o urmeze atâta vreme cât se află în corp”. Să 


analizăm, aşadar, în detaliu, aceste dificultăți. 


Prima dată trebuie să se lupte contra lui însuşi, să 
provoace o separare profundă şi să permită uneia dintre părţi să 
câștige asupra lui. Se naşte un conflict între o parte şi celelalte 
două părţi: prima încearcă să scape, timp în care celelalte 
două încearcă să o tragă pe prima — care este sufletul — în Jos. 
Rezultatul este o luptă și o încercare de mare forță între partea 
care vrea să scape și celelalte două, care se luptă să o rețină. 

Cu toate acestea, este o diferenţă serioasă dacă prima 
sau celelalte părţi câştigă, deoarece prima se străduieşte cu 
eforturi enorme spre bine, timp în care celelalte îşi fac casă în 
tărâmurile de pierzanie. 

Unica parte, plină de tristeţe, doreşte să regăsească 
libertatea; celelalte îmbrățișează sclavia. 

Dacă cele două sunt învinse, rămân închise în ele 
însele, inactive şi singure, abandonate de cel care guvernează. 
Dar dacă acea unică parte este învinsă, atunci este făcută 
prizonieră de către cele două și privată de tot şi este pedepsită 
de viața pe care o trăiește aici jos. 

Vezi, fiul meu, aceasta te ghidează pe calea care duce 
spre libertate: trebuie să renunți la corp înainte ca acesta să 
moară şi să înfrângi viaţa de conflict; apoi, dacă vei câștiga 
această victorie, te vei reîntoarce la cel Preainalt. 

Veţi înţelege că acest text ne pune dinainte adevărata 
înviere a sufletului, eliberarea sufletului din temnița naşterii 
naturale. Este o sarcină dificilă, dar una care face ca victoria 
să fie cu atât mai frumoasă. 

Lupta interioară pe care fiecare candidat trebuie să o 
poarte este descrisă în evanghelii prin momentul capturării 
Domnului lisus, în examinarea dinaintea lui Irod, Pilat şi 
Sanhedrin, în umilirea Lui, în drumul crucii şi în moartea Lui. 
În cele din urmă vedem victoria sa grandioasă, în a treia zi, în 
sărbătoarea Învierii. Veţi regăsi întreaga poveste evanghelică 
a patimilor și a învierii lui lisus, până la cel mai mic detaliu, 
descrisă în versetele citate din cea de-a cincea carte hermetică. 
Drama lui lisus, epopeea lisus, descrie clar naşterea sufletului 
şi mersul său prin materie, eliberarea lui de materie și accederea 
în lumea stării de suflet viu, de unde se reîntoarce să slujească 
omenirea, fiindu-le de ajutor celor care sunt încă înlănțuiți. 

Dacă sunteţi elevi ai Gnozei tinere, veți şti că sufletul 
aparţine triunității Luminii, ființei adevărate: spirit-suflet-corp. 
Fiecare dintre aceste trei aspecte ale fiinţei are funcția sa moştenită, 
astfel ca între cele trei să existe o armonie a conlucrării. Sufletul 
acţionează ca un intermediar, ca un mediator între spirit şi corp. 
Partea pozitivă este direcționată către spirit, iar cea negativă 
către corp. Aşa că pogorârea puterii spiritului în corp se face prin 
sufletul intermediar. 

Să luăm cazul elevului tinerei Gnozei care s-a hotărât 
să meargă pe calea smereniei. Consecința va fi nașterea noului 
suflet. Ce înseamnă aceasta? O radiație forță de lumină de 
înaltă serenitate care nu este din lumea aceasta va pătrunde 
ființa naturală prin sanctuarul inimii şi va sălăşlui în el. 
Aceasta este naşterea noului suflet. Efectul imediat este o 
creştere din ce în ce mai mare a stării de conflict interior, o 
tensiune mereu crescândă. 

Mulţi elevi ne tot spun şi ne repetă că trăiesc cu această 
tensiune și nu pot scăpa de ea. Dar este natural! Pe măsură ce 
radiaţia stării de suflet viu intră în sanctuarul inimii, sabia este 
înfiptă în fiinţa voastră, iar rezultatul este o tensiune care, la 
un moment dat, nu mai poate fi tolerată, ducând la o criză de 
proporţii. Aceasta va avea ca rezultat eliberarea stării de suflet 
nou, în înviere. 

Când sufletul nou se naşte, corpul este influențat de 
o nouă forță de lumină. Totuși, în mod egal, mai multe alte 
forţe sunt la lucru în corp, forţele naturale care sunt absorbite 
de sistemul rădăcină al şarpelui de foc din câmpul dialectic 
înconjurător. De îndată ce noua forță de lumină alege să 
sălăşluiască în corp şi acţionează ca principiu intermediar nou, 
este, cum a şi fost, luată prizonieră în chiar acel moment. Noua 
lumină din noi este asaltată de puterile naturale reprezentate 
de către soldaţii lui Irod, de grupurile de înalți prelați ai fiinţei 
naturale, de mercenarii lui Pilat. 

Noul principiu al sufletului nu poate şi nu trebuie să 
evite aceasta, chiar de ar fi posibil. Este de acord să fie luat 
prizonier în sistem, pentru că sarcina lui este să se predea 
voluntar acestui corp. El trebuie să fie mediatorul pentru a 
salva întreaga ființă şi a o împinge spre transfigurare. De 
aceea Domnul lisus trebuie, cu calm neperturbat, să permită 
să fie luat prizonier, voluntar. 

Aici se află esenţa oricărei potenţiale transfigurări! 
Nimeni altcineva nu o poate împlini pentru voi. Un om 
excepțional care a trăit cu două mii de ani înaintea voastră 
nu poate face nimic pentru voi; în cel mai bun caz este un 
exemplu de urmat. Voi înşivă trebuie să parcurgeţi calea. De 
aceea Domnul lisus a zis: „Urmaţi-mă!”. Probabil că puteţi 
vizualiza prelungirea luptei inițiale a principiului noului 
suflet înainte să atingă marea separare şi a spune pozitivul 
„s-a săvârșit”, consumatum est. Ceea ce este adevărat, pur 
şi neîntinat trebuie în mod deliberat şi în cunoștință de cauză 
să se alăture necuratului, păcatului, dialecticului. El trebuie, 
cu iubire perfectă, să permită să fie lovit, bătut, biciuit; nu 

poate și nu trebuie să scape de acest lucru. La începutul 
acestui anevoios proces, noua ființă -suflet ar putea întreba 
rugător „Poţi trece de la mine paharul acesta? Nu este oare 
altă posibilitate?” dar acest pahar trebuie golit până la ultima 
picătură pentru ași atinge țelul. 


Elementul noul sufiet are doi poli. Unul este direcționat 
către tărâmul părintesc, către Tatăl, către spirit, Pimandrul 
care se apropie. Cel de-al doilea trebuie să se direcționeze 
către personalitatea născută în natură pentru a permite 
nemuritorului, noii puteri de mântuire, să curgă în muritor. 
Acesta este motivul pentru lupta interioară pe care trebuie 
să o experimentați chiar din momentul în care vă celebraţi 
adevărata ucenicie. 

A trebuit să așteptăm mulți ani înainte să putem vorbi 
despre acest lucru. Cu toate acestea, momentul a apărut 
în dezvoltarea tinerei Gnoze când, adevărații ucenici vor 
înțelege, ea se poate considera îndeajuns de puternică pentru 
a putea face faţă, pentru a putea-o suporta. Să ne gândim la 
următoarele. 

Două stări eterogene de a fi se combină. În Gnoză, 
cineva începe să lege cerescul cu dialecticul, în conformitate cu 
exemplul dat de către toți cei mari care spuneau: „Urmaţi-mă!” 
Dacă legaţi aceste două stări eterogene în sistemul vostru, va 
rezulta o durere imensă. Un pol al elementului noului suflet va 
zbura către spirit, către Pimandru. Cel de-al doilea pol va trebui 
să întâlnească natura mortii. În timp ce elementul noului suflet 
face tot efortul să se lupte pentru Binele, pentru esența spiritului, 
în același timp trebuie să sufere conflictul cu celelalte două puteri 
ale naturii: pasiunea şi dorința. Ce amar este rezultatul! Pe de-o 
parte va fi o tânjire după libertate, cu fiecare bătaie de inimă; pe 
de cealaltă, va fi contactul cu puterile sfidătoare și sclavia. 

Astfel se ridică crucea. Verticala şi orizontala sunt 
asamblate împreună, solid ancorate în pământ, ce este ceresc 
se îndoaie în jos spre pământ și o ia pe calea crucii pe pământ; 
trebuie să facă aceasta. Partea de sus a crucii este direcționată 

către ce este ceresc iar în inima crucii este bătută în cuie roza 
sufletului. 

Simţiţi durerea de neevitat a unei astfel de crucificări? 
Verticala este continuu supusă suferinței devastatoare şi 
torturată prin capitularea benevolă; Spiritul nu poate suporta, 
nu o poate suferi. lar dacă puterea sufletească activă orizontal 
este atrasă în sus pentru un timp, iarăși ne găsim într-o 
imposibilitate. Rezultatul este o durere puternică arzătoare, ca 
o ardere. Orizontala nu îşi poate abandona ființa sa naturală 
iar verticala nu se poate stabili în natura morții, deşi exact 
aceasta ar trebui să facă la modul voluntar. Acest proces, acest 
drum al crucii, aşa cum o spune pe scurt filozofia hermetică 
este ghidul către eliberare: 


Trebuie să renunți la corp înainte ca acesta să moară și să 
înfrângi viaţa de conflict; apoi, dacă vei câștiga această 
victorie, te vei reîntoarce la cel Preainalt. 


Acest ghid este crucea cu trandafirul sângeriu, crucea 
sacrificiului voluntar de sine, crucea purificării. Pironit 
pe această cruce, sufletul tânăr trebuie să se lupte să-și 
îndeplinească sarcina. 

De aceea, dacă luaţi calea smereniei, să nu fiți surprinși 
că aveţi conflicte în viaţa voastră şi încă mai mult în voi înşivă 
cu care să luptaţi. Ceea ce are loc este întâlnirea necesară 
între două forţe antagonice care sunt complet ireconciliabile 
şi aceasta, prin întâlnirea lor, generează un foc interior, 
focul crucii. Acest foc nu întârzie să apară, el trebuie să se 
dezlănţuie. Noua stare de suflet trebuie să depăşească viața 
muritoare. Aceasta, spune Hermes, este ceea ce trebuie să 
înțelegeți foarte bine şi să luptaţi cu fiinţa voastră interioară. 

Există oameni care se angajează în lupta generată de 
cale cu eul, cu egoul mortificării de sine. Astfel de oameni 
fac din această luptă un conflict de natură personală. Ei 
pornesc de la ideea greşită că toată această durere, tulburare 
şi amar îi lovește din cauza faptului că încă mai au un eu; 

deoarece natura lor joasă le joacă un renghi într-un fel sau 
altul: deoarece sunt încă acel rău, sau acel păcătos. Dar acest 
lucru nu are nimic de-a face cu ceea ce discutăm. Vă rugăm să 
vedeți situația cu claritate. 

Ca elevi, v-aţi deschis sanctuarul inimii noii puteri a 
celui de-al șaselea domeniu cosmic, către puterea stării de 
suflet viu. Vă pătrunde sângele, fluidul nervos și înaintează 
spre sanctuarul capului; vă umple întreaga ființă și generează 
naşterea sufletului. Cu toate acestea, există şi cealaltă putere 
care este absorbită de sistemul rădăcină al șarpelui de foc; şi 
această putere îşi croiește drum în fiinţa voastră. Aceste două 
puteri total incompatibile declanșează focul arzător. Astfel, şi 
sufletul şi eul suferă. Nu ar trebui să vă gândiţi că eul este 
cauza sau că sufletul este cauza. Nicidecum, ci este întâlnirea 
dintre două forțe incompatibile, două tensiuni diferite, între 
două puteri electromagnetice adverse. 

Ce trebuie făcut acum? Să trăiţi endura! Să nu lăsaţi 
egoul să se amestece în acest proces. Dacă simţiţi mâhnire, 
dezolare, suferință şi tensiuni nu le exercitaţi asupra altor 
oameni, ci experimentaţi-vă această durere ca pe un proces 
necesar de purificare al sfintei Rozacruci. Dacă experimentați 
această durere până în străfundurile fiinţei voastre, puterea 
de lumină gnostică va fi activă în voi într-o manieră cât se 
poate de dinamică şi puternică. Aşa cum am zis mai înainte, 
au existat mereu aceia care cred că lupta generată de alegerea 
căii este o luptă de natură personală. Ei devin, cum se 
întâmplă, complet legați de eu, și astfel îşi direcționează toate 
eforturile în automortificare. Oricum eul este cel care trebuie 
să se dea deoparte. Eul nu trebuie să pășească nicăieri; trebuie 
să rămână tăcut. Trebuie numai să lăsați acest foc purificator 
să ardă dezlănţuit! 

Gândiţi-vă numai la vechiul obicei monastic de 
autoflagelare sau mutilare voluntară în lupta împotriva cărnii, 
oricum, lupta drumului crucii nu este o luptă împotriva cărnii. 
Este o luptă între cel de-al şaselea şi cel de-al şaptelea domeniu 
cosmic ce are loc în voi. Este imposibil să fiți victorioși dacă 

aceste lucruri sunt placate de eu. O atare mortificare de sine, 
o astfel de împietrire este sinucidere curată. O ființă umană 
nu ar putea-o suporta iar rezultatul este moartea. De aceea, 
vă repetăm empatic, nu trebuie să luptaţi împotriva voastră ca 
nişte oameni disperaţi. Atunci veți invoca tot soiul de forţe ce 
sunt active în voi. Apoi veţi plasa eul în serviciul uneia dintre 
cele două părţi conflictuale. Rezultatul va fi un rapid consum 
de energie, până ce survine moartea. 


Ce este de făcut atunci? Trebuie să vă exersaţi 
devoţiunea până aflați smerenia. Daţi-i acesteia prioritatea 
numărul unu în viaţa voastră. Pentru eu aceasta va însemna 
endura. Retragerea din conflictul interior al celor două naturi, 
să nu fiți parte a acestui conflict și să lăsaţi noul suflet să 
îşi facă lucrarea voluntară, sacrificiul său în voi. La aceasta 
se gândeau inițiații mistici când spuneau: „Lăsaţi-l pe lisus 
Christos să lucreze în voi”. 

Nu vă forțați să vă retrageţi, într-un colț al ființei 
voastre, de unde eul vostru să tragă cu ochiul la ce se întâmplă. 
Nu, trebuie să vă doriţi endura cu toată inima voastră, acum, 
în prezent. Trebuie să fie cea mai adâncă tânjire, în uitare de 
sine şi slujind iubirea. Când faceţi aceste lucruri, noul element 
al sufletului născut în voi va începe drumul crucii, propriul 
vostru drum al rozei şi al crucii — întâlnirea dintre cele două 
elemente ireconciliabile. Așadar sufletul nu va căuta să lupte, 
pentru că sufletul este numai iubire, iar eul nu va lupta pentru 
el şi atunci doreşte numai endura. Ce se va întâmpla este o 
întâlnire inevitabilă între cele două forţe electromagnetice 
ireconciliabile. În urma acestei întâlniri se va dezvolta în viaţa 
voastră o răsucire, o amărăciune, o luptă din aceea care se 
repede în sus şi trebuie să îndure şi să experimenteze focul 
propriului sacrificiu. 

Nimeni nu ştie cât de mult arde acest foc, această 
luptă, această durere, cât de mult durează ea. Nimeni nu ştie 
pentru cât timp se vor face simţite în ființa voastră rezultatele 
drumului crucii, căci este ceva ce nu poate fi forțat. Este un 

proces pe care trebuie să îl acceptați, din proprie inițiativă 
şi cu bucurie. Procesul va dura şi va arde conform naturii 
microcosmosului vostru, cu ființa voastră; şi conform karmei 
şi a radiaţiilor milostive active în microcosmosul vostru. 
Dar într-un moment, când nu vă veți aştepta, poate chiar în 
mijlocul focului unei încercări, poate să se arate brusc că ființa 
muritoare a fost înfrântă şi poate fi rostit: „ Consumatum est”. 

De aceea, acceptaţi cu obiectivitate perfectă calea 
rozei şi a crucii şi nu vă amestecați în ea cu eul vostru. Apoi, 
cu siguranță, ora eliberării va veni şi ea. Sufletul vostru se 
va ridica şi îşi va sărbători dimineaţa învierii. Aceasta va fi 
prima zi nouă, trezirea în Capul de Aur, aurora noii dimineți, 
dimineaţa eternității. 

XII 


Natura dublă a omului 


Am fost înzestrați cu capacitatea de a experimenta 
susținerea şi ghidarea filozofiei hermetice şi, astfel, ni s-a 
permis o pregustare a dimineţii învierii. Am văzut şi am 
experimentat că întreaga dramă a lui Christos ar trebui 
văzută ca referindu-se la noi şi la faptul că suntem legați să 
parcurgem această cale. Prin pietate o ființă umană dialectică 
poate transfigura și se poate alipi la Celălalt. 

Smerenia, înţelepciunea înaltă care rezultă din ea şi 
durerea purificării formează împreună ghidul necesar pe cale. 
După ce toate acestea au fost arătate în cartea a cincea a lui 
Hermes Trismegistus, textul ia o turnură complet diferită, 
începând cu versetul al cincisprezecelea. Aici, Hermes 
sugerează lui Tat să se întoarcă la început și să îşi facă un 
sumar, un conspect tocmai pentru a focaliza mai multă lumină 
pe anumite aspecte ale realităţii universale. Hermes a indicat 
că vom înţelege ce vrea să spună dacă ne aducem aminte de 
cele auzite. 

Astfel, în concluzia celor ce am discutat, întrebăm: 
„Care este diferența dintre orientarea natural religioasă şi 
ocultă, şi orientarea Gnozei și a Şcolii ei? Răspunsul trebuie să 
fie că persoana natural religioasă presupune că după moarte va 
ajunge în sferele cereşti şi va rămâne acolo pentru totdeauna, 
iar persoana cu tendinţe oculte crede că eul său este baza 
unei evoluții fără sfârșit. Acesta este un punct important pe 
care ar trebui să îl luați în considerare și asupra căruia Gnoza 
originară şi-a focalizat de nenumărate ori atenția de mii de 
ani. De aceea putem citi: 

Toate corpurile sunt supuse schimbării; dar nu toate corpurile 
sunt dizolvabile. 


Aceasta înseamnă că nu toate corpurile se pot alipi la o 
ordine mai înaltă. Numai unele pot face astfel: 


Nu orice creatură este muritoare; nu orice creatură 
este nemuritoare. 

Dizolvabilul este perisabil, imuabilul este etern. 

Orice se naște din nou, piere din nou; dar ce s-a format 
o dată pentru totdeauna nu se mai pierde niciodată şi nici nu 
va deveni altceva. 


Ce ne învaţă doctrina hermetică cu privire la aceste 
cuvinte? Printre altele, ne învaţă că fiecare formă de 
manifestare în univers este subiect al schimbării, altfel spus 
supusă schimbării. Cu toate acestea, nu uitaţi că este vorba 
despre două feluri de schimbări, două feluri de dezvoltări. 
Există entități ale căror manifestări în formă se dezvoltă 
cu adevărat în sens evolutiv şi, în cele din urmă, ating 
perfecțiunea; care trec din putere în putere și din slavă în 
slavă. Sunt și entităţi care sunt supuse perisabilităţii totale. 
De aceea, trebuie să acceptăm legea că nu orice creatură este 
şi muritoare şi nici că orice creatură este nemuritoare. Orice 
creatură poate și trebuie să aleagă între viață şi moarte. Noi, 
în starea noastră de ființă, încă avem această opţiune. Putem 
alege între viaţă, viaţa adevărată în sensul înalt şi moarte. 

Viaţa adevărată, oricum, nu va veni numai la cerere. În 
cursul vieții adevărate se parcurg etape de dezvoltare într-o așa 
măsură încât moartea nu mai poate lovi. Dar există deopotrivă 
şi cazuri în care reversul medaliei este adevărat, în care 
coborârea în moarte a ajuns atât de departe, că viața nu mai 
poate să apară. Tânăra Gnoză întotdeauna şi-a făcut un scop 
din a le spune elevilor aceste lucruri şi din a le aduce aminte 
despre golirea totală a microcosmosului care, după moarte, 
ajunge dincolo de văl şi că acesta este un fapt adevărat. 

Aceasta este confirmată în câteva pasaje din Gnoza 
Originară. Omul dialectic trăiește sub condiţiile biologice 
astfel că poate fi luat de moarte în orice moment, într-o 
fracțiune de secundă. Este adevărat, nu este așa, că trupul 
muritor și fragil poate fi distrus în orice moment? 


Orice se naște din nou, piere din nou. 


În contrast cu aceasta este un tip complet diferit de om, 
cel care durează sau omul ceresc. Cel ceresc este de neschimbat 
şi veşnic. „Ce s-a format o dată pentru totdeauna” în sensul 
înalt al cuvântului, „nu se mai pierde niciodată şi nici nu va 
deveni altceva”. 

Aceasta clarifică cât de necesar este să-i călcăm lui 
Christos pe urme, adică, să luăm Rozacrucea pe umeri şi să 
păşim pe cale; să transformăm omul morţii în omul vieții prin 
transfigurare. Această idee care a fost proclamată de Gnoza 
din toate timpurile, este întrucâtva alarmantă; de exemplu, 
este foarte clar că miliarde de entităţi aparțin morții în prezent. 
Pe de cealaltă parte această idee este foarte puternică, sublimă 
şi cu caracter imperativ, dacă ne amintim despre fundaţiile 
Atotmanifestării;, Dumnezeu, univers şi om. 

Totul, universul, este forma de manifestare a lui 
Dumnezeu, ca prin ea creatura lui Dumnezeu să devină ca 
Dumnezeu. Așadar, creatura lui Dumnezeu este împinsă 
înainte de comanda: „Fiţi perfecţi, întocmai cum este Tatăl 
din ceruri, perfect”. 


Omului s-a dăruit un suflet dual pentru a-i da capacitatea 
să împlinească această chemare măreață, magnifică, divină. 
Partea care percepe cu simţurile este muritoare; partea care 
răspunde la rațiune este nemuritoare. Sufletul senzorial este 
partea care, de exemplu, la căldură şi la frig, la lumină şi 
întuneric, la toate legile și situaţiile care se întâmplă în natură, 
reacţionează. Dacă este frig vă face să puneţi mai multe haine. 
Dacă este cald se întâmplă opusul. Sufletul natural al omului 

este sufletul eonic autentic. Ca atare, el participă la toate 
suişurile şi coborâșurile naturii. Calcă pe toate căile naturii; 
este sub natură, ascultă de ea, pentru a ieşi în avantaj; pentru 
a-i da capacitatea entității pentru care acţionează ca mediator 
să păşească spre Dumnezeu; şi pentru a asigura devoţiunea 
către un singur scop: Dumnezeu. 

Realizarea ţelului unic este sarcina celui de-al doilea 
suflet care răspunde de rațiune. Acest suflet raţional este cel 
care posedă înțelepciunea, este cel aprins de Dumnezeu prin 
Spirit, cel conectat cu Spiritul. Sufletul eonic, natural trebuie 
să treacă cu totul sub îndrumarea Sufletului-Spirit rațional. 
Spontaneitatea facultății de răspuns a sufletului eonic trebuie 
controlată inteligent de către Sufletul-Spirit. 

Dumnezeu este cel veşnic, cel de neschimbat. Universul, 
pe de altă parte, este într-o stare de permanentă schimbare, 
mişcare în conformitate cu sarcinile lui. În consecință, 
Sufletul-Spirit, care vine de la Dumnezeu este de neschimbat 
şi nemuritor. Sufletul natural, precum natura, este schimbabil 
şi, implicit, muritor, se autoanulează, mereu adaptându-se şi 
schimbându-se. 

Când vorbim despre cele două tipuri de om — iar 
filozofia hermetică caută să ne atragă atenţia asupra acestui 
lucru — este clar că tipul omului care este supus schimbării 
şi morţii nu posedă altceva decât sufletul natural şi trăiește 
în întregime de pe urma lui; Sufletul-Spirit a devenit latent 
într-un astfel de om; existenţa lui este golită de rațiune. El 
poartă semnătura a tot ceea ce este irațional, schimbător şi 
muritor în toate sensurile. Acest tip duce o existenţă exclusiv 
naturală şi nu mai este capabil să îl înţeleagă, să-l realizeze pe 
Dumnezeu. Cu toate acestea, Biblia ne învaţă că omul există 
pentru a da slavă lui Dumnezeu. De exemplu, Predica de pe 
Munte, în Matei 5, admonestează, previne: „Lăsaţi lumina 
voastră să strălucească dinaintea oamenilor ca ei să poată 
vedea lucrarea voastră cea bună şi să slăvească pe Tatăl vostru 
care este în ceruri”. 

Textul original spune, în cel mai curat sens hermetic, 

„să realizeze”, în loc de „să slăvească”. Traducătorii Bibliei 
nu au sesizat acest aspect. Din cauza religiozităţii lor puteau 
înțelege bine că cineva poate slăvi pe Dumnezeu şi să-i arate 
recunoştinţă. Nu au putut să-şi imagineze că cineva ar putea 
să-l realizeze pe Dumnezeu. De aceea au tradus cu „a slăvi”; 
şi noi știm ce înţeleg bisericile prin aceasta. 


Ce trebuie să facă acum creatura, care este supusă naturii 
şi morții? Ei bine, este evident. Sufletul-Spirit latent, sufletul 
rațional, trebuie din nou trezit la viaţă, la activitate. Acest 
suflet nu a murit, pentru că este nemuritor; a fost redus numai 
la inactivitate deoarece eul nu voia decât să urmeze sufletul 
natural, astfel s-a degenerat existenţial și s-a condamnat la o 
suferință incomensurabilă. 

Cu toate acestea, există o parte bună în orice 
adversitate. Tot ceea ce suferă capătă experiență. Experienţa 
este fructul suferinței şi adesea o durere de nesuportat. 
Această durere și suferință, pe care le cunoaşteţi chiar foarte 
bine, sunt caracteristicile inconfundabile ale unei nemuriri 
fundamentale. Într-adevăr, creatura animal, deşi suferă 
durere, nu simte şi amărăciunea. Durerea este întotdeauna 
o experiență trupească, corporală și influenţează condiția 
interioară numai temporar. Cineva care suferă se schimbă; 
prin durere, cel ce este impietrit poate deveni temporar o 
creatură umilă, smerită. Boala acompaniată de durere face 
dintr-o persoană iute, colerică şi neastâmpărată, o persoană 
tăcută şi docilă. 

Cu toate acestea, suferința este întotdeauna legată de 
suflet. Amărăciunea este lamentația sufletului. Desigur, nu 
este imposibil ca cineva care suferă dureri să experimenteze 
şi amarul în acelaşi timp. Dar, cineva care suferă numai 
durere se întoarce la starea naturală de îndată ce durerea a 
dispărut. Natura sa nu se va nega. Adevărata suferință amară 
generează o rană adâncă şi poate avea, în multe dintre cazuri, 
un efect purificator. De aceea experiențele de amar și suferință 
generate de el sunt, în starea prezentă, starea actuală de a fi 

a omului, neîndoielnic, singura metodă de a forța sufletul 
natural să-şi cheme geamănul, Sufletul-Spirit; pentru a-l trezi 
din mormântul stării de mort-viu şi pentru a-i transfera, în 
conformitate cu planul de salvare, controlul asupra vieţii. 
Astfel esenţa nemuririi este încă o dată facută capabilă să se 
demonstreze prin transfigurare. 


Dacă vă treziți Sufletul-Spirit şi îi acordați controlul 
asupra vieţii voastre, nu va mai fi nevoie să vă întrebaţi cu 
îndoială, dacă existența voastră este supusă morţii. Pentru 
că atunci veţi fi în posesia uneia şi singurei vieţi adevărate. 
Smerenia şi sfințenia aduc Sufletul-Spirit din nou la viaţă şi 
îl conduc, prin purificare, în trinitatea Atoatămanifestării: 
Dumnezeu, univers şi omul adevărat. Sperăm și ne rugăm pentru 
ca voi, cât de curând, să intraţi în această trinitate. „Fericiţi cei 
săraci cu Spiritul, căci a lor este Împărăţia Cerurilor”. 

Liniştea va fi aflată numai de acela care a adus sufletul 
rațional, Sufletul-Spirit, din nou la viaţă. De fapt, ar trebui 
să vedeţi această aserțiune ca pe o axiomă hermetică și să 
fiti conștienți de ce se spune într-a cincea carte hermetică în 
legătură cu aceasta: „Sufletul-Spirit se află în Dumnezeu, 
rațiunea în om; rațiunea se află în Sufletul-Spirit, Sufletul-Spirit 
nu este susceptibil de suferinţă”. 

Sufletul-Spirit este Pimandru, el se află în Dumnezeu. 
Rațiunea, sufletul raţional, se află în om; sufletul rațional se 
află în Sufletul-Spirit. Cu alte cuvinte: sufletul rațional din om 
este, în acelaşi timp, conectat cu Spiritul, cu Pimandru, care şi 
el se află în om. Pimandru se află dincolo de orice suferinţă. 
Așadar când, pe măsură ce păşiți pe cale, vă găsiți Pimandrul, 
când îl veți fi trezit şi eliberat, veţi fi ridicat, împreună cu el, 
deasupra oricărei suferinți. 

Acum examinaţi-vă riguros să vedeți dacă mai 
experimentați amarul suferinţei în sensul descris. Mai aveţi 
nevoie de experienţă prin suferinţă şi de rezultatele ei? Atunci 
aşa să fie, pentru că, în acest caz nu sunteţi încă capabili să 
învăţaţi lecţiile ei în niciun alt fel. 

Ar fi, desigur, prostesc şi cinic să doreşti cuiva amar şi 
suferință. Cu toate acestea, dacă aţi înţeles această înţelepciune 
hermetică, puteți fi cu siguranță fervent recunoscător pentru 
experiența amărăciunii, datorită lecţiei care vă este predată 
astfel. Recunoştinţa voastră poate atunci răsări şi numai 
din faptul că Sufletul-Spirit latent, vocea Sfinxului, ce zace 
îngropat sub nisipurile deșertului, încă vă mai poate vorbi, mai 
arată ceva activitate şi, într-o analiză finală, este încă în viaţă. 
De aceea, ar trebui să fiți mereu în stare de veghe să vedeţi 
dacă experienţa voastră generează durere sau amărăciune. 
După cum știți durerea este o reacție animalică şi, de aceea 
este spontană și fără rațiune. Amărăciunea, totuși, este reacția 
sufletului raţional aflat în prizonierat. 

Cum veţi ști dacă experimentați durere sau amărăciune? 
Ei bine, puteţi întotdeauna afla din rezultate. Durerea de una 
singură generează rezistență, opoziție, patimă, ură, dorință de 
răzbunare. Pumnul strâns este răspunsul la durere; stârnește 
imboldul concentrat de autoapărare al eului. Amarul, pe 
de cealaltă parte, trezește dorința unei vieți eliberate, el 
este conectat cu iubirea și mai ales cu compasiunea. Prin 
amărăciune, învăţăm să rostim acele cuvinte magnifice: „Tată, 
iartă-i că nu ştiu ce fac!” 

Prin amărăciune, dorinţa de iertare, se ridică foarte înalt 
în inima umană iar grădina cerească de trandafiri îşi deschide 
larg porţile. Tocmai această grădină este aceea pe care sufletul 
rațional o alege ca loc de sălășluire și unde îl poate contempla 
pe Pimandru. O astfel de amărăciune care consolează este 
ceea ce vă dorim din toată inima. 

Amarul şi durerea fizică se pot manifesta simultan. 
Astfel, durerea fizică se poate vădi folositoare omului. Dar 
nu înduraţi numai durerea; întotdeauna apropiaţi dificultățile 
fizice de latura sufletului. Atunci, cel de-al patrulea aspect al 
Şcolii Spirituale va putea face multe pentru voi. Dacă sunteţi 
ridicaţi în Sufletul-Spirit veţi trece, la un moment dat, dincolo 
de orice amărăciune şi nu veţi mai fi sensibil la nicio suferință, 
oricare ar fi ea. 

Dacă aţi înţeles tot ce am discutat până acum cu privire 
la a cincea carte a lui Hermes, dacă toate acestea v-au afectat 
la modul corect, veţi şti din interior înțelesul devoțiunii, 
smereniei și al pietăţii şi veţi deţine iubirea adevărată şi 
înțelepciunea. Apoi veţi fi capabili să beneficiaţi de cufundarea 
în profunzime în filozofia hermetică și în sondarea celei de-a 
şasea cărți a lui Hermes Trismegistus. 

XIII 


A şasea carte 
Dialogul universal dintre Hermes 
şi Asclepius 


HERMES: Tot ceea ce este mișcat, Asclepius, nu este 
oare mişcat în ceva și de către ceva? 
ASCLEPIUS: Căt se poate de corect. 


HERMES: Și nu este oare spaţiul în care ceva este 
mișcat neapărat mai mare decât obiectul mişcat? 
ASCLEPIUS: Neindoielnic. 


HERMES: Nu este, de asemenea, ceea ce generează 
mișcarea mai puternic decât ceea ce este mișcat? 
ASCLEPIUS: Sigur că da. 


HERMES: Nu trebuie oare ca acela în care mişcarea 
are loc neapărat să fie de natură opusă obiectului 
mişcat? 

ASCLEPIUS: Neapărat. 


HERMES: Ei bine atunci, nu este oare acest univers 
mai mare decăt orice alt corp? 
ASCLEPIUS: Da, cu siguranţă. 


HERMES: Și nu este el oare în întregime umplut cu 
multe alte corpuri mari, sau mai degrabă, cu toate 
corpurile care există? 
ASCLEPIUS: Aşa este. 


10. 


II. 


12. 


HERMES: Astfel, universul este un corp. 
ASCLEPIUS: Da, cu siguranţă. 


HERMES: Și este un corp care este pus în mişcare. 
ASCLEPIUS: Da, cu siguranţă. 


HERMES: Ce mărime trebuie să aibă atunci spaţiul 
în care se mișcă universul, și de ce fel trebuie să fie? 
Nu trebuie oare să fie mai mare decăt universul pentru 
a permite o mișcare continuă, fără ca universul să se 
înghesuie şi astfel să se oprească din mișcare? 
ASCLEPIUS: Imens de vast trebuie să fie acel spaţiu, o 
Trismegistus! 


HERMES: Nu este el oare de natură opusă, Asclepius? 
Opusul naturii corpului este necorporalul. 
ASCLEPIUS: Neîndoielnic! 


HERMES: Atunci spaţiul nu este corporal. Dar 
necorporalul este fie de natură divină ori este Dumnezeu 
(Și prin divin nu vreau să spun ceea ce a fost creat, 
ci ceea ce nu a fost creat). Dacă necorporalul este de 
natură divină, atunci înseamnă că are natura esenței 
creaţiei; iar dacă este Dumnezeu, este una cu nucleul. 
În adevăr. poate fi înțeles şi după cum urmează. 


Pentru noi, Dumnezeu este cel mai înalt obiect către 
care gândirea se poate direcţiona ea pentru noi, 
dar nu pentru Dumnezeu însuşi. Pentru că obiectul 
contemplării devine tangibil pentru cel ce gândește în 
lumina introspecţiei. De aceea, pentru sine, Dumnezeu 
nu este un obiect al contemplaţiei; pentru că nu este 
separat de esența contemplării, El se contemplă pe 
sine. Pentru noi, oricum, Dumnezeu este separat: de 
aceea el este obiectul gândirii noastre. 

Atunci când ne gândim la spațiul universal, nu îl 
percepem ca pe spațiu, ci ca pe Dumnezeu, şi dacă, 
pentru gândirea noastră, spațiul apare ca Dumnezeu, 
nu mai este spaţiu în sensul comun al cuvântului, ci 
puterea efectivă a lui Dumnezeu care îmbrățișează 
totul. 


Tot ceea ce este mişcat nu se mişcă în ceva ce este 
mişcat în sine, ci în ceva ce nu se mişcă; forța motrice 
însăşi este de asemenea nemișcată, deoarece nu poate 
lua parte la mişcarea pe care o generează. 


ASCLEPIUS: Dar, Trismegistus, atunci în ce fel sunt 
lucrurile de aici de pe Pământ mișcate împreună cu 
lucrurile ce le generează mișcarea? Pentru că ai spus 
că sferele păcatului sunt mişcate de sferele neprihănirii. 


HERMES: Aici, Asclepius, nu se pune problema unei 
mișcări obișnuite, ci a unei contramişcări. Pentru că 
aceste sfere nu sunt mişcate în aceeași direcţie ci în 
sensuri diferite. Această antiteză oferă mișcării un 
punct fix de echilibru, deoarece reacţia mişcărilor 
opuse se manifestă pe sine în acest punct ca nemişcare. 


Deoarece sferele păcătoase sunt mișcate într-o direcție 
opusă faţă de cele ale neprihănirii, ele sunt mişcate, 
în această contramișcare, de punctul de echilibru 
staționar în jurul sferei de rezistenţă. Cu adevărat nu 


poate fi altfel. 


Vezi acolo constelaţiile Ursei Mari şi Mici ce nici nu 
apun nici nu răsar, ci se învârt mereu în jurul aceluiași 
punct:crezi că ele sunt mișcate sau stau pe loc? 


ASCLEPIUS: Sunt mişcate, Trismegistus. 
HERMES: Și de ce fel este mișcarea lor, Asclepius? 

ASCLEPIUS: Ele se învârt continuu în jurul acelorași 
centre. 


HERMES: Corect. Aşadar rotația nu este altceva decât 
mișcarea în jurul aceluiași centru, o mișcare care este 
guvernată complet de nemişcarea centrului. Revoluţia 
(mișcarea de revoluţie n.t.) anticipează devierea și 
anticipând devierea revoluţia este perpetuată. Astfel, 
contramişcarea şi ea stă nemișcată în punctul de 
echilibru, deoarece devine statică prin mişcarea de 
rezistenţă. 


Își voi da un exemplu simplu a cărei corectitudine o 
poți confirma cu ochii tăi. Priveşte la fiinţele muritoare 
cum este omul atunci când înoată: în timp ce apa 
curge, rezistenţa, contraforța mâinilor şi a picioarelor 
înotătorului îl țin pe loc, ca să nu fie tras de curentul 
apei. 


ASCLEPIUS: Acest exemplu este foarte limpede, 
Trismegistus. 


HERMES: Fiecare mișcare este astfel generată în 
ceva și de ceva, care, în sine, este nemișcat. Mișcarea 
universului şi a fiecărei ființe vii cu corporalitate nu 
este generată de cauze exterioare corpului, ci de cauze 
aflate înăuntrul lui, operând dinăuntru spre înafară cu 
mijloacele unei forțe conștiente, raţionale, fie sufletul, 
spiritul ori altă entitate fără corporalitate. Căci un 
corp material nu este capabil să miște un corp animat, 
el nu poate mișca niciun corp sub nicio formă, nici 
chiar unul inanimat. 


ASCLEPIUS: Ce vrei să spui cu aceasta, Trismegistus? 
Lemnul şi piatra şi alte lucruri inanimate, nu sunt 


corpuri ce generează mișcarea? 

HERMES: Cu siguranță că nu, Asclepius. Pentru că 
nu corpul în sine este cel care generează mişcarea 
celor inanimate, ci ceea ce este în corp și aceasta este 
ceea ce pune în mişcare amândouă corpurile: corpul 
care mişcă şi corpul care este mişcat. De aceea ce este 
inanimat nu poate mişca inanimatul. Aşa că vezi ce 
puternic împovărat este sufletul când, singur, trebuie 
să ducă două corpuri. Astfel este clar că ceea ce este 
mişcat, se mişcă în ceva şi este mişcat de către ceva. 


ASCLEPIUS: Mișcarea trebuie adusă într-un spațiu 
gol, Trismegistus? 


HERMES: Ascultă-mă cu atenţie, Asclepius: Nimic din 
ceea ce este real nu este vid; nimic din ceea ce este 
parte din ceea ce există în realitate nu este vid, tocmai 
pentru că este exprimat de verbul „a fi”, care înseamnă 
„a exista”. Pentru că ceea ce este nu ar avea realitate, 
nu ar fi, dacă nu ar fi plin de realitate. Ceea ce este cu 
adevărat, ceea ce există cu adevărat, de aceea nu poate 


fi vid. 


ASCLEPIUS: Atunci înseamnă că nu există lucruri 
goale, Trismegistus, cum ar fi carafele, oalele, covețile 
și o varietate de astfel de lucruri asemenea? 


HERMES: Opreşte-te, Asclepius! Cum poţi face o 
asemenea greșeală? Cum poţi lua drept vid ceea ce 
este în întregime umplut şi plin? 


ASCLEPIUS: Ce vrei să spui cu aceasta, Trismegistus? 


HERMES: Nu este oare aerul un corp? Nu pătrunde 
acest corp tot ceea ce există şi nu umple tot ce pătrunde 
el? Nu este oare fiecare corp compus din cele patru 
elemente? Pline de aer sunt, atunci, toate lucrurile pe 

care le numiţi goale, iar dacă sunt pline de aer, atunci 
sunt pline cu cele patru corpuri elementare. Astfel am 
ajuns la concluzia opusă faţă de cea la care ai ajuns 
tu: tot ceea ce numești plin este golit de aer, deoarece 
locul aerului este ocupat de alte corpuri, astfel nu este 
loc şi pentru aer. Toate lucrurile pe care le denumești 
ca goale trebuie, de fapt, numite pline sau umplute din 
prea plin şi nu vide; pentru că, în realitate, ele sunt 
pline de aer şi respiraţie. 


ASCLEPIUS: Nici vorbă de dispută în aceasta, 
Trismegistus. Dar, revenind, ce spuneam că este spaţiul 
în care este mişcat universul? 

HERMES: Este necorporal, Asclepius. 

ASCLEPIUS: Și ce este atunci necorporalul? 


HERMES:Este Spirit, complet inclus în sine, liber de 
orice corporalitate, liber de greșeală, liber de suferinţă, 
intangibil, nemișcat în sine, conținând totul, mântuind, 
eliberând şi însănătoșind totul; acela de unde binele, 
adevărul, arhetipul Spiritului şi arhetipul Sufletului 
emană ca raze. 


ASCLEPIUS: Dar ce este, atunci, Dumnezeu? 


HERMES: El nu este niciuna dintre acestea, ci cauza 
existenței lor și a tot ce există și, de asemenea, a 
fiecărei creaturi în particular. El nu a lăsat nici un pic 
de spațiu pentru inexistent, tot ceea ce există vine în 
ființă de la ceea ce este şi nu de la ce nu este: pentru că 
inexistentului îi lipseşte capacitatea de geneză, în timp 
ce, pe de cealaltă parte, ceea ce există nu va înceta să 
existe. 


ASCLEPIUS: Dar ce zici tu că este Dumnezeu cu 
adevărat? 

Dumnezeu nu este rațiune, ci cauza căreia rațiunea 
îi datorează existenţa și ființa; el nu este respirare, ci 
cauza căreia respiraţia îi datorează existența. El nu 
este lumină, ci cauza căreia lumina îi datorează fiinţa. 
De aceea, Dumnezeu ar trebui venerat ca , Binele” şi 
„ Tatăl”, nume ce Îi aparţin Lui şi numai Lui şi nimănui 
altcuiva. Deoarece niciunul dintre cei numiţi dumnezei, 
nici un om şi nici un demon nu poate fi bun în niciun 
fel, ci numai Dumnezeu singur. El singur este bun şi 
nimeni altcineva. Toţi ceilalți nu pot cuprinde esența 
Binelui. Ei sunt corp și suflet și le lipseşte locul unde 
Binele sălăşluieşte. Pentru că binele cuprinde ceea 
ce este esența tuturor creaturilor, atât corporale cât 
şi necorporale, și a celor perceptibile şi a celor ale 
gândului abstract. Acesta este Binele, acesta este 
Dumnezeu. 


De aceea, să nu numeşti nimic altceva bun, pentru că 
este lipsit de Dumnezeu. Și nu-i spune niciodată lui 
Dumnezeu altfel decât Binele, deoarece și aceasta ar fi 
lipsit de Dumnezeu. 


Într-adevăr, toți folosesc cuvântul „bun”, dar nu 
toți înțeleg ce vrea să zică. De aceea nu toată lumea 
înțelege pe Dumnezeu şi astfel, în ignoranță, ei numesc 
dumnezeii şi pe unii oameni buni, deși aceştia nu pot 
fi ori deveni buni, deoarece Binele este caracteristica 
absolută şi de neschimbat a lui Dumnezeu. Ea este 
inseparabilă de El, deoarece, în adevăr, este Dumnezeu 
însuși. 


Toţi ceilalți dumnezei, ca unii nemuritori, sunt onorați 
cu numele de dumnezei. Dar Dumnezeu este Binele 
nu în baza unui omagiu ci prin virtutea esenței Sale. 
Esenţa lui Dumnezeu și esența Binelui sunt una: ele 
formează împreună chiar originea tuturor raselor. 

Bun este El care dă totul şi nu ia nimic. Într-adevăr, 
Dumnezeu dă totul şi nu ia nimic. De aceea, Dumnezeu 
este Binele şi Binele este Dumnezeu. 


Celălalt nume al lui Dumnezeu este Tatăl, pentru 
că El este creatorul tuturor lucrurilor. A crea este 
caracteristica Tatălui. 


De aceea, în viața acelora a căror conștiință este bine 
îndreptată, a da naştere fiului este o chestiune de mare 
seriozitate şi zel şi de cel mai adânc ataşament faţă de 
Dumnezeu, în timp ce o neşansă dintre cele mai mari 
și un păcat pe măsură este ca cineva să moară fără a fi 
copilul lui Dumnezeu și să fie pedepsit de demoni după 
moarte. 


Aceasta este pedeapsa: sufletul acestuia fără de copil 
va fi condamnat să îmbrace un corp care nu este nici 
bărbat nici femeie, care este un blestem din Soare. 
Astfel, Asclepius, participă la bucuria că nimeni 
nu este fără statutul de copil, dar îmbrățișează cu 
compasiune pe acela care stă în nenorocire, pentru că 
ştii ce pedeapsă îl aşteaptă. 


Fie ca natura și țelul celor pe care ţi le-am spus, 


Asclepius, să te conducă spre cunoașterea elementară 
cu privire la esenţa Totului. 

XIV 


Activitatea universală: 
natura şi rolul său 


În Capitolele IX - XII am discutat primele treizeci de 
versete ale celei de-a cincea cărți din Corpus Hermeticum. 
Pentru moment nu vom discuta celelalte versete, deoarece 
considerăm că textul rămas este simplu de înţeles. 


Să revenim acum la cartea a şasea a lui Hermes 
Trismegistus, la Dialog general între Hermes și Asclepius. 

Asclepius, sau Esculap, era în timpurile străvechi 
zeul medicinei. Aşadar, într-un sens mai larg, Asclepius, 
este ajutorul, vindecătorul. În acest dialog, Hermes îl învaţă 
pe un elev care, după cum este numit, ştie că este chemat să 
urmeze calea slujirii Gnozei, pentru a fi capabil să coopereze 
la vindecarea omenirii bolnave, să ridice ce este căzut şi să 
repare ce este frânt. 

În cea de-a şasea carte hermetică, lui Asclepius i se 
dă o instrucţie serioasă privind natura mișcării, a cauzelor 
şi a metodelor mișcării universului. Filozofia hermetică, aşa 
cum vedeţi, își dezvoltă mereu argumentele de la un început 
elementar, ca bază, și mai apoi, continuă către ce este înalt 
abstract. Cineva care foloseşte această cheie şi nu deviază de 
la ea întotdeauna va putea, pas cu pas să-și croiască drumul 
cu gândul și, în cele din urmă, să înțeleagă ce trebuie înţeles. 

Mulţi oameni au obiceiul de a începe procesele gândirii 
cu abstractul, cu necunoscutul şi, de acolo, să încerce să 
gândească concretul. O astfel de metodă de abordare a gândirii 
nu poate fi niciodată satisfăcătoare și va duce la speculaţii 
şi mistificare. De exemplu, mistica spune adesea că trebuie 

făcut cutare ori cutare lucru. În majoritatea cazurilor motivul 
rămâne vag şi adesea se ajunge ori la negare, ori la acceptarea 
lucrurilor prin autoritate. 

Se spune că Biblia este cuvântul lui Dumnezeu şi nici 
măcar o singură parte a ei nu poate fi tăgăduită, dezaprobată. 
Dar nimeni nu ştie de ce Biblia în mod special este cuvântul 
lui Dumnezeu. Rezultatul este acela că cineva acceptă prin 
autoritate ce altul neagă, în timp ce un al treilea nici nu 
acceptă, nici nu neagă, ci este total indiferent. Cu siguranță, 
această metodă de gândire nu serveşte în niciun fel adevărul, 
iar în locul lui apar vagul, minciunile și conflictul puternic, 
sever. Metoda de gândire hermetică este singura sigură şi 
corectă, deoarece ghidează gândirea de la ce cunoaştem, de 
la fapte, la abstract. De aceea Gnoza a aplicat mereu această 
metodă. Toţi cei care înfometează şi tânjesc după libertate să 
primească această metodă, deoarece dă rezultatele cele mai 
pure. 

Întotdeauna veţi putea să judecaţi din punctul de 
vedere al unei persoane chiar dacă acea persoană este sau nu 
o căutătoare de adevăr. În Olanda un astfel de exemplu a fost 
Benedict de Spinoza, care fără îndoială a aplicat metoda de 
gândire hermetică. 


După această introducere, să privim un text şi să 
înțelegem începutul, care este simplitatea însăși: tot ceea ce 
este mişcat este mişcat în şi de către ceva. Lucrul în care ceva 
este mişcat este mai mare decât lucrul mişcat. Ce generează 
mişcarea este mai puternic decât ceea ce se mişcă. 

Să luăm corpul ca exemplu. El are abilitatea de a se 
mişca, se mișcă printr-un spaţiu şi există o forță care generează 
această mișcare. În consecință, spaţiul în care se mișcă este 
mai mare decât corpul în sine. De asemenea, forţa care îl 
mişcă este mai mare, mai puternică decât inerția corpului. 
Acest fenomen este evident oricui. 

Astfel, conform versetului 4, substanța în care și prin 
care corpul se mişcă trebuie să fie de natură opusă. Corpul este 

o formă cristalizată într-o măsură mai mică sau mai mare; ea 
este inertă şi densă, în timp ce spațiul prin care se mișcă este 
subtil, ușor şi transparent. Forţa prin care se mişcă are aceeaşi 
semnătură. lată de ce filozofia Rozacrucii de Aur spune că 
ordinea lumii noastre este mişcată de jocul contrariilor, adică 
ordinul nostru mondial este dialectic. Cea de-a şasea carte din 
Corpus Hermeticum indică faptul că în urmă cu mii de ani 
aceeaşi idee a fost transmisă căutătorilor adevărului. Dacă 
înțelegeţi acest lucru mergem un pas mai departe. 

HERMES: Ei bine atunci, nu este oare acest univers 
mai mare decăt orice alt corp? 
ASCLEPIUS: Da, cu siguranţă. 


HERMES: Și nu este el oare în întregime umplut cu 
multe alte corpuri mari, sau mai degrabă, cu toate 
corpurile care există? 
ASCLEPIUS: Aşa este. 


HERMES: Astfel, universul este un corp. 
ASCLEPIUS: Da, cu siguranţă. 


HERMES: Și este un corp care este pus în mişcare. 
ASCLEPIUS: Da, cu siguranţă. 


HERMES: Ce mărime trebuie să aibă atunci spaţiul 
în care se mişcă universul, și de ce fel trebuie să fie? 
Nu trebuie oare să fie mai mare decăt universul pentru 
a permite o mișcare continuă, fără ca universul să se 
înghesuie şi astfel să se oprească din mișcare? 
ASCLEPIUS: Imens de vast trebuie să fie acel spaţiu, o 
Trismegistus! 


HERMES: Nu este el oare de natură opusă, Asclepius? 
Opusul naturii corpului este necorporalul. 
ASCLEPIUS: Neîndoielnic! 


Așadar toate corpurile existente formează un corp unic: 
universul. Aici fiecare corp are un spațiu în jurul lui şi o forță 
prin care se mişcă. Natura spaţiului şi forța, pe de-o parte şi cea 
a corpului pe de alta, sunt opuse una alteia. Putem conchide 
că toate corpurile, care, în esență, formează un corp foarte 
larg, posedă aceste naturi opuse. De vreme ce toate corpurile, 
deși la modul esenţial formează un corp larg, diferă unul de 
celălalt, am putea chiar spune că există un miliard de varietăţi 
ale naturii şi implicit un număr nemăsurabil de contrarii ce 
mişcă întregul Tot. Întreaga atotmanifestarea poate fi numită 
corpul în care aceste nenumărate naturi se manifestă. 

Toţi avem un corp și ne mişcăm printr-un spațiu, un 
câmp de viață individual, fiind forța care ne mișcă. Deşi noi, ca 
fiinţe umane, formăm un sistem de viață, deşi aparținem unuia 
şi aceluiaşi corp planetar, cu greu se poate susține că suntem de 
una şi aceeaşi natură. Nu, naturile noastre sunt foarte diferite 
una de alta! Așa cum am spus înainte, un număr nemăsurat de 
contrarii mișcă întregul Tot. Astfel întreaga atotmanifestarea 
poate fi numită corpul în care aceste nenumărate naturi umane 
se manifestă pe ele însele. 

Cu toate acestea, acest imens corp al atotmanifestării şi 
toate domeniile cosmice din care este ea compusă sunt mişcate 
în şi de către ceva. Urmând procesul de gândire subliniat mai 
sus, ajungem inevitabil la această concluzie. Urmând acelaşi 
proces, am putea să ne facem o idee şi despre spaţiul imens 
în care atotmanifestarea se mişcă, un spaţiu care trebuie să 
fie neapărat de natură opusă. De unde şi concluzia celei de-a 
şasea cărți hermetice, care afirmă că spaţiul atotcuprinzător 
în care și prin care atotmanifestarea se mişcă este necorporal. 

Această natură opusă a Totului poate fi studiată până 
într-o anumită măsură. În lumina celor de mai sus, putem 
conchide că materia, în varietatea ei infinită, trebuie să fie 
înconjurată și legată de imaterial, de necorporal. Sau, în 
cuvintele lui Hermes: „Ceea ce a fost creat este generat de 
ceea ce nu a fost creat”. 

lar Hermes se referă la ceea ce nu a fost creat, la ceea 

ce închide în sine, pătrunde şi mişcă totul, ca fiind divinul, sau 
Dumnezeu. 

Cu toate acestea, nu ar trebui să vedem ceea ce 
înconjoară totul sau atotînconjurătorul numai în termeni 
de spaţiu. În sistemul nostru de viață facem distincția între 
corpuri şi spaţiu. Miliardele de varietăţi a tot ceea ce a fost 
creat sunt înconjurate de ceva ce nu mai poate fi numit spaţiu, 
ci forță pură. De aceea nu ar trebui să vorbim, aşa cum o 
face astronomia, despre spațiu infinit, ci să ne dăm seama 
că spaţiul în sine este încercuit de forță, este înscris în forță. 
Această forță atotcuprinzătoare este Dumnezeu. Forţa divină 
este nemişcatul, necunoscutul, intangibilul și, de asemenea 
neconceputul. Prin mijloacele metodei de gândire hermetice 
putem determina natura lui Dumnezeu şi vorbi despre ea ca 
despre sursa de la care originează totul, dar nu ar trebui să 
facem niciodată greşeala de a încerca să-l găsim pe Dumnezeu 
în spaţiul corporal, pentru că, în mod sigur, nu îl vom găsi 
acolo. Putem, în cel mai bun caz, să găsim divinul — adică 
activitatea forţei divine — în spațiul fizic, în variatele domenii 
cosmice. Dumnezeu însuşi este Atotcuprinzătorul câmp de 
forță prin care vastitatea spațiului este îmbrățişată. 

Orice activitate poate fi mereu definită şi descrisă şi de 
aceea este mereu limitată. Astfel trebuie conclus că, în cele 
din urmă, tot ceea ce este mişcat nu se mişcă în ceva ce, la 
rându-i este mișcat, ci în ceva ce este nemișcat, forța mișcării 
însăşi este statică pentru că nu poate participa la mișcarea pe 
care o generează. Urmând Rozacrucea clasică şi noi vorbim 
în filozofia noastră despre Împărăţia Neschimbată. Hermes a 
exprimat aceasta foarte limpede în versetele 13-14: 


Atunci când ne gândim la spațiul universal, nu îl 
percepem ca pe spaţiu, ci ca pe Dumnezeu, și dacă, pentru 
gândirea noastră, spaţiul apare ca Dumnezeu, nu mai este 
spațiu în sensul comun al cuvântului, ci puterea efectivă a lui 
Dumnezeu care îmbrățișează totul. 

Tot ceea ce este mișcat nu se mișcă în ceva ce este 

mișcat în sine, ci în ceva ce nu se mişcă; forța motrice însăşi 
este de asemenea nemișcată, deoarece nu poate lua parte la 
mişcarea pe care o generează. 


Divinul poate exista în mişcarea cuprinzătoare a 
lucrurilor, dar Dumnezeu însuși este sursa puterii din a cărei 
imobilitate se trage activitatea divină. Un ucenic cu adevărat 
luminat al Gnozei se poate manifesta în divin, dar nu poate 
fi niciodată Dumnezeu însuși, atâta vreme cât nu a ajuns la 
sfârşitul drumului înapoi: la „bunul sfârşit” așa cum este 
numit. 

Astfel vedem din nou că exista un atelier, un spaţiu 
plin de corpuri, unde activitatea divină se poate desfășura. 
Oricum, această activitate nu trebuie şi nu poate fi numită 
Dumnezeu, pentru că Dumnezeu însuși se retrage din noi în 
incognoscibil, care este, fără doar şi poate atoatecuprinzător. 

Cu mijloacele logicii hermetice putem afla, în abstract, 
cine, ce şi unde se află Dumnezeu. Până într-o anume măsură 
putem determina şi Natura Lui; putem descoperi activitatea 
Lui. Dar este imposibil să Îl cunoaştem în realitatea profundă 
atâta vreme cât Filiaţia, „sfârşitul bun” nu a fost atins. De aceea 
Biblia afirmă: „Nimeni nu l-a văzut vreodată pe Dumnezeu; 
Numai Fiul, care se află în inima Tatălui, pe care ni L-a revelat. 
Inima Tatălui se află în radiaţia Iubirii, a doua rază a Spiritului 
Septuplu, care emană de la Sursă. Cel care se trezeşte la 
activitatea divină în acea Iubire este un copil al lui Dumnezeu, 
un Fiu al lui Dumnezeu. Atunci el a devenit o activitate, a lui 
Dumnezeu. Puterile divine sunt eliberate în el şi se dezvoltă o 
mișcare puternică. Cel care stă în această activitate Îl cunoaşte 
pe Dumnezeu şi ÎI poate interpreta, întocmai cum face Hermes 
Trismegistus în cea de-a șasea carte a sa. 

Dacă aţi urmat această direcție de raționament până 
acum, este posibil să fi întâmpinat o problemă care este 
formulată de Asclepius în versetul 15. Vom încerca să adâncim 
această problemă în capitolul următor. 

Rezumând introducerea noastră la cea de-a şasea carte 
hermetică, aflăm că există o atotcuprinzătoare Sursă de putere 
ce închide în sine toate domeniile universului. Este posibil 
să obținem o legătură cu această Sursă şi pare o necesitate 
logică. Intenţia celei de-a șasea cărți este să ne convingă 
de aceasta; nu are scopul de a furniza un tratat filozofic, în 
adâncime cu privire la natura lui Dumnezeu, sau la activitatea 
puterii divine. Singurul scop este de a explica elevului, lui 
Asclepius, care a realizat la ce sarcină sublimă este chemat 
omul de dragul lui Dumnezeu și care încearcă în abandonare 
de sine şi devoțiune să urmeze calea Gnozei, că este necesar 
să obţinem o legătură cu această sursă. 

Existența noastră neînsemnată ca fiinţe ale naturii, 
inconștiente, pe Pământul Mamă este cel mai lipsit de logică 
fenomen în întreaga atotmanifestarea. Acela care este legat 
cu radiaţiile Sursei puterii va fi sanctificat, deci vindecat. Prin 
miracolul graţiei şi al vindecării sale, el, la rându-i, va deveni 
un vindecător în slujba Gnozei; el va deveni un Asclepius 
matur. 

Cea de-a şasea carte face apel, mai presus de toate, 
la introspecţia voastră, la gândirea întoarsă spre interior. Nu 
vi se cere numai să ascultați, ci să participaţi la gândire şi 
să coborâți în adâncimile ființei voastre, unde, în liniștea 
serenă și tăcere poate fi auzită şi înțeleasă chemarea veşnică a 
adevăratei vocaţii a omului. 

XV 


Planul lui Dumnezeu 
este inatacabil 


În cursul reflecțiilor noastre ne-am găsit împreună 
cu Asclepius, față în față cu o problemă ce a fost deliberat 
întrețesută în dialogul dintre Hermes şi Asclepius tocmai 
pentru a arunca o lumină corectă asupra ei. S-a afirmat în 
versetul al 14-lea al celei de-a șasea cărți că mişcarea Totului 
este înconjurată de nemişcare: 


Tot ceea ce este mișcat nu se mișcă în ceva ce este 
mișcat în sine, ci în ceva ce nu se mişcă; forța motrice însăşi 
este de asemenea nemișcată, deoarece nu poate lua parte la 
mişcarea pe care o generează. 


Acum se naşte întrebarea în Asclepius: , Dar 
Trismegistus, atunci în ce fel sunt lucrurile de aici de pe 
Pământ mişcate împreună cu lucrurile ce le generează 
mișcarea? Pentru că ai spus că sferele păcatului sunt mişcate 
de sferele neprihănirii ”. 

Hermes replică: „Aici, Asclepius, nu se pune problema 
unei mișcări obișnuite, ci a unei contramişcări. Pentru că 
aceste sfere nu sunt mişcate în aceeaşi direcţie ci în sensuri 
diferite. Această antiteză oferă mișcării un punct fix de 
echilibru, deoarece reacţia mişcărilor opuse se manifestă pe 
sine în acest punct ca nemişcare. ” 

Replica este alarmantă, dar în acelaşi timp consolatoare. 
Ce a vrut să spună Hermes? Haideţi să încercăm să înţelegem. 

Să ne imaginăm universul într-o stare virgină, aşa cum 
este descris în prologul Genezei; universul înaintea creaţiei. 

Totuşi, acest spațiu este gol numai aparent, pentru că ceea ce 
pare gol este un spaţiu plin de substanţa originară, cu substanța 
cosmică de bază, care este natura adevărată a începutului. 
În cosmogonia antică egipteană adesea se face referință la 
aceasta ca la Mama, sau Isis, iar când Gnoza vorbeşte despre 
Maria, se referă la aceeași stare de substanţă originară virgină. 

Șapte raze care emană dinspre Împărăția Nemişcată 
afectează această natură originară. Ele sunt cele șapte puteri 
din câmpul Spiritului universal al lui Dumnezeu şi fiecare 
dintre ele este septuplă. Aceste raze de şapte ori câte şapte 
se influențează una pe cealaltă. Ele reprezintă viaţa absolută, 
iubirea absolută, inteligenţa absolută, armonia absolută, 
înțelepciunea absolută, devoţiunea absolută şi acțiunea 
eliberatoare absolută. Ar trebui să vă fie uşor să înţelegeţi 
că cele șapte raze se influențează una pe cealaltă și că în 
fiecare rază celelalte şase trebuie să fie prezente, iar dacă vă 
amintiți aceasta, ca să fie cu adevărat eliberatoare, fiecare 
acţiune trebuie să includă viaţa, iubirea, inteligența, armonia, 
înțelepciunea şi devoţiunea. 

Din momentul în care cele șapte raze care emană din 
nemișcare, din solid, din expugnabil, intră în natura originară 
a Mamei universale, Isis, mişcarea şi activitatea vor începe 
să se întâmple. Atunci natura originară demonstrează — 
prin ceea ce iese din ea — ce anume conţine Dumnezeirea. 
Emanând din incognoscibil, cele şapte raze demonstrează 
intențiile Divinităţii în natura originară — prin activitatea și 
manifestările lor astfel generate în natura originară. Chiar prin 
această unică mişcare, divinul este propagat și manifestat în 
spațiul naturii. 

Dacă ţineţi minte că tot ceea ce a devenit manifest 
provine de la cele şapte raze divine care se influenţează 
reciproc, vă va fi foarte clar că tot ceea ce a fost creat 
trebuie să poarte înăuntru, în sine, imaginea, esenţa, nucleul 
divinului. Tot ceea ce a fost creat conţine un scop divin care 
poate fi realizat, împlinit prin mişcarea de cooperare. De 
îndată ce o entitate reușește să se miște în armonie cu planul 

lui Dumnezeu, care acționează în ea prin intermediul celor 
şapte raze, planul va fi realizat prin şi în ea. 

Aceasta este o concluzie grozavă la care ne conduce 
filozofia egipteană a lui Hermes Trismegistus. Acela care intră 
şi perseverează în mişcarea de cooperare va realiza planul lui 
Dumnezeu în el însuși. În întreaga creaţie există o mișcare 
de coordonare perfectă către divinul absolut, dar există şi 
posibilitatea unei pronunţate contramişcări. Posibilitatea 
de a atinge divinitatea, care este garantată creaturii, implică 
libertatea absolută. Această libertate provine din natura celor 
şapte raze divine care se influențează reciproc. Biblia depune 
mărturie despre acest lucru atunci când spune: „Acolo unde se 
află Spiritul Domnului, acolo este libertatea”. 

De aceea noi vedem apărând în manifestarea universală 
două principii active: mişcarea de cooperare şi contramişcarea; 
libertatea de a intra în geneza divină a Totului şi a deveni 
copiii lui Dumnezeu, fundamental și structural; şi libertatea 
de a face contrariul, de a rezista şi astfel a te scufunda în 
haosul dialecticii degenerate. Vedem şi cunoaştem dialectica. 
Putem de asemenea vedea și cunoaşte — dacă vrem — viața 
Divină, rezultatul mișcării de cooperare. Mai vedem şi 
cunoaştem un grup intermediar, care se rupe de contramișcare 
şi consecinţele ei şi urcă spre mişcarea de cooperare, a cărei 
primă consecință este transfigurarea — adică, desfacerea 
rezultatelor, destrămarea rezultatelor contramişcării. 

Natura originară este câmpul de dezvoltare conţinut 
în Divin. Ce se va întâmpla atunci, când această desfăşurare 
se va împlini şi va fi încununată de succes, este o întrebare 
la care Şcoala nu poate oferi vreun răspuns, deoarece este 
dincolo de înţelegerea ei. 

Doctrina Universală ne învaţă despre creatura care este 
chemată să devină asemenea lui Dumnezeu într-o bună zi, să 
se ridice de la creat la necreat sau, ca să folosim cuvintele 
chinezilor antici, să spargă barierele dintre ceva și nimic — 
adică, în ceea ce este nelimitat, în ceea despre care nu se poate 
vorbi în cuvinte. 

Să ne întoarcem acum la contramișcare. Ştiţi foarte 
bine ce suferinţă grozavă şi ce confuzie, ce lucruri nenaturale 
sunt cauzate de dialectica degenerată. De asemenea știți 
consecința contramişcării: cristalizarea. 

Totuşi, există o mare consolare: moartea. Ar trebui 
să vă gândiţi cu atenție la aceasta. Pentru a putea exista 
contramișcarea a fost nevoie de libertate, dar dacă cineva 
folosește acea libertate pentru a alege mișcarea, activitatea, 
întotdeauna va genera consecinţe. Orice acţiune dată va aduce 
cu sine rezultatul corespunzător. Consecința contramişcării 
este moartea. Cu alte cuvinte, rezultatul contramișcării se 
anihilează pe sine. 

Nu găsiți aceasta magnific? Nu este oare nespus de 
consolator? Contramișcarea, refuzul de a coopera voluntar 
pentru împlinirea planului lui Dumnezeu, care este baza însăşi 
a existenţei noastre, nu poate dura la nesfârşit, în cele din urmă 
va ocupa întreaga manifestare şi va trece prin ea spre nemișcare, 
astfel devenind statică. Imaginaţi-vă ce teribil ar fi! 

Nu, ceea ce nu este inclus în starea divină, ceea ce nu 
îşi are originea în starea divină, în mișcarea de cooperare 
armonioasă, este atât de ireal, atât de lipsit de putere şi atât de 
mult expus cristalizării încât, la un moment dat, trebuie să se 
fărâme. Apoi se va dovedi clar că nu este nimic în esență, că 
se autoanihilează. Numai ceea ce este din Spiritul Domnului 
este veșnic. Oricine stă în contramișcare, care este prins 
în contramişcare, va fi mereu lovit de disoluția continuă și 
moarte până ce va realiza, grație divinului ce stă ascuns în tot 
ceea ce a fost creat, că această contramişcare nu este mişcarea 
de cooperare şi nu oferă nicio mântuire. De fapt, rezultatele 
ei sunt mereu rupte şi dizolvate. Calea salvării nu poate fi 
descoperită decât în asociere, în perfectă armonie cu cele 
şapte raze universale; astfel cineva poate deveni Asclepius 
într-un dublu sens. 

Aţi experimentat deja lupta continuă cu voi însivă, 
iar cele înconjurătoare vă țin închis în tensiune și angoasă? 
Dacă vi se întâmplă aceasta, nu este oare o consolare să 


108 


aflați că, orice ar face cineva, într-o bună zi introspectiva va 
fi câştigată pe calea experimentării şi mai devreme sau mai 
târziu toată lumea va intra în templul reînnoirii? Unde se află 
Spiritul Domnului, acolo este libertatea. Nu vă putem forța, 
pentru că aceasta ar fi împotriva principiului libertății și, în 
consecință nedivin. Totuși, la un moment dat vă veți ridica în 
libertate către graţia unică, către destinul vostru, în slujba lui 
Dumnezeu, după ce veţi fi fost purificaţi şi învăţaţi de către 
experiența personală şi nenumăratele morţi. 


Sunteţi în mod repetat informaţi despre cale și cerințele 
ei şi am dori cu bucurie să continuăm să vă informăm. Am dori 
să continuăm să aruncăm lumină asupra Doctrinei Universale, 
asupra nepieritoarei, magnificei căi. Totuși, nu putem face 
aceasta căci timpul presează. Şcoala Tinerei Gnoze nu este 
numai o instituţie care predă, ci este şi un Corp Viu. Corpul 
Viu progresează neîncetat, mereu merge înainte şi invocă, din 
ce în ce mai puternic, de șapte ori cele șapte raze ale luminii 
divine ca să ardă ca un foc puternic deasupra sanctuarului. 

De aceea, sub razele acestui foc, nu putem să vă tot 
rugăm repetând: „lată astfel arată calea, acum vă rugăm să 
faceţi primul pas”. Nu, dacă vreți să vă alăturaţi nouă — şi aveţi 
această libertate — atunci trebuie să veniţi fără nicio rezervă 
şi să acceptaţi toate consecințele. Dacă vă folosiţi libertatea 
pentru a vă agăța cu mâinile și picioarele de Pământ, rămâneţi 
cu Pământul. Cu toate acestea, dacă vreţi să începeţi cu Corpul 
Viu al Şcolii şi să cooperaţi cu el, atunci acum este momentul 
să o faceţi. Discutăm aceste lucruri pentru a vă putea ajuta 
să câştigaţi înțelegerea și să dobândiţi cunoașterea profundă 
de sine. Va trebui să aflaţi în scurt timp ce anume se află în 
mişcarea de cooperare cu voi şi ceea ce este în contramișcare 
cu destinul vostru divin. 

Dacă aveți o minte scrutătoare, ați mai putea întreba 
cum este posibil ca la un moment dat moartea să lovească în 
toți cei care se află în contramișcare. Răspunsul este simplu, 
aşa cum apare în replica lui Hermes dată lui Asclepius: 

Deoarece sferele păcătoase sunt mișcate într-o direcţie 
opusă faţă de cele ale neprihănirii, ele sunt mișcate, în 
această contramişcare, de punctul de echilibru staționar în 
jurul sferei de rezistență. Cu adevărat nu poate fi altfel.” 
(...) „Așadar rotația nu este altceva decât mişcarea în jurul 
aceluiași centru, o mișcare care este guvernată complet de 
nemișcarea centrului. Revoluţia (mişcarea de revoluţie n.t.) 
anticipează devierea și anticipând devierea revoluţia este 
perpetuată. Astfel, contramișcarea şi ea stă nemișcată în 
punctul de echilibru, deoarece devine statică prin mișcarea 
de rezistenţă. 

Prin aceasta Hermes a vrut să spună că, dacă abuzaţi 
de libertate şi acționaţi împotriva intenţiei divine care, în 
nemișcare guvernează mișcarea Totului, rezistenţa provocată 
de contramişcarea voastră va creşte într-asemenea proporții 
încât rezultatul vieţii voastre nedivine nu mai poate face față 
şi este anihilat. 

Contramişcarea produce rezistență. Vibrația acestei 
rezistențe creşte până ce apar arderea şi distrugerea. 
Rezistenţa nu este cauzată de Divinitate, ci de voi înșivă. 
De aceea suferința din jurul dificultăţilor pe calea vieţii este 
iraţională, pentru că le-aţi creat voi înşivă, deși adesea vi se 
pare că ceilalți sunt de vină. Divinitatea nu luptă împotriva 
voastră, nu pedepseşte, nu vă judecă în sensul comun. Voi 
înşivă o faceţi. Ori din cauza trecutului vostru microcosmic, 
ori din cauza a ceea ce faceţi în prezent, invocaţi rezistenţe 
şi în cele din urmă pieriți prin ele. Dacă aceasta este ceea ce 
sunteți, cum sunteți, voi nu trăiţi, ci existați numai într-o stare 
continuă de pieire pe care voi, în mod greşit, o consideraţi a 
fi viaţă. 

Haideţi să luptăm şi să lucrăm cu perseverență pentru 
a ne transforma vieţile într-o mişcare de cooperare, pentru 
a găsi mila în cele șapte puteri care emană dinspre Logos. 
Pentru că viaţa unică se dezvoltă numai din mişcarea de 
cooperare adevărată. 

XVI 


Predarea de sine voluntară: 
moartea finală a eului 


Am dori să discutăm încă o dată despre intersecția 
drumurilor în viață, acolo unde drumurile mișcării și ale 
contramişcării se întâlnesc. 

Aceia care, în calitatea de elevi ai Școlii Spirituale, 
participă la Tânăra Gnoză , sunt pe deplin conştienţi că 
dezvoltarea Şcolii ca grup, ca un Corp Viu, ca Tânăra Gnoză 
care a fost acceptată în Lanţul Universal al Fraternităţilor 
precedente, aduce cu sine un flux puternic al celor șapte 
raze ale Sfântului Spirit. Din acest motiv, imboldul de a se 
mişca în cooperare cu radiaţia lui Dumnezeu, cu Sfântul 
Spirit, a devenit extraordinar de puternic în ceea ce priveşte 
comunitatea noastră. O pogorâre ca de Rusalii umple Corpul 
Viu. 

Totuşi, atâta vreme cât vă aflaţi în contramişcare, toate 
acestea vor cauza în voi rezistenţă intensă. Această rezistență 
nu vine din afara voastră, ci așa cum am văzut, voi înşivă sunteți 
cei care o provocaţi. Prin atitudinea voastră faţă de viață, prin 
starea voastră de a fi, voi înşivă dezvoltați o rezistenţă din 
ce în ce mai crescută ce are ca rezultat o moarte continuă. 
Toate acestea vi se explică pentru a deveni un vindecător mai 
bun, un Asclepius, în cel mai scurt timp posibil. Aceasta cere, 
întocmai cum se spune în versetul al 44-lea al textului, „o 
cunoaştere elementară cu privire la esenţa totului ”. 

Sunteţi o celulă a Corpului Viu al Gnozei tinere, care 
s-a dezvoltat într-o așa măsură încât a experimentat o stare de 
graţie majoră și au fost revărsate sarcini și forțe măreţe asupra 
ei. Sarcinile trebuie îndeplinite, trebuie să reacționăm pozitiv 

la ele, cu mijloacele mişcării de cooperare perfecte cu cele 
şapte raze care emană dinspre Divinitate, dinspre Împărăția 
Nemişcată. 

Voi sunteți Tânăra Gnoză! Sunteţi fiecare o celulă 
a Corpului. Şi acum, că întreg Corpul Gnozei este prins de 
focul unei mișcări pozitive, menţinerea oricărei contramişcări 
generează mare pericol pentru voi. Acest lucru ar trebui să 
vă fie clar, atât de limpede încât să nu-l mai uitaţi. Așa cum 
am spus şi mai devreme: a lua parte la contramişcare creează 
rezistență, deoarece toată mişcarea este în cele din urmă 
înconjurată de Împărăția lui Dumnezeu. La un moment dat 
această rezistență distruge rezultatul contramişcării. 


Conduşi de către eu, conduşi de natura morţii, voi 
dezvoltați lucruri pe baza stării naturale. Dar chiar atunci 
când pare că visul este pe cale să se adeverească, lucrurile se 
transformă în opusul lor şi moartea vă ia. Ceea ce vă imaginaţi 
că o să construiți este distrus. Acest proces vă arată că, drept 
rezultat al înclinațiilor voastre naturale v-aţi mişcat în cerc, 
numai pentru a fi aduși înapoi, din nou şi din nou la același 
punct, pentru a începe din nou chiar de la început. 

Dacă rămâneţi în contramișcare chiar de aţi fost luat 
ca celulă într-o şcoală gnostică, într-un sistem care urmează 
calea mișcării de cooperare în cel mai dinamic mod, atunci 
rezultatul nu va fi un simplu proces care în cele din urmă 
vă lasă cu mâinile goale. Curand va avea loc un incident, 
o arsură, o vătămare mare, o anihilare a stării de suflet. De 
aceea avertizarea poate fi găsită peste tot în limbajul sfânt, 
că a păcătui contra Sfântului Spirit are consecinţe serioase. 
Va fi afectat sufletul și mentalitatea, sanctuarul inimii şi cel 
al capului. 

Sunteţi o ființă animată, mişcată de anumite forțe 
nemateriale la care răspundeți emoţional şi mental. Atât capul 
cât şi inima sunt conduse de ceea ce vă animă. Dacă ceea 
ce vă animă se află în contramişcare, rezultatul va fi mereu 
moartea, anihilarea rezultatului contramișcării. Ceea ce vă 

animă trebuie să facă această descoperire din nou şi din nou, 
până ce se decide să îşi moară ultima moarte; moartea predării 
de sine, endura, abandonul în mişcarea de cooperare, în 
Spiritul lui Dumnezeu şi al celor șapte raze ale Lui, planului 
care susține procesul genezei. Cel care îşi moare această 
moarte în altruism absolut va dezvolta, cu siguranță, noua 
stare de suflet, deoarece curăță drumul pentru o nouă mișcare. 
Astfel se naşte noul suflet, se dezvoltă o nouă gândire şi, din 
acestea o mişcare neezitantă de cooperare cu Logosul şi o 
transfigurare completă. 

Dar haideţi să mai recapitulăm încă o dată: cu sufletul 
natural intrați într-un Corp gnostic, într-o Şcoală Spirituală 
care se află în conexiune cu cele şapte raze. Apoi sunteţi 
primiţi cu fiinţa născută în natură într-un câmp foarte special 
de radiaţie pe care nu l-aţi mai experimentat niciodată şi vă 
aflați stând într-o cu totul altă mişcare. Să presupunem că 
în această nouă mișcare, în curentul celor şapte raze, v-aţi 
menţine existența născută în natură şi ați continua cu voința, 
sentimentele, gândirea şi înfăptuirea întocmai ca până în acest 
moment, deoarece nu sunteţi deloc pregătit să muriţi şi ultima 
moarte a eului, endura. Să presupunem că rămâneţi hotărât 
să vă păstraţi eul, natura comună, caracterul, tipul, în timp ce 
existaţi în câmpul de radiație în care se manifestă forţe noi, 
măreţe. 

Vă întrebăm: unde şi-ar avea imediat efectele rezistența 
pe care voi înşivă aţi creat-o — în rezultatele greşelilor voastre, 
aşa cum este normal în lumea dialectică? Sau în cauza deliberat 
menţinută a greşelilor voastre? Răspunsul vine direct: în 
cauza greşelilor voastre, în sufletul natural şi mentalitate. 
Atunci veţi fi ars şi sufletul şi mentalitatea vor fi denaturate 
în acest proces. Aţi deveni foarte anormal. Rezultatul final ar 
fi un declin mult mai mare decât începuturile lemuriene. Și 
deja există mulţi oameni psihologic tulburaţi. Câte persoane 
cu mintea slabă există; multe, nenumărate persoane s-au jucat 
şi au jonglat cu marile forţe spirituale. 

De aceea Şcoala trebuie să vă vorbească acum despre 

marea criză care-i priveşte pe toţi membrii Corpului Viu. Este 
vorba despre o criză cauzată de faptul că cele Șapte peceţi 
sunt rupte în Corpul Viu — un proces de asemenea descris în 
Cartea Apocalipsei. 

Şcoala Spirituală stă în apocalipsă, în focul revelației. 
Cu siguranță nu este nevoie ca deschiderea acestor șapte 
peceţi să aducă cu ea șapte plăgi, şapte amaruri, şapte procese 
dureroase şi o septuplă anihilare a ordinii noastre septuple de 
necesitate. Din contră, scopul unei școli gnostice de iniţiere 
este acela de a vă vindeca şi de a face din fiecare dintre voi un 
Asclepius. Dar mai este nevoie ca voi să intraţi într-o mișcare 
de cooperare şi să puneţi capăt contramișcării, imediat şi 
pentru totdeauna, prin mijloacele unei ultime morți, prin 
endura. 

Suntem foarte conştienţi că în acest moment vă 
împovărăm sufletul cu lucruri tulburătoare. Aţi prefera să vi 
se spună ceva chiar diferit, dar vi se spun toate acestea pentru 
a vi se da „o cunoaștere elementară despre esenţa Totului ”. 
Acestea sunt cele de care veţi beneficia cel mai mult. De aceea 
şi Hermes Trismegistus a spus în versetul 25: 


Așa că vezi ce puternic împovărat este sufletul când, singur, 
trebuie să ducă două corpuri. 


Toţi sunteţi în mișcare şi vă întrebăm: ce vă determină 
mişcarea în acest moment? Sunteţi foarte activ în viaţa 
voastră, sunteți foarte ocupat. Sunteţi ocupat tot timpul — dar 
cu ce? Examinaţi ce vă face să fiți așa de presați de timp. 
Explicaţi-vă la modul obiectiv activitatea care vă oboseşte şi 
împovărează sufletul natural într-o asemenea măsură. 

Este oare mișcarea de cooperare sau contramişcarea? 
Este o luptă constantă în contramișcare pentru a ţine dificultățile 
la distanță de un braţ, pentru a se asigura că lucrurile nu vor 
merge greşit? Nu este aşa că, în ciuda luptei voastre frenetice 
şi a oboselii imense, nu reușiți niciodată iar rezistența devine 
din ce în ce mai mare, astfel încât, din când în când, lucrurile 

ajung, într-un punct mort, sau cu alte cuvinte, moartea vine 
într-una dintre formele sale: oboseală, disperare ori boală? Nu 
este așa că sunteți mereu ocupat cu nimic altceva în afară de 
a lua măsuri, de a căuta tactici, hotărând direcţii de acţionare? 
Dar totul se preschimbă în nimic în mâinile voastre, un nimic 
fără viaţă şi vă tot întrebaţi: „Oare unde am greşit? De ce există 
încă amărăciune şi durere, oboseală şi lipsă de speranţă? De 
ce nu iau lucrurile o turnură spre bine? Nu am făcut tot ce îmi 
stătea în putinţă să îndrept lucrurile?” 

Ei bine, toate acestea se întâmplă pentru că rămâneţi 
în contramişcare, în conflictul contrariilor. Şi vă spunem 
despre necesitatea limpede, logică a mişcării de cooperare 
eliberatoare, pentru a vă face să vă hotărâți să intrați în ea, 
în acțiunea clară demonstrabilă, întocmai precum și în marea 
întoarcere, marea inversare care trebuie să aibă loc în viaţa 
fiecărei ființe umane. Atunci destinul vă va părăsi imediat şi 
veţi ajunge la o folosire controlată şi mai eficientă a timpului 
şi a energiei voastre. 

Mişcarea de cooperare, noua atitudine față de viaţă a 
ucenicului adevărat al Gnozei tinere, împărtăşeşte egalitatea 
vibraţiei ca grup, liniştea și tihna interioară și aduce cu sine 
dispariția oricăror tensiuni. De asemenea eliberează elevul, 
ucenicul, din închisoarea și nebunia pasiunii moderne pentru 
muncă. De aceea, haideţi să ne deschidem în întregime graţiei 
mişcării cooperante, puternicei grații a razelor Spiritului 
Septuplu, coborârii directe a eternității în timp, revărsării 
Spiritului Sfânt, noii Duminici de Rusalii acordate Gnozei 
tinere. Să ne alăturăm acestei noi comunități a mântuirii. 

XVII 


Misterul Sfântului Graal 


Am explicat că, îndată ce acele șapte raze, care emană 
din Împărăţia Nemişcată, intră în natura originară provoacă 
mişcare în aceasta din urmă. Această mișcare este mişcarea 
cooperantă. Natura originară demonstrează atunci, prin ceea 
ce iese din ea, ceea ce este în Divinitate. În cursul dezvoltării 
sale, un Corp Viu gnostic se va înconjura, la un moment dat 
cu un nou câmp astral care îşi are proveniența direct în natura 
originară, în Isis Mama. Acest câmp se răspândeşte în acea 
parte de lume unde Corpul gnostic este activ. 

Când un astfel de tărâm gnostic s-a format şi punctele 
de focalizare au fost stabilite, atunci o nouă mişcare se va 
dezvolta în Corpul Viu, o mişcare care va creşte pe oră ce trece, 
ca rezultat al ruperii celor şapte sigilii. Cele șapte sigilii ale 
procesului adevăratei vieţi, ale dezvoltării omului adevărat, 
sunt sfărâmate şi cele șapte raze ale Divinităţii sunt revelate 
direct. Gnoza, ca mediator se retrage dinaintea plenitudinii 
Sfântului Spirit. 

Întocmai cum puteţi citi în Evanghelia după loan, 
Christos le spune ucenicilor: „Este spre avantajul vostru 
plecarea mea, căci dacă nu plec, Mângâietorul nu va veni la 
voi; dar dacă eu merg, îl voi trimite la voi. Şi când Mângâietorul 
vine, cel pe care îl trimit vouă de la Tatăl, anume spiritul 
adevărului care vine de la Tatăl , el mă va mărturisi”. 

Astfel va fi foarte clar că atunci când Gnoza, ca 
intermediar se retrage dinaintea plenitudinii şi revărsării 
Spiritului Sfânt, o întreagă stare nouă va veni în ființă. O nouă 
atitudine față de viaţă şi o nouă necesitate de viaţă va ieşi cu o 
putere irezistibilă pentru toţi cei care sunt implicaţi în proces. 

Capitolul 24 din Evanghelia după Matei, pe care vă 
sfătuim să-l recitiţi, descrie această stare de lucruri întocmai 
aşa cum 0 experimentăm noi acum. În legătură cu aceasta, 
autorul Evangheliei după Matei spune că „această generaţie 
nu va trece sub nicio formă înainte ca toate aceste lucruri să 
se fi întâmplat”. Această afirmaţie a fost adesea ridiculizată 
iar oamenii au spus cu dispreţ, „Din păcate, câte generaţii 
au trecut de la începutul erei noastre fără să se fi întâmplat 
toate acestea”. Totuşi, evenimentele anunţate în Matei 24 
au legătură cu traiectul, cursul dezvoltării sau desfăşurării 
Gnozei. Întocmai cum era nevoie ca în acele zile Gnoza să 
treacă prin lucrurile descrise, aşa şi noi, în vremurile noastre, 
suntem confruntaţi cu aceleaşi desfășurări. 

Biblia mai vorbește şi despre ruperea celor șapte peceţi 
în sens negativ în ce privește lumea şi omenirea. Aceasta ni 
se elucidează în cartea Apocalipsei dar nu vom intra acum în 
detalii şi nu aici. 

În loc de aceasta, am dori să discutăm o altă chestiune 
ce ar putea apărea legată de cele şapte peceţi: „Ce ar trebui 
să înțelegem prin faptul că cele şapte peceți sunt închise?” 
Răspunsul nostru este că aceasta privește o stare de neutralizare 
temporară a absolutului Spirit Septuplu în anumite regiuni ale 
naturii originare. În Europa, influenţele directe ale Spiritului 
Septuplu abia au fost observate în ultimii șapte sute de ani, 
deoarece o astfel de neutralizare a avut loc în acea parte de 
lume. Acum, oricum, radiaţiile Spiritului Septuplu şi efectele 
lor asupra lumii recâştigă în intensitate. ŞI, în ce priveşte 
Gnoza tânără, scopul şi activitatea Spiritului Septuplu cresc 
pe oră ce trece, pentru că veţi înţelege că, la un moment dat, 
în orice dezvoltare gnostică, neutralizarea va înceta complet, 
şi exact aceasta s-a întâmplat în ce privește Tânăra Gnoză . 

Acest proces este exemplificat în drama lui Christos. El 
a venit şi şi-a ales discipolii, sau, în terminologia noastră, şi-a 
stabilit grupul. El a arătat drumul spre calea rozei şi a crucii și a 
făcut-o împreună cu cerinţele ei cunoscută grupului. Grupul a 
devenit o comunitate, un Corp Viu, o Eclezia. În acel moment 

Domnul Iisus s-a retras din mediere. „Este spre binele vostru 
ca eu să plec” a spus EI, „pentru că Mângâietorul va veni 
după mine”. Atunci lisus a introdus grupul spre noul câmp 
de viaţă. Retragerea Domnului lisus ca mediator este într-un 
anume sens numai aparentă; Gnoza duce grupul în noul câmp 
de viaţă şi acolo se vor întâlni din nou. 

De îndată ce Gnoza, ca mediator, ca factor de radiație, 
s-a retras, Spiritul Septuplu radiază în plenitudinea lui. 
Revărsarea Sfântului Spirit o urmează imediat. A spune 
că grupul Gnozei tinere, în linie cu restul Lanţului Gnostic 
Universal, va sta dinaintea aceleiaşi experienţe nu este nici 
exagerat dar nici spectaculos. Noi urmăm pe toţi aceia care au 
mers pe cale înaintea noastră. 

Şi noi stăm dinaintea porţilor unei stări de viaţă complet 
noi, în care stă închis un nou mister: misterul dezvoltării unei 
conştiinţe noi, mai înalte, misterul dumnezeirii. Aşadar, exact 
cum am spus mai devreme, este o chestiune de logică pură ca, 
după ce am primit „o cunoaştere elementară privind esența 
Totului ”, să ne spunem unul altuia: „Să înţelegem ce anume 
ne cere Sfântul Spirit ca şi noi să putem să ne pregătim în 
Camera de sus”. 


Așa cum am explicat mai devreme, cele şapte raze 
ne garantează viaţa absolută, iubirea absolută, inteligenţa 
absolută, armonia absolută, înțelepciunea absolută, devoțiunea 
absolută şi acţiunea eliberatoare absolută. 

De vreme ce aceste şapte raze se influenţează una pe 
cealaltă, este evident că sunt de şapte ori şapte sau patruzeci 
şi nouă de aspecte sau raze cărora fiecare candidat la misterele 
noi va trebui să corespundă. 

Toţi cei care intră în Templul Școlii Rozacrucii din 
Haarlem, vor descoperi această idee care se impune de la 
sine exprimată, deasupra locului de slujire, de steaua cu 
cinci colțuri a Betleemului — simbolul sufletului renăscut — 
înconjurată de șapte ori şapte raze care emană din Împărăția 
Nemișcată și dau imbold spre divinitate. De aceea, după 

ruperea celor şapte sigilii, Templul Rozacrucii care a existat 
înainte în Haarlem, acum a lăsat loc pentru Templul Sfântului 
Spirit, sanctuarul Fraternităţii Sfântului Graal. 

Am dori acum să discutăm despre cele patruzeci şi 
nouă de aspecte ale Sfântului Graal, în special în ce priveste 
ce se aşteaptă de la voi ca celule vii în Corpul Gnostic. 

Mai presus de toate, se aşteaptă ca ucenicul să fie de o 
sinceritate profundă. El trebuie să fie pregătit să experimenteze 
cea mai importantă dintre toate morţile: moartea eului, 
endura. Printre alte lucruri, aceasta îl va face capabil să evite 
pericolul arderii menţionat mai devreme. Cel care o va face 
împreună cu renunţarea la rezistenţa principală din sine, va 
fi imediat reînnoit conform sufletului. Oricine este reînnoit 
conform sufletului său va deveni pe dată receptiv la limba 
Sfântului Spirit. Aceasta vă va spune că trebuie să-i acceptaţi 
îndrumarea cu mare onestitate. 

Chiar dacă nu puteţi întelege complet întreaga 
plenitudine a Spiritului, simplitatea, sinceritatea şi puritatea 
intenției nu vă vor dezamăgi niciodată. Pe baza renașterii 
sufletului, veţi putea să creşteţi în sfinţenie cu deschiderea 
unui copil. 

Cu sufletul reînnoit și în puritatea copilăriei, veţi 
ajunge în cele din urmă să staţi dinaintea tronului Luminii 
Înşeptite şi veţi îngenunchea dinaintea primei raze, raza vieţii 
absolute. Ce înseamnă viața absolută? Este viața omului 
originar, viaţa omului-suflet adevărat. Viaţa absolută este 
ceva măreț, ceva magnific, ceva nemăsurat. Este vocaţia 
voastră atotcuprinzătoare. V-aţi născut într-un corp al ordinii 
de necesitate, în natura morţii astfel ca, drept rezultat al unei 
căi a experimentării contrariilor, conștiința să vi se trezească 
la Absolut. Numai aşa puteți manifesta slava lui Dumnezeu. 


De aceea e nevoie să aveţi o tânjire puternică în 
voi, o copleşitoare tendință, un copleşitor imbold spre 
viața adevărată, faţă de care tot ce aveți şi cunoaşteţi să se 
subordoneze. Totul va fi bine dacă vă veţi apropia de prima 

rază a Spiritului Septuplu cu această dorinţă puternică de a 

atinge viaţa absolută. O iradiere pozitivă va urma imediat 

dinspre Spiritul Sfânt şi veţi fi legat în principiu cu focul 

Rusaliilor, cu Binele atotcuprinzător. Veţi învăța să vă 

adresaţi acestui Bine, Spiritului Septuplu, în care şi prin care 

mântuirea voastră trebuie să se manifeste pe sine, cu „Iată”. 
„A crea este caracteristica Tatălui” spune Hermes. 


De aceea, în viaţa acelora a căror conștiință este 
bine îndreptată, a da naștere fiului este o chestiune de mare 
seriozitate şi zel şi de cel mai adânc atașament faţă de 
Dumnezeu; în timp ce o neșansă dintre cele mai mari şi un 
păcat pe măsură este ca cineva să moară fără a fi copilul lui 
Dumnezeu şi să fie pedepsit de demoni după moarte. 

Aceasta este pedeapsa: sufletul acestuia fără de copil 
va fi condamnat să îmbrace un corp care nu este nici bărbat 
nici femeie, care este un blestem din Soare. Astfel, Asclepius, 
participă la bucuria că nimeni nu este fără statutul de 
copil, dar îmbrățișează cu compasiune pe acela care stă în 
nenorocire, pentru că ştii ce pedeapsă îl așteaptă. 


Aici Gnoza egipteană arată cu claritate absolută 
scopul vieţii, destinul vostru așa cum l-a vrut Dumnezeu: 
să daţi naştere Fiului, Christosului interior, adevăratului om 
nemuritor din voi. 

Dacă această chemare este ignorată, negată ori respinsă, 
dacă menţineţi calea egoului, a sinelui orb, osânda care 
emană de la Soarele spiritual va fi atrasă inevitabil. Puterea 
lui radiantă septuplă va avea un efect negativ şi vă va face 
acum și pe viitor insensibili şi la aspectul masculin, creator şi 
la cel feminin, care revelă aspectele lucrării lui spre mântuire. 
Atunci va trebui să urmaţi până la sfârşit calea prin întuneric, 
calea nesfârşit de lungă a suferinţei şi a amărăciunii pe care 
voi înşivă aţi ales-o. 

Totuşi, dacă, printr-o puternică jinduire spre mântuire, 
vă apropiaţi de viaţa absolută, veți descoperi că aţi fost atât de 

binecuvântat de prima rază a Spiritului Septuplu, că în voi s-a 
generat o conștiință, o experienţă a copilăriei în Dumnezeu. 
Aceasta vă va conecta în mod direct şi pozitiv cu activitatea 
de început a celorlalte şase raze ale Spiritului Sfânt. Cele șase 
văpăi vă vor izbăvi! 

În viaţa absolută, veţi afla iubirea! Toţi cei care intră 
pe porțile primei raze, vor afla pentru prima oară ce este 
cu adevărat iubirea. Iubirea include adevărata înţelegere 
a sufletului natural în stare încă nerenăscută, o înţelegere a 
luptei omului și a greșelilor lui, făcute din ignoranță. Din 
această iubire, una specială va avea răbdare; dacă este nevoie, 
o răbdare infinită. Pentru că știți, cel puţin în teorie, şi ar trebui 
să citiţi din nou în Corinteni 13, că iubirea are abilitatea de a 
aştepta; iubirea suportă orice. 

Puteţi acum înțelege că oricine este capabil să 
primească Spiritul Septuplu într-un mod pozitiv și astfel să 
devină fiu al Plenitudinii, va fi şi inteligent? Vedeţi acum de 
ce acolo unde se află înțelegerea, iubirea adevărată şi răbdarea 
nesfârşită unde sunt prezente, acolo se află şi Calea — Calea şi 
cunoaşterea despre cum viaţa şi iubirea trebuie să fie împlinite 
în sensul lor absolut? Acum vă daţi seama cât de evident, de 
necesar este ca razele să se influenţeze una pe cealaltă? 

Oare tot ce am spus nu a lămurit pe deplin că acea 
armonie absolută şi o profundă pace interioară sunt cele care 
trebuie să domine într-un astfel de mod de viaţă? Nu va vedea 
oare o astfel de persoană portalurile înțelepciunii cum se 
deschid dinaintea ei? Nu i se va potrivi cât se poate de natural 
devoţiunea față de tot ceea ce este creat? Şi nu mărturisesc 
toate aceste lucruri, în cel mai profund mod, un fel de a viețui 
al acţiunii eliberatoare? 

Misterul cel nou s-a deschis pentru voi. Este un Cap de 
Aur, deasupra căruia arde focul de Rusalii. Ce vă împiedică să 
intrați? Intraţi, dar intraţi în pacea Domnului vostru. 

XVIII 


Noile posibilităţi eliberatoare 


Bun este El care dă totul și nu ia nimic. Într-adevăr, 
Dumnezeu dă totul şi nu ia nimic. De aceea, Dumnezeu este 
Binele și Binele este Dumnezeu. 

Celălalt nume al lui Dumnezeu este Tatăl, pentru că 
El este creatorul tuturor lucrurilor. A crea este caracteristica 
Tatălui. 


„O Sfânt Spirit Septuplu, noi cei care suntem legaţi în 
Tânăra Gnoză şi care am urcat Golgota reînnoirii, ne apropiem 
de tine cu toată fiinţa noastră şi ne înclinăm cu smerenie 
dinaintea absolutului Tău”. 

Exact în acest fel ar trebui candidatul să abordeze 
proaspăt revelatul mister. Sperăm și ne rugăm ca fiecare om 
să devină conștient de noile posibilităţi eliberatoare ce au fost 
oferite omenirii căutătoare; căci ei vor înţelege scopul lucrării 
Gnozei tinere: să-i facă pe toţi cei care sunt pregătiți, să se 
deschidă spre lumina noii zile ce răsare asupra noastră. 

Omenirea ca unitate, ca frăţie a începutului, a fost spartă 
şi vedem fragmente în individualismul extrem al omului. 
Toate aceste individualităţi se mișcă în spaţiu şi sunt mişcate 
de o forţă. Dar spaţiul şi forța sunt şi ele individualizate. 
Dacă şi voi sunteţi astfel, atunci staţi în mijlocul celorlalți 
nenumărați ca un eu, ca o fiinţă umană dură, neabordabilă 
şi individualizată, separată de toți ceilalți. Sunteţi singuri şi, 
în mai mult de un sens, închis, prizonier. Toţi cei care sunt 
singuri și închişi sunt mișcaţi în spaţiile respective, de către 
forțele respective. Toţi se află în mişcare, este adevărat, dar 
este mișcarea contranaturii. Stați umăr la umăr, unul lângă 

celălalt dar nu vă înţelegeţi unul pe celălalt. Nu vă toleraţi 
unul pe celălalt; într-adevăr, nu sunteți capabili să faceți astfel 
— până ce Gnoza nu a fost căutată şi nu a fost găsită. 

Gnoza este Asclepius cel născut, vindecătorul, Domnul 
Iubirii. Gnoza vă caută în izolarea şi captivitatea voastră şi vă 
obişnuieșşte cu calea. Cel care îşi doreşte cu ardoare să urmeze 
această cale trebuie să se rupă de iadul contramişcării şi, prin 
trăirea ultimei morți a abandonării de sine Gnozei, Stăpânului 
Iubirii, face ca sufletul să se trezească. Unul ca acesta va 
intra imediat în misterul cel nou al Sfântului Spirit, misterul 
genezei divine, misterul prin care Fiul se manifestă pe sine. 

În Tânăra Gnoză, această geneză vă este garantată. Este 
o geneză în care vi se dă tot ceea ce este cu adevărat bun și 
unde nimic nu se mai poate lua vreodată de la voi. Este o 
geneză în care Tatăl a Toate, în Fiul Lui, se aduce pe sine în 
noi. 

O mântuire veşnică este deschisă pentru voi: veniţi, 
apropiaţi-vă de majestatea ei. Ridicaţi-vă acum, în această 
minunată viață, lăsând în urmă toată frământarea pământească. 

XIX 


A şaptea Carte 
HERMES îi povesteşte lui Tat 
despre crater sau vasul sacru 

de amestecat şi Unitatea 


HERMES: Întrucât Demiurgul a creat lumea întreagă 
prin Cuvântul său şi nu cu mâinile Sale, consideraţi-L 
întocmai ca pe ceea ce este prezent, ca pe realitatea 
veşnic neschimbată, ca pe Creatorul tuturor lucrurilor, 
Singurul şi Unicul, care a creat toate acestea conform 
Voinţei Lui. 


În adevăr, Cuvântul este corpul Lui, care este de 
neatins, invizibil, nemăsurabil şi indivizibil şi care 
nu poate fi comparat cu niciun alt corp. Nu este nici 
foc, nici apă, nici aer, nici suflu, dar acestea și toate 
celelalte lucruri sunt de la şi prin El. 


De vreme ce el este Binele, nu a vrut să își 
dedice această ofrandă numai Lui însuşi, nici să 
împodobească Pământul de Unul singur, ci să trimită 
omul ca înfrumusețare a acestui corp divin, o creatură 
muritoare a unei ființe nemuritoare. Dacă Pământul 
îşi depășește creaturile prin viaţa sa veşnică, omul 
depăşeşte creaturile Pământului prin rațiune și spirit. 


Omul a ajuns să contemple lucrările lui Dumnezeu, s-a 
bucurat de acestea şi a învăţat prin ele să-și recunoască 
Creatorul. Astfel, o Tat, Dumnezeu a dăruit rațiunea 


10. 


II. 


tuturor oamenilor, dar nu şi Spiritul. Nu că ar fi pizmuit 
pe cineva, căci pizma nu vine de sus; ea vine în fiinţă 
aici, jos, în sufletele celor care nu au Spiritul. 


TAT: Dar de ce, o Tată, nu a dăruit Dumnezeu Spiritul 
tuturor oamenilor? 


HERMES: A fost voinţa lui, fiul meu, ca uniunea cu 
Spiritul să fie obținută de toate sufletele, ca răsplată 
pentru această cale. 


TAT: Cum a făcut El toate acestea? 


A făcut să coboare un crater mare, sau un vas sacru 
de amestecat umplut cu puterile Spiritului și a numit 
un trimis şi i-a poruncit să anunţe inimilor oamenilor: 
„Cufundaţi-vă în acest crater, voi sufletelor care 
puteți; voi, cei care credeți şi sunteţi încredinţaţi că veți 
accede către El, care a făcut să coboare acest crater; 
voi care știți scopul pentru care aţi fost creați”. 


Toţi cei care au fost atenţi la această strigare şi au fost 
purificaţi prin scufundarea în puterile Spiritului, au 
devenit cei ce iau parte în Gnoză, cunoașterea vie de 
Dumnezeu și, pentru că au primit Spiritul, au devenit 
oameni perfecţi. 


Toți cei care au păcătuit împotriva strigării pentru că 
nu au ascultat-o, rămân în limitele rațiunii, deoarece 
nu au primit puterile Spiritului şi nu cunosc scopul 
pentru care au fost creați, nici de către cine. 


Percepțiile senzoriale ale unor astfel de ființe umane 
sunt asemenea cu acelea ale animalelor iraționale; 
și din moment ce natura lor este o mixtură de patimi, 
ei nu au deloc admiraţie pentru ceea ce este demn 

de reflecţie şi contemplare; ei se dedică plăcerilor 
corpului şi dorințelor şi cred că omul a venit în ființă 
pentru astfel de lucruri. 


Totuşi, aceia care s-au împărtășit cu darul lui 
Dumnezeu nu mai Sunt muritori, așa cum dovedesc 
toate faptele lor, ci oameni divini care înţeleg cu al 
lor Suflet-Spirit tot ceea ce se întâmplă pe Pământ, în 
ceruri şi, probabil, deasupra lor. 


Contemplând Binele, aceia care s-au ridicat astfel, au 
învăţat să gândească la existenţa lor aici pe Pământ 
ca la un dezastru. Ei desconsideră toate lucrurile cu 
corporalitate sau fără, şi se grăbesc să ajungă la Unul 
și Singurul. 


O, Tat, manifestarea Sfântului Spirit, formarea 
lucrurilor divine şi contemplarea lui Dumnezeu, sunt 
darurile vasului sacru de amestecat. 


TAT: Și eu, de asemenea, vreau să mă cufund în acest 
crater. o Tată! 


HERMES: Nu îți poți iubi adevăratul sine până ce 
nu ajungi să îți urăşti corpul, fiul meu. Dar dacă îţi 
iubeşti ființa cea adevărată, vei căpăta Sufletul-Spirit, 
odată ce ai Sufletul-Spirit, vei participa de asemenea la 
cunoașterea lui vie. 


TAT: Ce vrei să spui cu acestea, Tată? 


HERMES: Este imposibil, fiul meu, să aderi şi la 
lucrurile materiale și la cele divine. Din moment ce 
sunt două stări ale existenţei, cea corporală și cea 
necorporală adică cea muritoare şi cea divină, va 
trebui să alegi în mod conştient între acestea două, 

deoarece nu se pot alege amândouă. De îndată ce 
alegerea este făcută, descreșterea a ceea ce a fost 
respins va fi dovedită în forța activă a ceea ce a fost 
ales. 


Astfel alegerea bună îşi va arăta slava nu doar prin 
înapoierea divinului omului care a făcut alegerea, dar 
și prin demonstrarea atașamentului şi a devoţiunii lui 
față de Dumnezeu. 


Alegerea nefericită, din contră, duce la distrugerea 
omului și este, pe de altă parte, un păcat împotriva lui 
Dumnezeu. Așa cum, la procesiuni, oamenii merg pe 
mijlocul drumului şi nu pot face nimic să stânjenească 
pe ceilalți în această mișcare, așa şi cei care au făcut 
alegerea greșită nu pot face decăt să se miște astfel prin 
lume, imboldiți de dorințele lor corporale pătimașe. 


De aceea, o Tat, darurile emanate dinspre Dumnezeu 
întotdeauna au fost și vor fi la dispoziția ta. Noi suntem 
cei care trebuie să vedem de ele, ca astfel ceea ce 
emană dinspre noi să fie în armonie cu ele și să nu 
fie pentru un timp scurt. Pentru că nu Dumnezeu este 
cauza răutății noastre, ci noi înşine, cei care o alegem 
în pofida Binelui lui Dumnezeu. 


Îşi dai seama, fiul meu, câte stări vehiculare, mulțimi 
de demoni, văluri de materie şi cursuri de stele trebuie 
să trecem în timpul ascensiunii noastre grele spre 
Singurul şi Unicul? Binele nu poate fi atins printr-o 
trecere de convenienţă, simplă. El este nelimitat și fără 
sfârşit, iar în sine este fără început de asemenea, deși 
nouă ne-ar putea părea că are un început în Gnoză, 
atotcunoaşterea lui Dumnezeu. 


127 


23. 


24. 


25. 


26. 


27. 


28. 


128 


În adevăr, Gnoza nu este începutul Binelui, dar ne 
împărtăşeşte începutul a ceea ce vom ajunge să 
cunoaştem despre Bine. 


De aceea, haideţi să ne prindem de acest început și să 
împlinim în grabă trecerea prin tot ceea ce ne așteaptă; 
deoarece este dificil, cu adevărat, să abandonăm ceea 
ce ne este atât de familiar și să lăsăm în urmă tot ce 
avem, pentru a ne întoarce la vechile și primele lucruri. 
Ceea ce este vizibil împărtășește deliciul, în timp ce 
invizibilul dă naștere necredinţei şi îndoielii. Pentru 
ochiul obișnuit răul este bine cunoscut și manifest, 
în timp ce Binele este invizibil. Nu are nici formă nici 
înfățișare, este neschimbat ca sine însuși și, de aceea, 
ca nimic altceva. De aceea necorporalul este invizibil 
omului corporal. 


Datorită tuturor acestora, neschimbatul, acela care 
rămâne ca sine însuşi, este superior faţă de schimbător, 
iar schimbătorul este inferior în comparaţie cu cel ce 
nu se schimbă. 


Unitatea, unul şi indivizibilul, originea şi rădăcina 
totului, este prezentă, ca atare, în toate lucrurile. Nu 
există nimic fără origine. Originea, cu toate acestea, 
ca punct de pornire a tuturor lucrurilor îşi are sursa 
numai în Sine însăși. 


Numărul unu, ca origine, conţine toate celelalte numere 
în sine, fără ca el să fie conţinut sau zămislit de oricare 
alt număr. 


Tot ceea ce a fost zămislit înainte este imperfect și 
divizibil şi supus creşterii și descreșterii. Ceea ce este 
perfect, însă, nu are parte de nimic din toate acestea. 

De vreme ce poate crește îşi derivă creşterea de la 
unitate și recade în propria slăbiciune, imediat ce nu 
mai poate face loc unităţii. 


Astfel, o Tat, am adus în faţa ta, pe cât a fost posibil, 
o imagine a lui Dumnezeu; dacă o contempli interior 
și constant cu atenţie şi o observi cu ochii inimii tale, 
vei găsi drumul spre rai, crede-mă. Sau mai degrabă: 
însăşi imaginea lui Dumnezeu te va ghida pe acest 
drum. Direcţionarea interioară către această imagine 
generează în cei care au început să se întoarcă spre 
ea, dorința de a fi prinși în ea, captivi puterilor ei şi 
să fie atraşi spre înălțimi de către ea, întocmai cum un 
magnet atrage fierul. 

Răsplata pentru Cale 


Cartea a şaptea din Corpus Hermeticum este destinată 
omului care a ajuns la o limită sau la o fundătură a dialecticii. 
Un astfel de om şi-a dat seama de inutilitatea, de lipsa 
de speranță a acestei existențe şi are suficientă stabilitate 
interioară pentru a cauta o ieşire, o soluție. De aceea, în cea 
de-a şaptea carte, această persoană este numită Tat, care 
înseamnă, omul chemat la regalitate, pentru a deveni un 
veritabil om superior. Lui, i se întinde craterul, vasul sacru de 
amestecat, Potirul, Sfântul Graal. Dacă este doritor să soarbă 
acest potir, el va găsi soluția la care aspiră inima sa și marea 
problemă a vieții lui va fi rezolvată. 

Puteți să vă identificați cu o astfel de persoană, dacă, 
interior, vă aflați într-o astfel de stare, atunci această a şaptea 
carte hermetică are multe a vă spune . Ea interpretează un 
adevăr universal care a fost pus în cuvinte cu mii de ani în 
urmă, într-o modalitate ce este de mare importanță pentru noi 
toți şi care poate avea un efect eliberator extrem. 

Haideţi să încercăm să înţelegem acest adevăr şi, pe 
măsură ce o facem, să nu uităm că cea de-a șaptea carte nu 
doar explică Sfântul Graal, ci prin virtutea chemării pe care 
o conţine, caută să elibereze puterea Sfântului Graal, puterea 
celei de-a şaptea raze a Sfântului Spirit Septuplu. 


Întrucât Demiurgul a creat lumea întreagă prin 
Cuvântul său şi nu cu mâinile sale, consideraţi-L întocmai ca 
pe ceea ce este prezent, ca pe realitatea veşnic neschimbată, 
ca pe Creatorul tuturor lucrurilor, Singurul şi Unicul,care a 
creat toate acestea conform Voinţei Lui. 

În evanghelia după Ioan citim: „La început a fost 
Cuvântul şi Cuvântul era la Dumnezeu și Dumnezeu era 
Cuvântul”. Nu trebuie să vă gândiţi la acest Cuvânt ca fiind 
o activitate produsă de gât, un cuvânt rostit. Trebuie să vă 
gândiţi la el ca la Logosul însuşi, Logosul care este în afara 
tuturor lucrurilor şi care include tot ceea ce există. 

Pentru noi, creaturile, Cuvântul este cel mai important 
aspect al Divinităţii. Este activitatea creatoare şi foarte 
puternică care emană de la Tatăl. Ar trebui să ne gândim la 
această activitate creatoare ca la expresia manifestată direct a 
gândirii divine. 

În calitate de creaturi noi ne gândim la ceva şi pe baza 
ideii noastre, a obiectului gândirii noastre, adesea ajungem și 
la acţiune. Totuşi, ideaţia-putere a lui Dumnezeu, se manifestă 
şi de aceea acţionează într-un mod direct. De aceea Psalmul 
33 spune: „Căci El a zis și s-a făcut; a poruncit și a luat ființă.” 
La fel citim în cartea lui Hermes, că Dumnezeu, Demiurgul, a 
creat întreaga lume, nu cu mâinile sale, ci prin Cuvântul său. 

Astfel, aceasta nu are nimic de-a face cu activitatea 
noastră umană mentală, ci se înrudește cu ceva chiar foarte 
diferit. Când spunem acestea nu dorim să denigrăm gândirea. 
Am primit abilitatea de a gândi, de a înţelege lucrurile şi, 
ghidaţi de înţelegerea noastră, să acţionăm în mod raţional. Ar 
trebui să fim extrem de recunoscători pentru acest dar. Omul 
este o ființă ale cărui părți componente aparţin, cu siguranță, 
una alteia, dar nu au fost încă bine unificate. Motivul este 
lipsa unui element esenţial. 

Noi suntem conștienți de o activitate emoțională, 
adesea urmată de gândire şi ulterior de o activitate a voinţei; 
ne exprimăm sentimentele, gândurile şi voinţa prin mijloacele 
limbajului. Aceasta rezidă în acţiuni ce pot fi încununate 
de succes, dar şi în acțiuni care de multe ori au consecinţe 
deplorabile. În Logos, în Cuvânt, totuşi, toate aceste aspecte 
cooperează armonios și se manifestă pe sine perfect. Logosul 
este ființa nelimitată cu care ființa umană nu poate fi comparată 
sub nicio formă și în niciun sens, oricare ar fi el. 

În adevăr, Cuvântul este corpul Lui, care este de 
neatins, invizibil, nemăsurabil și indivizibil şi care nu poate 
fi comparat cu niciun alt corp. Nu este nici foc, nici apă, nici 
aer, nici suflu, dar acestea și toate celelalte lucruri sunt de la 
și prin El. De vreme ce el este Binele, nu a vrut să îşi dedice 
această ofrandă numai Lui însuși, nici să împodobească 
Pământul de Unul singur, ci să trimită omul ca înfrumusețare 
a acestui corp divin, o creatură muritoare a unei fiinţe 
nemuritoare. Dacă Pământul își depăşeşte creaturile prin 
viața sa veşnică, omul depășește creaturile Pământului prin 
rațiune şi spirit. 


Acest ultim punct este cu precădere important: omul a 
primit rațiunea şi spiritul; raţiunea pentru a-l face să realizeze 
în ce adâncimi a căzut şi, sub influenţa luminii Gnozei, să-l 
facă să îşi înțeleagă vocaţia divină; el a primit Spiritul, sau 
Pimandru, pentru a-l ridica din starea de animal la cea de om 
adevărat, la statutul de copil al lui Dumnezeu. Să zăbovim un 
pic mai mult asupra acestor două aspecte aparținând omului 
prin excelență. Omul, spune Hermes, a ajuns să contemple 
lucrările lui Dumnezeu, s-a bucurat de acestea şi a învăţat 
prin ele să-și recunoască Creatorul. 


Ştiţi că omenirea a fost plină de admiraţie și de 
religiozitate cu privire la lumea aceasta încă de la întemeierea 
ei. Admiraţia a atins toate domeniile posibile; oamenii vorbesc 
şi scriu necontenit despre aceasta; filozofii pentru a o explica 
au apărut de-a lungul secolelor unul după altul. Experimentele 
menite să răspundă la adevăratul înţeles al vieţii sunt cu miile. 

Astfel, pe de-o parte, vedem mulțumire, bucurie, 
gratitudine şi plăcere de viaţă. De cealaltă parte, în timpuri 
ca ale noastre, auzim limbajul dezamăgirii și al disperării 
şi nu mai puţin pe cel al protestului; de exemplu, din cauza 
existenţei morţii sau de asemenea din cauza marei diversităţi 
de calamități care afectează omenirea, deci uimire în fața 
marelui mister care se dovedeşte a fi această viaţă. 

Apoi mai există şi limbajul compromisului, de a evada 
din lume aşa cum este exprimat în bine-cunoscuta afirmaţie: 
„După moarte totul va fi mai bine”. Există și limbajul legat 
de separarea personalităţii şi a cultivării personalităţii: „Dacă 
v-aţi cultiva în mod corespunzător, totul s-ar îndrepta de la 
sine”. 

Pe lângă celelalte există și limbajul vorbelor fără 
sens, inutile şi cel al degenerării. Această diversitate, această 
confuzie a limbajelor pe care le cunoaștem atât de bine cu toţii, 
face dovada existenţei unei activități mentale neluminate. Care 
este cauza, motivul pentru o astfel de confuzie dăunătoare fără 
speranță? Răspunsul lui Hermes este: „Dumnezeu a dăruit 
rațiunea tuturor oamenilor, dar nu şi Spiritul. ” 


Nu toată lumea îl are pe Pimandru, Spiritul, la dispoziţia 
lor. De aceea, toţi cei care nu posedă Spiritul rămân în haosul 
mirării. Și astfel, mirare după mirare, creează maselelor o 
confuzie fără speranţă. O persoană fără Pimandru nu poate 
trăi altceva decât mirarea fără înţeles. 

Şi atunci, ar putea cineva să întrebe: ce este, atunci, 
Spiritul, Pimandru, nedeţinut de majoritatea omenirii? De ce 
nu toți au primit Spiritul? Dar, atenţie, Pimandru nu este ținut 
departe de nimeni, deloc! Textul ne spune clar: A fost voința 
lui, fiul meu, ca uniunea cu Spiritul să fie obținută de toate 
sufletele, ca răsplată pentru această cale. 

De aceea există legenda cu Paradisul lui Dumnezeu. 
În mijlocul creaţiei originare, pure — în inima Paradisului 
Dumnezeului unic — se ridica pomul vieții, răsplata pentru 
suflete, Pimandru, Spiritul vindecător. 

Trebuie să aveţi o înţelegere limpede a acestei chestiuni. 
Purtătorul de Scânteie de Spirit, persoana cu roza inimii, 
reprezintă un potențial copil al lui Dumnezeu. Roza inimii 
reprezintă puterea unipolară latentă în om de a se trezi pe un 
plan superior. 

De îndată ce purtătorul de roză — muritor conform 
naturii sale şi nemuritor după vocaţie — se regăseşte pe sine 

în viaţă, trebuie să se întrebe cu mirare: „De ce m-am născut? 
Care este scopul prezenţei mele aici?” Această mirare este 
urmată de adorare, pentru că această întrebare primeşte o 
replică imediată de la atomul originar, din roza inimii. O 
radiaţie străbate fiinţa întreagă; vocea vorbește. 

Astfel răspunsul răsare în conştiinţă: „Eşti aici în 
această viață muritoare pentru a deveni conştient de chemarea 
ta înaltă, de vocaţia nemuririi, ce emană de la Dumnezeu şi 
să te devotezi în întregime acestei chemări a sufletului roză; 
să te dedici pentru a primi răsplata Căii, premiul sufletului, 
Pimandru. 

Sămânţa negativă divină a lui Dumnezeu, care stă 
ascunsă în noi — sămânţa grăunte a lui lisus, roza inimii, 
atomul primordial — primeşte atunci un element pozitiv. Acest 
element pozitiv explodează în interior, principiul Maria, sau 
Isis primeşte Spiritul Sfânt, principiul Osiris şi astfel, se naște 
Fiul Divinităţii. 

Hermes a spus mai departe că aceia care nu cunosc 
mirarea în faţa vieții şi care neagă chemarea luminii: 


Rămân în limitele raţiunii, deoarece nu au primit 
puterile Spiritului și nu cunosc scopul pentru care au fost 
creaţi nici de către cine. Percepţiile senzoriale ale unor astfel 
de ființe umane sunt asemenea cu acelea ale animalelor 
iraționale; și din moment ce natura lor este o mixtură de 
patimi, ei nu au deloc admiraţie pentru ceea ce este demn 
de reflecţie și contemplare; ei se dedică plăcerilor corpului 
și dorințelor şi cred că omul a venit în ființă pentru astfel de 
lucruri. 


Atunci omul derapează, iar confuzia şi nebunia sporesc; 
urmează cristalizarea şi scufundarea în nisipurile deşertului. 
Cu toate acestea, cel mai înalt dar divin aşteaptă pe toți cei 
care sunt scufundaţi. Vă așteaptă şi pe voi, măcar de aţi fi 
doritori să vă dedicați pozitiv chemării voastre înalte. Totuşi, 
pentru aceasta trebuie ca, mai întâi, să îndreptaţi lucrurile în 

voi înşivă, pentru că sunteţi dintre aceia care, la început, aţi 
rămas în mirare; care iniţial nu au găsit niciun motiv să se 
întoarcă spre vocaţia lor. De aceea atât secolele cât şi anii vieţii 
din urmă, au creat atât de multă cristalizare în microcosmosul 
vostru. Astfel, există mult în voi, care are nevoie de schimbare 
ori disoluţie. De aceea trebuie să acordaţi prioritate renașterii 
sufletului. 

Gnoza tânără tocmai de aceea îşi plasează ucenicii, 
încărcaţi de povara trecutului, în faţa sarcinii de a se elibera de 
această constrângere, de această platoșă, pentru a putea intra 
într-o nouă stare a sufletului. Când veţi fi atins starea perfectă 
de suflet, răsplata sufletelor perfecte vă va aştepta. Când veţi 
fi pregătiţi, veţi merita Paradisul sufletelor originar,veţi fi 
demni de a primi răsplata sufletelor: Spiritul, înaltul dar divin, 
Pimandru, Sfântul Graal la care se face referire în cea de-a 
şaptea carte a lui Hermes ca la vasul sacru de amestecat sau 
craterul. Am dori să discutăm despre acest lucru în capitolul 
următor. 

XXI 


Craterul sau vasul sacru 
de amestecat 


Ca o notă introductivă am vrea să cităm din capitolul 1 
Ioan 5.5: „Cine este cel care învinge lumea, dacă nu acela care 
crede că Iisus este Fiul lui Dumnezeu? El este, Isus Christos, 
cel care a venit cu apa şi sângele; nu numai cu apa, ci cu 
apa şi sângele. Şi Spiritul este cel care dă mărturie, pentru că 
Spiritul este Adevărul. Căci trei sunt cei care mărturisesc în 
Ceruri: Tatăl, Cuvântul și Sfântul Spirit; iar aceştia trei una 
sunt. Și sunt trei care dau mărturie pe Pământ: Spiritul, apa şi 
sângele; iar aceştia trei sunt una.” 

Acum am vrea să cităm versetele 6 şi 8 din a şaptea 
carte hermetică: 


A fost voinţa lui, fiul meu, ca uniunea cu Spiritul să 
fie obținută de toate sufletele, ca răsplată pentru această 
cale. A făcut să coboare un crater mare, sau un vas sacru de 
amestecat umplut cu puterile Spiritului şi a numit un trimis 
și i-a poruncit să anunţe inimilor oamenilor: ,, Cufundaţi-vă 
în acest crater, voi sufletelor care puteți; voi, cei care credeţi 
și sunteţi încredințaţi că veți accede către El, care a făcut să 
coboare acest crater, voi care ştiţi scopul pentru care ați fost 
creați. 


În antichitate, se folosea un vas mare sub formă de pocal 
pentru a amesteca apa cu vinul. Atunci când Biblia vorbește 
despre amestecul apei cu vinul, sau al apei cu sângele, astfel 
de povestiri sunt mai mereu legate de sacrificiul de sine al 
celor care ies să slujească marii lucrări a eliberării. Apa, 

sau pâinea, sunt simbolurile sfintelor forţe eterice; vinul, 
sau sângele sunt simbolurile sfintei puteri astrale, care este 
eliberată prin sacrificiu pentru a servi la salvarea omenirii. 
Gândiţi-vă numai la exemplul povestirii Biblice, cel despre 
nunta din Cana. De asemenea, când unul dintre soldați i-a 
străpuns coasta lui Christos cu o lance, după ce a murit pe 
cruce, din rană a curs sânge şi vin. 

Gnoza hermetică explică că a fost voinţa lui Dumnezeu 
„ca uniunea cu Spiritul să fie obținută de toate sufletele ca 
răsplată pentru cale” şi menţionează marele crater, vasul sacru 
pentru amestecul de apă şi vin, umplut cu puterile Spiritului, 
trimise de către Dumnezeu tocmai pentru ca aceia care se 
cufundă în ele să poată fi purificaţi și să se poată reîntoarce la 
gloria lor de odinioară. Şi aceasta este o descriere splendidă a 
lucrării Fraternităţii Sfântului Graal. 

Răsplata pentru cale, răsplata pentru suflete, este 
imersiunea, purificarea, botezul prin apă, vin și spirit în vasul 
de amestecat, Sfântul Graal. Acest botez este accesibil oricui; 
nimeni nu este lipsit de el. Nu poate fi ţinut departe de nimeni. 
Totuşi se manifestă pe sine numai acelora care posedă un suflet 
pur, demn. Acest suflet creează o anumită stare vibraţională în 
sanctuarul capului. Aceasta face posibil ca radiația Spiritului 
Septuplu să coboare în ființa umană într-un mod pozitiv şi 
să facă o legătură cu roza inimii, principiul spiritului, latent 
în ea. Dacă vă gândiţi la aceasta, veţi înţelege cu uşurinţă de 
ce, de-a lungul epocilor oamenii au vorbit despre un potir, 
un pocal, un pahar, un bol, un vas din care curge apa sfântă. 
Sufletul însetat care a devenit matur se reîmprospătează cu 
apă vie din această cupă, apa vie a Noului Testament. 


Căutarea Sfântului Graal este foarte adânc ancorată în 
om, lucru care explică apariţia nenumăratelor legende privind 
Sfântul Graal, Regele Arthur și cavalerii Mesei Rotunde. 
Graalul este o verigă lipsă pentru omul născut în natură. În 
această lumină, este de asemenea clar de ce există Fraternitatea 
Sfântului Graal, pentru că Graalul este împlinirea. Rozacrucea 


137 


aduce cunoaşterea despre Cale. Fraternitatea Catarilor, a celor 
puri, ne-a învăţat despre alăturarea în unitatea de grup pentru 
a merge pe cale. Dar încununarea căii este Graalul. De aceea 
inițierea finală a Fraternităţii precedente, care a avut loc în 
peştera din Betleem, a fost conectată în totalitate cu această 
sărbătorire a încoronării. Candidatul s-a legat de Graal; a băut, 
nu simbolic, ci în realitate, din cupa Noului Testament; a fost 
conectat cu Pimandrul său. 

Acum ar trebui să vă fie clar de ce Triunitatea Luminii 
trebuie să coopereze: Graal, Catari și Rozacrucea. Așa au 
stat lucrurile chiar de la întemeierea lumii, pentru a proclama 
evanghelia eliberării tuturor sufletelor care sunt pregătite şi 
pentru a le ajuta pe cale. De aceea citim în versetele 8 şi 9: 


A făcut să coboare un crater mare, sau un vas sacru de 
amestecat umplut cu puterile Spiritului şi a numit un trimis 
și i-a poruncit să anunţe inimilor oamenilor: ,, Cufundaţi-vă 
în acest crater, voi sufletelor care puteți; voi, cei care credeţi 
și sunteţi încredinţaţi că veţi accede către El, care a făcut să 
coboare acest crater, voi care ştiţi scopul pentru care ați fost 
creaţi. Toţi cei care au fost atenţi la această strigare şi au fost 
purificați prin scufundarea în puterile Spiritului, au devenit 
cei ce iau parte în Gnoză, cunoaşterea vie de Dumnezeu și, 
pentru că au primit Spiritul, au devenit oameni perfecţi. 


Acest text vorbeşte despre două feluri de botez: mai întâi 
cel de scufundare, de purificare, de renaştere a sufletului; apoi, 
Graalul. Şi Biblia se ocupă de acest subiect, care dovedeşte 
că mult din conţinutul aceastei Cărţi sfânte vine din Corpus 
Hermeticum. Biblia distinge între botezul de conversie, de 
reînnoire şi botezul Sfântului Spirit. Omenirea, care încă se 
află în starea de mirare despre care am vorbit mai devreme, 
a devenit complet confuză în urma acestui lucru. În biserici 
şi în secte, botezul a devenit exclusiv un act simbolic. Există 
un botez în pruncia timpurie şi un botez al adulților, cîteodată 
cu sutele. Botezul Sfântului Spirit este imitat simbolic prin 

celebrarea Euharistiei. O astfel de imitație simbolică nu are 
nicio însemnătate oricare ar fi ea. Numai arta este chemată 
să exprime simbolic şi să repete în felul său ceea ce ne învaţă 
Limbajul Sfânt. Omul poate fi afectat profund şi mişcat de o 
exprimare artistică inspirată de adevărul viu. 

Respingerea noastră, a simbolismului modern fără 
semnificaţie, nu se aplică, desigur, obiceiurilor simbolice ale 
anticilor care erau bazate pe o profundă cunoaştere interioară. 
Fraternitatea precedentă, de exemplu, nu a putut să folosească 
tiparul pentru a-și face cunoscut mesajul publicului. De aceea 
doctrinele spirituale au fost prezentate în forma limbajului 
simbolic şi al ritualului, ca auzindu-le continuu, văzându-le şi 
înțelegându-le, introspectiva căutătorului să se adâncească şi 
să reacționeze pozitiv. Cu toate acestea, dacă actele simbolice 
sunt imitate fără nicio cunoaştere interioară, urmând numai 
tradiția religioasă şi fiind lipsite de cunoaștere și forță, ele 
devin nu numai ridicole, ci chiar nocive. 

În plus, pe lângă acţiunea simbolică, există și magia 
gnostică. În multe feluri şi sensuri simbolismul viu şi magia 
gnostică sunt asemenea. Totuşi, interior şi mai târziu cu privire 
la rezultatele lor, ele nu sunt deloc asemenea. Vom încerca să 
explicăm înţelesul acţiunii magice gnostice. 

Presupunând că deveniți elev al Școlii Spirituale și, aşa 
cum am explicat, vă aflați față în faţă cu cererea botezului de 
schimbare, pentru că Spiritul Septuplu universal nu poate face 
nimic până ce sufletul vostru nu a devenit pur şi meritoriu. 
Botezul de schimbare este o intoarcere interioară pe care 
trebuie să o dovediţi prin modul de viaţă. În dialectică, oamenii 
inversează lucrurile. Dacă totul este în regulă în exterior, dacă 
oamenii pot să își imprime pe feţe grimasele de circumstanţă, 
depinzând de cum se potriveşte planurilor lor, atunci ei se 
consideră civilizați. Vă veţi da seama cât de absurd este acest 
lucru. De aceea, cerința obligatorie este schimbarea interioară 
iar realitatea ei va deveni evidentă în viaţa voastră. 

Dacă, în această stare, vă veţi trăi ucenicia, s-ar putea 
întâmpla, de exemplu, în Templu sau în afara lui ca radiațiile 

de suflet gnostice să vă fie transmise şi consolidate în voi prin 
acțiunea magică a fraţilor şi a surorilor. Astfel sunteţi ajutat să 
treceţi peste obstacole şi dificultăți. 

Când vă veţi fi pregătit voi înşivă, cu ajutorul Școlii, 
pentru botezul Sfântului Graal, desigur se aplică aceeaşi lege 
din nou: se promovează numai pe merit. Dacă aţi intrat în 
starea de maturitate a sufletului, mai pot exista obstacole 
la nivelurile biologicului sau pur psihic. De exemplu, un 
organ endocrin ar putea să nu reacționeze suficient de bine 
din cauza unor slăbiciuni ereditare sau a unor dezechilibre 
organice naturale. Obstrucţia poate fi atunci neutralizată cu 
mijloacele acţiunii gnostice magice. Din moment ce se petrec 
schimbări în corpul rasial de secole, aceste obstrucţii nu sunt 
de aceeași natură, de același fel. În urmă cu şapte sute de ani, 
dezechilibrele şi obstrucţiile la nivelul sistemului endocrin 
erau diferite faţă de cele de azi. Ajutorul magiei gnostice va fi 
în mod natural adaptat la aceasta şi, de aceea, trebuie să evite 
obiceiurile vechi și să caute noi modalităţi eficiente. Astfel, o 
acțiune aparent simplă poate avea consecinţe enorme. 

Trebuie să nu uitaţi că vorbim despre magia gnostică 
şi nu despre magia comună. În ce priveşte aplicarea magiei 
gnostice, bisericile protestante şi sectele au căzut într-o 
acțiune simbolică externalizată de cu totul altă natură și, de 
aceea, au devenit lipsite de putere. Ca o consecință, ele au, în 
cel mai bun caz, o funcţie culturală și etică. 

Dar nu aşa stau lucrurile cu multe alte biserici și 
societăți. Acestea folosesc magia în ritualurile și actele 
simbolice. Cu toate acestea, această magie este complet 
dedicată, spre avantajul bisericii şi al eonilor de grup. Şi, cum 
magia, în cele din urmă, influenţează structurile corporale şi 
de personalitate, vor exista schimbări în sistemul endocrin, în 
sânge, în focul șarpelui şi, într-adevăr, în fiecare atom. 

Dacă cineva se supune pe sine timp de ani de zile unei 
astfel de magii, fie ca receptor, fie ca transmiţător, sau ca 
amândouă, el va purta cu sine semnătura şi consecinţele ei 
în fiecare atom şi niciodată, sau poate după mulți, mulți ani 

va fi în stare să se debaraseze de ea. Veţi înţelege că Școala 
mereu ia și aceasta în calcul. Toate Fraternităţile precedente 
au făcut la fel şi au urmat o politică şi mai radicală decât 
Tânăra Fraternitate Gnostică, care trebuie să se gândească la 
toate acestea, deoarece este formată dintr-un astfel de grup 
eterogen de oameni. 

De ce este necesar ca Tânăra Gnoza să ia în calcul şi 
acest aspect? Răspunsul este evident: deoarece eonii naturii, 
în imboldul lor spre auto menținere, vor face tot ce le stă în 
putință, trebuie să facă tot ce le stă în putinţă, pentru a întârzia 
dezvoltarea Gnozei. De aceea Gnoza îi va trimite pe cei care 
îi slujesc peste tot să împlinească diferite misiuni. 

Gnoza are numai un singur scop: să vă facă să beți din 
potirul Sfântului Spirit, nu să vă lase să vă înecați în cupa 
vreunui eon sau a altuia. Există vreunul dintre aceştia încă 
activ în Școala Spirituală? Cum pot fi ei recunoscuţi, cum 
poate cineva privi prin aspiraţiile lor şi ce trebuie făcut pentru 
a proteja lucrarea? 

Din punct de vedere dialectic am putea să oferim 
răspunsuri foarte detaliate cu ajutorul cunoaşterii semnăturilor. 
Am putea explica cum acționăm de obicei în caz că este 
nevoie. Dar care ar fi rezultatul? Aţi sta cu ochiul vigilent unii 
asupra altora încât nu ar fi exclusă posibilitatea ca grupul să 
se destrame, iar Școala să devină un teritoriu al disputelor, 
cu multe argumente pro și contra, critică şi tensiuni mari. 
Aceasta ar însemna să jucăm în mâinile forțelor eonice care 
sunt croite să oprească dezvoltarea Gnozei. De fapt, sub nicio 
circumstanţă nu este necesară neliniştea. Să faceţi ce se spune 
în versetul 9: 


Toţi cei care au fost atenţi la această strigare şi au fost 
purificaţi prin scufundarea în puterile Spiritului, au devenit 
cei ce iau parte în Gnoză, cunoaşterea vie de Dumnezeu și, 
pentru că au primit Spiritul, au devenit oameni perfecţi. 


Aceasta este soluția. Să nu vă oprească nimic din a 

rămâne direcționaţi către unicul scop, către unica sarcină. 
Menţineţi-vă constant și perfect direcționaţi spre scop. Atâta 
vreme cât nu veţi face astfel, veţi afla că se fac continuu 
eforturi în toate felurile şi folosind tot felul de metode, ca să 
vă arunce înapoi într-o stare de neconştientizare şi mirare. De 
aceea vi s-a dat reţeta: să nu lăsaţi pe nimeni şi nimic să vă 
rețină de la devotamentul pentru singurul scop, pentru singura 
sarcină. Acesta este cel mai bun mijloc de protecţie. 

Soarele lui Dumnezeu străluceşte atât asupra celui 
bun, cât şi asupra celui rău. S-ar putea întâmpla ca oameni 
răi, în sensul de adversitate faţă de lucrare, să intre în Şcoala 
Spirituală, ori deja se află în ea. De fapt, acest lucru nu este 
deloc greu. Oricum, de vreme ce toți primesc lumina și 
puterea Gnozei şi experimentează efectele ei în acelaşi fel, 
rezultatele îl vor expune atât pe cel rău cât şi pe cel care nu 
este rău, pe cel ce are motive ascunse cât şi pe acela care nu le 
are. De aceea, nimeni nu ar trebui să fie oprit de la influențele 
ori sugestiile adversarilor, oricare ar fi numele lor. A semăna 
neliniște, îngrijorare și frică, a genera neliniște şi panică este 
o tactică foarte cunoscută de care nu ar trebui să vă lăsaţi 
păcăliți. Fiţi direcționaţi pozitiv şi atunci nimic, chiar nimic 
nu vă va putea vătăma. 

Când, în prezent, intraţi în misterul Graalului și vi se 
permite să gustaţi din botezul focului, veţi cunoaşte dintr-o 
singură privire toţi adversarii;îi veți cunoaşte mai bine decît 
se cunosc ei înșiși. În fiecare situaţie, veți şti atunci, ce este 
de făcut. 

XXII 


Primirea Sfântului Graal 


Toţi cei care au fost atenţi la această strigare şi au fost 
purificați prin scufundarea în puterile Spiritului, au devenit 
cei ce iau parte în Gnoză, cunoaşterea vie de Dumnezeu și, 
pentru că au primit Spiritul, au devenit oameni perfecţi. 


Procesul de schimbare, procesul primului botez, vă 
este foarte bine cunoscut. A fost discutat de nenumărate ori în 
Şcoală şi explicat în detaliu în literatura noastră. Este prima 
sarcină a uceniciei în Școala Spirituală. 

Oricine aduce această schimbare în puterea de lumină 
a Gnozei, în puterea de lumină a Lanţului gnostic universal, 
generează o transmutare a celor cinci fluide ale sufletului 
în sistemul personalității sale. Fluidele sufletului determină 
compoziţia şi natura atomilor din care este compusă personalitatea. 

Exact în această transmutare se purifică şi renaşte 
sufletul; renaştere care influențează şi modifică în special 
sanctuarul capului, pentru ca sistemul să se deschidă pentru 
revărsarea Spiritului Sfânt. Evanghelia se referă, în ce 
priveşte începutul acestui proces, la primirea semnului Fiului 
Omului, care priveşte modificările transmutante care trebuie 
să aibă loc în sanctuarul capului dacă cineva vrea să participe 
la revărsarea Spiritului Sfânt. 

Astfel, candidatul este pregătit pentru întâlnirea lui cu 
Pimandru. Astfel, sufletul purificat primește răsplata sufletelor 
perfecte. Numai atunci când omul posedă Pimandrul doar 
atunci este un om adevărat. Numai atunci cineva iese din 
stadiul de animal. Atunci, acel om este un Manas, un gânditor 
în sensul împlinirii dumnezeiești. 

Cine este, de fapt Pimandru, sau Sufletul-Spirit sau 
Sfântul Spirit? Este oare posibil să distingem acest Spirit când 
s-a manifestat? Da, este posibil. Următoarea explicaţie poate 
fi folositoare. 

Şapte raze emană din Logos, șapte activități, șapte 
curenţi imenşi de putere care mișcă Totul în întregimea sa. Prin 
cuvântul „Totul” ar trebui să înţelegeți „substanţa originară”. 
Întregul univers este plin de substanță originară. Aceasta, 
împreună cu toată viaţa ce se trezeşte din ea, este mişcată 
de şapte curenţi, șapte raze, șapte Stăpâni ai Destinului, așa 
cum erau numiți de rozacrucienii clasici. Toate activitățile 
biologice ale naturii, inclusiv viața animală, sunt explicabile 
în baza activităţilor celor şapte raze. 

Tot ce se întâmplă în universul dialectic, tot ceea ce 
se mişcă şi se dezvoltă, nu contează cum şi unde, este supus 
unui plan. Totul este trezit şi zdrobit din nou, totul se ridică 
şi se disipează, inclusiv un regat omenesc care, dincolo de 
abilitatea de a raționa, nu diferă în niciun fel de regnul animal. 
Totul este supus unui plan, care are ca scop trezirea unei noi 
posibilități de dezvoltare în toată viața biologică. Dacă acest 
proiect cade sau nu poate încă avea succes, atunci tot ce a 
fost creat se dizolvă din nou pentru a se trezi, mai târziu, din 
mormântul eternității, pentru a i se da o nouă posibilitate. 

Planul Logosului şi al Spiritului său Septuplu priveşte 
trezirea unei noi posibilități în noi toţi. Dacă aceasta eșuează, 
vom pieri. Atunci suntem supuşi legii: „Din ţărână ați fost 
făcuți,în țărână vă veți întoarce”. Atunci vom rămâne înlănțuiți 
de efectele roții vieţii şi a morții. 

Ritmul şi periodicitatea zilelor şi a nopților cosmice, a 
momentelor mareice ale Totului, sunt controlate şi generate 
de către cele șapte raze ale Logosului. Astfel cele şapte raze 
au un efect elevator asupra creaturii. Dacă acest proces de 
elevare nu reuşeşte, creatura va dispărea: „Sunteţi țărână şi 
în țărână vă veţi întoarce”. Omul animal, omul natural, este 
construit în aşa fel încât poate fi elevat şi poate reacționa 
pozitiv la cele şapte raze, în acest mod, denaturarea şi moartea 

ne mai fiind necesare. Aşadar recompensa pentru sufletele 
perfecte este victoria asupra morţii. 

Când sufletul se purifică și se regenerează pe sine, 
când renaşte și duce la împlinire transmutarea personalității 
în armonie cu această naştere de suflet, atunci, în mod 
firesc, omul suflet va fi confruntat şi el cu cele şapte raze ale 
Logosului într-un cu totul alt mod. 

De îndată ce vă încredinţaţi luminii gnostice şi începeţi 
să pășiți pe cale, o transmutare, un schimb atomic începe să se 
dezvolte în starea voastră naturală, în corpul pe care îl posedaţi 
acum, o schimbare ce va afecta în principal sanctuarul capului 
şi pe cel al inimii. Sanctuarul capului vostru va fi pregătit să 
primească Spiritul Septuplu într-un mod pozitiv. De îndată ce 
sufletul s-a născut, cei şapte curenţi ai Spiritului Septuplu vor 
pătrunde în cele șapte cavităţi cerebrale. Astfel devine evident 
că sufletul perfect va primi cele şapte radiaţii într-o manieră 
diferită de aceea în care omul natural le primeşte. 


Pe măsură ce radiaţiile Spiritului Septuplu coboară 
în inimă ele întâlnesc atomul originar, Roza, care conţine 
structura liniilor de forță ale omului adevărat, principiul 
spiritual latent. De îndată ce razele Spiritului Septuplu ating 
sufletul renăscut, Roza se trezește la viață. 

Dacă aveţi un plan privitor la un lucru sau altul, acesta 
va da naştere unei structuri de linii de forță în corpul vostru 
astral. Dacă atunci cineva vă întreabă despre planul vostru, 
veţi privi, cu ochii întorşi spre interior, ca şi cum aţi privi acea 
structură şi ați descrie planul. Veţi trasa toate liniile de forță și 
imaginea va deveni vizibilă auditoriului vostru. 

În același fel se întâmplă și cu atomul originar, cu 
roza inimii voastre, ce conţine imaginea omului adevărat. 
Această imagine poate fi trezită și poate lua formă numai dacă 
Spiritul Septuplu poate acţiona în voi cu mijloacele sufletului 
maturizat. 

Dacă privim această activitate din punctul de vedere 
al sanctuarului capului, radiaţiile Spiritului Septuplu care 

acționează asupra celor şapte cavități cerebrale formează 
Pimandrul; văzut dinspre sanctuarul inimii ele formează 
Sufletul-Spirit, structura de linii de forță a omului adevărat. 
Acest om Pimandric, această structură de linii de forță care 
se află în noi, ne presează încontinuu, ne ridică de la starea de 
animal în lumea stării sufletului viu. Plasează microcosmosul 
într-o nouă realitate, sub o nouă lege. Cei care au fost astfel 
botezați și purificaţi în puterea Spiritului, vor atinge o existență 
umană perfectă și vor participa la Gnoză, cunoaşterea vie 
de Dumnezeu. Vor primi o nouă stare de conștiință, în care 
cunoaşterea este o facultate obligatorie. 

Cunoaşterea dialectică este de asemenea o consecinţă a 
unei facultăţi. În starea dialectică, animală există abilitatea de a 
gândi şi, cu ajutorul mijloacelor ei, se dobândeşte cunoaşterea; 
dezarticulată, fragmentată, relativă. Cu toate acestea, dacă 
starea Pimandrică predomină, cunoaşterea absolută devine 
facultate. Noi nu vom dobândi această cunoaştere prin 
mijloacele antrenamentului intelectual, ci cunoașterea va fi 
parte esențială integrată a personalităţii. Dezvoltarea opusă 
este descrisă de Hermes după cum urmează: 


Toţi cei care au păcătuit împotriva strigării pentru că 
nu au ascultat-o, rămân în limitele rațiunii, deoarece nu au 
primit puterile Spiritului și nu cunosc scopul pentru care au 
fost creaţi şi nici de către cine. Percepţiile senzoriale ale unor 
astfel de ființe umane sunt asemenea cu acelea ale animalelor 
iraționale; şi din moment ce natura lor este o mixtură de patimi, 
ei nu au deloc admiraţie pentru ceea ce este demn de reflecţie 
și contemplare; ei se dedică plăcerilor corpului şi dorințelor 
și cred că omul a venit în fiinţă pentru astfel de lucruri. Totuşi, 
aceia care s-au împărtășit cu darul lui Dumnezeu nu mai sunt 
muritori, aşa cum dovedesc toate faptele lor, ci oameni divini 
care înţeleg cu al lor Suflet-Spirit tot ceea ce se întâmplă pe 
Pământ, în ceruri și, probabil, deasupra lor. Contemplând 
Binele, aceia care s-au ridicat astfel, au învăţat să gândească la 
existenţa lor aici pe Pământ ca la un dezastru. Ei desconsideră 

toate lucrurile cu corporalitate sau fără, și se grăbesc să 
ajungă la Unul şi Singurul. 


Când starea nouă a fost atinsă cu ajutorul Sfântului 
Spirit iar ucenicul s-a conectat cu Pimandrul său, el va intra 
într-o cu totul, complet altă stare nouă de viață, deoarece 
„starea de conștiință este starea de viață”. 

Când cele şapte raze ale Logosului ating cele șapte 
cavități cerebrale în acest mod pozitiv şi intră în ele, starea 
sufletului este purificată; când Osiris o întâlneşte pe Isis, 
adică, atunci când Spiritul întâlneşte sufletul, atunci din 
această întâlnire se ridică Fiul eternei plenitudini. Aceasta 
este noua stare de conştiinţă, o stare, care deşi este în lume, 
nu mai aparține lumii. Procesul de generare şi manifestare a 
omului Pimandric are loc în forma ordinară a fiinţei născute 
din natură. După forma sa naturală, omul în chestiune încă se 
află în lume, dar după starea omului nou, el nu mai aparţine 
lumii. 

Dacă persoana dialectică este uşor ataşată vehiculelor 
ei, astfel ca separarea de personalitate să aibă loc cu ușurință, 
o astfel de persoană — şi foarte adesea în cele mai nepotrivite 
momente — se află mai mult în sfera reflectătoare decât în 
sfera fizică a dialecticii. Când apoi priveşte în viaţa sferei 
fizice, adesea pare ireală ei însăși. Aşa cum veți afla, această 
situaţie se poate întâmpla de asemenea în timpul tranziției de 
la veghe la somn. 

Cei care posedă această sensibilitate (această separare a 
sufletului adesea apare la femei) şi aud de calea gnostică pentru 
prima dată, sau se lansează pe cale cu eul natural, adesea fac 
greşeala gravă de a presupune că starea lor de a fi este deja 
starea Pimandrică. Acțiunile și comportamentul lor dau atunci 
naştere multor feluri de consecinţe deplorabile. Aceasta este 
o stare periculoasă şi complicată de centralizare pe eu, dar o 
folosim ca exemplu pentru a explica cele ce urmează. 

Starea de a fi Pimandrică aduce cu sine multe dificultăți 
şi este departe de a fi perfectă. Aceasta deoarece candidatul 

nu intră în această fază cu personalitatea transfigurată, ci cu 
personalitatea transmutată, deci cu personalitatea născută din 
natură ce a fost subiectul câtorva schimbări. Transmutarea 
întotdeauna precede transfigurarea. De aceea, în acel moment, 
elevul nu posedă încă noua personalitate, care aparţine lumii 
stării sufletelor vii, celui de-al şaselea domeniu cosmic. Acea 
personalitate încă nu s-a manifestat, încă nu s-a format. 

El posedă numai un suflet nou, un veșmânt auriu de 
nuntă, ce înconjoară vechea personalitate. Iar intrarea Spiritului 
este pe cale să aibă loc, astfel ca mireasa să întâlnească mirele 
şi transfigurarea, Nunta Alchimică a Tatălui Frate CRC să 
poată începe. 

Imaginați-vă numai în această stare. Spiritul a intrat, 
Pimandrul şi sufletul s-au unit. Omul, nou născut, suflet se 
simte descătuşat. Conștiinţa lui cuprinde cele șapte raze şi 
datorită acestor şapte raze este capabil (să se unească cu Totul) 
să urce în Univers şi să coboare sau să se îndrepte încotro îl 
duce conştiinţa. El se ştie nemuritor şi experimentează această 
nemurire. El înţelege cu Sufletul-Spirit al său tot ceea ce se 
află pe Pământ, în cer şi deasupra lui. El supraveghează planul 
majestuos al divinitaţii sublime, un eliberat ca acesta poate 
citi planul în toate lucrurile. Contemplă Binele, singurul Bine 
autonom. Totuşi, în această stare el încă se află conectat la 
personalitatea născută din natură. Încă se află în natura morţii, 
în mijlocul confuziei sociale care este atât de vastă, atât de 
proastă şi înspăimântătoare că simte că se află ca într-o groapă 
cu şerpi. Se simte în starea de aici din natura morții ca într-o 
adversitate. De aceea, el respinge această realitate tristă, 
cenușie, murdară într-o manieră categorică şi fundamentală, 
niciodată făcută înainte, nemaiîntâlnită. Acceptă toate 
consecințele ca să se ridice la Singurul şi Unicul. 

Veţi înţelege că respingerea , tuturor lucrurilor 
corporale şi necorporale” priveşte amândouă sferele şi pe 
cea fizică și pe cea reflectătoare aparţinând dialecticii. Pentru 
fratele sau sora care a fost eliberată, splendoarea de tinichea a 
naturii morții nu mai înseamnă nimic. 

În această stare de majestuoasă glorie, cuplată cu cea 
mai teribilă experiență de disconfort şi tulburare, care în 
majoritatea cazurilor trebuie trecută într-un corp firav şi slab, 
fratele sau sora respectivă a primit botezul Sfântului Graal. 

Sfântul Graal este revărsarea Spiritului Septuplu în 
sanctuarul capului. Graalul este o trezire în noua dimineaţă, 
dar în același timp o viziune în insondabila noapte neagră. 
Există, desigur, un motiv pentru aceasta. În această stare 
de a nu mai aparține lumii ca ființă, dar a aparţine ei prin 
prezenţă, fratele sau sora respectivă poate sluji Logosul în 
două câmpuri, în lumea stării sufletului viu, în Capul de Aur, 
dar şi în natura morții. Acestea le va face; acceptă. 

Acesta este Sfântul Graal, cupa divină. Pe de-o parte 
eliberarea, pe de cealaltă parte, slujirea. Poate servi pentru 
că este eliberat şi se eliberează servind, slujind. Pe de-o parte 
experimentează un nou amar, intră într-o stare de suferință, 
dar pe de alta experimentează o splendoare imensă, o glorie 
magnifică. Pe de-o parte există rugăciunea: „Iată, dacă e 
posibil, ia acest pahar de la mine”, iar pe de cealaltă: „Nu 
voia mea, ci voia Ta facă-se”, iar acel cineva soarbe cupa 
până la ultima picătură. Aceasta înseamnă să accepte drumul 
crucii până în dimineața învierii, a coborârii voluntare fără a 
se plânge. Acesta este Sfântul Graal. Libertatea, recompensa 
celor eliberaţi, se naşte întotdeauna în şi prin sacrificiu. 

XXIII 


Calea și sacrificiul 


În ultimul capitol am discutat cum, după botezul focului, 
Sfântul Graal trebuie acceptat şi împlinit prin sacrificiu. 
Aceasta reprezintă o nouă cale de sacrificiu, deoarece ceea ce 
este implicat aici este marele sacrificiu al omului eliberat în ce 
priveşte natura mortii. 

Acum vine strigătul inimii lui Tat: ,, Și eu, de asemenea, 
vreau să mă cufund în acest crater, o Tată!” Dacă sunteţi un 
elev al Școlii Spirituale, dorinţa lui Tat este probabil şi dorința 
voastră. Pentru care alt motiv să fi aderat la Şcoală, atunci? 
Răspunsul lui Hermes la întrebarea lui Tat este că ucenicia 
trebuie începută cu sacrificiul. Calea începe şi se termină cu 
un sacrificiu. Ofranda pe care Tat trebuie să o aducă este eul 
naturii, egoul corpului”. 


Nu îți poți iubi adevăratul sine până ce nu ajungi să îţi 
urăşti corpul, fiul meu. Dar dacă îți iubeşti fiinţa cea adevărată, 
vei căpăta Sufletul-Spirit; odată ce ai Sufletul-Spirit, vei 
participa de asemenea la cunoaşterea lui vie. 


Fără îndoială acum începeţi să întrevedeţi calea. 
Ea începe prin sacrificiul inferiorului către superior şi se 
termină prin sacrificiul superiorului către inferior. Primul este 
sacrificiul sinelui dialectic, cel de-al doilea este sacrificiul 
sinelui ceresc. Amândouă aceste ofrande trebuie făcute şi 
pot fi împlinite numai prin iubire. Abandonarea de sine, 
despre care Şcoala de Misterii vorbeşte continuu elevilor săi, 
poate fi împlinită numai prin iubirea nelimitată pentru viaţa 
eliberatoare și prin înţelegerea asociată conform căreia cheia 

către viața nouă stă ascunsă în propriul sine; viaţa nouă este 
recompensa stării de suflet perfect. 

Mulţi oameni găsesc calea spre Gnoză drept foarte 
interesantă şi de dorit, deoarece toate încercările trecute au 
dat rezultate negative și nu au înlăturat relele naturii morţii. 
Dar interesul şi dorința nu vă vor aduce cu niciun pas mai 
aproape de calea eliberării. Amândouă sunt expresia eului 
naturii, a corpului fizic care, aflat în impas, caută o soluţie. 
Abandonul de sine, eliminarea eului, sunt considerate niște 
fapte inimaginabile, ceva extrem de teribil şi dureros, o 
nenorocire groaznică şi foarte ciudată. Când Biblia afirmă că: 
„cel care îşi pierde viaţa de dragul Meu, și-o va găsi”, oamenii 
consideră a fi cea mai stranie afirmaţie adresată vreodată 
omului născut din natură. 

Elevii Şcolii Rozacrucii desigur vorbesc mult despre 
abandonarea de sine, iar această expresie ca şi alte cuvinte 
precum altruism, sau autopredare sunt rostite foarte ușor. 
Dar acestea sunt cele mai grele, cele mai dificile lucruri de 
înfăptuit care se cer unei fiinţe născute din natură. Dacă vreţi 
să păşiţi pe calea Gnozei, atunci sunteți confruntați cu ce este 
mai dificil şi acest lucru poate fi înțeles numai prin iubire. 
Într-adevăr, iubirea este pregătită pentru orice sacrificiu; 
dacă iubirea este îndeajuns de mare, nu contează cât de mare 
este sacrificiul. În acest caz, sacrificiul vine de la sine, este 
imposibil să faci altfel; atunci ofranda nu ne va fi dificil să o 
aducem şi va avea întotdeauna un efect eliberator. 

Întotdeauna iubirea este cea care determină orientarea 
minţii voastre. Ceea ce iubiţi, niciodată nu uitaţi, nici noaptea, 
nici ziua. Aceasta explică de ce atât de mulți uită cele mai 
elementare linii directoare pe cale. Chiar în momentul în care 
este nevoie de ele, câteodată în cele mai importante momente 
ale vieţii, ei le uită. Aceasta arată că încă nu au iubire suficientă 
pentru a păşi pe cale. De asemenea mai demonstrează faptul 
că cineva îşi poate suprima dezvoltarea unei astfel de iubiri 
printr-un comportament complet fals. Astfel de elevi ai Școlii 
încearcă să urmeze liniile de îndrumare elementare ale Școlii 

cu eul natural. Ei aud şi citesc despre ce le cere calea și 
încearcă să trăiască după aceste cerinţe cu eul lor natural. 

Rezultatul este aproape întotdeauna că se dezvoltă 
tensiuni imense în ei. Ceea ce este reprimat dă naştere 
tensiunilor și, după ceva timp acestea trebuie să se descarce ca 
o furtună. Dacă aceste izbucniri vulcanice ale eului indică un 
egocentrism împietrit ca stânca, motivul este că iubirea pentru 
cale nu s-a trezit încă. Apoi, elevul a tot încercat să abordeze 
calea cu eul său. Dacă cineva încearcă să păşească pe cale 
şi să fie un elev serios cu fiinţa sa naturală, aceasta nu este 
abandonare de sine, ci autoreprimare — iar aceasta întotdeauna 
se răzbună mai devreme sau mai târziu. Acest elev va avea 
un comportament surprinzător, curios: într-un moment poate 
părea că se află pe cale în întregime angajat, după care, 
următoarele lucruri vor fi complet greşite. La aceasta se referă 
versetul 18 din cartea a şaptea, în care Hermes îi spune lui Tat 
că nu poate adera şi la cele materiale şi la cele divine, şi la 
corp şi la necorporal şi la ceea ce este muritor şi la ceea ce nu 
este muritor: „Va trebui să alegi conștient între acestea două, 
căci nu se pot alege amândouă”. 

Dacă a fost făcută alegerea, toate consecinţele necesare 
trebuie acceptate; Predica de pe Munte afirmă că „Nu puteţi 
sluji şi lui Dumnezeu şi lui Mammona”. Trebuie să alegeți! 
Apoi 
„descreşterea a ceea ce a fost respins va fi dovedită în forța 
activă a ceea ce a fost ales... Astfel alegerea bună îşi va arăta 
slava nu doar prin înapoierea divinului omului care a făcut 
alegerea”. 

Cu toate acestea, acum apare o altă problemă care, 
de-a lungul anilor, a fost exprimată, în multe feluri de către 
nenumărați elevi: cum pot şti dacă iubesc suficient calea? 
Cum pot şti dacă nu cumva mă voi confrunta cu o deziluzie 
amară? Ce va trebui să fac sau de la ce să mă abţin să fac 
într-o astfel de situaţie? Răspunsul lui Hermes este că alegerea 
bună demonstrează iubirea elevului și devoțiunea sa pentru 
Dumnezeu. Oricine se oferă Gnozei şi căii în abandonarea de 


152 


sine spontană şi plină de iubire va vedea dinaintea lui , într-o 
străfulgerare, felul în care trebuie străbătută calea. Acela care 
este foarte atent, va primi fără oprire indicaţiile necesare, fără 
a se înşela și fără a se rătăci. 


Alegerea nefericită, din contră, duce la distrugerea omului 
și este, pe de altă parte, un păcat împotriva lui Dumnezeu. 
Așa cum, la procesiuni, oamenii merg pe mijlocul drumului 
și nu pot face nimic să stânjenească pe ceilalți în această 
mișcare, aşa şi cei care au făcut alegerea greșită nu pot face 
decât să se miște astfel prin lume, imboldiţi de dorinţele 
lor corporale pătimașe. De aceea, o, Tat, darurile emanate 
dinspre Dumnezeu întotdeauna au fost și vor fi la dispoziția 
ta. Noi suntem cei care trebuie să vedem de ele, ca astfel 
ceea ce emană dinspre noi să fie în armonie cu ele şi să nu 
fie pentru un timp scurt. Pentru că nu Dumnezeu este cauza 
răutăţii noastre, ci noi înşine, cei care o alegem în pofida 
Binelui lui Dumnezeu. 


Ascultaţi sfatul lui Hermes: Binele nu poate fi atins 
printr-o trecere de convenienţă, simplă. El este nelimitat 
și fără sfârșit, iar în sine este fără început de asemenea, 
deși nouă ne-ar putea părea că are un început în Gnoză, 
atotcunoașterea lui Dumnezeu. În adevăr, Gnoza nu este 
începutul Binelui, dar ne împărtășeşte începutul a ceea ce 
vom ajunge să cunoaștem despre Bine. De aceea, haideţi să 
ne prindem de acest început și să împlinim în grabă trecerea 
prin tot ceea ce ne aşteaptă. 

De ce cu grabă? Deoarece este dificil, cu adevărat, să 
abandonăm ceea ce ne este atât de familiar şi să lăsăm în 
urmă tot ce avem, pentru a ne întoarce la vechile şi primele 
lucruri. 

În acest sens nu există excepţie, pentru că ceea ce este 
vizibil împărtășește deliciul, în timp ce invizibilul dă naștere 
necredinţei și îndoielii. Pentru ochiul obişnuit răul este bine 
cunoscut şi manifest, în timp ce Binele este invizibil. Nu are 

nici formă nici înfăţişare, este neschimbat ca sine însuşi și, de 
aceea, ca nimic altceva. De aceea necorporalul este invizibil 
omului corporal. Datorită tuturor acestora, neschimbatul, 
acela care rămâne ca sine însuși, este superior față de 
schimbător, iar schimbătorul este inferior în comparație cu 
cel ce nu se schimbă. 


Dacă, în inima voastră, simțiți iubire pentru Gnoză, 
iubire pentru cale; dacă veți fi trezit această iubire, atunci 
începeţi repede şi să împlinim în grabă trecerea prin tot ceea 
ce ne aşteaptă. 

Dacă sunteți doritori să acceptaţi această recomandare, 
va mai trebui să fiți atenți în special la conţinutul celui de-al 
douăzeci şi doilea verset: Își dai seama, fiul meu, câte stări 
vehiculare, mulțimi de demoni, văluri de materie şi cursuri 
de stele trebuie să trecem în timpul ascensiunii noastre grele 
spre Singurul și Unicul? 

Cu aceste cuvinte puține Hermes atrage atenția la 
calea incomensurabilă care se întinde dinaintea noastră, 
după ce ne-am întors odată pentru totdeauna către lumină. 
Conform standardelor comune umane, în termenii timpului 
şi ai spaţiului, această cale pare să fie aproape nesfârșită. 
Dar în lumina Gnozei, în conștiința eternității, ea reprezintă 
o ascensiune radiantă în realitatea vieţii eliberatoare. Într-o 
transfigurare continuă, într-o neîntreruptă viaţă de puritate, 
lumină și putere divină, omul Pimandric accede prin toate 
regiunile materiei. El se manifestă într-un vehicul din ce în ce 
mai rafinat, mai volatil şi mai subtil, iar în această ascensiune 
a glorificării, pe „calea stelelor”, el scapă de influenţa eonilor 
care odată şi pentru aşa de mult timp l-au ținut închis. 

Acest drum înapoi către unitate, înapoi prin cele şapte 
domenii cosmice, către cea mai înaltă sferă, este lung, foarte 
lung. Cu toate acestea, aceasta înseamnă să mergeţi din 
putere în putere, din slavă în slavă. Este calea vieţii adevărate, 
eliberate de suferință, în binecuvântarea unei armonii perfect 
restabilite cu Tatăl a Toate, în slujba absolută ca adevărat Fiu 

al lui Dumnezeu. În acord cu această vocaţie a lui, fiecare 
poate împlini voia Tatălui în acţiunea bucuroasă și voluntară 
pentru beneficiul creaţiei și glorificarea numelui Creatorului. 

Cel care recunoaște din interior, ca realitate dătătoare 
de viață, această imagine a dezvoltării omului aşa cum a 
dorit-o Dumnezeu, va pune cu bucurie şi mare recunoştinţă în 
practică cuvintele eliberatoare ale lui Christos: „Acela care îşi 
pierde viaţa sa de păcat de dragul Gnozei, va găsi, prin şi în 
Gnoză, accederea spre unitatea Vieţii”. 


155 


XXIV 


Întoarcerea la Unitate 


Cea de-a şaptea carte din Corpus Hermeticum a fost 
discutată în a șaptea lună a anului lui Jupiter*, anul Gnozei 
tinere. lată de ce, filozofia Gnozei originare se manifestă în 
Corpul Viu al Şcolii Rozacrucii de Aur, încă atât de tânăr. Şi 
aceasta are consecinţe imense. Căci imaginea care v-a fost 
arătată și asupra căreia depune mărturie a şaptea carte, are 
caracteristica să țină în puterea sa pe aceia care se adâncesc în 
contemplarea ei cu ochii inimii și de a-i atrage către sine, așa 
cum un magnet atrage fierul. 

Vrem să înțelegeţi foarte limpede că, dacă aţi primit 
explicaţiile precedente cu o inimă deschisă la lumina gnostică, 
sunteţi, o data în plus, conectaţi cu lucrarea de salvare a Gnozei 
Universale. Atunci este chiar sigur că Gnoza Universală își va 
continua activitatea în voi. Aceasta va duce fie la înviere, fie la 
o cădere, în funcţie doar de reacţia voastră ulterioară. Desigur, 
scopul nostru este acela de a vă conecta permanent la telul 
măreț al Gnozei. 

De aceea este bine, dacă sunteţi cu adevărat un Tat, 
să reflectaţi profund la toate acestea și să observați neclintit, 
cu ochii inimii, pentru că în inimă trebuie să înceapă această 
lucrare cu adevărat măreaţă. Aici trebuie să se trezească iubirea 
pentru cale şi bobocul de trandafir să-și desfacă petalele. Toţi 
cei care îşi încep astfel calea şi perseverează, neîndoielnic vor 
fi îndrumați. 


*Alocuţiunile reluate în acest text au fost ţinute în 1957, anul jupiterian, 
simbolizat prin numărul 3 (5+7=12; 1+2=3), ceea ce are ca semnificaţie că în 
cursul acelui an, activitatea Sfântului Spirit septuplu a atins lumea și umanitatea 
într-o manieră tot mai puternică, pentru o înviere sau pentru o cădere. 


156 


Dacă trăiţi cu adevărat şi treceţi de momentul 
începutului, de îndată vă veți contopi cu unitatea care este 
Dumnezeu. Acesta este un mare mister, pe care Hermes vrea 
să îl înţelegeţi. Îl vom rediscuta în capitolul următor. Dar mai 
întâi vom încerca o scurtă descriere a ceea ce el implică. Pentru 
început ar trebui să lăsaţi semnificaţia versetului douăzeci şi 
şase să vă pătrundă conştiinţa: Unitatea, unul și indivizibilul, 
originea şi rădăcina totului, este prezentă, ca atare, în toate 
lucrurile. 

Unitatea lui Dumnezeu este existența divină, 
manifestarea lui Dumnezeu în Sfântul Său Spirit Septuplu. 
Aceasta este omniprezentă. Nu există loc în întregul spaţiu 
unde să nu poată fi găsită. De aceea, acela care caută să obțină 
răsplata sufletelor perfecte, va intra și va participa la această 
unitate. Această unificare cu Logosul este atunci pentru 
candidat începutul ce nu are sfârșit. 

Simţiţi că acesta este un început cu totul nou, cu adevărat 
diferit de orice alt început? V-aţi născut pentru a putea intra în 
acest început care este eternitatea însăşi. De aceea ați primit 
un corp aparținând ordinii de necesitate. 

Așa cum v-am explicat şi mai devreme, naturalul, corpul 
în ordinea de necesitate se explică de la Spiritul Septuplu, 
prin el. O dată ce acest corp a fost creat, iar personalitatea 
este crescută complet şi se va fi dezvoltat de-a lungul liniilor 
planului cel mare, ceea ce trăieşte în acest corp natural trebuie 
să înceapă, la un moment dat, să se reîntoarcă spre unitatea 
lui Dumnezeu. 

Aceasta este piatra de temelie a întregii voastre vieți! 
Aţi venit aici pe Pământ pentru a lua iniţiativa la momentul 
oportun şi să începeţi calea de întoarcere către începutul 
originar. Dacă nu o faceţi, dacă nu mai puteţi oferi unităţii un 
loc în voi, probabil veți pieri prin propria voastră slăbiciune. 
Atunci moartea va fi consecinţa alegerii voastre greşite. 

Unitatea lui Dumnezeu este începutul tuturor şi a orice. 
Dacă, de îndată ce activitatea grației v-a maturizat suficient, 
vă veţi întoarce conștient la început, atunci nu veţi avea 

parte de nicun sfârşit în ce vă priveşte. Acest început fără 
sfârşit, începutul firului Ariadnei, pe care sunteţi capabili să 
îl apucaţi, este începutul alchimiei clasice a Rozacrucii. El dă 
naştere unui proces continuu de transfigurare, un progres din 
glorie în glorie, deoarece, în calitate de creatură imperfectă, 
veţi fi intrat atunci în perfecțiunea Fiinţei absolute, a lui Unu 
absolut. Cel care se suspendă astfel, ca ființă demnă de milă, 
în unitatea Spiritului Septuplu, va fi mântuit. Calea către 
aceasta, aşa cum v-am arătat, este iubirea şi sacrificiul perfect, 
total. 

Cel care se întoarce la unitatea lui Dumnezeu prin 
acestea două şi prin tot ceea ce includ ele, va intra în veşnicie 
şi va birui moartea. Acela care poate să înțeleagă, să înțeleagă. 

XXV 


Unitatea (1) 


Unitatea, unul şi indivizibilul, originea şi rădăcina 
totului, este prezentă, ca atare, în toate lucrurile. Nu există 
nimic fără origine. Originea, cu toate acestea, ca punct de 
pornire a tuturor lucrurilor îşi are sursa numai în sine însăşi. 
Numărul unu, ca origine, conține toate celelalte numere în 
sine, fără ca el să fie conținut sau zămislit de oricare alt număr. 
Tot ceea ce a fost zămislit înainte este imperfect și divizibil şi 
supus creşterii şi descreșterii. Ceea ce este perfect, însă, nu are 
parte de nimic din toate acestea. De vreme ce poate creşte îşi 
derivă creșterea de la unitate și recade în propria slăbiciune, 
imediat ce nu mai poate face loc unităţii. Astfel, o Tat, am adus 
în fața ta, pe cât a fost posibil, o imagine a lui Dumnezeu; 
dacă o contempli interior şi constant cu atenţie şi o observi 
cu ochii inimii tale, vei găsi drumul spre rai, crede-mă. Sau 
mai degrabă: însăși imaginea lui Dumnezeu te va ghida pe 
acest drum. Direcţionarea interioară către această imagine 
generează în cei care au început să se întoarcă spre ea, dorința 
de a fi prinși în ea, captivi puterilor ei şi să fie atraşi spre 
înălțimi de către ea, întocmai cum un magnet atrage fierul. 


În capitolele anterioare am vorbit în detaliu despre cea 
de-a şaptea carte din Corpus Hermeticum. Cu toate acestea, 
este nevoie de o discuţie în profunzime pentru a vă face să 
înțelegeţi în întregime mesajul eliberator, acest grandios anunţ 
despre mântuire al lui Hermes Trismegistus. În mod special, 
vrem să vă atragem atenția asupra ultimelor cinci versete ale 
celei de-a şaptea cărţi, citate mai sus, deoarece ele conțin 
misterul victoriei asupra morții. 

Cum învingem moartea? Este o întrebare care 
neîndoielnic suscită un mare interes în cel ce caută sincer. 
Căci, să fim oneşti, nimeni nu este încântat de spectrul 
mohorât cu care fiecare va trebui să se confrunte în cele din 
urmă. Lupta până în ultima secundă este un atribut înnăscut 
al fiinţei umane care se naște din natură, care face orice efort 
şi foloseşte toate mijloacele posibile şi imposibile împotriva a 
ceea ce este inevitabil. Puţini sunt aceia care primesc moartea 
ca pe un prieten. Durerea și tulburarea, suferințele corpului 
trebuie să fie teribile înainte ca cineva să jinduiască şi să 
primească sfârşitul cu zîmbetul pe buze. 

Pentru omul animal, omul născut în natură, moartea 
este o realitate, un fapt ştiinţific de netăgăduit. Dar am putea 
adăuga că, pentru omul renăscut moartea nu înseamnă nimic 
altceva decât o iluzie şi, în mod egal un fapt științific. Moartea 
chiar iese din discuţie pentru omul reînnoit; definiţia ei poate 
fi ştearsă din dicționar. 

După cum ştiţi, există o literatură metafizică bogată sau 
ocultă adresată omului egocentric, omului născut din natură, 
de diferite feluri şi clasificări cu același mesaj: „Nu vă faceţi 
griji. Moartea nu este altceva decât o schimbare. Moartea 
înseamnă a te naște în alte împrejurări. Acum puteți influența 
aceste împrejurări şi le puteţi hotărî dinainte”. Acest mesaj 
este înfrumusețat în toate modurile posibile. 

Încercările de a influenţa experienţa cuiva după moarte 
sunt bazate pe exerciţii teologice mai mult sau mai puțin 
oculte, sau numai pe autosugestie prin care eul este trimis 
într-o stare de fericită intoxicare a lui „Eu sunt”. Oricum, toate 
acestea se bazează pe mistificări, pe falsităţi extreme. Moartea 
omului natural este completă într-atât că nu mai rămâne nimic 
din el; este golirea totală a microcosmosului. 

De aceea, la începutul acestei discuţii trebuie să vă 
avertizăm la modul cel mai serios. Dacă acceptaţi cu eul ceea 
ce vă spunem despre filozofia hermetică; dacă o înțelegeți ca 
privindu-vă eul, ca ţintind spre el, toate vor deveni întocmai 
ca o piatră de moară legată de gât, o legătură formidabilă. 

Haideţi să subliniem: cu siguranță nu ne vom asuma 
responsabilitatea pentru autoamăgirea voastră. În acest caz a 
muri va deveni infinit mai oribil decât este deja. Sperăm ca 
acum să înţelegeți corect următoarea discuţie, care se bazează 
pe dialogul dintre Hermes și Tat şi care vă este prezentată de 
către Şcoala Spirituală. 

Omul născut în natură are aceleaşi principii corporale 
ca oricare alt animal. Fiecare ființă umană trăiește şi 
acționează întocmai ca un animal, fiecare conform tipologiei 
sale. Animalul se hrăneşte cu ce găseşte, dispreţuind vieţile 
celorlalți. Omul natural nu face nici el excepţie în această 
privinţă, deşi, în contrast cu toate celelalte animale, el poate 
gândi şi vorbi astfel putând să guverneze asupra lor. 

Într-o lume amenințătoare și ostilă, omul natural 
nu poate decât să se supună automat la ceea ce este numit 
„cultură”. Dar, oricât de civilizat ar putea fi, dacă are sau nu 
un titlu dinaintea sau după numele lui, dacă trăieşte viaţa cu 
un zâmbet ori cu o lacrimă, cu bani sau fără, el rămâne, ca om 
născut în natură, o ființă animală. 

În această stare de a fi sunteţi chemaţi la Gnoză. De ce? 
Deoarece toţi aveţi posibilitatea de a ieşi, de a depăşi condiția 
animală. Această posibilitate apare din faptul că există un 
principiu necorporal, divin în centrul microcosmosului care 
vă înconjoară. Acest principiu corespunde inimii voastre. 

Dacă vreţi să descoperiți acest principiu, pe care noi îl 
numim roză, atom originar sau atomul Christos, va trebui să 
vă devotați întregul eu natural, cu tot ceea ce este şi are, în 
abandonarea de sine, adică, cu dedicarea absolută, interesul 
profund şi jinduirea intensă, centrului microcosmosului 
vostru, atomului Christos. Numai astfel se va naşte sufletul 
cu adevărat nemuritor. Vă veţi schimba dintr-o ființă a 
naturii într-o ființă suflet. Dacă urmaţi calea ființei suflet cu 
persistență şi acceptând cu seriozitate toate consecinţele; 
dacă ființa naturală aduce dovezi că a fuzionat în fiinţa suflet, 
acesteia i se va garanta Sufletul-Spirit, Pimandrul, principiul 
Omului Bun, Sfântul Graal. 

Şcoala Spirituală Gnostică, Corpul Viu al Gnozei tinere, 
vă invită să păşiţi pe calea triplă a Graalului, a Catarilor şi a 
Rozacrucii, de la naşterea în natură la nașterea sufletului, de 
la naşterea sufletului la maturizarea sufletului și de acolo la 
naşterea Spiritului. Şcoala Spirituală dorește să ajute pe toată 
lumea să meargă pe calea întreită şi poate oferi ajutor. Dacă 
doriți aceasta, vă va acompania prin toate misterele căii întreite 
şi vă va fi alături până ce veţi ajunge la viaţa eliberatoare. 

Dar realizaţi că trebuie să fie şi un al patrulea mister? 
Aşa cum am explicat, există în primul rând o cale a nașterii 
în natură până la naşterea sufletului; în al doilea rând, o cale 
de la naşterea sufletului la maturizarea lui; în al treilea rând, 
o cale de la maturizarea sufletului la nașterea Spiritului şi, în 
plus la acestea mai trebuie să fie una de la naşterea Spiritului 
la maturizarea lui. Până acum nu ni s-a permis sau nu am putut 
vorbi despre acest al patrulea mod de dezvoltare. Sau mai 
degrabă, ne-am permis să vorbim despre el la modul superficial. 
Am vorbit despre conștiința Mercur, conștiința omniprezenței, 
dar acum avem nevoie să intrăm în cel de-al patrulea mister, 
pentru ca să aveţi o imagine mai clară a întregului pentru ca 
şi pentru voi, de asemenea, cel de-al treizecilea verset al celei 
de-a şaptea cărți să poată deveni fapt. 


Astfel, o Tat, am adus în faţa ta, pe cât a fost posibil, 
o imagine a lui Dumnezeu; dacă o contempli interior şi 
constant cu atenţie şi o observi cu ochii inimii tale, vei găsi 
drumul spre rai, crede-mă. Sau mai degrabă: însăși imaginea 
lui Dumnezeu te va ghida pe acest drum. Direcţionarea 
interioară către această imagine generează în cei care au 
început să se întoarcă spre ea, dorința de a fi prinși în ea, 
captivi puterilor ei și să fie atrași spre înălțimi de către ea, 
întocmai cum un magnet atrage fierul. 


Dacă sunteţi sinceri cu voi înşivă, cu siguranță veţi 
avea de făcut o obiecţie. Aţi putea spune, de exemplu: „In cel 


mai bun caz mă aflu în procesul nașterii sufletului. Aceasta 

înseamnă că am completat calea primului mister și acum stau 
dinaintea porţii celui de-al doilea. Are sens să primesc acum o 
imagine în ce priveşte cel de-al patrulea mister, pe care nu îl 
voi ajunge decât după foarte multă vreme?” 

Întrebarea noastră contrară ar fi: „De ce atunci Hermes 
îi arată acea imagine lui Tat care se află exact în aceeaşi 
situaţie cu a voastră?” Ei bine, să luăm de bun faptul că sunteţi 
un om cu sufletul născut. Dacă vi se pare un compliment prea 
mare, lăsaţi-ne să vă spunem că o anumită calitate de suflet se 
manifestă în voi şi îşi cere drepturile. Aceasta va fi probabil 
situaţia, căci oare de ce să vă fi alăturat Şcolii Spirituale 
Gnostice ca să vă începeţi ucenicia? 

Să presupunem că zorii unei anumite calităţi a sufletului 
apar în voi. De vreme ce o radiație a spiritului va aborda 
numai sufletul, pentru a găsi rezonanţă în om în mod exclusiv 
pe baza calităţii sufletului, nu este imposibil ca spiritul celui 
de-al patrulea mister să vă atingă, mai mult sau mai puțin, 
într-o măsură mai mică sau mai mare, în momentele voastre 
mai pure, de exemplu în timpul Slujbei din Templu. 

Cu toate acestea, poate că nu vă veţi mulțumi numai cu 
aceasta şi veți obiecta arătând că: „Aţi spus că spiritul celui 
de-al patrulea mister este o chestiune foarte personală pentru 
sufletul maturizat; că Pimandru se poate revela pe sine numai 
unui suflet matur. Cum poate atunci acționa spiritul în mine în 
orice fel altfel decât printr-un mesager care vorbeşte cu mine 
despre spirit şi ca rezultat al căruia aş putea experimenta o 
rezonanță slabă a mesajului și în cel mai bun caz să primesc o 
imagine ștearsă a acestuia?” 

Dar pentru voi, elevi al Gnozei tinere, situaţia este în 
întregime diferită! Adevărul este că spiritul există deja în 
Corpul Viu al Şcolii. Nu sunteţi toți celule vii ale Corpului 
Viu? Cel puţin puteți fi celule vii în Corpul Viu prin ucenicia 
voastră. 

Ei bine, Gnoza tânără nu numai că posedă un aparat 
organizaţional, dar acest Corp al Şcolii are un suflet. Şcoala ca 
un Corp Viu a atins maturitatea stării de suflet. Graalul deschis 

stă acum în acest Corp în lumina Logosului. Pimandrul Școlii 
se revelează pe sine în Graalul Corpului Viu. Datorită acestui 
fapt minunat al mântuirii, spiritul lui Dumnezeu vorbește şi 
El, participanţilor, celulelor vii din Corpul Viu al Şcolii şi se 
poate manifesta clar în voi cu inimaginabile consecinţe. 

Spiritul celui de-al patrulea mister se deschide pentru 
voi. Magia acestei revelații a Spiritului este aplicată conştient 
în întâlnirile noastre consacrate. Astfel, primiţi graţia intensă 
că, deși încă nu sunteţi în viață după spirit, puteţi totuşi primi 
viaţa spiritului și puteți fi atins de către acesta. 

XXVI 


Unitatea (II) 


Am explicat cum toți care încă nu trăiesc conform 
spiritului, dar se luptă pentru acea stare, ca participanți la 
Corpul Viu al Gnozei tinere, pot, totuși, să primească grația 
intensă a vieții spiritului deoarece, în luna a șaptea a anului 
lui Jupiter, 1957, Corpului Viu septuplu al Școlii i s-a permis 
să-şi salute Pimandrul. 

Evident, veți fi foarte conştient de faptul că sunteți 
un elev al Şcolii Rozacrucii de Aur şi veți fi conştient, de 
asemenea, de situația uceniciei voastre în relația cu Școala. 
Așadar şi voi veţi putea să determinaţi din propria experiență 
şi din comportamentul vostru, dacă ați mers suficient pe prima 
cale ce duce de la nașterea naturală la naşterea sufletului. 

Pe acest fundament am îndrăznit să vă arătăm, cât a 
fost posibil, o imagine a lui Dumnezeu. Scopul nostru acum 
este să reflectăm la această imagine. În versetul treizeci al 
celei de-a șaptea cărți, Hermes spune: Astfel, o Tat, am adus 
în fața ta, pe cât a fost posibil, o imagine a lui Dumnezeu; 
dacă o contempli interior şi constant cu atenție şi o observi 
cu ochii inimii tale, vei găsi drumul spre rai, crede-mă. Sau 
mai degrabă: însăşi imaginea lui Dumnezeu te va ghida pe 
acest drum. Direcţionarea interioară către această imagine 
generează în cei care au început să se întoarcă spre ea, 
dorinţa de a fi prinşi în ea, captivi puterilor ei și să fie atraşi 
spre înălțimi de către ea, întocmai cum un magnet atrage 
fierul. 

Formulată în cei mai simpli termini, situaţia se prezintă 
după cum urmează: aţi atins o anumită stare prin ucenicia voastră 
conştientă. O proiecţie a Spiritului vă este transmisă. Radiația 

Spirit din Corpul Viu creşte în putere zi de zi şi vă atinge fără să 
vă forțeze; nu vă copleșeşte, ci numai vi se revelează. 

Dacă aveți ochii inimii, dacă centrul microcosmosului 
vostru, roza, s-a deschis și a intrat în contact cu inima corpului 
vostru, veţi putea observa această imagine așa cum poate 
şi trebuie să fie observată; şi atunci nu o veţi mai pierde 
niciodată; atunci veţi fi magnetic legat de Spirit. 

Haideţi să discutăm în detaliu, în primul rând să ne 
gândim la planeta pe care ne-am născut ca fiinţe naturale. 
Planeta este, printre altele, un câmp electromagnetic care 
are şapte puteri, şapte raze care determină şi guvernează 
caracterul nostru și ne ţine complet prizonieri. Ca ființe din 
natură suntem ghidate de cele şapte raze ale Pământului. De 
fapt, întreaga noastră existență poate fi explicată prin ele. 
Centrarea pe egoul nostru şi tot ceea ce ţine de ea este generată 
de către imaginea continuu schimbătoare a celor șapte raze. 
Orice dezvoltare religioasă, ocultă sau umană nu este altceva 
şi nu poate fi altceva decât o schimbare de combinaţii între 
cele şapte raze, o variaţie pe aceeași temă 

Este clar că nici moartea nu schimbă cu nimic situaţia. 
După moarte numai rezidurile fiinţei născute în natură rămân în 
microcosmos; ele sunt supuse celor şapte raze atâta vreme cât 
există în sfera reflectătoare. Acesta este şi înțelesul sfârşitului 
versetului douăzeci și patru şi al versetului douăzeci şi cinci: 

Pentru ochiul obişnuit răul este bine cunoscut și 
manifest, în timp ce Binele este invizibil. Nu are nici formă 
nici înfăţişare, este neschimbat ca sine însuși și, de aceea, 
ca nimic altceva. De aceea necorporalul este invizibil omului 
corporal. Datorită tuturor acestora, neschimbatul, acela 
care rămâne ca sine însuși, este superior faţă de schimbător, 
iar schimbătorul este inferior în comparaţie cu cel ce nu se 
schimbă. Cele şapte raze sunt complet acordate celor şapte 
Cosmocratori ai celui de-al şaptelea domeniu cosmic, adică 
la dialectică, la imperfecţiune. „Nimic nu este fără origine. 
Originea, cu toate acestea, ca punct de plecare pentru orice 
altceva, îşi are originea în sine însăşi”. 

Dacă originea voastră se află în dialectică, în 
imperfecţiune — și tot ceea ce se naşte pe această planetă se 
află în această imperfecţiune — orice poate fi divizat, adică 
se poate propaga, creşte şi descreşte, în fapt se supune unei 
anumite culturi. Cu toate acestea, după o creştere, linia de 
dezvoltare va duce inexorabil în jos, pentru că tot ceea ce a 
fost creat va muri. Nu va exista o creştere reală, o evoluţie 
absolută în natura morții. 

Creşterea, evoluţia, trecerea din glorie în glorie sunt 
posibile numai în unitatea cu Spiritul Septuplu originar. De 
aceea trebuie să creaţi un spaţiu permanent pentru unitate; 
trebuie să vă întoarceţi la unitatea lui Dumnezeu. Acela care 
nu este capabil să se întoarcă la unitate va pieri prin propria-i 
slăbiciune şi va rămâne legat de esența morţii. Cel care vrea 
să biruie moartea va trebui să se întoarcă la unitatea lui 
Dumnezeu. 


Toate numerele provin din unitate, din originea şi 
rădăcina tuturor lucrurilor. Numerele au un înţeles complet 
diferit pentru omul hermetic față de omul acestei lumi. 

Numărul unu semnifică unitatea, unitatea cu Spiritul, 
cu Tatăl, cu absolutul, cu Logosul, cu originarul. Oricare altă 
unitate, orice alt început duce la moarte. 

Dacă cineva se întoarce către unitate, la unul indivizibil, 
acela va fi aşezat dinaintea numărului doi. ÎL aduce pe cel 
care este conectat cu unitatea într-o relaţie nouă cu substanța 
originară. Numărul doi este, de aceea, numit „Mama” în 
Gnoza hermetică. 

Numărul trei semnifică conectarea prin iubire dintre 
unul, absolutul şi substanţa originară: între Tatăl și Mama care 
implică conjuncţia doiului. 

Numărul patru manifestă plenitudinea concepţiei. Dacă 
entitatea, care este conectată cu Tatăl, este adusă în legătură 
cu substanța de rădăcină cosmică, atunci ceva este adus la 
existență. Plenitudinea concepţiei este făcută manifestă. 

Aceasta rezultă în numărul cinci, noua conștiință, 

conştiinţa Mercur. De aceea Mercur a fost mereu asociat cu 
numărul cinci. 

Șase este numărul justificării. Starea de a fi a 
candidatului este justificată şi adusă în armonie cu Logosul 
prin noua forță de lumină a conştiinţei. 

De aceea numărul șapte este numărul sanctificării iar 
numărul opt ascensiunea perfectă în rai; îi urmează trecerea 
către viaţa eliberatoare. Aceasta este poarta veche a lui Saturn, 
care a fost mereu conectată cu numărul opt. 

În numărul nouă este celebrată victoria Omului- 
Dumnezeu. Aşadar toate cele nouă numere sunt conectate 
unul cu celălalt într-un proces de dezvoltare. 


Să revenim la necesitatea întoarcerii către unitatea 
originară, la originea și rădăcina tuturor numerelor. Dacă vreţi 
să intraţi în procesul vieţii eliberatoare şi să vă întoarceţi la 
unitate, va trebui să începeţi cu începutul şi nu în teorie, ci 
în practică. Aţi putea găsi toate acestea interesante; ați putea 
recunoaște logica lor şi să le găsiți pline de informaţii, dar care 
este folosul dacă le înţelegeţi și nu acționaţi în consecință? 
Ceea ce contează este ca voi să o faceţi. Nu este numai o vorbă 
abstractă despre ceea ce aveţi nevoie, ci de fapte concrete. 

Credinţa în Dumnezeu aşa cum se găseşte ea în lumea 
opoziţiiloreste ceva abstract. Sunt, de fapt, numai câţiva oameni 
în lume care cu adevărat neagă existența lui Dumnezeu. În 
această lume a opoziţiilor, credinţa în Dumnezeu este o trăire 
metafizică sau o convingere intelectuală că există Logosul. 
Dar confruntarea de prima mână cu Pimandru este concretă. 

Pentru voi, o astfel de confruntare va implica în primul 
rând o întâlnire cu Pimandrul Corpului Viu al Gnozei tinere, ca 
rezultat al proaspetei născute posibilități de a face aceasta. Este 
evident că în cele din urmă vă veţi întâlni propriul Pimandru, 
dar la fel de evident este că nu ați progresat până într-acolo 
încă. Chiar şi o confruntare cu Pimandrul Şcolii nu ar avea 
încă cine știe ce sens în situația voastră actuală. De fapt, nici 
nu se intenționează aceasta pentru acum. Dacă puteţi vedea cu 

ochii inimii schiţele imaginii cărții hermetice făcute pentru voi, 
va deveni vizibil că numai această imagine vă va dirija spre 
scop. Ea nu este făcută să vă conecteze cu unitatea Spiritului 
prin mijloacele unui eveniment care să se extindă dincolo de 
puterile voastre, căci nu aţi putea menţine această conexiune. 

Totuși, este posibil, prin revelaţia Corpului Viu, să fiți 
aduşi şi să vă menţineţi într-o astfel de stare de a fi încât să fiți 
ghidaţi spre această conexiune, ca un contact magnetic să fie 
făcut și ca, prin acest impuls magnetic, să fiți dirijaţi către scop. 

Hermes spunea despre aceasta:  „Direcţionarea 
interioară spre această imagine generează în cei care au început 
să se întoarcă spre ea, să fie ţinuţi captivi în puterea ei și să 
fie atraşi spre înălțimi întocmai cum un magnet atrage fierul”. 
Ca să o spunem altfel: o atracţie magnetică septuplă emană 
dinspre Corpul Viu al Gnozei tinere, un impuls magnetic care 
este total diferit de acela al naturii. Aceia care sunt capabili să 
stabilească un contact cu această putere magnetică vor fi duşi 
spre ţel cu mijloacele acestei stări noi. De fapt, nu vor mai 
trebui să se preocupe de toate celelalte aspecte ale procesului 
Gnozei tinere, care de atunci se va dezvolta armonios pentru 
unitate. Acum că aceste posibilități noi au venit în fiinţă pentru 
Şcoală, problema fundamentală rămâne întoarcerea la unitate. 
Acesta este înţelesul celei de-a şaptea cărți hermetice. 

Ceea ce rămâne de discutat acum este felul în care 
ucenicul poate stabili acest contact magnetic. Va trebui să 
investigăm cum poate fi menţinut acesta şi ce consecinţe va 
avea acest contact. În cele din urmă, va trebui să ajungem la un 
acord comun deoarece, aşa cum am menţionat mai devreme 
deja, introspectiva trebuie să fie urmată de acțiune. Trebuie 
să urmăm modalitatea care ne-a fost permis să o discutăm în 
detaliu, trebuie să mergem pe acea cale unul pentru celălalt 
şi unul cu celălalt pentru ca, împreună, ca grup gnostic să 
învingem moartea. Această sarcină poate fi dusă la bun sfârșit 
în prezentul viu, trăit. 

XXVII 


Vindeţi tot ce aveţi și 
urmaţi-Mă 


Consideraţiile ce urmează se bazează pe faptul conform 
căruia, Corpul Viu posedă un câmp magnetic eliberator 
septuplu, clar distins de natura comună pământească şi care 
s-a format de jos în sus. Școala Spirituală a trecut prin cele trei 
mistere pe care le-am discutat iar Corpul Viu a intrat acum în 
cel de-al patrulea mister, acela al manifestării Spiritului. 

Şcoala Spirituală a intrat astfel în faza Rusaliilor. 
Întocmai aşa cum noi formăm o Fraternitate a Rozacrucii 
şi o Fraternitate a Catarilor, așa dorim şi suntem în stare să 
înviorăm şi să mărturisim o Fraternitate a Sfântului Graal, a 
manifestării Spiritului. Cea mai importantă sarcină este aceea 
de a înţelege în ce mod ne vom putea lega de Corpul Viu și să 
participăm la plenitudinea câmpului său de radiaţie septuplă. 

Dacă reflectăm asupra acestui punct fundamental, 
vom descoperi repede că mulţi elevi încă trebuie să facă 
schimbări fundamentale în ceea ce priveşte atitudinea lor de 
viață, în comportamentul lor. Mulţi dintre ei sunt precum Tat, 
care înseamnă o „persoană ce caută lumina adevărată”. Mulţi 
posedă mai mult sau ami puțin calitatea sufletului şi simt fără 
îndoială că sunt ucenici ai acestei Școli. Participă la conferințe 
şi la Serviciile de Templu oricând este posibil. Ei participă la 
lucrare într-un fel sau altul. De asemenea fac sacrificii materiale 
şi se supun cerințelor uceniciei. Au făcut toate acestea de când 
s-au alăturat Şcolii. Ce le poate cere Şcoala mai mult? Sunt 
oameni binecuvântaţi și comparabili cu tânărul bogat. De ce a 
fost Domnul lisus, de ce a părut aşa de dur față de tânărul om 
bogat? De ce a spus: „Vinde tot ce ai şi urmează-Mă!”? 

Ei bine, ascultați cu atenție: Domnul lisus l-a invitat 
pe acest om să fie o celulă vie în Corpul Viu al acelor zile. 
Şi exact acesta nu voia acel om tânăr şi bogat. Voia să intre 
în Corpul Viu, dar... aşa cum era! Cu toate calităţile sale 
splendide, dar fără a se angaja, căci avea nişte rezerve. Nu se 
menționează natura acestor rezerve, dar faptul că ele existau, 
ne este de ajuns. 

Să presupunem că, sunt câteva celule ale Corpului Viu 
care ar avea rezerve privind celelalte celule, ori privitor la 
întreg. Nu credeţi, nu simțiţi, că acel Corp s-ar îmbolnăvi şi 
ar merge într-o direcție fatală? Dacă celulele unui organ din 
corpul vostru și-ar întrerupe funcțiunile, sau o parte esențială 
a funcţiunilor, atunci v-aţi îmbolnăvi, nu-i aşa? Și dacă nu 
ar exista nicio posibilitate de vindecare, aceasta ar duce la 
moarte. 


De aceea vă spunem că voi, ca elevi, sunteţi luaţi în 
Corpul Viu al Școlii Spirituale, dar, în niciun caz nu aţi fost 
toți primiţi ca celule vii ale acestui Corp. Dacă v-am accepta 
pur și simplu pe toţi ca celule vii, atunci Şcoala ar muri, brusc, 
pe loc, deoarece încă mulţi elevi au încă rezerve cu privire la 
Şcoală și la Corpul Viu, din diverse motive. În majoritatea 
cazurilor acest lucru nu se întâmplă intenţionat, conştient, dar 
totuşi se întâmplă. 

Cu siguranţă nu vrem să ne gândim la motivele care 
stau în spatele acestor rezerve, dar, în contextul discuţiilor 
noastre afirmăm că aceia care nu își profesează ucenicia 
necondiţionat nu pot fi celule vii ale Corpului Viu al Gnozei 
tinere. Ei se exclud din el, în ciuda celorlalte calități excelente 
pe care le au. 

Participarea la Corpul Viu al Fraternităţii gnostice cere 
un absolut: „Doamne, aici sunt”, aşa cum s-a cerut în toate 
comunitățile gnostice din antichitate până în zilele noastre; 
aşa a fost cazul şi cu prima comunitate creştină; nicio rezervă, 
oricare ar fi ea. În special, persoana civilizată a secolului XXI, 
mai ales omul din vest este plin de rezerve. El cere siguranță 

mai presus de toate; cu ce scop? Mulţi elevi sunt încă precauţi 
în ce priveşte Şcoala, fără a fi neapărat şi conştienţi de aceasta. 
Ceea ce contează, totuşi, este să vorbim din convingere, 
urmată de un fapt demonstrabil: „Aici sunt, Doamne!” Ideea 
este să slujiți Şcoala și lucrarea ei ca și cum ar fi vorba despre 
corpul vostru. Acesta este înțelesul chiar ad litteram. Oricine 
se alătură Corpului Viu al Școlii va experimenta imediat grația 
Spiritului Septuplu al Corpului Viu. Acesta este unul dintre 
motivele pentru care a trebuit să vă spunem: atâta vreme 
cât aveţi rezerve vă veţi închide Graţiei Spiritului Septuplu 
Universal. 

Există câțiva printre noi care au tot felul de îndoieli în ce 
priveşte unitatea de grup şi înfăptuirea ei. Dacă astfel de elevi 
s-ar debarasa de toate rezervele şi s-ar dedica Corpului Viu 
în totalitatea lor, ar experimenta faptul că toate îndoielile şi 
confuzia, treptat, vor înceta să existe. Fiecare celulă adevărată 
care este adăugată la Corp va întări vitalitatea întregului, în 
schimb tot ce nu slujeşte scopului grupului va fi respins. 

Unitatea grupului gnostic nu înseamnă acceptarea a 
tot ceea ce se întâmplă între membrii grupului de elevi, ci 
înseamnă ca cineva să se dedice în abandonarea completă de 
sine Corpului Viu şi să accepte toate consecinţele. Atunci, 
ceea ce poate fi legat în unitatea de grup, va fi legat, iar puterea 
tuturor va deveni puterea unei singure celule în Corp. Aceasta 
înseamnă că dacă ar fi două sute de membri cu adevărat 
trăitori ai Școlii, de capacitatea lor colectivă ar beneficia în 
parte fiecare membru participant al grupului. 

Fiecare celulă cu adevărat vie a Corpului Viu este ad 
litteram legată de câmpul magnetic al Școlii. Aceasta nu este 
o doctrină, ci o cheie magică. Câmpul magnetic este o radiație 
septuplă, un râu septuplu şi voi vă aflați în mijlocul lui. Râul 
vă va conduce şi nu poate fi altfel, către scop. Oricine a stabilit 
legături cu acest râu şi călătoreşte în curentul lui, va face tot 
ce îi stă în putință ca nava vieţii lui să nu eşueze; menţinând-o 
în siguranță în mijlocul curentului, el va ajunge cu siguranță 
la destinaţie. 

Aceasta am vrut să vă spunem. Putem vorbi multe 
despre naşterea sufletului şi să vă descriem cum trebuie 
atinsă; cum vă va fi garantat Pimandrul ca răsplată pentru 
straduinţa fiecărui suflet în parte. Cu toate acestea, pentru 
împlinirea scopului se cere mai mult, pentru a avansa real în 
viața voastră ca elevi și pentru a ajunge la rezultate concrete. 
Vorbitul trebuie să fie urmat de trăire, de acţiunea vie. Numai 
cu vorba, ascultarea şi reflectarea nu ajungeţi nicăieri. Ceea 
ce contează este faptul viu, acţiunea împlinită. Atunci Sfântul 
Spirit Septuplu al Corpului Viu va fi lângă voi, vă va umple 
fiinţa și vă va îndruma către ţel. 

De aceea vă repetăm: ca să avansați cu adevărat în viața 
voastră, ca să obţineţi rezultate în prezent, va trebui să vă 
îmbarcaţi pe vasul celest, în completă abandonare de sine şi 
fără nicio rezervă, deoarece potopul apelor, forţele dialectice 
duc tot ce a fost creat din nou spre distrugere. 

Aceasta nu implică nimic fără sens ori fanatic. 
Fraternităţile gnostice au venit întotdeauna la punctele critice 
de schimbare în istoria umanităţii. Ele i-au chemat împreună 
pe aceia care au ascultat cu bunăvoință şi le-au spus: „A 
venit timpul. Dacă sunteţi dispuși să acceptați consecinţele, 
mântuirea v-a fost pregătită. Conectaţi-vă cu ea şi veniţi cu 
noi către viaţa eliberatoare”. 

Totuşi, veți înțelege că este imposibil să staţi cu un 
picior în natura morții și cu celălalt în vasul celest, Corpul 
Viu. Chiar nu se poate aşa. De aceea vă rugăm şi pe voi, să vă 
hotărâți repede. Vă cerem să vă devotați, ca celule vii, Corpului 
Viu, care atunci va deveni şi corpul vostru. Vă rugăm să faceţi 
tot ce trebuie făcut pentru ca Unitatea Corpului eliberarii să-şi 
împlinească sarcina la care este chemat de către Dumnezeu. 

Dacă sunteți gata să faceţi acest lucru, soarele noii stări 
de viaţă va răsări deasupra voastră. Totul a fost pregătit ca voi 
să puteţi experimenta aceşti zori. 

XXVIII 


Secretul misterelor gnostice 


Acum, la sfârşitul discuţiei noastre despre cea de-a 
şaptea carte a lui Hermes, întâmpinăm câteva dificultăți. 
Subiectul acestei cărți este reîntoarcerea la unitatea lui 
Dumnezeu şi victoria asupra morții. Așa cum am menționat 
mai înainte, subiectul include secrete mari, misterele magice 
de o natură extrem de sensibilă. 

Acum, dificultatea constă în a găsi o modalitate de 
tratare a acestui subiect astfel încît să prevină orice înțelegere 
greşită. Desigur, ar fi uşor să evităm dificultatea folosind, de 
exemplu, literatura abundentă a Școlii şi extrăgând din ea 
ce se potriveşte pentru o astfel de discuţie. Am putea atunci 
să ne încredințăm unei descriei a căii ce stă acum dinaintea 
voastră şi a consecințelor nașterii sufletului, prin atingerea 
Sfântului Spirit, formarea corpului sufletesc, Veşmântul de 
aur al Nunții, și procesul de transfigurare înrudit, care foarte 
repede va avea ca rezultat existența conștientă în noul câmp 
astral al Şcolii. Aceasta este o existenţă conştientă care nu 
mai poate fi întreruptă de moarte și care presupune victoria 
absolută asupra morții. 

Dar această cale spre victorie este deja descrisă în 
literatura noastră. Oricât de magnifică poate fi întoarcerea 
asupra acestui subiect şi a arunca lumină asupra lui din toate 
unghiurile, cu siguranță nu este scopul reflecţiilor noastre 
asupra celei de-a şaptea cărți a lui Hermes, ca să ne limităm la 
o simplă descriere a ei. 

Sarcina noastră de moment este aceea de a vă transmite 
o metodă, un mod de viaţă prin care veți fi capabil să acceleraţi 
şi să conferiţi dinamică procesului de mântuire, atât de 

dezbătut în Şcoală, într-o manieră extraordinară. Tot ceea ce, 
poate, vedeți dinaintea voastră pe cale, schiţat în perspectivă, 
puteţi plasa în prezentul viu. De fapt, deja v-am spus despre 
metoda misterioasă de a atinge scopul când am zis că trebuie 
să vă îmbarcaţi pe proaspăt realizata navă celestă, nou 
construita Arcă, fără nicio rezervă și în completă abandonare 
de sine, pentru a aduce cu adevărat dinamism în viaţa voastră 
şi a obține rezultate concrete, imediat. 

Problema care acum vă confruntă este: „cum mă pot 
folosi de posibilităţile şi forțele conţinute în Corpul Viu al 
Şcolii de Mistere?” Soluţia este: „prin absoluta abandonare 
de sine fără nicio rezervă oricare ar fi ea, Corpului Viu, 
noii comunități gnostice, noii Eclezia, noii comunităţi a lui 
Christos. 

Dacă ar fi să vă gândiţi la această formulă ca fiind 
nimic mai mult decât o ipoteză de lucru şi ar fi să o aplicaţi 
experimental, nu ați obţine niciun rezultat. Cerinţa este 
completa abandonare de sine, cu tot ce sunteţi, cu tot ce aveţi 
şi cu orice serviciu puteţi îndeplini. Nu doar cu ceva modic, 
nu doar cu o donaţie princiară, ci cu totul. Totul sau nimic. 
Mai bine nimic, decât numai o parte. 

Până acum sunt numai câțiva care au făcut întocmai şi 
dacă voi veţi face aceasta, este o întrebare bună. Voi vorbiţi 
cu siguranţă despre abandonarea de sine în Gnoză, dar pentru 
voi, persoane ale secolului XX-XXI, ideea abandonării de sine 
pentru Gnoză este mult prea abstractă. Încă sunteţi capabili să 
mergeţi în orice direcție. Nu, abandonarea de sine Corpului 
Viu al Școlii de Mistere — aceasta este cerința interioară care 
va conduce la împlinire. 

Astfel se citeşte invitaţia; este o invitaţie ce vi se 
adresează. Dar cu privire la eul natural, încă sunteţi prudent. 
Totuşi, dacă vreţi să acceptaţi invitaţia de a intra în plenitudinea 
forţelor disponibile în Corpul Viu, cerința de abandonare de 
sine vi se adresează. 

Până în acest moment, mulţi elevi nu vor încă să 
accepte această condiţie într-o manieră decisivă, sau încă 

nu o pot face. Şi aceasta nu se întâmplă numai din cauza 
centrării pe eu, dar şi din frică şi neîncredere. Pentru a semăna 
seminţele neîncrederii și pentru că adversarul vă cunoaşte 
mai bine decât vă cunoaşteţi voi înșivă, armele calomniei, ale 
discursului injurios şi ale criticii, au fost folosite cu sârguință 
de când există Şcoala. Astfel sunteți îmboldiți să aveţi 
rezerve. Oamenii vă şoptesc în ureche: „Din tot ce s-a spus, 
ceva ar putea fi adevărat. Dar nu ai cum să ştii, nu ai de unde 
ştii”. Poate că luaţi drept neimportante armele calomniei; 
staţi deasupra lor sau în afara lor, dar, cu toate acestea, aveţi 
rezerve, din nevoia de a vă pune la adăpost; securitatea, 
protecţia înainte de toate. 

Să nu credeți că vrem să ne plângem; spectrul 
calomniei, al discursului injurios și al criticii a ameninţat 
Şcoala şi pe lucrătorii ei încă de la începutul muncii noastre. A 
fost şi este pâinea de zi cu zi pe care lumea dialectică o acordă 
tuturor celor care se află în slujba Gnozei. Nu, nu ne plângem. 
Ideea este că ar trebui să deveniți conștienți de condițiile 
psihologice sub care trăiţi şi de legăturile care, în consecinţă, 
vă ţin prizonieri. 

În lumina aceasta veţi înțelege ce demers dificil 
ne asumăm pentru a vă vorbi despre abandonarea de sine 
necondiționată Corpului Viu al Tinerei Gnozei. Calomnia 
poate din nou exploata și acuza Şcoala şi pe lucrătorii ei de tot 
felul de lucruri. Aţi putea râde la ideea de calomnie, dar știți 
cum este uneori folosită pentru a bloca și a prejudicia cele mai 
magnifice lucrări în slujba Luminii, câteodată de o răspândire 
alarmantă? Au trecut mulţi ani de când ne-am confruntat cu cea 
mai mare sarcină ce ne-a fost pusă pe umeri. Trebuia să unim 
şi să aducem pe aceeaşi linie toate curentele din lume privind 
Rozacrucea; trebuia să le aducem împreună să formăm un 
singur Corp pentru a cuceri lumea pentru Gnoză. Era cât pe ce 
să reuşim. Dar, cu toate acestea, știți cum a eșuat acest minunat 
plan? Prin calomnie, care a fost pusă în aplicare în toată lumea. 
Era metoda veche de când lumea folosită de adversar, pe care 
mulți au ascultat-o, căreia mulți i-au căzut victime. 

Situaţia v-a fost descrisă suficient; circumstanțele 
au fost explicate şi acum problemele legate de aceasta, 
care intervin în viața personală a fiecăruia, vor trebui să fie 
rezolvate prin autoexaminare, prin autotestare. V-am făcut cât 
se poate de serios invitaţia și am plasat în prezentul viu tot 
ceea ce se leagă de ea. 

V-am spus că puteţi, dacă vreţi, să intrați în Arcă, în 
Corpul Viu al Tinerei Gnoze, cu condiția să veniți în completă 
abandonare de sine şi conform condiţiilor impuse. Atunci 
toate forţele Corpului Viu vor fi îndată ale voastre. 

Ce este Corpul Viu? ÎL cunoaşteţi ca fiind un aparat 
septuplu organizat: lucrarea tineretului; membrii, cele 
două aspecte din Lectorium Rosicrucianum: grupa elevilor 
pregătitori şi grupa elevilor confesanţi; Şcoala Conştiinţei 
Superioare, Eclezia și al șaptelea, pe care îl știți cel puţin 
după nume, Capul de Aur. De asemenea mai ştiţi şi despre 
Conducerea Spirituală şi mulți alți lucrători, cunoaşteţi 
literatura. Cunoaşteţi activităţile variate ale Şcolii și participaţi 
la ele. Toate acestea au de-a face cu manifestarea materială a 
Corpului Viu. Dacă ar fi să rămâneţi în starea de a fi în care 
v-aţi născut, acest aparat vizibil, material, ar fi cam tot ceea ce 
ați putea experimenta. 

Oare cu adevărat este tot ceea ce poate fi pentru 
voi? Sigur că nu! Deoarece, după ce vă veţi fi familiarizat 
cu aspectele exterioare, veţi experimenta, de multe ori, 
altceva, care este greu de definit şi care ridică multe întrebări. 
Câteodată îl experimentați ca pe o magie încântătoare care 
emană din întreg, ori ca pe o putere care are un efect opresiv, 
sau ca pe o atingere care v-a făcut să tremurați sau, care 
asupra altora a avut un efect de pierdere a echilibrului. Este o 
activitate care îi face pe cei din afară să întrebe: „cu ce puteri 
fac oamenii aceştia toate acestea?” Progresul rapid şi dinamic 
al organizaţiei a făcut pe mulți oameni să întrebe: „ce se află 
în spatele a toate acestea?”. 

Dar voi, ați pătruns oare către ceea ce se află dincolo 
de ea? 

Nu vă grăbiţi să răspundeți imediat: „Este Gnoza”. În 
cazul de față ar fi doar o definiţie superficială. Dacă știți interior 
că „este ceva în spate”, atunci permiteţi-ne să vă întrebăm 
dacă voi aţi profitat în totalitate de lucrul care se găseşte în 
spatele tuturor acestor manifestări. În afara contactelor şi a 
interesului vostru pentru aspectul material al Corpului Viu, ce 
ați făcut deja pentru tot ce se află în spatele acestor aparenţe 
materiale? 

Aţi făcut cu adevărat ceva, sau precum nenumăratelor 
persoane v-aţi mulțumit doar să întrebaţi: „Ce se află în spate?”. 
„Pot eu cu adevărat prin intermediul aspectului material al 
Corpului Viu să intru în legătură cu acel ceva aflat în spate?”. 

Da, este posibil, prin abandonarea de sine fără nicio 
rezervă. Apoi veți trece de la a crede la a contempla. Apoi, 
ceea ce a fost triumfător mărturisit în loan 1 versetele 1-4 
va deveni o realitate şi pentru voi: „Ce era de la început, ce 
am auzit, ce am văzut cu ochii noştri, ce am privit şi mâinile 
noastre au pipăit despre Cuvântul vieţii, aceea vă vestim. 
Pentru că viața s-a arătat şi am văzut-o, şi mărturisim și vă 
vestim viața cea de veci, care era la Tatăl şi s-a arătat nouă. Ce 
am văzut și am auzit aceea vă vestim și vouă, ca și voi să aveţi 
împărtăşire cu noi. lar împărtăşirea noastră este cu Tatăl și cu 
Fiul său lisus Christos. Şi acestea vi le scriem ca a noastră 
bucurie să fie desăvârşită”. 

Aceasta este imaginea unei realităţi. Ea are proprietatea 
specială să îi atragă şi să îi reţină, întocmai cum un magnet 
atrage fierul, pe cei care pot să o contemple. 

Corpul Viu, aspectul material a ceea ce se manifestă, 
poate fi comparat cu un reactor nuclear. Este un vid unde 
acţionează forţele electromagnetice. Aceste forțe se manifestă 
de îndată ce li se dă o şansă să o facă. Când grupul a ajuns 
la momentul potrivit pentru aceasta, forțele se manifestă pe 
ele însele în grupul respectiv. Pe de o parte, ele se revelează 
în sfera materială; pe de altă parte, totuşi, ele nu au nici cea 
mai mică intenţie de a servi această sferă materială. Radiațiile 
electromagnetice concentrate în Corpul Viu al Școlii Spirituale 


178 


au fost generate dintr-o sferă a vieţii care nu este din natura 
morţii, ci din cea a naturii vieţii originare. Spiritul Septuplu al 
Vieţii originare apare în acest vacuum şi oricine se conectează 
pe sine la Spiritul Septuplu va experimenta pe dată toate valorile 
şi condiţiile vieţii originare. 

Este unitatea originară, revelată în condiţiile specifice, 
în atmosfera poluată a naturii morţii. Este Casa Sancti 
Spiritus despre care Rozacrucea clasică a depus mărturie în 
Fama fraternitas RC. Este Corpul Viu despre care vorbeşte 
Tânăra Gnoză;, Arca zilelor lui Noe; barca celestă despre care 
vorbeau egiptenii antici. 

Nici nu se pune problema ca o astfel de Casă să poată 
veni în ființă de la sine. Cu siguranţă, premisele obligatorii 
sunt întotdeauna prezente, dar posibilitățile trebuie să fie 
folosite. O astfel de Casă trebuie mai mereu construită din 
ce se găseşte la dispoziţie, din mai nimic, din nou şi din nou 
şi folosită în concordanţă cu ceea ce este intenţionat. Numai 
astfel se poate manifesta unitatea originară pe sine în materia 
poluată a acestei lumi. 

Arca modernă, barca celestă actuală, a fost pregătită. 
Ideea este acum dacă vreţi să vă îmbarcaţi, pentru că numai 
aşa puterea şi graţia bărcii celeste va deveni şi a voastră. 

Întocmai cum toate Fraternitățile precedente au construit 
un Vacuum al Shambalei, aşa și Tânără Gnoză și-a dus la 
împlinire lucrarea. A construit o astfel de Casă Sancti Spiritus. 


Acum să ne gândim la procesul alchimic. Când un Tat, 
o ființă umană născută în natură, un căutător, se încredinţează 
pe sine unui astfel de Corp Viu, unui vacuum de acest fel, 
în abandonarea completă de sine, fără cea mai mică rezervă 
în gând, voinţă şi faptă, atunci Spiritul Septuplu al tărâmului 
nou va străfulgera îndată prin el. Va asalta Şarpele de foc al 
acestuia întocmai precum un fulger. În cele două cordoane ale 
sistemului nervos simpatic, vor avea loc procese miraculoase. 
Eterii nervilor vor fi reînnoiţi într-o fracțiune de secundă. Din 
contra, dacă aveţi rezerve în ce priveşte Corpul Viu, aşa cum 


179 


mulți încă aveţi, atunci va apărea cristalizarea în aceşti eteri, 
mai ales în cele două cordoane ale sistemului nervos simpatic, 
care sunt foarte bine legate de karmă, de nașterea voastră 
naturală, de toate acele lucruri pământeşti de care sunteți 
ataşaţi. Dacă întreprindeţi acţiunea de a vă lăsa în completă 
abandonare de sine Corpului Viu, toate obstacolele din aceste 
două cordoane vor arde. 

Totuşi, dacă numai vă jucaţi de-a ucenicia, ori 
atitudinea voastră față de lucrarea eliberării este falsă, veţi 
strica eterii nervoşi din sistemul nervos simpatic. Aceasta va 
avea ca rezultat o moarte vie. Apoi veți recădea în Pridvorul 
Fraternităţii Gnostice şi puteţi fi dat de-o parte, şi astfel nu 
veţi mai putea fi de niciun folos ca elev. 


Acela care îşi poate aduna puterea și înţelegerea 
pentru a intra în abandonul de sine necondiţionat, va fi luat 
în Vacuumul Gnozei tinere prin influenţa Spiritului Septuplu; 
ca rezultat va fi luat departe de natura pământească de către 
Spiritul Septuplu. Din acest moment va fi mântuit de Pământ, 
aşa cum spune Cartea Revelaţiei, Apocalipsa. 

Întocmai ca un „Eu sunt” exaltat va exista în prezentul 
viu al Gnozei. Transmutarea și transfigurarea şi tot ce este 
legat de ele vor deveni de importanță secundară. Oricât de 
frumoase sunt, vor avea loc de unele singure, conform unui 
plan, în cursul unui proces. 

Astfel, deşi vă povestim despre un proces de transmutare 
şi transfigurare care are loc în timp, anunțăm în primul rând 
şi cel mai important o eliberare imediată ce poate avea loc în 
prezentul viu; nu eliberarea în viitorul îndepărtat, ci o intrare 
în viaţa eliberatoare aici şi acum în viața noastră prezentă. 
Aceasta se poate întâmpla numai dacă intraţi în vaccumul 
Shambalei, care, pentru noi, a devenit un Corp Viu, acceptând 
toate consecinţele; dacă, împreună, cu toți frații şi surorile, 
intraţi în Casa Sanctus Spiritus pentru a contempla corpul viu 
al Tatălui, Fratelui Christian Rozacruce. 

Acesta este secretul misterelor gnostice. Ce am văzut şi 
ce am experimentat, vă vestim și vouă. Viaţa şi-a făcut simțită 
prezenţa manifestă în Corpul Viu al Gnozei tinere. 

De aceea, mergeţi de la credinţă la contemplare prin 
împlinirea legii. Atunci veți afla lucrurile care sunt sus, sau 
mai degrabă, ceea ce este contemplat vă va învălui cu puterea 
sa şi vă va atrage către sine, întocmai cum un magnet atrage 
fierul. 

XXIX 


Rusaliile eliberării divine 


După comentariul nostru bazat pe cea de-a şaptea 
carte a lui Hermes, veţi fi înțeles de ce, în ultimii ani, am 
fost atât de activi în Şcoală. Baza materială a tinerei gnoze, 
a fost pregătită pentru sarcina ei, cu discreţie, în funcţie de 
i-a fost oferit un instrument potrivit, un vehicul adaptat 
activităţii în sfera materială care să-i permită să se manifeste 
la fel de repede pe cât este posibil şi de asemenea pe o bază 
cât mai largă posibilă. 

Focarele care răspund unor cerințe minime includ 
Templul Principal din Haarlem, Templul Renova din Lage 
Vuursche, Templul Eclezia la „Rozenhof” în Santpoort şi 
Templul Noveroza din Doornspijk, care sunt situate toate în 
Olanda. În Germania, există templul Christian Rosenkreutz 
la Calw şi Templul Jan van Rijckenborgh la Bad Munder, în 
timp ce în Elveţia se află Templul Catharose de Petri la Caux. 
Toate aceste focare sunt interconectate într-o reţea de centre 
şi de locuri de reşedinţă ale elevilor. 

Să presupunem că cinci sute de elevi sau o mie s-au 
hotărât să intre în starea descrisă în capitolele anterioare. 
Atunci ei ar participa din plin la câmpul magnetic, în Spiritul 
Septuplu al corpului magnetic al Tinerei Gnoze. Această 
mulțime de elevi iluminaţi de spirit s-ar împrăștia în toate 
părțile tărâmului gnostic, în timp ce legătura între ei toți şi 
inima învăpăiată a Corpului Viu s-ar menține. Așa că vă puteţi 
imagina cum va arăta în curând aspectul material al tărâmului 
gnostic. 

Vă rugăm să reţineţi imaginea aceasta cu hotărâre, 

cu fermitate, pentru a vedea clar dinaintea voastră, ce se va 
întâmpla când întreaga mulțime de locuitori ai tărâmului 
gnostic se va reîntoarce la unitate prin intrarea în Vacuumul 
Shambalei, Capul de Aur, în completă abandonare de sine 
şi fără nicio rezervă. Lumina incognoscibilă va fi atunci 
văzută deasupra Europei şi a lumii, ca o explozie atomică cu 
strălucirea a o mie de sori. Gândiţi-vă la imaginea pe care 
tocmai v-am pomenit-o. Oriunde aţi călători veţi trăi şi vibra 
în contact cu focarul central al Corpului Viu. Astfel puterea 
lui intensă vă va acompania și se va face cunoscută în fiecare 
parte a tărâmului gnostic. Apoi Gnoza va putea — şi nu va fi 
altfel — să îşi culeagă recolta într-un timp foarte scurt. 

Toate acestea sunt în mâinile voastre. Nu în viitor, ci 
acum. Rusaliile eliberării divine nu vor cădea din cer. Dacă 
intenţionaţi să așteptați după ele, va trebui să aşteptaţi foarte 
multă vreme. Voi înșivă va trebui să împliniți sărbătorirea 
Rusaliilor. Va trebui să o împliniţi şi veţi fi capabili să o faceţi 
folosindu-vă de oportunităţile oferite vouă acum. Cel care 
poate să înțeleagă, să înțeleagă. 

XXX 


A opta Carte 
Hermes către fiul său Tat: 
Dumnezeul invizibil este 
cel mai manifestat 


HERMES: Îți voi explica în detaliu, o Tat, înţelesul 
următoarelor, pentru ca ochii tăi să se deschidă la 
misterele lui Dumnezeu, care este sublim dincolo de 
orice nume. Înţelege, prin viziune interioară, cum El, 
care apare invizibil multora, va deveni pentru tine, 
ceea ce se manifestă cel mai mult. 


El nu ar fi cu adevărat dacă nu ar fi invizibil, pentru că 
tot ceea ce este vizibil într-o zi s-a format , şi într-o zi 
s-a manifestat. 


Totuşi, ceea ce nu poate fi perceput există în toată 
eternitatea; nu are nevoie să se manifeste pe sine. Este 
veşnic şi face ca toate celelalte lucruri să se manifeste. 


El aduce totul în manifestare, fără ca el să se manifeste, 
el creează fără ca el să fie creat; el nu se arată în nicio 
formă perceptibilă, dar conferă tuturor lucrurilor o 
formă perceptibilă. 


Numai ce a fost creat are o aparență perceptibilă. 
Într-adevăr, nașterea sau geneza nu este altceva decât 
intrarea în domeniul vizibil. 


10. 


II. 


12. 


13. 


Singurul care nu este născut este în consecinţă invizibil 
și lipsit de aparenţă perceptibilă; dar cum el dă formă 
tuturor lucrurilor, el este vizibil prin tot şi în tot, mai 
ales prin cei cărora el vrea să se manifeste. 


De aceea, fiul meu Tat, mai presus de toate roagă-te 
Domnului, Tatălui, unicului și singurului, care nu este 
Unicul ci originea Unicului, pentru ca să iţi ofere 
puterea să-l contempli pe acest Dumnezeu care este de 
o grandoare atât de inexprimabilă, chiar dacă El n-a 
făcut încă să strălucească asupra conştiinţei tale decât 
o singură rază, din razele sale. 


Numai conștiința sufletului vede ceea ce este invizibil, 
deoarece ea însăși este invizibilă. 


Dacă poți, o Tat, îl vei vedea pe Domnul cu ochii 
Sufletului-Spirit căci El se arată din belşug în universul 
întreg. 


Poţi tu oare să iţi vezi conștiința sufletului și să o 
apuci cu mâinile şi să contepli cu admiraţie imaginea 
lui Dumnezeu? Dacă ce se află înăuntrul tău îți este 
invizibil, atunci cum s-ar putea ca Dumnezeu însuşi să 
devină vizibil în tine ochilor tăi fizici? 


Dacă doreşti să îl vezi pe El, concentreză-ţi atenţia 
asupra Soarelui, pe cursul lunii, pe mișcarea ordonată 
a stelelor. 


Cine menţine această ordine? Pentru că fiecare ordine 
este cu strictețe determinată de numărul și poziţia ei. 


Soarele, cel mai mare dumnezeu de pe firmament, 
pentru care toți ceilalți dumnezei fac loc cu respect, 


la fel ca regelui și stăpânului lor, acest măreț care 

15. 


16. 


17. 

inspiră admiraţie, mai mare decât marea şi pământul, 
tolerează ca stele mai mici să se mişte deasupra lui. 
Din respect pentru cine, de teama cui face el acestea, 
fiul meu? 


Oare nu fiecare dintre aceste stele descrie un traiect 
similar sau egal pe firmament? Cine le-a determinat 
natura şi mărimea orbitei lor? 


Priveşte Ursa Mare, care se roteşte în jurul axei sale 
și antrenează întreg firmamentul în rotația ei. Cui 
aparține acest mecanism? Cine a fixat limitele mării? 
Cine a dat Pământului fundamentul său? 


El este, o Tat, Creatorul şi Domnul a toate. Nici loc, 
niciun număr, nicio altă măsură, ca expresie a ordinii 
cosmice, nu ar putea exista fără El care le-a dat 
formă. Numai ceea ce este fără ordine şi fără măsură 
dovedește absenţa unei activităţi creatoare. 


Dar chiar şi acelea nu sunt fără un Stăpân, fiul meu. 
Deși, dezordinea, duce lipsă de orice esenţă a ordinii, 
ea este cu toate acestea supusă Lui care încă nu şi-a 
impus ordinea asupra ei. 


O, dacă ar fi posibil să te înalți în văzduh ca pe aripi 
și acolo, între cer și pământ, să priveşti corpul solid 
al Pământului, mişcarea imensă a mării, curgerea 
râurilor, ondulările libere ale aerului, văpaia focului, 
cursul stelelor, iuțeala cerului şi rotația Universului în 
jurul a toate acestea. 


Cât de binecuvântată, fiul meu, este această 
contemplare, când toate aceste lucruri sunt percepute 
dinăuntru ca într-o străfulgerare: cum nemişcatul este 
provocat să se miște şi cum invizibilul se manifestă în şi 

23. 


24. 


prin lucrările pe care EI le-a creat! Astfel este ordinea 
Creaţiei, iar Creaţia este cântecul de laudă al ordinii. 


Dacă dorești, de asemenea, să Îl percepi pe Dumnezeu 
în şi prin ființele muritoare care se află pe Pământ și în 
adâncuri, gândeşte-te atunci, fiul meu, cum se formează 
omul în pântec; caută cu atenţie îndemânarea, arta 
acestei geneze şi învaţă cine este artizanul acestei 
imagini frumoase a omului, în imaginea lui Dumnezeu. 


Cine a modelat forma sferică a ochilor? Cine a creat 
orificiile nărilor şi ale urechilor? Cine a deschis gura? 
Cine a întins rețeaua de mușchi și nervi şi le-a fixat în 
trup? Cine a așezat sistemul de vene? Cine a dat oaselor 
duritatea lor? Cine a acoperit carnea cu piele? Cine a 
separat degetele? Cine a lăţit tălpile picioarelor? Cine a 
făurit traiectele de ieşire ale corpului? Cine a dat splinei 
locul ei? Cine a dat forma piramidală inimii? Cine a făcut 
ficatul larg? Cine a făcut plămânii poroși? Cine a conferit 
loc cavității stomacului? Cine a pus în evidenţă cele mai 
nobile părți, în timp ce le-a ascuns pe cele mai rușinoase? 


Vezi câtă artă şi câte metode diferite au fost folosite pe 
o singură materie, câte opere de artă au fost asamblate 
într-o singură piesă; toate sunt extrem de frumoase, în 
proporţii perfecte, toate diferite una de cealaltă. 


Cine a făcut toate aceste lucruri? Ce altă Mamă, ce alt 
Tată, altul decât Dumnezeul invizibil care cu migală a 
elaborat toate acestea prin voinţa Lui! 


Nimeni nu pretinde că o statuie sau un portret există 
fără un sculptor sau un pictor. Atunci această creaţie 
Să fi venit, să fi fost adusă în existenţă fără un Creator? 
Oh, ce adâncimi ale orbirii; Oh, ce pierdere de 
Dumnezeu; Oh, ce nadir al obtuzității! 

De aceea, o Tat, niciodată nu îi nega Creatorului 
lucrul mâinilor Lui. Măreţia Lui este exprimată mai 
bine și mai puternic prin desemnarea „Tatăl a tuturor 
lucrurilor”, mai degrabă decât aceea nominală de 
„Dumnezeu ”. Lui însuşi, singur, merită să i se spună 
Tată. Da, aceasta este, în adevăr, fapta-i care se 
manifestă. 


Și dacă mă forţezi să zic ceva mai îndrăzneţ încă: Este 
în ființa Lui să fecundeze și să aducă toate lucrurile. 
Așa cum este imposibil pentru orice să vină în fiinţă 
fără un Creator, tot aşa Creatorul nu ar fi veşnic dacă 
nu ar crea veşnic: în ceruri, în aer, pe pământ, în 
adâncuri, în toate părţile Universului, în întregul Tot, 
în ceea ce este şi în ceea ce nu este. 


Nu este nimic în întregul univers în care El să nu fie. El 
este şi lucrurile ce sunt şi lucrurile ce nu sunt. Tot ceea 
ce este, El le-a făcut manifeste şi tot ce nu este, El le 
conține în Sine. 


El, Dumnezeu, este sublim dincolo de orice nume; El, 
invizibilul, care este însă cel mai manifestat; El care este 
contemplat de Sufletul-Spirit, dar care este perceptibil 
și ochilor; El cel fără de corp, care are multe, ba nu, 
toate corpurile. Nimic nu există din care El să nu fie; 
pentru că tot ce există El este. Din acest motiv El are 
toate numele, deoarece toate sunt din acelaşi unic Tată. 
Din acest motiv nu are niciun nume, deoarece El este 
Tatăl a Toate. 


Cine ar putea să-ți dea laudă prea înaltă, sau în acord 
cu meritul şi valoarea Ta? Unde să-mi întorc ochii să te 
preaslăvesc? În sus, în jos, înăuntru sau în afară? Nu e 
chip, loc, nicio singură creatură care să se afle în afara 
Ta; totul se află în Tine, totul este de la Tine. Tu le dai 


30. 


31. 


32. 


33. 


34. 


35. 


pe toate şi Tu nu primeşti nimic, căci tu ai toate şi nimic 
din ce există nu se întâmplă să nu fie al Tău. 


Când să îţi cânt mărirea? Pentru că nu pot Să Știu nici 
timpul nici ora ta. 


Și pentru ce să îți cânt laudă? Pentru cele ce le-ai 
creat, ori pentru cele ce nu le-ai creat? Pentru cele pe 
care le-ai făcut să se manifeste sau, pentru cele pe care 
le-ai ținut ascunse? 


Și cu ce să îţi dau slava? De parcă aș avea ceva, de 
parcă aş avea ceva al meu, ori de parcă aș fi cineva 
altul decât Tine! 


Pentru că Tu eşti tot ce aş putea fi eu; Tu eşti tot ce 
aş putea eu face; Tu ești tot ce aş putea spune. Tu ești 
totul, nu este nimic altceva decât Tu ești. 


Chiar şi-n ceea ce nu există eşti Tu. Tu eşti toate cele 
ce au venit în ființă şi tot ceea ce nu a venit în fiinţă. 
Tu ești Spirit atunci când ești contemplat de Sufletul- 
Spirit. Tu ești Tatăl atunci când dai formă Totului. Tu 
ești Dumnezeu când Te manifești pe Tine ca puterea 
activă universală. Tu ești Binele, deoarece Tu ai lucrat 
cu migală toate lucrurile. 


Cea mai subtilă parte a materiei este aerul. Cea mai 
subtilă parte a aerului este sufletul. Cea mai subtilă 
parte a sufletului este Spiritul. Cea mai subtilă parte a 
Spiritului este Dumnezeu. 

XXXI 


Corabia celestă şi pasagerii ei 


Dacă aţi studiat textul celei de-a opta cărţi a lui Hermes, 
veţi găsi că ea intenţionează să comunice ideea sublimă, 
inatacabilă şi de nezdruncinat despre Dumnezeu. O astfel de 
idee ar trebui să fie considerată un dar incomparabil, deoarece 
formează baza pentru adevărata contemplare umană. Este o 
stâncă în furtună, un punct de referință în mijlocul suferințelor 
pe marea vieții. 

Totul poate fi dedus pornind de la o singură idee 
adevărată, de la singura idee adevărată despre Dumnezeu şi, 
invariabil, va conduce ucenicul către o concluzie plină de 
înţelegere. De aceea elevului misterelor gnostice trebuie să i 
se prezinte, trebuie inițiat în această înțelegere de Dumnezeu. 
Va fi, de asemenea, evident că, pentru ca o astfel de iniţiere să 
aibă loc, trebuie să existe o bază fermă de la care iniţierea poate 
fi explicată. De aceea se spune chiar la început că unica idee, 
eliberatoare, despre Dumnezeu poate fi realizată numai dacă 
ucenicul o poate vedea cu ochii sufletului renăscut. Renașterea 
sufletului este baza pentru cunoaşterea lui Dumnezeu. 

Astfel veți înţelege că ideea hermetică de Dumnezeu 
nu poate avea nimic de a face cu înţelegerea intelectuală. 
Antrenamentul intelectual nu este de niciun folos şi trebuie să 
respingem mitul că o persoană antrenată intelectual este, într-un 
fel sau altul, o ființă superioară. Din contră! 

Dacă spunem că o persoană antrenată intelectual 
cu siguranță nu poate fi considerată superioară, aceasta nu 
înseamnă că cineva trebuie să dispreţuiasacă, să nu creadă o 
persoană inteligentă. Vă dorim multă inteligenţă, înțelepciune 
şi prudenţă, pentru a vă găsi calea în siguranţă prin această 

lume dificilă şi întunecată. Dar dacă cineva se gândeşte la 
dezvoltarea intelectuală ca la un mijloc de eliberare a omenirii 
şi dacă mintea este antrenată prin metodele lumii moderne, 
atunci, în loc să devină superior, creierul va fi degradat sever, 
iar persoana va fi total ruptă de atingerea eliberatoare a 
luminii. Aceasta va rezulta într-un declin major cu consecinţe 
foarte periculoase pentru cel în cauză, pentru lume și omenire. 

Nu, doar Sufletul-Spirit este baza pentru cunoaşterea, 
înţelepciunea care garantează eliberarea. Știţi deja din ceea ce 
am discutat ce vrea să spună Corpus Hermeticum prin Suflet- 
Spirit. Este vorba despre sufletul renăscut care şi-a întâlnit 
Pimandrul şi s-a reunit cu acesta. Aceste cuvinte însumează, 
rezumă întregul proces iniţial al dezvoltării conștiinței gnostice. 

Plenitudinea gnostică atinge elevul în sanctuarul inimii. 
Ca rezultat, roza inimii, atomul Scânteie de Spirit, se deschide 
şi elevul poate urma propria via dolorosa, calea proprie a rozei 
şi a crucii. Este călătoria către Locul Căpățânii, desfăşurarea, 
prin endura, a variatelor noi facultăţi în sanctuarul capului. 
Astfel se dezvoltă noua conştiinţă. Sufletul, care este reunit cu 
Spiritul și, ca rezultat, a înnobilat centrul inimii şi al capului 
spre chemarea lor înaltă, posedă şi va vedea totul cu ochii 
Sufletului-Spirit. 

Termenul „Suflet-Spirit” are legătură cu o complet 
nouă uniune a funcțiilor capului și ale inimii. Această elevare, 
acest proces corect, înalt şi pur deschide total centrii încă 
latenţii ai creierului pentru gândirea și înțelegerea adevărată. 
Astfel, cea de-a opta carte a lui Hermes operează în întregime 
la nivelul omului-suflet ridicat şi trezeşte elevul serios, Tat, în 
această nouă stare de a fi. Aici nu se face chiar nicio referire 
la gândirea omului născut în natură. 

Acum aţi putea întreba: „Dacă nu am încă starea de 
spirit înaltă, nouă, atunci ce are să îmi ofere cartea a opta? 
Podul de-a lungul căruia Hermes mă poate atinge este numai 
facultatea mea intelectuală comună”. 

Atunci replica noastră ar veni astfel: „Aceasta depinde 
în întregime numai de voi”. Cuvintele Gnozei sunt adresate 

elevilor Tinerei Gnozei. Gnoza Tânără are un Corp Viu 
la dispoziția ei şi moștenirea predecesorilor şi structura 
liniilor de forță a revărsării de Spirit. Aceasta se întâmplă 
deoarece Corpului Viu al Tinerei Gnozei i s-a permis deja 
să sărbătorească legătura dintre Spirit şi Suflet. Privilegiul 
uceniciei stă în faptul că omului născut în natură, în starea 
lui actuală, i se permite să stabilească un contact direct cu 
Corpul Viu şi că o poate face prin abandonarea absolută de 
sine fără nicio rezervă, prin adevărata dizolvare de zi cu zi a 
eului. Astfel elevul devine o celulă vie a Corpului Viu. Apoi 
este atinsă starea pe care Pavel o numeşte „ministeriatul 
concilierii”. Acesta este un proces de elevare prin care noua 
stare primește putere asupra elevului și procesul justificativ 
este adus la împlinire. 

Merită să menţionăm că mulți elevi s-au folosit foarte 
puţin de posibilitățile furnizate de Corpul Viu. Cel care nu 
se foloseşte de aceste posibilități şi nu aplică legea care le 
activează, va rămâne, de fapt în afară. 

Astfel esența celei de-a opta cărți poate avea într-adevăr 
un efect eliberator în voi, măcar şi prin insuflarea devoțiunii 
adevărate în ucenicia activă în Tânăra Gnoză. Nu este de ajuns 
să arătaţi devoțiune abstractă Gnozei, deoarece sunt milioane 
care se arată interesați în primirea conştiinţei gnostice sau a 
filozofiei gnostice astfel. Nu, secretul atingerii este a se devota 
în mod direct, în abandonare de sine, Gnozei manifestate. 
Şi pentru voi, această manifestare, este Tânăra Gnoză a lui 
Lectorium Rosicrucianum. 

Dacă puteţi accepta această idee şi vă veţi apropria 
astfel de Corpul Viu, va fi posibil ca esența celei de-a opta cărți 
să fie activată în voi, chiar dacă nu aţi ajuns încă la starea de 
ființă Suflet-Spirit. Această stare a fost atinsă de către Corpul 
Viu, şi atunci cine altcineva să primească această graţie decât 
aceia care se încredinţează complet Corpului Viu al grupului? 
Sperăm că simplitatea acestui adevăr să fie suficientă spre a 
vă aduce această acasă, la voi. 

Nu am profita să vorbim din nou despre acest mare 

mister al mântuirii, dacă omul nu s-ar afla în această nevoie 
disperată de o idee adevărată despre Dumnezeu. O astfel de 
confuzie a fost creată de-a lungul secolelor din cauza ideii 
omului dialectic despre Dumnezeu; şi către ce mare confuzie 
se îndreaptă omul cu siguranţă! 

Am vrea să cităm câteva versete din discursul lui 
Hermes către Tat: Îi voi explica în detaliu, o Tat, înţelesul 
următoarelor, pentru ca ochii tăi să se deschidă la misterele 
lui Dumnezeu, care este sublim dincolo de orice nume. 
Înţelege, prin viziune interioară, cum El, care apare invizibil 
multora, va deveni pentru tine, ceea ce se manifestă cel mai 
mult. El nu ar fi cu adevărat dacă nu ar fi invizibil, pentru 
că tot ceea ce este vizibil într-o zi s-a format, și într-o zi s-a 
manifestat. Totuşi, ceea ce nu poate fi perceput există în toată 
eternitatea; nu are nevoie să se manifeste pe sine. Este veşnic 
și face ca toate celelalte lucruri să se manifeste. El aduce totul 
în manifestare, fără ca el să se manifeste, el creează fără ca 
el să fie creat; el nu se arată în nicio formă perceptibilă, dar 
conferă tuturor lucrurilor o formă perceptibilă. Numai ce a 
fost creat are o aparență perceptibilă. Într-adevăr. naşterea 
sau geneza nu este altceva decât intrarea în domeniul vizibil. 
Singurul care nu este născut este în consecință invizibil și 
lipsit de aparenţă perceptibilă, dar cum el dă formă tuturor 
lucrurilor, el este vizibil prin tot şi în tot, mai ales prin cei 
cărora el vrea să se manifeste. De aceea, fiul meu Tat, mai 
presus de toate roagă-te Domnului, Tatălui, unicului și 
singurului, care nu este Unicul ci originea Unicului, pentru 
ca să îți ofere puterea să-l contempli pe acest Dumnezeu care 
este de o grandoare atât de inexprimabilă, chiar dacă El n-a 
făcut încă să strălucească asupra conștiinței tale decât o 
singură rază, din razele sale.Numai conștiința sufletului vede 
ceea ce este invizibil, deoarece ea însăși este invizibilă. 


Numai cu conştiinţa sufletului, cu ochii Sufletului-Spirit, 
poate cineva să vadă revelat ceea ce este ascuns față de toţi cei 


care nu au aceşti ochi. Totuşi, nimic nu este ascuns, sau nimic 

nu poate fi ascuns în manifestarea universului. Misterele sunt 
invizibile numai din cauza faptului că, oamenilor le lipsesc 
ochii pentru a vedea clar ce a fost revelat. 

Tot ce vrea Dumnezeu să manifeste din ființa Sa prin 
lucrările Sale este perceptibil; dacă ar fi cu adevărat ascuns, 
nici nu ar exista. Ar trebui să zăboviţi la ideea aceasta, 
deoarece este foarte instructivă şi eliberatoare şi pune capăt 
multor amăgiri și pericole. 

Logosul etern şi-a făcut lucrările manifeste în cele 
şapte domenii cosmice ale universului enorm şi veşnic și încă 
El se manifestă pe sine astfel. Manifestarea înseamnă geneză. 
Tot ce este manifestat poate fi cunoscut, sondat, experimentat. 
Dacă elevul împlineşte legea dezvoltării Sufietului-Spirit, el 
va cuprinde tot ce a fost manifestat în întregul univers; el nu 
va mai întâmpina obstacole, niciun obstacol. Dacă înțelegeţi 
acest lucru, nu veţi mai cădea pradă exploatării criminale a 
misterelor ce se întâmplă atât de frecvent în această lume. 
Este o exploatare a imperfecțiunii omenești. 

Când spunem aceasta, realizăm pe deplin că cineva ar 
putea întreba: „Nu este oare atunci când în mod repetat ne 
spuneţi să ne abandonăm complet Corpului Viu al Gnozei 
tinere fără nicio rezervă, o exploatare a misterelor?” răspunsul 
nostru este: „Nu, cât se poate de sigur, nu este aşa, deoarece 
această abandonare de sine poate fi absolută şi poate duce 
la scopul propus numai dacă decizia este luată autonom, în 
libertate perfectă. Orice abandonare de sine impusă din afară 
este imorală”. 

Grupul central al Şcolii Spirituale, care a edificat 
Corpul Viu în unitate, nu vă va exploata; Corpul Viu este o 
sferă activă de viaţă a unui grup și nu a unui individ. Ca să 
ne folosim de o mai veche metaforă: există o corabie celestă 
care se pregăteşte de voiaj. Dacă vă hotărâți să ocupați un 
loc pe această corabie, pentru a vă atinge scopul împreună cu 
grupul, atunci nu Corpul Viu vă va exploata, ci chiar invers: 
voi veţi exploata Corpul Viu! Pentru că vă veţi folosi de el, 
veţi încerca să vă împliniți scopul cu ajutorul lui. Aceia care 

suferă din cauza felului în care folosiţi barca celestă; aceia 
care, pentru beneficiul vostru, se asigură că barca se menţine 
pe traiectorie şi rămâne bună de navigat şi în acest scop fac 
toate eforturile şi ca rezultat suferă de dragul vostru, sunt, cel 
puţin îndreptăţiți să se aștepte să vă comportaţi ca pasageri 
demni. 

Cea mai amară suferință pe care o puteți cauza 
echipajului corabiei cereşti este ca revelaţia să nu aibă 
loc aşa cum ar putea să se producă, situaţie ce ar explica 
comportamentul uneori atât de nepotrivit pe care îl afişează 
elevii. Pentru cel care s-a alăturat Gnozei tinere ca elev, prin 
cunoaşterea directă de prima mână, poate deveni evident ceea 
ce face Corpul Viu pentru el sau ea, ori măcar ceea ce poate 
face. Şi dacă nu se întâmplă aşa, dacă această revelaţie nu 
are loc, este fie din cauza unei apărări excesive din partea 
voastră şi a unui egocentrism extrem, ori din cauza faptului 
că elevul a intrat în Şcoală cu intenţii ascunse. Este evident 
că un astfel de comportament va reduce viteza corabiei şi va 
creşte durerea grupului. Ar putea deveni necesar ca, pe bază 
morală sau raţională, să ne gândim dacă pasagerii în cauză 
pot fi păstraţi, deoarece întotdeauna există pericolul ca aceste 
persoane indignate nu doar să încetinească vasul, ci să exercite 
chiar şi influenţe nefaste. 

XXXII 


Eternitatea în timp 


După cum am explicat, cele şapte domenii cosmice, 
care formează tot spațiul înconjurător, sunt cele şapte câmpuri 
de manifestare ale Logosului. Tot ce este prezent în spațiul 
universal, toată viața și toată mișcarea, sunt manifestate în 
principiu la toți cei care posedă Sufletul-Spirit. Așadar nu există 
mistere reale în cele șapte domenii cosmice, deoarece mistere 
există numai atunci când există lipsă de înţelegere, lipsă de 
cunoaştere adevărată. Și cei cărora le lipseşte cunoașterea 
adevărată, sunt aceia care nu au ochii Sufietului-Spirit. 

Cu toate acestea, cum a continuat Hermes, multe sunt 
cele ascunse şi absolut imperceptibile. Şi aceasta pentru că 
cele şapte domenii cosmice sunt închise în misterul divin şi 
incognoscibil. 

Aşadar, Dumnezeu există într-o stare manifestată şi într- 
una incognoscibilă, etem invizibil. Filozofic vorbind nu este 
necesar să cunoşti aspectul invizibil al lui Dumnezeu, lăsând 
la o parte faptul că este imposibil. Acela care este invizibil, 
Acela care este incognoscibil, îşi duce la împlinire planul, în 
domeniile sale de manifestare; El se manifestă pe Sine în ele. 

Așa că cineva ar putea spune că există, totuși, mister 
adevărat, misterul Divinității măreţe de nesondat. Răspunsul 
lui Hermes la aceasta este după cum urmează: Totuşi, ceea ce 
nu poate fi perceput există în toată eternitatea; nu are nevoie 
să se manifeste pe sine. Este veșnic și face ca toate celelalte 
lucruri să se manifeste. El aduce totul în manifestare, fără 
ca el să se manifeste, el creează fără ca el să fie creat, el 
nu se arată în nicio formă perceptibilă, dar conferă tuturor 
lucrurilor o formă perceptibilă. 

Astfel divinitatea imperceptibilă poate fi cunoscută 
în şi prin creaţia sa. Așadar nici aici nu este niciun mister, 
deoarece tot ceea ce divinitatea este, oricât de imperceptibilă, 
îl face manifest El însuşi: Singurul care nu este născut este în 
consecință invizibil şi lipsit de aparenţă perceptibilă; dar cum 
el dă formă tuturor lucrurilor, el este vizibil prin tot și în tot, 
mai ales prin cei cărora el vrea să se manifeste. 

Aşa descoperim cu bucurie fără cuvinte că, de fapt, 
nu există obstacole între Dumnezeu şi om. Dacă înlăturăm 
impedimentele fundamentale vom traversa ce este manifestat 
până ce atingem nemanifestatul; adică, vom trece din timp 
în eternitate. Timpul este manifestare, eternitatea este 
nemanifestată, de la care pornește tot ce este manifestat. 
Eternitatea este esența esenţelor, puterea de bază, vârful 
înalt al creaţiei. De aceea, în Spirit, timpul şi eternitatea 
sunt inseparabile. Ele se determină, se influenţează una pe 
cealaltă, se întrepătrund. În timp găsim, descoperim progresul 
manifestării în continuitate, care are loc în grandoare 
crescătoare. În timp, eternitatea se constituie în matricea 
imensă, fundaţia susținătoare, împlinitoare. Astfel, pe drept 
cuvânt, putem vorbi despre o „eternitate în timp”. 

Aceia care pot înțelege şi experimenta aceasta îndată 
vor intra în marea tihnă, în linişte, în spaţiul adânc, în pacea 
Betleemului. Vor găsi unitatea în Dumnezeu şi eliberarea de 
orice moarte, deoarece esenţa, esenţa ultimativă a schimbării 
este eternitatea. 

Cât de mică, cât de simplă este lumea opoziţiilor şi 
viața omului născut în natură faţă de acestea. Viaţa omului 
este ca un val pe suprafaţa apei, o deformare incidentală a 
realităţii, strigătul unui animal într-o tăcere vastă. Oricine 
se opreşte numai la aceasta, ori se îngroapă în ea, este cam 
stupid, nu? Cel care ia valul de apă drept esența apei și nu 
poate vedea imensitatea suprafeţei este, în fapt, anormal, nu? 
Este evident că o astfel de persoană va ajunge să se teamă de 
moarte, sfârşitul unui val de apă; moartea care vine să sfâșie 
omul scufundat în propria-i anormalitate, în iluzia lui. 

Amăgirea are proprietăți cumplite, cristalizatoare, 
aşadar desprinderea de ea nu poate avea loc în mod armonios. 
O astfel de transformare, o astfel de rupere de cristalizare 
implică să te împrăștii în bucăţi. lată de ce omul dialectic a 
învăţat să se teamă de moarte. Pentru omul născut în natură 
timpul înseamnă îmbătrânirea, pierderea vitalităţii, apropierea 
continuă de moarte, săpându-şi mormântul. De aceea încearcă 
să întârzie, să-și extindă timpul său, să scape de timp. Ce nu 
face omul să-și întârzie moartea? Este o cursă tristă împotriva 
căderii, a degradării. 

Cu toate acestea, pentru omul cel nou — şi cu siguranță 
sunteți chemaţi să deveniți un om nou — timpul înseamnă 
grăbirea către glorificare, acționând în armonie din putere 
în putere, din schimbare în schimbare, navigând pe râul 
eternității. Dacă înţelegeți acest lucru veţi primi aprobator 
versetele șapte și opt din cartea a opta: De aceea, fiul meu Tat, 
mai presus de toate roagă-te Domnului, Tatălui, unicului şi 
singurului, care nu este Unicul ci originea Unicului, pentru 
ca să îți ofere puterea să-l contempli pe acest Dumnezeu care 
este de o grandoare atât de inexprimabilă, chiar dacă El n-a 
făcut încă să strălucească asupra conștiinței tale decât o 
singură rază, din razele sale. Numai conştiinţa sufletului vede 
ceea ce este invizibil, deoarece ea însăși este invizibilă. 

Vă dați seama, ca participant la grup, la Corpul Viu, că 
numai dacă doriți cu adevărat, numai atunci vi se garantează 
împlinirea legii sfinte și mărețe și experimentarea eternității în 
timp, iar timpul ca pe un progres etern? Pentru a face întocmai 
trebuie să învăţaţi cum să vă rugați. 

Adevărata rugăciune este ridicarea sufletului către 
cele șapte raze are Spiritului-Septuplu, în cei șapte curenţi ai 
eternității care cuprind timpul, care-l pătrund și îl guvernează. 

Sufletul renăscut este înrudit cu cei şapte curenţi ai 
eternității și va căuta, prin însăşi natura lui, să sărbătorească 
această interconexiune oră de oră. Pentru sufletul renăscut, care 
este una cu divinitatea, a se ruga înseamnă a trăi din, prin şi în 
Spirit. A spune o rugăciune înseamnă a invoca o putere care se 

revarsă, pentru ca manifestarea intenționată să aibă loc. 

Un simplu exemplu poate să ne lumineze spre 
clarificare. Casele voastre sunt conectate la conductele 
magistrale de curent electric. Apeşi pe un buton şi lumina 
se aprinde sau încălzitorul electric se încălzește. Sufletul 
renăscut este conectat cu Tatăl şi cu cele șapte radiații ale Lui. 
Rugăciunea este fapta, chemarea, de a trăi şi a lucra cu această 
putere şi pentru a se realiza lucrul în faptă propriu-zisă. De 
aceea aici se aplică cuvintele din loan 14 „Adevărat, adevărat 
vă zic vouă, că acela care crede în mine va face lucrurile pe 
care le fac eu. Orice veţi cere în numele meu, veţi face, pentru 
ca Tatăl să fie slăvit în Fiul”. 

Aceasta se referă la esența magiei gnostice, care 
implică mari pericole dacă forţele vizate sunt invocate într- 
un mod nesfânt. În legătură cu aceasta trebuie menționat 
că, de exemplu, rugăciunile frecvente ale preoţilor omenirii 
născute din natură generează cursul legitim al evenimentelor 
din natura morţii să se desfășoare cu o și mai mare viteză, 
din cauza legăturii puternice cu eonii naturali aduşi de aceste 
rugăciuni. 

Sufletul renăscut, oricum, este reconectat la Tatăl şi 
astfel primeşte tot ce are nevoie pentru sistemul microcosmic 
căruia îi aparţine. Pentru acest suflet, viața este o rugăciune 
continuă în care sufletul este hrănit cu orice ar putea cere. 
Așadar este logic ca, oricând este folositor şi necesar, sufletul 
renăscut să poată acționa într-un mod magic, generând 
o revărsare de forţe pe care le-a primit şi pe care le are la 
dispoziţia lui. Aceasta se poate întâmpla Școlii Spirituale, 
pentru Gnoză sau oricărui copil al lui Dumnezeu din Şcoală. 

Sufletul-Spirit este de aceea încărcat cu o mare 
responsabilitate. Trebuie să fie foarte inteligent pentru a se 
lămuri dacă puterea Spiritului Septuplu ar trebui aplicată sau 
nu prin evocări mantrice. Cuvintele din Ioan 20, spuse de 
Domnul lisus celor iniţiaţi gnostic, ar trebui să fie gândite în 
acest context: „Dacă iertați păcatele oricăruia, ele sunt iertate; 
dacă le ţineţi, ele rămân” (23). 

Sunt multe situaţii în care lucrătorul înnobilat nu poate 
să se folosească de puterile sfinte ale Spiritului. Dar dacă 
totuși procedează astfel, el va practica legea sfântă: păcatele 
vor fi iertate; sau, altfel spus, legăturile dintre karma din 
ființa aurică şi plexul sacral vor fi rupte. Cu toate acestea, 
de vreme ce lecţia necesară nu a fost încă învățată, aceleaşi 
păcate vor fi făcute din nou iar persoana în cauză va fi afectată 
într-un mod cât se poate de nefavorabil. În plus, lucrătorul 
preoţesc care nejustificat a intervenit va primi mult din karma 
nerezolvată a celeilalte persoane în propriul sistem şi astfel va 
pierde legătura cu câmpul Spiritului. Niciuna dintre cele două 
părți nu va fi beneficiat de pe urma unei astfel de intervenții 
incorecte. Din contră, va exista încă o situație dificilă şi o 
tulburare şi mai profundă. 

Lucrătorul preoţesc poate, de asemenea, interveni cu 
ajutorul magiei gnostice, cu puterea Spiritului, într-un sens 
de neutralizare, sau chiar de pedepsire. Sunt multe cazuri în 
care acest tip de intervenţie este chiar necesar. Dacă preotul 
omite să facă astfel pentru motive personale sau umanitare 
el permite, în primul rând, răului să continue, în al doilea 
rând păcatele celor ce le fac se vor agrava, în al treilea rând 
permite vătămarea Corpului Viu, în cel de-al patrulea rând 
toți membrii grupului vor fi înșelaţi, și rezultatul va fi că, în 
al cincilea rând, lucrătorul însuşi va fi sancţionat, ca fiind 
cauza reală a tuturor acestor rele. Prin aplicarea nelegiuită a 
sacerdoţiului, toată munca unei Şcoli spirituale gnostice se 
poate îndrepta către sfârșitul ei. 


200 


XXXIII 


Cântecul de laudă 
al lui Hermes 


„Cine ar putea să-ți dea laudă prea înaltă, sau în acord 
cu meritul şi valoarea Ta? 

Unde să-mi întorc ochii să te preaslăvesc? 

În sus, în jos, înăuntru sau în afară? 

Nu e chip, loc, nicio singură creatură care să se afle în 
afara Ta; totul se află în Tine, totul este de la Tine. 

Tu le dai pe toate şi Tu nu primeşti nimic, căci tu ai 
toate și nimic din ce există nu se întâmplă să nu fie al Tău. 


Când să îţi cânt mărirea? 
Pentru că nu pot Să ştiu nici timpul nici ora ta (pag. 189). 


Și pentru ce să îţi cânt laudă? 

Pentru cele ce le-ai creat, ori pentru cele ce nu le-ai 
creat? Pentru cele pe care le-ai făcut să se manifeste sau, 
pentru cele pe care le-ai ținut ascunse? 


Și cu ce să îți dau slava? De parcă aș avea ceva, de 
parcă aş avea ceva al meu, ori de parcă aș fi cineva altul 
decât Tine! 


Pentru că Tu eşti tot ce aș putea fi eu; 

Tu ești tot ce aş putea eu face; 

Tu ești tot ce aș putea spune. 

Tu ești totul, nu este nimic altceva decăt Tu eşti. 


Chiar şi-n ceea ce nu există eşti Tu. 

Tu eşti toate cele ce au venit în fiinţă şi tot ceea ce nu 
a venit în fiinţă. 

Tu ești Spirit atunci când ești contemplat de Sufletul- 
Spirit. 

Tu ești Tatăl atunci când dai formă Totului. 

Tu eşti Dumnezeu când Te manifeşti pe Tine ca puterea 
activă universală. 

Tu ești Binele, deoarece Tu ai lucrat cu migală toate 
lucrurile. 


Cea mai subtilă parte a materiei este aerul. 

Cea mai subtilă parte a aerului este sufletul. 

Cea mai subtilă parte a sufletului este Spiritul. 
Cea mai subtilă parte a Spiritului este Dumnezeu. 


Acest cântec de laudă, cu care se termină cartea a opta 
a lui Hermes, este unic, atât de remarcabil şi diferă foarte mult 
de imnurile comune, încât ar fi bine să ne referim la el în 
continuare. 

Se potriveşte perfect în sfera subiectului de care s-a 
ocupat cartea a opta, iar esenţa imnului este acel sentiment 
al neputinței de a cânta laudă Tatălui a toate, într-o manieră 
satisfăcătoare şi justă. 

În capitolul anterior, am văzut că Dumnezeu este şi 
transcendent şi imanent, ceea ce înseamnă că radiația Lui 
umple toate domeniile cosmice și că El se manifestă pe sine 
în orice și oricine, în timp ce El este şi cunoscut şi necunoscut, 
este şi timp şi eternitate. Este limpede că, în baza acestei 
realităţi, aceia care reuşesc să se angajeze în Gnoză se vor 
referi la divinitate într-un mod cu totul diferit, cu adorare, 
laudă şi recunoştinţă. 

Omul religios al naturii îşi formează o idee despre 
divinitate, mai mult sau mai puţin grandioasă. În funcţie de cât 
de primitiv ori cultivat este, el se întoarce către un dumnezeu 
pe care şi-l imaginează aflat undeva; cel mai adesea deasupra. 

Observaţi dificultatea? Dacă cineva își dorește să 

contemple în adorație, laudă şi recunoștință pe Dumnezeu 
are nevoie de un punct de focalizare a concentrării. Cel care 
cunoaşte acest tip de contemplare din experiență va şti cum 
se uită involuntar după un astfel de punct, întorcându-se, de 
exemplu, spre un templu. 

Dar încotro să se întoarcă gnosticul, care accede 
prin inimă aceste lucruri? Dacă încearcă să-L contemple 
pe Dumnezeu Tatăl, atunci nu poate găsi niciun punct de 
focalizare, aceasta dacă nu alege să găsească un aspect, vreun 
detaliu nesemnificativ, al manifestării lui Dumnezeu. De aceea 
Hermes a spus: Unde să-mi întorc ochii să te preaslăvesc? 
În sus, în jos, înăuntru sau în afară? Nu e chip, loc, nicio 
singură creatură care să se afle în afara Ta; totul se află în 
Tine, totul este de la Tine. Tu le dai pe toate și Tu nu primeşti 
nimic, căci tu ai toate şi nimic din ce există nu se întâmplă să 
nu fie al Tău. Pentru că ceea ce este transcendent şi imanent 
în același timp, nu poate fi definit în termeni dialectici: nici 
în termeni ai timpului, nici ai eternității. Nici ca distanţă, nici 
ca direcţie. Nu poate fi definit în niciun mod, oricare ar fi el. 

În plus, în cântecul de laudă apare o întrebare pe care 
Hermes o exprimă astfel: Și pentru ce să îţi cânt laudă? Și cu ce? 

Există eul cu de la sine putere? Este microcosmosul 
autonom? Posedă microcosmosul, văzut dintr-un plan mai 
înalt, cevaal lui? Nu sunt oare microcosmosurile, personalitatea 
şi sufletul nimic altceva decât părți nesemnificativ de mici 
aspecte ale manifestării lui Dumnezeu? Așadar, Dumnezeu 
este tot ceea ce eu sunt și tot ceea eu voi putea vreodată fi. 

Deci, suntem cufundați în oceanul manifestării lui 
Dumnezeu, într-o stare de „laudatio extraordinare”, de 
mulţumire şi recunoştinţă, pentru că nu este oare manifestarea 
lui Dumnezeu oceanul plenitudinii, imensitatea însăși? Cea mai 
subtilă parte a materiei manifestate este aerul, atmosfera. În cea 
mai fină subtilitate a ei, ea este substanță astrală. Sufletul este 
compus din această substanţă, sufletul nemuritor la care jinduim. 
De asemenea sfera sufletului este şi ea delimitată de diverse 
grade de subtilitate, dintre care cel mai mare se contopeşte în 

vibraţiile Spiritului Septuplu. De aici se naşte Pimandru, care 
fuzionează cu sufletul să formeze Sufletul-Spirit. Și nu îşi are 
oare originea, în cele din urmă, Sufletul-Spirit în divinitatea 
veşnică, necunoscută? 

Deşi aici vorbim despre cântecul de laudă al lui Hermes, 
nu este vorba despre un cântec de laudă. Nu este nimic altceva 
decât uimirea adâncă, o imersiune în oceanul manifestării lui 
Dumnezeu. 

Astfel, umplut de un respect mut şi de o bucurie 
profundă, noi putem cunoaşte cu ochii Sufletului-Spirit, 
manifestarea divină, cum Dumnezeu se cunoaște pe sine. 

XXXIV 


Ințelepciunea lumii și 
întelepciunea lui Dumnezeu 


Am dori să începem prin a vă atrage atenţia la ultima 
parte a versetului al şaptelea: (...) roagă-te Domnului, (...) ca 
să îți ofere cu milă să contempli acest Dumnezeu care este 
atât de inexprimabil de măreț, chiar dacă El a făcut ca numai 
o singură rază dintre ale Sale să strălucească deasupra 
conștiinței tale. 

Mulţi dintre traducătorii lui Corpus Hermeticum, care 
nu înțeleg suficient Gnoza, fac greşeala de a traduce acest 
text după cum urmează: „Să-ţi fie cu grație garantat ca unica 
rază a lui Dumnezeu să strălucească deasupra conștiinței 
tale”. Această traducere poate fi corectă până la un punct, 
însă ratează intenţia adevărată a lui Hermes. La început, 
fiecare candidat la misteriile gnostice este iluminat doar de 
una dintre cele şapte ori șapte raze ale Spiritului Septuplu. 
Sunt şapte raze, fiecare subdivizată în şapte aspecte şi fiecare 
rază principală se află în cooperare cu celelalte şase, astfel ca 
fiecare radiaţie să fie o totalitate în sine. 

Când omenirea va intra în viaţa eliberatoare, acest 
lucru va fi caracterizat de şapte rase ce vor coopera în armonie 
absolută. Fiecare rasă va demonstra clar prin comportamentul 
ei cărei raze principale aparține. Când cele șapte rase se vor 
înțelege complet una pe cealaltă, ele vor putea radia, prin 
cooperare, întreaga plenitudine a lui Dumnezeu. Grupul care 
se află unit în Corpul Viu, va arăta şi el la fel de clar cele 
şapte tipuri umane, într-un viitor nu aşa de îndepărtat. Aceasta 


împreună. Se va găsi o mai bună expresie în viitor când cele 

şapte corpuri ale celor șapte Fraternităţi Gnostice diferite se 
vor întâlni în câmpul lumii. 

Când o fiinţă cu suflet renăscut este unită cu Spiritul; cu 
Pimandrul său pentru prima oară, una dintre cele șase subraze 
ale razei de tipul lui va deveni activă în el. La aceasta se referă 
Hermes în cel de-al şaptelea vers: chiar dacă doar una dintre 
cele şapte subraze din tipul tău este activă în tine, nu rata 
şansa de a înţelege natura lui Dumnezeu. Influenţa Spiritului 
Septuplu care, treptat, devine activă vă afectează sanctuarul 
capului şi în special facultatea de gândire. Facultatea de 
gândire, conștiința sufletului, priveşte şi ea în invizibil, 
deoarece şi ea este nemanifestată. Deoarece gândirea precede 
manifestarea. 

Dacă creierul încă funcționează în întregime cu 
ajutorul sângelui primit la naștere, aşa cum se întâmplă la un 
bebeluş, el nu este capabil de niciun gând. Gândirea devine 
posibilă doar când, radiaţia de bază a tipului respectiv, vine 
din exterior şi dă această capacitate creierului. 

Sanctuarul capului conţine şapte cavităţi cerebrale. 
În om, una dintre aceste cavități este întotdeauna mult mai 
activă decât celelalte. Aici este implicată o influenţă astrală, 
influență care eliberează eterul reflectător, eterul mental. În 
natura dialectică noi trăim într-un câmp astral cert, ale cărui 
influenţe ating sanctuarul capului, se transformă apoi în eter 
mental care la rândul său activează funcţiile cerebrale. 

Cu toate acestea, eterul mental de natură comună nu 
permite creierului să perceapă invizibilul, nemanifestatul. 
Omul născut în natură nu poate nici contempla ceea ce nu a 
fost manifestat şi nu este direct conţinut în sfera percepțiilor 
simţurilor obişnuite. În cel mai bun caz o poate căuta. În starea 
de fiinţe născute din natură, activitatea gândirii, funcțiunile 
cerebrale nu sunt deloc autonome. Ca om dialectic nu puteţi 
gândi în mod liber, nu puteți gândi independent. 

În ce priveşte gândirea, omul dialectic este în întregime 
dependent de resursele exterioare, introduse în sfera lui. Veţi 
înțelege că acest lucru este foarte negativ, şi întotdeauna limitat 

şi foarte periculos. Dacă gândirea voastră depinde de surse 
exterioare care au fost introduse în sfera voastră conceptuală, 
precum cărți, cursuri, conferinţe scrise sau ținute de oameni 
care, la rându-le, şi-au extras informaţia din cursuri și cărți, 
nu este deloc sigur că ceea ce vi se transmite este și corect; 
conținutul poate fi foarte ipotetic sau chiar în întregime fals. 
Totuşi, nimeni nu va observa, cel puţin nu la început, deoarece 
acești autori sau profesori sunt consideraţi a fi autorităţi în 
domeniile lor și, ca atare, ei sunt cei care îţi hrănesc gândirea; 
iar vieților voastre li se dă o direcţie prin mijloacele acestui tip 
de gândire. Aşadar, gândirea omului născut în natură nu este 
autohotărâtoare, nu se determină pe sine, ci este hotărâtă de 
influenţe exterioare; el este, să o spunem precum, probabil ar 
fi spus-o Hermes, antrenat întocmai ca un animal inteligent, 
deoarece eterul mental este imperfect și restricționat. Astfel 
omul poate deveni o victimă a instructorilor săi; este tragedia 
tuturor generaţiilor noi. O generație este instruită, antrenată 
şi, la un moment dat naufragiază întocmai ca cele precedente. 

De aceea există așa de multă tulburare şi nenorocire în 
fiecare generație. De aceea lumea civilizată se află mereu la un 
stadiu experimental ori altul, până ce încă o dată un alt sistem 
de viaţă ajunge la o fundătură și cu multe lacrimi și sânge omul 
se avântă să schimbe situația. De aceea cel de-al optulea vers 
spune că numai raţiunea eliberată, conştiinţa sufletului, poate 
contempla cele nemanifestate. Acela care are ochii Sufletului- 
Spirit va putea revela nemanifestatul. 

Prin mijloacele gândirii eliberate oricine se va lega cu 
universul lui Dumnezeu în întregul său, va putea să vadă toate 
lucrurile asupra cărora atenţia i se concentrează. De îndată 
ce Pimandru va fi născut şi dezvoltarea precedentă a nașterii 
sufletului va fi împlinită, mintea va fi capabilă să vadă în cele 
nemanifestate. Apoi, misterioasa Floare Minunată de Aur, 
ochiul sufletului, se va deschide în sanctuarul capului şi cel 
cu sufletul născut va putea vedea în spaţiul universului. Apoi, 
candidatul va intra în legătură cu noul câmp astral, din care 
poate emana un nou eter mental. 

Acum probabil că veţi înțelege de ce vă tot atragem 
atenţia asupra Corpului Viu al Gnozei tinere. Facem astfel 
pentru că noua forță astrală este concentrată în Corpul Viu. 
Noua sferă astrală pură se manifestă pe sine cu ajutorul 
Corpului Viu al Şcolii Spirituale. 

De aceea aşa de mult ne-am dori să vă abandonaţi 
complet Corpului Viu, nu de dragul nostru, ci de dragul 
vostru. Aceasta vă va face capabili să primiţi grația forţei 
astrale pure, care va dezvolta noul eter reflectător în sanctuarul 
capului vostru. Apoi, prima rază a Spiritului va atinge organul 
creierului pentru a reînnoi, schimba şi deschide multe puncte în 
sanctuarul capului care, pe moment, sunt încă latente. Atunci 
se va stabili legătura cu câmpul Spiritului, cu divinitatea 
nemanifestată şi de asemenea cu toată manifestarea celor 
şapte domenii cosmice, divinitatea manifestată. 

Numai astfel gândirea nouă, pură şi autonomă, pe care 
mulți au căutat-o, nu va mai depinde de autorităţi ori surse 
pământești. Numai astfel poate fi răsturnată şi desconspirată 
orice falsificare. Apoi abia poate cineva deveni slujitor 
adevărat al lui Dumnezeu, pentru că atunci, în Gnoză, acel 
cineva va deveni propriul stăpân. 


Am mai vrea să menţionăm, în legătură cu aceasta, 
faptul că inteligenţa nu trebuie confundată în niciun caz cu 
memoria. Să presupunem că v-am da o traducere perfectă a 
tuturor cărților lui Hermes cu un comentariu complet detaliat 
ŞI voi, veţi primi acest dar, şi aţi avea o memorie fantastică. 
Memoria omului dialectic poate fi dezvoltată prin antrenament 
— un antrenament care se întinde pe durata a câtorva generații 
şi este înmânat de la părinte la copil — întocmai ca un stomac 
care se extinde dacă se mănâncă mult zilnic. În consecință, 
aceștia au nevoie să mănânce din ce în ce mai mult să-și 
umple stomacul, fără ca organismele implicate să aibă vreun 
profit de pe urma mâncatului. 

Acum să presupunem că voi, cu memoria voastră 
teribilă, ați fi primit traducerea completă a lui Hermes. Apoi 

veți fi citat din această comoară hermetică depozitată în 
traista memoriei voastre oricând veţi fi dorit sau de câte ori 
veți fi fost întrebaţi. În ochii lumii aţi apărea drept un geniu 
hermetic, iar o persoană superficială v-ar putea lua drept un 
inițiat a lui Hermes. 

Sistemul modern de educaţie caută să mărească din ce 
în ce mai mult capacitatea de memorare. Toţi profesorii îşi 
stabilesc acest ţel iar părinții cooperează. Dacă un copil nu 
îşi învaţă lecțiile atunci apar problemele, cel mai adesea, apar 
problemele. Observaţi greşeala? În realitate, cu o memorie atât 
de încărcată, nu aţi face decât să păcăliți lumea şi pe voi înșivă. 
De fiecare dată când vă veți fi cufundat în sacoşa memoriei, 
organul inteligenței n-ar avea decât o activitate de robot. 

Încercăm să vă atragem atenţia la una dintre marile 
mistificări ale civilizației actuale, cum că antrenarea memoriei 
şi umplerea ei ar însemna și dobândirea înţelepciunii. Ei 
bine, cu siguranță veţi putea deveni profesor, dar un profesor 
nu este nici pe departe un înțelept. Ca unul ce se află în 
căutarea înțelepciunii eliberatoare, va trebui să vă eliberaţi 
de mistificarea că antrenarea memoriei v-ar putea transforma 
într-un gânditor independent, liber, un filozof prin graţia lui 
Dumnezeu. 

Mai mult, ceea ce este considerat a fi „înțelepciune” 
este mai rău decât stupiditatea, deoarece distruge organismul 
extrem de sensibil al creierului. O persoană ce se dedică pe 
sine acestei înțelepciuni este închisă în amăgire și într-un înalt 
grad de cristalizare, în timp ce ignoranţa, în sensul libertăţii 
față de cultul memoriei și al consecinţelor lui vor forța, în 
cele din urmă, omul să caute. De dragul corpului vostru, al 
organismului fizic, este mai bine să fii stupid decât înţelept 
în ochii lumii. Copiii care scapă acestui atât de venerat cult 
al intelectului, fie datorită condiţiilor sociale fie din cauza 
faptului că nu pot intra în malaxorul repetitivităţii, al tabietului, 
al rutinelor sunt preeminent binecuvântaţi de providenţă, căci 
ei scapă acestui dans macabru. 

Când spunem acest lucru, cu siguranță nu înţelegem 

să consiliem prostia şi cu siguranță nu vă sfătuim să ţineţi 
copiii departe de şcoală. Totuşi, din punctul de vedere al 
uceniciei — nu vă îngrijoraţi dacă nu vă învață copilul şi nu vă 
entuziasmați dacă copilul vi se descurcă de minune la școală. 

Sperăm din toată inima că veţi fi în stare să înţelegeţi 
câte ceva din misterul gnostic al mântuirii: posibilitatea de a vă 
elibera de orice autoritate şi de a intra complet în înțelepciunea 
divină, în Gnoza însăşi. Descoperiţi că în această dezvoltare 
nu mai există limite. Cu ajutorul noii gândiri candidatul se 
poate conecta cu orice obiect doreşte. Obiectul este tras şi 
revelat în spaţiul deschis din spatele osului frontal, oraşul 
de jad, în care poate fi văzut şi analizat, iar activitatea lui 
investigată. Candidatul este atunci conectat cu el şi, dacă este 
necesar şi de folos, el va putea fi capabil să vorbească despre 
el, să înțeleagă și să dea sfaturi cu privire la el. 

În aceia care sunt gnostic iluminaţi, memoriei i se 
atribuie sarcina inițială, în legătură cu scopul originar deliberat. 
De aceea vă repetăm: nu vă distrugețţi copiii, nu îi forțați. Dacă 
încă se mai poate, oferiţi-le şansa să-și aproprie scopul originar 
al memoriei. Pentru cei care sunt luminați gnostic, memoria nu 
este altceva decât un vehicul al reproducerii. Dacă este nevoie 
de informaţie în ce priveşte un obiect anume, ceva anume, 
memoria se va direcţiona către el necondiţionat, va stabili un 
contact cu acesta şi va lumina mintea. 


În cele din urmă am dori să vă atragem atenţia spre un alt 
punct care se află în vizorul acestei investigaţii. Mulţi oameni 
care nu au aflat calea spre nașterea sufletului și, în consecință, 
nu au penetrat încă esența autorităţii personale, se găsesc 
uneori într-o stare de căutare disperată şi chiar periculoasă. 
Astfel de persoane pot fi direcționate şi îndrumate în direcția 
potrivită dacă li se oferă ajutorul. Oricând o persoană caută 
cu adevărat, va fi atinsă de lumina elementară a Gnozei, care 
mereu caută ceea ce s-a pierdut. În această stare de a fi, în 
care milioane de oameni sunt în mod repetat plasați, unii sunt 
deschişi limbajului gnostic sfânt şi mărturiilor din trecut. 

Totuşi nu câștigă nimic din mărturiile trecutului, dacă nu se 
concretizează în prezent. 

Care este folosul unei Fraternități precedente dacă 
nu acela de a apărea într-o Fraternitate prezentă, în Tânăra 
Fraternitate Gnostică? Numai dacă persoana căutătoare 
este confruntată cu Gnoza în prezent, se va dezvolta în ea o 
mărturie şi va putea să își găsească îndrumarea clară pentru 
viaţa sa. 

De asemenea, probabil că ştiţi cum mărturiile şi 
rămășițele trecutului gnostic au fost sistematic distruse, 
mutilate, violate şi furate, ori ţinute ascunse de-a lungul 
veacurilor. De aceea vă veți da seama cu atât mai mult cât de 
necesar este să vă pregătiți pentru adevărata libertate despre 
care v-am vorbit. Ca rezultat al acestei stări de libertate şi 
de posesie a ochilor sufletului, voi, ca ființe preoțești, veţi 
deveni o mărturie vie în tărâmul gnostic; veţi fi capabili să fiți 
o consolare şi o binecuvântare pentru cei care caută, pentru 
omenirea suferindă şi prost îndrumată. 

Literatura nu este cea mai importantă pentru a începe, 
deşi ea este foarte utilă şi necesară; nu este necesară nicio 
organizare elaborată până în cele mai mici detalii, oricât de 
importantă ar fi şi oricât ne-am strădui pentru ea. Ceea ce este 
necesar pentru început este să posedaţi ochii sufletului şi noua 
gândire reînnoită şi luminată. ŞI, în acest sens, nimic nu vă stă 
în cale, chiar nimic! 

Noi avem nevoie în Tânăra Gnoză, de oameni 
sacerdotali. Și puteți înfăptui acest sacardoțiu gnostic prin 
abandonarea de sine absolută rozei rozelor, consacrându-vă 
măreţei Munci sfinte, printr-o endura totală, prin a face ceea 
ce spuneți, și fără să vă mulțumiți doar a vorbi despre aceste 
lucruri. 

XXXV 


Cheia către purificare 


În cartea a opta a lui Hermes începând cu versetul nouă, 
rezonează o jubilație, o bucurie asupra a tot ceea ce poate fi 
contemplat cu ochii sufletului atunci când a fost împlinită 
conștiința sufletului, atunci când s-a ajuns la ea. Sunt multe 
lucruri în natura mortii ce nu pot fi asumate nici chiar de către 
natura morții însăși, dar care ne dau imagini despre minunata 
manifestare a lui Dumnezeu. Toate aceste lucruri pot fi văzute 
de îndată ce conştiinţa sufletului, ochii Sufletului-Spirit vor fi 
dobândiți. Ceea ce este esenţial ca manifestare a lui Dumnezeu 
în natura dialectică este cuprins și închis de pietrificare şi 
astfel operează în întregime sau parţial greşit. Totuşi, esența 
lui Dumnezeu vorbeşte în întreaga natură manifestată, chiar 
până în sferele iadului. 

Limbajul sfânt al tuturor timpurilor dă mărturie despre 
acest lucru, dar oamenii acestei lumi în mare parte nu l-au 
înțeles. Ei au gândit şi continuă să creadă că natura, așa 
cum este ea percepută de conştiinţa dialectică şi percepţia 
senzorială, dă expresia completă a intenției lui Dumnezeu, 
chiar şi în conflictul de antiteze, în ferocitatea teribilă şi 
bestialitatea care se găsesc în natură. Oamenii pământești 
cred că aceasta este natura, intenția lui Dumnezeu, şi de aceea, 
trebuie imitată. 

Nu numai omul religios este cel care îl discreditează 
pe Dumnezeu astfel, dar şi omul de ştiinţă. Gândiţi-vă numai 
la biolog, care investighează viaţa așa cum apare ea în natură 
şi este purtat de entuziasmul lui pentru aceasta. Dar limbajul 
sfânt şi Doctrina Universală mereu indică faptul că activitățile 
adevărate pot fi văzute numai cu ochii Sufietului-Spirit, cu 

ochii conștiinței sufleteşti. Numai atunci poate cineva distinge 
ce este esenţial şi poate descoperi subînţelesul, şi apoi va 
mai fi posibil să hotărâm cum și până în ce măsură această 
contranatură a cauzat degenerarea. 

Astfel devine clar cât este de dorit şi chiar necesar să 
avem ochii sufletului şi să fim capabili a distinge între ce 
este şi ce nu este esenţial. De aceea, vă repetăm avertizarea 
cu privire la cele opt cărți ale lui Hermes: aceste cărți pot fi 
înțelese numai la nivelul omului cu sufletul născut. 


Acum trebuie să dezbrăcăm dezvoltarea gnostică de 
masca ei mistică şi să ne dăm seama că nu poate exista o 
cultură veritabilă a omenirii înainte ca sufletul să se fi născut şi 
să îşi întâlnescă Pimandrul. Numai atunci se va fi întors omul 
şi va fi urcat înapoi la originea umanității adevărate. Numai 
atunci va deveni posibil să păşească pe calea evoluţiei. Numai 
după naşterea sufletului va fi posibil pentru persoanlitatea 
care trăiește în microcosmos, şi care este eliberată prin 
transfigurare de cristalizare şi moarte, să intre în perfecțiunea 
eternității divine. Conştiinţa sufletului este o necesitate dacă 
cineva doreşte o dezvoltare culturală adevărată şi doreşte să 
continue pe cale fără deturnare. Dacă vă mai amintiţi discuția 
noastră despre stadiul de infantilitate al intelectului dialectic 
şi completa nefolosinţă şi chiar pericolele asociate memoriei 
dialectice, veţi accepta cu siguranță nevoia de a poseda un 
astfel de organ senzorial nou și operativ fără cusur. 

Un grup gnostic precum acela al tinerei Gnoze poate 
fi întrebat: „De ce nu sunt încă deschişi ochii sufletului în 
mulți dintre voi încă? De ce nu s-a născut încă în voi acest 
îndrumător al vieţii?” 

Deja am indicat că, după nașterea sufletului și 
abandonarea de sine Corpului Viu, moartea va fi biruită, iar 
acum am vrea să afirmăm că mulți elevi au intrat în starea 
naşterii sufletului, că mulți dintre ei au numeroase calităţi bune 
ale sufletului și că abandonarea de sine Corpului Viu, fără nicio 
rezervă, îi va face să experimenteze eternitatea în timp. 

Cu toate acestea, această stare de a fi nu este încă cea 
dorită. Pentru că a fi un copil al lui Dumnezeu — cu subliniere 
de data aceasta pe cuvântul „copil” — nu este scopul ultim. 
Această stare de copil se poate schimba în adult numai prin 
deschiderea ochilor sufletului, prin conștiința sufletului. 
Întrebarea este: „De ce, în ciuda acestui potenţial mare mulți 
dintre elevi nu au atins, totuşi, nu au întâmpinat încă zorii cei 
noi?” 

Motivul este că până acum nu au fost îndeajuns de 
atenţi la conflictul major care are loc în orice om dialectic 
obişnuit, între cerebrum (creierul mare), partea de sus a 
creierului și cerebel (creierul mic), partea de jos, dorsală a 
creierului. Cu alte cuvinte, nu este ordine suficientă, sau chiar 
deloc, între procesele psihice şi cele fizice din corp. Sau, tot 
cu alte cuvinte: există o luptă permanentă între psihic şi fizic, 
între suflet şi corp. 

Persoana comună a acestei naturi nu experimentează 
acest conflict, deoarece psihicul ei — sufletul animal — și corpul 
său sunt perfect una. În sistemul elevului mediu al Şcolii 
Spirituale gnostice nu există o astfel de unitate; din contră. În 
elev se desfăşoară un conflict, cel dintre psihic pe de-o parte şi 
corp, pe de cealaltă parte. Un astfel de conflict creşte continuu 
din cauza reînnoirii sufletului. 

Dacă ați locuit pentru ceva vreme în Corpul Viu al 
Tinerei Gnoze , dacă pentru câteva luni ori câţiva ani aţi 
fost orientat cu noi spre grația Gnozei, este sigur că noul 
fiuid sufletesc a fost vărsat în voi, sau aceasta este ceea ce 
se întâmplă în sângele vostru. Din acel moment înainte se 
dezvoltă un conflict crescând între condiţia sufletească şi 
corpul vostru. 

Va trebui să fiți foarte conştient de acest lucru în viitor, 
deoarece ceea ce este sănătos, normal şi o chestiune pentru 
sufletul vostru în creştere, pentru dezvoltarea condiţiei de 
suflet nou care se dezvoltă, este complet anormal pentru 
condiţia voastră fizică, pentru corp, care este născut în natură 
şi mişcat de forțele naturale. Cu alte cuvinte, fiinţa voastră 

fizică se va opune caracteristicilor noului suflet; sufletului 
crescând nu i se va permite spațiu; nu se poate desfășura. Și 
astfel, de fapt, duceţi două vieţi, o viaţă a sufletului și una 
fizică; o viaţă a sufletului când ne adunăm la Templu sau ne 
scufundăm noi înşine în literatura Şcolii sau vorbim despre 
Şcoală şi lucrarea ei şi o viaţă naturală a corpului. 

Vedeţi că astfel cele două vieți se blochează una pe 
cealaltă și de aceea îşi fac rău una alteia? Nu este oare evident 
că o astfel de situaţie provoaca plângeri fizice? Corpul nu va 
fi capabil să fie una cu sufletul înainte ca acesta să intre în 
fazele transfigurării. Ceea ce este natural, ce aparţine corpului 
va trebui să cedeze în favoarea sufletului. 

Putem să vă atragem atenția mai departe la faptul că 
abandonarea de sine, la care ne referim atât de des, are şi 
un aspect sănătos? Pentru că dacă practicaţi abandonarea de 
sine, veţi fi mereu sănătos. Fără ea, aşa cum probabil de acum 
înțelegeţi bine, nu veţi avea decât necazuri, unul după altul. 

De aceea va trebui să alegeţi, să faceţi o alegere pozitivă 
şi sinceră. „Nu puteți sluji la doi stăpâni”, spune Predica de 
pe Munte. Fie vă hotărâți să urmaţi calea sufletului cu toate 
consecinţele pe care aceasta le comportă, ori vă declaraţi în 
slujba corpului, aşa cum a fost el născut din natură. Este ori 
una ori cealaltă, un compromis este imposibil. 

Calea sufletului este, desigur, una a veşnciei: calea 
corpului este una a finitului. Teoretic, alegerea nici nu este așa 
de grea și toţi veţi alege spontan calea sufletului. În practică, 
totuși, situația este întrucâtva diferită. Deoarece conflictul 
major dintre sufletul care se reînnoieşte şi corpul născut din 
natură are ca rezultat tensiuni colosale încât teoria este imediat 
măturată de practică și va fi complet uitată dacă tensiunile duc 
la criză. Această situaţie vă este, neîndoielnic, cunoscută. 

Toată necazurile fizice, toate tuburările fizice şi 
activitățile corpului îşi au punctul de concentrare în cerebel, 
în creierul mic. Cerebelul se află în contact direct cu inima, 
ficatul, șarpele de foc, şi sistemul nervos simpatic, cu plexul 
sacral și karma, cu ceea ce s-a acumulat în ființa aurică de-a 

lungul vremurilor. Cerebelul controlează întreg sistemul fizic 
prin cordul spinal. Pentru a menţine suficient sub control 
sistemul fizic, sistemul endocrin joacă și el un rol activ 
important. De exemplu, glanda pineală și glanda pituitară 
au o influență predominantă în viața fizică. Astfel cerebelul 
guvernează întregul sistem fizic, inclusiv cerebrum (creierul 
mare) şi, în consecință, şi centrii voinţei și ai gândirii. 


Să ne îndreptăm acum atenția încă o dată asupra 
formării sufletului. În acest proces conștiința, simţurile, 
şarpele de foc, sistemul nervos simpatic, cordul spinal, inima, 
ficatul, plexul sacral, ființa aurică şi sistemul endocrin trebuie 
să împlinească o sarcină imensă, nemaivorbind de sânge, 
nervi şi alte fluide. Vom înţelege limpede şi corect că sufletul 
în creştere al elevului şi corpul fizic se vor confrunta iniţial 
unul cu cealălalt în forme variate. Nu puteţi evita un astfel de 
conflict cu ușurință. 

Așadar să revenim la esenţa chestiunii. Să presupunem 
că aveţi un conflict interior şi că acesta în schimb este sursa 
conflictelor cu alţii. Probabil că vă aflaţi la cuțite cu zeci de 
oameni. Motivul se află în voi înşivă, în conflictul intens dintre 
psihic şi fizic. În multe sensuri, sanctuarul capului este locul 
de întâlnire, câmpul de luptă, unde este pusă multă presiune 
asupra cordului spinal. 

Unii elevi se plâng atunci de dureri intense în ceafă, 
acompaniate de durere care radiază spre umeri. Dacă se duc 
la doctor li se recomandă masaje sau tranchilizante, chiar 
injecții, deoarece diagnosticul este formarea de cartilagii, 
depozite calcaroase între diversele vertebre cervicale. 

Poate că aşa este, deoarece pe la vârsta de trei luni deja 
procesul de calcificare a şi început. Formarea de cartilagii sau 
calcificarea este un lucru la ordinea zilei când îmbătrânim. Dar 
dacă voi, ca elevi serioşi, suferiți de durere în cordul spinal, 
motivul este conflictul dintre creşterea sufletului nou, care îşi 
strigă drepturile într-o măsură tot mai mare, şi condiţia fizică. 
Va trebui să găsiţi o soluţie pentru acest conflict şi nu ar trebui 

să încercați cum fac mulţi, să faceţi compromisuri între natura 
voastră şi viaţa sufletului. Acest lucru este imposibil. Dacă 
veţi continua să căutaţi un astfel de compromis, mai bine aţi 
părăsi atunci Şcoala Spirituală. Dacă continuaţi să vă agățați 
de situaţia conflictuală, va fi imposibil ca ochii sufletului să vi 
se deschidă. Veţi trăi două vieți care se află în contradicție una 
cu cealaltă şi care distrug corpul prematur. 

Elevul care îşi dă seama de acest lucru şi percepe 
tragedia unei astfel de situaţii încearcă câteodată să suprime 
impulsurile ființei fizice și să lupte împotriva naturii, pe care ar 
vrea să o închidă în reținerea de sine. Aceasta este o expresie 
a fricii, a neliniștii şi a îndoielii la care este conectat. Astfel 
de eforturi duc invariabil la un conflict mai mare, pentru că ce 
vei suprima continuă să existe şi duce la tensiuni mai mari iar 
explozia întârziată tot va avea loc. 

Nu am pomeni aceste dificultăți dacă nu ar exista şi 
o modalitate care să evite lupta dintre corp şi suflet, fără a 
viola natura şi a trăi nenatural. În legătură cu aceasta Gnoza 
universală vorbeşte despre desfăşurarea sufletului cu ajutorul 
purificării, prin mijloacele purificării. Toţi cei care aplică 
această metodă de trăire, de vieţuire vor putea să îşi crească 
sufletul şi, ca atare, să neutralizeze cel mai mare pericol care 
există pentru dezvoltarea sufletului. 

Lucrul important este ca elevul să fie un căutător 
adevărat al luminii sau nu; dacă există în el tânjirea 
atotputernică pentru o nouă stare de viață, pentru că o astfel 
de dorință este decisivă în sensul acesta. Dacă există în el 
această enormă aspirație pentru o viaţă liberă, aceasta va fi o 
condiţie fizică, o stare a omului acestei naturi. Sufletul natural 
şi el va tinde către mântuire atunci. 

Această stare şi abilitatea de a o menține, chiar şi o dată 
ce sufletul se va fi născut, este cheia purificării. Dacă omul 
natural înfometează aşa de intens pentru mântuire, punctele 
focale ale vieţii fizice, care sunt concentrate în cerebel, vor da 
imbold şi ele în acea direcţie ca nevoie fizică. 

De aceea este necesar ca elevul să capete controlul 

asupra funcțiilor cerebelului pentru ca el să nu mai permită să 
fie trăit, să nu mai permită naturii să guverneze asupra lui. El 
trebuie să fie capabil să ia natura în mâinile lui și să recâștige 
controlul punctelor focale ale cerebelului, ale vieţii fizice. 
Dacă reuşeşte, cerebelul nu va mai putea cauza conflicte cu 
organele şi funcțiunile cerebrumului unde, de exemplu, are 
loc contemplarea lucrurilor Spiritului. 

În legătură cu aceasta, dăm o referință a uneia dintre 
Fericiri: „Fericiţi cei puri la inimă, căci ei vor vedea faţa lui 
Dumnezeu”. Procesul trebuie să înceapă cu purificarea inimii. 
Aceasta este cheia controlului funcțiilor cerebelului. Când, 
prin puritatea inimii voastre, aţi preluat controlul, atunci 
cei doi șerpi ai scării Mercur, Pingala şi Ida vor da mărturie 
pentru armonia împlinită. Astfel corpul vostru își va păstra 
sănătatea cât mai mult posibil. 

Priviţi-i pe cei care tocmai au găsit Şcoala Spirituală, 
care caută de ani și ani şi care au experimentat în plină 
realitate ce înseamnă să dai cu capul de pereţi, ce înseamnă 
să te împotmoleşti în această lume. Când stau dinaintea 
revelației gnostice sar cu un strigăt de bucurie în mijlocul 
lucrării Școlii. Apoi priviţi cu atenție cât de bine le face la 
sănătate, ce armonie fără precedent se dezvoltă în corpurile 
lor. Deoarece după o lungă perioadă de căutare şi găsind în 
cele din urmă, inima se deschide cu recunoștință profundă 
şi recunoaştere şi îmbrățișează Gnoza. În același timp, prin 
această tânjire intensă şi prin purificarea inimii (care, desigur, 
nu este controlată încă la modul conştient) funcţiile cerebelului 
devin controlabile spontan. Armonia unei astfel de persoane, 
care înainte căuta și suspina, dar acum l-a găsit pe Dumnezeu, 
se revarsă prin întregul ei organism şi este de mare beneficiu 
pentru sănătatea ei. Mulţi dintre cei care au intrat în Şcoală 
într-o astfel de stare mărturisesc despre ea, spunând: „Nu ştiu 
ce mi s-a întâmplat, dar simt de parcă o povară grea care mă 
apăsa de ani, mi-a fost înlăturată”. 

Pe baza acestei adevărate tânjiri după viaţa eliberatoare 
şi lumină, abandonarea de sine a naturii cuiva nu mai 

constituie o problemă în sine. Atunci nu mai rămâne decât a 
face din această stare una permanentă. Dacă urmaţi acest curs, 
întreaga voastră natură va fi absorbită în această copleşitoare 
îmboldire spre libertate, din nevoie interioară pură. Apoi 
niciun organ fizic nu va mai putea genera niciun conflict. 

Pe scurt, aceasta este cheia spre purificarea întregului 
vostru sistem natural, al cărei rezultat este nașterea sufletului 
în voi şi capacitatea lui de a completa călătoria către zorii 
învierii. De aceea spune una dintre Fericiri: „Fericiţi cei 
curaţi cu inima, căci ei vor vedea pe Dumnezeu”. Ei vor fi 
confruntaţi cu Pimandrul lor. 

Cu ochii Sufletului-Spirit, ca Suflete-Spirit libere, vor 
intra în plenitudinea manifestării lui Dumnezeu. ÎI vor vedea 
pe Dumnezeu. ÎI vor cunoaşte pe Dumnezeu. ÎI vor înţelege 
pe Dumnezeu. Vor fi uniți cu întreaga sinteză a celei de-a opta 
cărți a lui Hermes Trismegistus. 

XXXVI 


A noua carte 
Nimic din ceea ce există cu 
adevărat nu se pierde, dar 
omul consideră transformarea 
drept anihilare şi moarte 


HERMES: În ce priveşte sufletul şi corpul să discutăm, 
dar, fiul meu, acum în ce fel sufletul este nemuritor 
şi despre natura forței de coeziune și de disoluţie a 
corpurilor. 


Moartea nu are nimic de-a face cu toate aceste lucruri. 
Moartea, sau mortalitatea, nu este decât o ficţiune, 
un concept derivat de la cuvântul nemurire, ori ca 
invenție, ori din cauză că omul a lăsat să cadă prima 
silabă. Asfel, mortalitatea nu constituie o problemă. 


Moartea înseamnă anihilare, dar nimic din ceea ce 
există în lume nu este anihilat. De vreme ce lumea este 
al doilea Dumnezeu, o ființă nemuritoare, este exclus 
chiar și pentru o părticică mică din ea să piară. Tot 
ce se află în lume constituie parte a lumii şi, deasupra 
omul, ființa înzestrată cu rațiune. 


În adevăr deasupra a toate este Dumnezeu, înaintea 
și deasupra a orice stă Dumnezeu: Eternul, Necreatul, 
Creatorul tuturor lucrurilor. Cel de-al doilea Dumnezeu, 
Lumea, a fost creată de El după imaginea lui, ea este 
menținută şi hrănită de către El şi este înzestrată cu 

nemurire de vreme ce, ca ființă eternă care vine de la 
Tatăl veşnic, are viaţă veşnică. 


Trebuie să distingem bine între viaţa eternă şi ceea ce 
este Eternul. De fapt, Eternul nu este născut dintr-o altă 
ființă, şi dacă s-ar forma, El s-ar forma din El Însuşi. 
Dar El nu a fost format niciodată, dar se creează într-o 
etrenă devenire. Astfel Universul este etern, viu prin cel 
Etern, dar Tatăl este Etern prin El însuși; lumea este 
deci eternă, vie și divină, graţie Tatălui. 


EI a format corpul lumii din toată materia pe care El a 
destinat-o acestui scop. I-a dat o formă sferică, a hotărât 
calitățile care s-o împodobească și a înzestrat-o, de 
vreme ce materia era divină, cu materialitate eternă. 


După ce Tatăl a iradiat calitățile speciilor în sferă, El 
le-a închis acolo, ca într-o peșteră, deoarece a dorit să 
orneze Creaţia Sa cu toate atributele şi caracteristicile. 


El a învelit în eternitate toate corpurile de pe Pământ 
pentru ca substanța materială să nu se reîntoarcă în 
haosul care îi este caracteristic, în cazul în care ea va 
dori să se rupă de forţa de coeziune a corpurilor. 


Înainte ca materia să formeze un corp, fiul meu, ea era 
în starea de haos. Chiar şi acum, o dovedeşte într-o 
oarecare măsură prin capacitatea ei de a creşte şi a 
descrește, capacitate pe care omul o numeşte moarte. 


Această dezordine, această reîntoarcere în haos, se 
întâmplă doar la creaturile terestre. Corpurile fiinţelor 
cerești mențin ordinea unică pe care Tatăl le-a dat-o 
la origine. Această ordine este păstrată indestructibilă 
pentru întoarcerea fiecăreia dintre ele la starea de 
perfecţiune. 


221 


II. 


12. 


13. 


14. 


222 


Întoarcerea corpurilor pământești la condiția lor 
anterioară consistă în dezintegrarea forței de coeziune, 
ceea ce le aduce din nou la starea de corpuri ce nu pot 
fi dezintegrate, sau cu alte cuvinte, la corpuri eterne. 
Aşadar există într-adevăr o diminuare treptată a 
conștiinței simţurilor, dar nu o distrugere a corpurilor. 


A treia fiinţă vie este omul, care a fost creat după 
imaginea lumii şi, în conformitate cu voia Tatălui, se 
află deasupra celorlalte animale terestre în sensul că 
posedă rațiune. Nu doar că este îndeaproape conectat 
cu al doilea Dumnezeu, dar se apropie, în contemplaţie 
interioară, de esența primului Dumnezeu. Cu simţurile 
lui el percepe al doilea Dumnezeu ca pe un corp, în timp 
ce introspectiva sa îl face să-l recunoască pe primul 
Dumnezeu, ca neîntrupare şi ca Spirit, ca Binele. 


TAT: Nu este atunci această fiinţă vie supusă distrugerii? 


HERMES: Bucură-te, fiul meu, şi înțelege ceea ce este 
Dumnezeu, ce este lumea, ce este o ființă nemuritoare 
și ceea ce este o ființă supusă descompunerii. Realizaţi 
dar, că lumea, născută din Dumnezeu, se află în 
Dumnezeu; că omul, născut din lume, se află în lume; 
și că Dumnezeu, Originea a Toate, conţine şi păstrează 
toate lucrurile în Sine. 


XXXVII 


Renașterea sufletului 


Am dori acum să ne gândim la cartea a noua a lui 
Hermes din care reiese că nimic din ceea ce există cu adevărat 
nu poate fi pierdut şi că, referitor la ce este esențial, moartea 
este o himeră, o ficțiune și poate fi atribuită tărâmului de basm. 

Haideţi mai întâi să ne întoarcem la problema 
sufletului şi a corpului şi să discutăm despre metabolismul 
corpului, despre circulația atomilor şi a forțelor. Vom lua 
ca bază, ca punct de plecare axioma hermetică conform 
căreia fundamental și în principiu sufletul este nemuritor, iar 
starea sufletului determină natura și starea corpului, ritmul 
metabolismului său şi toate celelalte fenomene înrudite. 
Referitor la ceea ce compune fundamental corpul şi sufletul, 
la cooperarea ideală şi perfectă dintre cele două, moartea nu 
există. Moartea, spune Hermes, este o ficțiune. În realitate, 
noţiunea de moarte şi tot ceea ce i se asociază, este o eroare. 

Când citim aceasta suntem înclinați să ne frecăm 
la ochi cu neîncredere, deoarece o astfel de concluzie 
hermetică contrazice evident realitatea pe care o cunoaştem, o 
experimentăm şi pe care foarte des o observăm în jurul nostru. 
De asemenea, pare să contrazică mult din ceea ce am citit în 
Limbajul Sfânt şi a stabilit filozofia gnostică. Nu vorbim noi 
oare, de exemplu, de natura morţii și despre dialectică care 
înseamnă a răsări, a străluci, a apune? Şi nu cunoaştem noi 
cuvintele: „Plata pentru păcat este moartea”? Așadar nu este 
moartea un fenomen bine cunoscut nouă în ce ni se întâmplă 
în jur? 

Va trebui să înțelegeţi clar ceea ce vrea Hermes să ne 
spună. El nu vorbeşte omului în general, ci fiului său, Tat, 

adică unui căutător care a fost inițiat până într-un anumit 
plan, care a descoperit esenţa şi adevărul sufletului, care a 
identificat miracolul sufletului şi care înţelege adevăratul sens 
al vieții, motivul pentru care el acţionează. 

Când, în cele din urmă, Tat, plin de uimire, încearcă 
la sfârşitul discursului lui Hermes să extragă esenţialul din 
explicaţia profesorului său exprimându-l printr-o întrebare: 
Nu este oare această ființă vie, omul supusă anihilării?, 
Hermes exclamă cu exaltare mare: Bucură-te, fiul meu, 
înțelege ce este Dumnezeu. 


De fapt, cea de-a noua carte este o demonstraţie 
înflăcărată împotriva ideii morţii și îi este chiar dificil lui 
Hermes să-şi imagineze că un adevărat căutător care a fost 
introdus în Gnoză, mai poate încă să abordeze problema dintr- 
un aspect greşit, dint-un aspect exterior. 

Dacă vreţi să descoperiţi acest mister pentru voi înşivă, 
va trebui să îmbrățişaţi punctul de vedere al sufletului şi să 
priviţi diversele probleme de acolo. Cine acţionează astfel, 
înțelege cuvintele Bibliei: „Sufletul care va păcătui va muri”. 

Sufletul care păcătuieşte, este sufletul care trăieşte şi 
acţionează contra legilor divine fundamentale. Un astfel 
de suflet generează o perturbare în procesele metabolice 
ale corpului şi în propria sferă de acţiune. Sau, în termenii 
filozofiei hermetice: un astfel de sufiet este cauza perturbării 
procesului de disoluţie — adică, a procesului de transfigurare. 
O atare perturbare nu are nimic de-a face cu moartea. Este 
numai un simplu incident care permite restabilirea extinderii 
eternității. 

Cel care doreşte să dobândească o cunoaștere și o 
înțelegere corectă a acestor lucruri va trebui să renunţe la 
cele două concepții eronate asupra morţii şi anume concepţia 
teologică şi aceea a materialismului istoric. 

Concepţia teologică explică detaliat, cu modulaţii 
variate, că fenomenul, numit de obicei moarte, este o schimbare 
şi că procesul de viaţă va fi continuat în rai ori într-un tărâm de 

dincolo. Această părere este împărtăşită de mii de grupuri, cu 
multe variații pe această temă. 

Materialismul istoric afirmă că moartea este sfârşitul 
total, discontinuitatea completă şi definitorie a existenţei 
umane. 

Dacă cineva este capabil să abandoneze aceste două 
atitudini, adevărul filozofiei gnostice va deveni limpede. 
Hermes a vrut să spună că moartea este discontinuitatea 
totală a personalităţii cristalizate, bolnave sau viețuind greșit. 
Ceea ce rămâne este un microcosmos eliberat de această 
personalitate şi care conţine un nucleu viu, aprins: roza, 
sufletul adevărat. Acest incident în procesul de disoluţie, ca 
o consecință în urma căreia sufletul este eliberat din nou de 
veşmântul lui pietrificat este, în fond, o mare binecuvântare. Îi 
permite sufletului să îşi continue cursul eternității, cu condiția 
să înceapă de acolo de unde a fost cauzat incidentul. 

Din acest motiv şi pentru acest scop microcosmosul 
golit trebuie să caute revitalizarea cu ajutorul unei noi 
personalităţi şi să încerce, ca trăind în legile divine și în forțele 
divine, să înceapă transfigurarea. Acesta este un metabolism 
armonios, lipsit de incidente, care se întâmplă de la sine, o 
schimbare a veşmântului sufletului, care merge din putere în 
putere şi din slavă în slavă. Este o dialectică care acţionează 
ideal privind al șaptelea aspect, al mantiei sufletului, în timp 
ce sufletul însuși, legat de Pimandrul său, există autonom în 
cel de-al şaselea aspect al manifestării divine. 

Considerată din punct de vedere filozofic, moartea este 
un nonsens. Moartea, aşa cum pe drept a zis Hermes, este 
anihilare, dar nimic ce deja există în lume nu este anihilat. 
În lumea manifestată a celor patru elemente: pământ, apă, aer 
şi foc, forma care nu mai poate fi folosită este dizolvată din 
nou şi întoarsă la origini, în timp ce sufletul este eliberat de o 
stare foarte avansată de cristalizare complet nedorită. Așadar 
nu există nimic de genul anihilării. 

Întotdeauna au existat aceia care au trebuit să se 
mulțumească cu o viaţă dificilă şi plină de necazuri şi de aceea 

au zis: „Să îi dăm o mână de ajutor sufletului sinucigându-ne. 
Dacă mantia pietrificată a sufletului nu serveşte niciunui scop 
util, atunci să-i punem capăt”. Aceasta este o neînțelegere foarte 
gravă, deoarece un sinucigaş nu se poate el însuşi desprinde 
de personalitatea cristalizată. Pentru că, dacă distruge corpul 
fizic, celelalte trei vehicule ale personalităţii, cel eteric, cel 
astral şi cel mental vor continua să existe până ce vibrația 
imaginii originare a dispărut în totalitate. Tulburarea fără limite 
a sinucigașului în timpul acestei perioade este dincolo de orice 
descriere. Mai mult, ar trebui să înţelegem că acea unică cheie 
spre viaţa eliberatoare stă exact în naşterea din natură. Dacă 
cineva nu accede spre eliberare în această natură, dacă nu 
forțează să deschidă uşile misterelor acum, şi să devină un om 
suflet va trebui să reîncerce s-o facă următoarea dată. 

Calea eliberării merge de la nașterea în această natură, 
până la nașterea sufletului. La început, când sufletul încă 
exista în lumea sufletului viu, Spiritul era cel care se exprima 
pe sine în corp prin intermediul sufletului. Acum trebuie mers 
invers; omul născut în natură trebuie din nou să-și trezească 
sufletul la viaţă, trebuie să-i devină slujitor ascultător şi să 
lupte pentru restaurarea legăturii cu Spiritul, cu Pimandrul, 
sub îndrumarea sufletului. Cel care nu parcurge acest drum va 
trebui, ca microcosmos, să înceapă din nou, calea procesului 
naşterii în natură. 


Putem oare să vă întrebăm: „Ştiţi cu adevărat ce 
înseamnă naşterea sufletului?” Literatura noastră vorbește 
practic numai despre aceasta, dar importanţa ei este posibil să 
fi ocolit înțelegerea multora dintre voi. 

Cine, ori ce suntem noi ca ființe născute în natură? 
Nu suntem nimic altceva decât corpuri! Sau, în terminologia 
lui Hermes suntem numai ființe animale. Faptul pozitiv care 
marchează nașterea unui adevărat Rozacrucian nu ne poate fi 
atribuită nouă, fără a o gândi bine. De fapt această caracteristică 
este exprimată de cuvintele: „Ex Deo nascimur”, „Din 
Dumnezeu ne naştem”. 

Suntem noi, ca ființe ale acestei lumi, născuţi din 
Dumnezeu? Nu, noi suntem născuţi din natură, din procesul 
pământesc de perpetuare şi conservare şi, în consecință, avem 
un corp care nu poate fi comparat sub nicio formă cu un corp 
născut din Dumnezeu. Noi, ca fiinţe născute din natură ai rasei 
umane actuale, nu avem altceva decât un corp al ordinii de 
necesitate, încărcat cu povara păcatului, cu karma părinților 
noștri, a strămoșilor şi a noastră. 

Așadar dacă principiul vital, sufletul, serveşte corpul 
ordinii de necesitate, așa cum este adevărat în majoritatea 
cazurilor omenirii actuale; dacă principiul de foc al stării 
noastre de viaţă se devotează pe sine naturii inferioare, este 
evident ce se întâmplă; sufletul va aduce un nou incident 
în procesul de disoluţie. Pentru că atunci omul sau sufletul, 
încearcă să facă indisolubil ceea ce poate şi trebuie să fie 
descompus. 

Ce vrea cu adevărat Hermes să spună prin proces de 
disoluţie? El înţelege un proces metabolic care operează la 
modul ideal în care forțele și substanţele, ieșite, sunt în mod 
continuu înlocuite într-un mod armonios, într-un echilibru 
perfect de către materii şi forţe noi. Ca rezultat, mantia 
sufletului, care există nemuritoare într-o tinerețe perpetuă 
şi radiantă, este mereu supusă unui proces de transfigurare, 
merge din slavă în slavă. Totuşi, dacă principiul vital se 
devotează pe sine naturii, el cauzează un incident în procesul 
de disoluţie. Şi atunci procesul metabolic este perturbat iar 
cristalizarea se dezvoltă mult mai rapid decât procesul de 
înlocuire. 

Cu toate acestea, dacă sufletul nu păcătuieşte, dar 
începe să înţeleagă şi să slujească unicului scop al existenţei 
sale, atunci el primeşte pecetea unui adevărat Rozacrucian. 
Atunci el este născut din Dumnezeu. Atunci se va fi înfăşurat 
pe sine cu o mantie, un vehicul care împlineşte cerinţele 
principiului disoluţiei armonioase, iar acela care este născut 
din natură va fi folosit de către suflet ca slujitor în casă, ca 
bază de plecare. Dacă cineva nu are o casă unde să locuiască, 

va fi fericit să primească o casă ruinată cu care să înceapă. El 
va fi capabil să schimbe mult în această casă răvăşită şi să o 
mobileze conform gustului său. Corpul născut natural este, de 
altfel, capabil să formeze o bază pentru suflet, să fie un slujitor 
în casă care va ajuta sufletul să atingă posibilitățile mai înalte 
prin care, în cele din urmă, ceea ce este indisolubil va sfârși 
prin a dispărea. Apoi sufletul divin prin natură și prin vocaţie 
poate progresa spre un bine superior. 

Aşadar, odată ce sufletul s-a născut şi s-a îmbrăcat pe 
sine cu primele aspecte ale vehiculului nou, atunci nu mai 
trebuie să se teamă de o nouă revenire în dialectică atunci 
când vine timpul ca trupul pământesc să moară. Dacă sufletul 
cel nou a început să se dezvolte, atunci acel cineva va merge 
din forță în forță. 

În esenţă, renașterea sufletului înseamnă reconstrucția 
vehiculului originar al sufletului, fenomen care are drept 
rezultat victoria asupra naşterii în această natură. Astfel elevii 
Gnozei tinere ar trebui să se devoteze în primul rând renașterii 
sufletului. Cu toate acestea, încoronarea acestei renașteri 
trebuie înfăptuită de sufletul însuşi. După renașterea sufletului 
vine o renaştere prin suflet. Am dori să discutăm despre acest 
lucru în capitolul următor. 

XXXVIII 


Renaşterea prin suflet 


Acum ne vom îndrepta atenția, aşa cum am spus, 
spre renașterea care trebuie dusă la capăt de către suflet; nu 
renașterea sufletului, ci renașterea prin suflet. Ar trebui să 
observați această distincție, deoarece renaşterea sufletului 
este numai începutul şi, deja a fost atinsă de majoritatea 
elevilor Şcolii Spirituale. Totuşi, acum trebuie urmată de o 
redirecționare a sufletului către scopul său. 

Cel care se alătură Școlii Spirituale cu un interes pur, 
i se alătură în calitate de căutător. O astfel de persoană nu 
a avut parte de tihnă în starea ei de viață normală şi prin 
alăturarea ei la Şcoala Spirituală dovedește că se află în 
căutarea renașterii sufletului. Într-adevăr intrarea în şcoală 
dovedeşte că deja a intrat într-o astfel de fază. Dar de îndată 
ce sufletul a fost readus la viaţă, el trebuie direcționat către 
țelul unic, adevăratul scop al vieţii. De aceea Școala vorbeşte 
despre renașterea prin suflet. 

Aceasta este un proces în care sufletul preia iniţiativa 
şi devine principiul îndrumător în viaţa cuiva, astfel înaintând 
spre unicul scop. Tocmai asupra acestui proces dorim să vă 
atragem atenția, pentru a vă face să intrați în procesul de 
disoluţie fără incidente, sau, cu alte cuvinte, în transfigurare, 
procesul ideal al metabolismului — pe scurt, să intrați în 
eternitate. De aceea auziți strigătul de ananghie al începutului: 
„Salvează-ţi sufletul!” Căci ce ai câştiga având toate bogăţiile 
lumii, dacă aceasta ți-ar prejudicia sufletul?” 

Unde este sursa vieţii noastre? Unde se găseşte centrul 
vieţii voastre? 

Sursa vieţii, locul unde nucleul de viaţă sălășluieşte, este 

centrul microcosmosului, care coincide aproximativ cu inima. 
Altfel spus, miezul vieţii este localizat în inimă. Conştiinţa 
inimii diferă, deci, în întregime de conştiinţa pe care o aveţi 
în diversele părţi ale corpului. De exemplu, conștiința capului 
este complet diferită de conștiința inimii. 

În viaţa prenatală, în timpul formării embrionului, 
există un punct în inimă unde pentru prima dată viaţa începe 
să se manifeste. Este locul unde sufletul abordează și atinge 
fiinţa care este în formare. În acest moment punctul din inimă 
se face cunoscut pentru prima dată. Când cineva moare, 
același loc este cel în care viața se păstrează cel mai mult. 

Tot ceea ce se agită în capul vostru, toate acele gânduri 
care provoacă furtuni, toată cunoaşterea intelectuală și 
celelalte valori pe care le-aţi colectat, tot ce credeți și gândiţi, 
ce presupuneţi sau estimaţi zi de zi, nu reprezintă decât viaţa 
animală, coştiinţa animală, viaţa prezentă în fiecare atom al 
corpului vostru. În fiecare atom al corpului vostru, există 
o viaţă, o forță și sinteza tuturor atomilor care vă compun 
corpul, generează conștiința animală, conștiința corpului care 
nu are nimic de-a face cu viaţa care animă inima voastră. 

Problema se pune dacă această viață trăieşte cu adevărat, 
dacă este activă cu adevărat, dacă centrul microcosmic se 
poate desfăşura pe sine şi poate trăi în cel mai înalt sens 
al cuvântului. Aceasta este problema și nu doar de ordin 
psihologic, ci şi de ordin fizic, o problemă a corpului fizic. 

Inima este cel mai important organ al corpului uman, iar 
construcția ei este într-adevăr miraculoasă. Constituţia omului 
din zilele noastre dovedeşte că putem vorbi despre un corp al 
ordinii de necesitate. Structura celulelor din sanctuarul inimii 
şi reproducerea lor diferă enorm de cea a celulelor celorlalte 
părți ale corpului; întreaga organizare a inimii este desemnată 
să coopereze cu sufletul, cu centrul microcosmosului. 

Atunci când un copil tocmai s-a născut, corpul lui 
micuţ nu este decât un factor subordonat. Ceea ce trăiește 
cu adevărat este sufletul din inimă. Celelalte fenomene 
vitale ale vieții sunt rezultatul faptului că o singură rază a 

sufletului face ca micuțul corp să respire. Astfel, corpul de 
materie grosieră devine primul veșmânt al sufletului. Inima 
corespunde sufletului, nucleului microcosmosului şi astfel, 
sufletul se manifestă pe sine prin intermediul inimii în corpul 
nou născutului. 

Sufletul, roza, este septuplă; are șapte petale. În mod 
similar, inima este şi ea septuplă. Doctrina Universală vorbeşte 
despre cele şapte camere ale inimii, trei mai sus şi patru mai 
jos. Aşa că puteţi compara sanctuarul inimii cu magicul covor 
al construcției şi puteți vorbi despre un triunghi și un pătrat 
al inimii. 

În sanctuarul capului omului sunt, de asemenea, şapte 
cavități. Acestea sunt cele șapte cavități cerebrale sau cele 
şapte sfeşnice. Vor putea să îşi înceapă lucrarea și să fie aprinse 
în Gnoză, în lumina Spiritului, numai dacă cele şapte camere 
ale inimii evoluează în armonie cu cele şapte petale ale rozei. 
Sternul, osul pieptului, acţionează ca un intermediar. Cuvântul 
„stern” denotă ceva ce radiază; sternul, osul pieptului este un 
factor de radiaţie în cooperarea dintre roză și inimă. 

Dacă cele şapte petale ale sufletului se pot manifesta 
în inima septuplă, atunci cele şapte lumini din sanctuarul 
capului încep să ardă. Şapte raze ale Spiritului Septuplu vor 
începe să se manifeste în sactuarul capului, care este destinat 
să devină tronul Spiritului. Cele şapte aspecte ale Spiritului ar 
putea atunci, să se manifeste în cap în cooperare cu sufletul şi 
astfel, amândouă s-ar manifesta în corp. Spirit, suflet şi corp 
ar deveni din nou o unitate magnifică. 

Cu toate acestea, realitatea este diferită. Sfeşnicul cu 
şapte braţe din sanctuarul natural al capului cu siguranță nu 
stă dinaintea lui Dumnezeu; în acest sanctuar septuplu nu 
locuiește Pimandru. Faptul că omul zilelor prezente trăieşte 
dovedeşte că este o creatură însufleţită. Dar, în niciun caz, 
cele şapte raze nu se pot manifesta toate în sanctuarul inimii. 
Cel puţin trei petale ale rozei rămân închise, anume acelea ale 
celor trei camere mai înalte. Ele nu funcționează pozitiv în 
ființa umană a acestei naturi. Numai câte ceva din cele patru 

camere de la nivelul inferior al inimii sunt active şi aceasta 
numai în anumite limite. Consecința este că puterea sufletului 
septuplu nu se poate manifesta pe sine în corp; Spiritul 
Septuplu nu se poate manifesta pe sine în sanctuarul capului 
şi astfel cele șapte sfeşnice nu ard. 

La omul născut din natură, cele șapte cavităţi ale 
creierului emit o fluorescență, dar este un foc astral pur 
natural. În consecință viaţa este pur animală. 

Imaginați-vă: un copil se naşte ca produs al unei mame 
şi al unui tată. Sufletul lui sălăşluiește în corp, dar nu se 
poate manifesta integral în inima septuplă. Copilul începe să 
crească și alături de corpul fizic începe să apară dublul eteric; 
pe măsură ce copilul înaintează în vârstă apare și corpul astral 
şi văpaia mentalități. Dar nici această văpaie, nici vehiculul 
astral şi nici dublul eteric nu sunt deloc acordate la suflet, ci 
la posibilitățile karmice ale acestei ființe umane născute din 
natură. De aceea el gândeşte, simte şi doreşte aşa cum o face, 
şi lumea este atât de nefericită. 

Ceea ce dorim să explicăm este că puterea mentală nu 
corespunde deloc sufletului adevărat, departe de așa ceva. Tot 
ceea ce gândiţi şi faceţi cu sanctuarul capului nu are legătură 
cu sufletul. Câte ceva din suflet se poate face simțit ici colo, 
pe alocuri, în sanctuarul capului, dar astfel de exprimări slabe 
ale sufletului vor fi de îndată reprimate. Astfel orientarea și 
conştiinţa sufletului sunt totalmente deviate. 

Așa că puteţi înţelege cum conştiinţa sufletului omenesc 
este complet dezorganizată și ca rezultat, adevăratele funcții 
ale corpului sunt şi ele perturbate. Corpul crescând al copilului 
şi al celorlalte vehicule care se dezvoltă sunt complet adaptate 
stării sufletului perturbat. 

Puteți acum înțelege cum se întâmplă că o karmă se 
manifestă din ce în ce mai plenar pe măsură ce o persoană 
înaintează în vârstă şi mai ales de ce influenţa părinţilor şi a 
strămoşilor legați de pământ se face simțită în copilul care crește? 
Deoarece există foarte puţină putere sufletească. Sufletul care 
este de la Dumnezeu nu se poate manifesta pe sine. Consecința 

este mai mereu, fără excepţie, o perturbare în procesul disoluţiei, 
o perturbare în procesul metabolic. Manifestarea sufletului 
este imperfectă: sufletul păcătuieşte. De aceea înaintând în 
vârstă duce la cristalizare, care la rându-i duce la moarte, prin 
descompunerea formei. Logica şi inevitabilitatea acestui proces 
ar trebui să vă fie acum foarte clară. 


Astfel, întreaga voastră viaţă este determinată de starea 
sufletului vostru. Starea egoului, a caracterului şi a tipologiei, 
toate sunt produse ale stării de suflet. Dacă sufletul vostru este 
înăbușit şi încarcerat de la naştere; dacă, în consecinţă cele 
şapte camere ale inimii nu se pot deschide și numai o scânteie 
infimă din cele patru camere mai joase poate scânteia, starea 
voastră de suflet poate să se afle, pe drept cuvânt, în starea în 
care era la naștere. De fapt, mulţi oameni rămân într-o astfel 
de stare pe parcursul întregii lor vieți; ei acţionează invariabil 
şi trăiesc exact cum au făcut din tinereţe. Cresc şi devin 
independenți, îşi găsesc locul în societate, dar în ce privește 
caracterul lor, natura lor esenţială, ei încă sunt aceleaşi mici 
animale care erau şi pe când stăteau în leagăn. 

Dacă aţi înţeles limpede aceste lucruri, ați putea întreba: 
„Dacă starea mea de la naştere, starea mea de conştiinţă, 
hotărăşte starea sufletului meu, de ce să lupt pentru viața 
eliberatoare? Ce să caut în această Şcoală? Nu sunt oare un caz 
pierdut? Sufletul nu se poate manifesta în corpul meu, nu-i așa? 
Îmbătrânesc, mă grizonez, văd moartea apropiindu-se. Aşa că 
lăsaţi-mă să beau, să mănânc şi să mă veselesc. Nu mă mai pot 
schimba. Lăsaţi-mă să îmi văd de ele şi să aştept sfârşitul”. 

Dacă se întâmplă să reacţionaţi astfel veţi suferi de 
ceea ce Biblia numește „împietrirea inimii”. Să presupunem 
că, în cazul vostru, cele trei petale mai înalte ale rozei sunt 
încă închise şi că numai una sau două dintre celelalte patru 
sunt deschise, aşa că la voi trebuie vorbit despre negativitatea 
sufletului unde nimic altceva nu există în afară de viața 
animală; respirați, trăiţi şi cam aceasta este tot. Dar nu este aşa 
că simţiți cum vă acuză inima? Că vă tulbură propria conștiință 

şi că într-o neliniște interioară, emoţionat spuneți: „În ce stare 
sordidă mă aflu. Ce fac eu aici? Începând de dimineaţă până 
noaptea târziu mă târăsc şi continuu să mă tot târăsc şi pentru 
ce toate acestea? Care este sensul existenţei mele?” 

De ce aveţi astfel de gânduri şi simțţăminte? Deoarece 
inima vă acuză, „suferă dureri în ego” după cum citim în 
Tao-Te-king. Câteodată trebuie să treversaţi printr-o amară 
suferință situația vrednică de plâns, pentru a experimenta 
vidul, grozăvia părăsirii lui Dumnezeu; trăiţi o viață 
împovărată. Într-un moment vă simțiți vinovaţi, imediat după 
aceea sunteți plini de înverșunare, vă revoltați; într-un minut 
sunteți disperaţi, în al doilea sunteți plini de hotărâre îndârjită 
să înfruntaţi viața cu pumnii încleştați. Căci vă lipseşte 
înțelegerea, iar voinţa se dovedeşte total lipsită de putere în 
cele mai importante momente. 

Poate cunoaşteţi acestea din propria voastră experiență 
amară. V-a acuzat vreodată inima sau conștiința voastră? 
Cunoașteţi durerea nelimitată pe care o uitaţi numai când 
dormiți? Sunteţi familiar cu această experiență, care vă 
bântuie din tinereţe până la vârste înaintate? 

Ei bine, dacă da, fiţi peste măsură de recunoscători, 
dincolo de cuvinte. Mulţumiţi lui Dumnezeu pentru această 
graţie, căci dovedeşte că inima voastră nu este încă împietrită. 
Fiţi foarte recunoscători, dacă, într-adevăr, aveţi această 
durere; vocea sufletului încă vă poate vorbi. Sufletul, centrul 
microcosmosului, geme şi strigă după ajutor pentru mântuire, 
pentru eliberare, zi de zi necontenit. 

Radiația Spiritului Septuplu pătrunde prin stern în inimă 
şi, prin inimă, atinge toate celelalte organe ale conştiinţei 
voastre. Astfel vi se adresează vocea conștiinței, tânguirea 
inimii, vocea sufletului. 

Întâlnirea calculată într-o manieră atât de admirabilă, de 
către inima voastră, a fost realizată. Structura inimii este astfel 
formată, încât, deși sufletul nu se poate manifesta deloc prin 
naşterea în natură, totuși vocea sufletului, vocea rozei se va 
face auzită până la ultima suflare. Dacă nu vă împietriți inima, 

dacă nu îi permiteţi să se „îngraşe” aşa cum spune psalmistul, 
o veţi auzi mereu. Tot aceasta dă imbold şi ridică frământarea 
remuşcărilor și roaderea conştiinţei. „Toate acestea vin din 
inimă”, aşa cum a afirmat odată Doamna Blavatsky. 

Dacă încă mai puteţi auzi vocea septuplă a sufletului, 
veţi putea auzi şi ceea ce este în spatele ei. Este Gnoza, care 
vrea să vă salveze. De-a lungul secolelor, milioane de oameni 
au ascultat de această voce, care vorbeşte pentru a converti 
inimile oamenilor. Nenumăraţi sunt cei care ascultând această 
voce, au păstrat-o în inima lor, aşa cum atestă Biblia: „Și a 
păstrat toate acestea în inima sa”, iar „Spiritul Domnului m-a 
trimis să cuceresc această inimă frântă”. 

Atâta vreme cât inima nu este încă împietrită, păstrează 
în ea forțele și activităţile care salvează, vă mântuiesc, puteţi 
să vă întoarceți inima sau să o convertiți şi puteţi păstra esența 
eliberării, sanctificării, cu condiţia să vă plasați în rândurile 
celor cu inima frântă. 

XXXIX 


Sfânta Mamă - Pământ 


Am dori acum să ne gândim la cel de-al treilea verset 
din a noua carte a lui Hermes Trismegistus: 

Moartea înseamnă anihilare, dar nimic din ceea ce 
există în lume nu este anihilat. De vreme ce lumea este un al 
doilea Dumnezeu, o ființă nemuritoare, este imposibil chiar şi 
pentru o părticică mică din ea să piară. Tot ce se află în lume 
constituie parte a lumii și, deasupra omul, ființa înzestrată cu 
rațiune. 


Totuşi, există posibilitatea unui incident în procesul 
de disoluţie, în procesul neîncetat al metabolismului. Dar 
acesta implică numai veşmântul sufletului care este format 
şi menţinut de forţele şi materialele lumii, în special de cele 
patru elemente: foc, aer, pământ, și apă. Dacă o formă, născută 
din cele patru elemente se dezagregă, toate particulele ei se 
întorc la sursă, la aspectele planetare din care a fost alcătuită. 

Lumea, planeta noastră, Mama noastră Pământ, este 
numită aici al doilea Dumnezeu şi, ca atare, este nemuritoare. 
Dar ce înseamnă acest lucru? 

Omul perfect este o triunitate: Spirit, suflet şi corp. Dacă 
sufletul este cu adevărat capabil să înflorească septuplu, dacă 
roza septuplă îşi poate deschide petalele în toată splendoarea 
lor şi astfel inima septuplă să îşi deschidă camerele pentru 
forţele rozei, pentru cele şapte văpăi ale lui Isis, cele șapte 
puteri ale Pământului sfânt, atunci, sufletul astfel pregătit 
poate renaște. 

Aceasta înseamnă că, de îndată ce sufletul poate 
transmite cu adevărat forța septuplă inimii umane septuple, 

în acel om va începe un process septuplu. Apoi sufletul ia 
drumul crucii, de la Betleem, din inimă, spre colina Golgotei, 
sanctuarul capului. Cele şapte cavități ale creierului sunt 
atunci umplute cu prana universală a Spiritului Septuplu. 

Astfel sfeşnicul cu şapte braţe care stă dinaintea 
lui Dumnezeu este aprins. Umplut cu prana universală a 
Logosului, are o influență specială asupra fiecărui candidat. 
Acesta primeşte Spiritul, care va locui în el, septuplul 
Pimandru. Spirit, suflet și corp uniţi triplu formează o unitate. 

Pimandrul acestei triunități emană de la primul 
Dumnezeu, Spiritul Universal, Logosul. Sufletul şi corpul, 
totuşi, vin de la al doilea Dumnezeu, lumea; de la planeta 
septuplă sfântă, Mama Isis, Pământul divin. 

În doctrina Universală elevul este mereu atenţionat să 
nu confunde Pământul pe care îl cunoaște el cu cel originar. 
Planeta absolută, întocmai ca omul absolut, este un Spirit 
Septuplu cu un suflet septuplu şi care posedă un corp septuplu. 
Nimeni nu ar trebui să ia numai o parte din acest corp 
septuplu al Pământului originar, așa cum este greşit folosit 
de umanitatea actuală imperfectă, drept expresia completă a 
Spiritului Pământ. Când vă doare un deget, nu puteţi spune că 
întregul vostru corp este bolnav. 

Sufletul omenesc, roza inimii, este septuplu, perfect 
şi etern, creat din sufletul celui de-al doilea Dumnezeu, din 
Pământul sfânt originar, din Mama Isis. De aceea versetul al 
treilea spune: Tot ce se află în lume constituie parte a lumii și, 
deasupra omul, ființa înzestrată cu rațiune. 

Astfel noi, cei care am primit fiecare atom, fiecare 
celulă de la sistemul planetar, înțelegem că Pământul absolut 
este divinitatea care reprezintă Logosul. 

Înaintea și deasupra a orice stă Dumnezeu: Cel 
Veșnic, cel Necreat, Creatorul tuturor lucrurilor. Cel de-al 
doilea, Lumea a fost creată de El după imaginea lui; ea este 
menținută și hrănită de către El şi este înzestrată cu nemurire 
de vreme ce, ca ființă eternă care vine de la Tatăl veşnic, are 
viață veşnică. 

Aşadar, Absolutul se găseşte deci, pentru omul absolut, 
în interiorul câmpului Pământului absolut. Candidatul care 
ar putea aștepta să fie transferat într-altă parte a celui de-al 
şaptelea domeniu cosmic, unde lucrurile ar putea sta mai bine 
decât aici, este adus înapoi de filozofia hermetică la statutul 
planetar din care s-a născut și prin grația căruia se menţine. 

Absolutul este de găsit şi, într-adevăr trebuie găsit, în 
câmpurile Pământului sfânt universal. Aceasta este vocaţia 
sufletului. În ce priveşte Spiritul noi venim de la Tatăl, 
întocmai cum Spiritul Pământului vine de la Tatăl; doar 
sufletul și corpul nostru, ele sunt menținute prin sufletul 
Pământului şi corpul lui. Aşadar vocația Spiritului Pământesc 
este și vocația noastră. 

Vocaţia Spiritului Pământului este aceea de a propulsa 
variatele valuri succesive de viaţă în pântecul său până la starea 
de absolut. Întocmai cum Tatăl nu abandonează lucrul mâinilor 
lui, aşa şi sufletul Pământului nu va abandona lucrările sarcinii 
desemnate lui. Aceasta înseamnă că suntem, asociaţi şi complet 
uniţi cu toate celelalte regnuri ale naturii într-o măsură extinsă. 
Noi aparținem cu trup şi suflet Mamei Pământ Sfinte. 

Cineva ar putea să se întrebe dacă această concluzie 
hermetică nu ar putea duce la un sentiment de separare în 
sens de superioritate, astfel încât să se poată vorbi despre 
omenirea de pe Pamânt, în raport cu omenirea altor planete. 
Dar amintiţi-vă că Pământul absolut fomează la rândul 
său un sistem cu şase planete, care sunt toate cuprinse în 
corpul solar septuplu, şi corpul solar septuplu la rându-i se 
contopeşte într-un sistem mai mare şi așa mai departe. În 
consecinţă, nu se pune problema vreunei separări. 

Dacă ne trezim la vocaţia noastră cea mai înaltă, la 
tripla stare de fiinţe umane, divine, atunci toate creaturile care 
sunt incluse în planul Logosului se vor manifesta în unitatea 
perfectă, ca unitatea perfectă. De aceea, în numeroase texte 
filozofice precum acelea ale Rozacrucii clasice, Christos este 
denumit Spiritul planetar al Pământului, ceea ce Biblia a 
confirmat întotdeauna. 

Dacă studiați Biblia din acest unghi, ar trebui să reţineți 
că traducătorii nu știau ce să facă cu sintagma „lume”. Ei 
au interpretat acest cuvânt, în sensul unei „lumi păcătoase 
dialectice” ca în expresia „plăceri lumești”, sau „om din 
lume”, sens în dauna înţelegerii, dealtfel. De asemenea citim 
în Evanghelia după loan că Domnul lisus spune emfatic: 
„Regatul meu nu este din această lume”. Dar aici El se referă 
la lumea degenerată și nu la Pământul sfânt, absolut. 

De aceea, Spiritul planetar al Pământului, Christosul 
şi toată slava Lui, au coborât în lumea degenerată pentru a 
fi dat spre judecată, deoarece Spiritul Pământului nu poate 
să-şi abandoneze lucrarea mâinilor Lui. De aceea puterea 
sfântă a Pământului se va întoarce mereu către ce este căzut 
şi degenerat. Aceasta explică cuvintele Domnului Iisus: „Am 
biruit lumea”. 

De aceea este sigur că un aspect al Lumii absolute, 
veșmântul materialităţii în care păcatul își găseşte sălaș şi 
se întâmplă, va pieri în procesul schimbării: „Lumea piere 
cu toată pofta ei”. Ceea ce va rămâne, ceea ce va accede în 
eternitate, în cele din urmă, este Cerul şi Pământul pe care 
Ioan l-a văzut în Patmos: „Am văzut un Cer nou şi un Pământ 
nou şi toate cele vechi trecuseră”. Noul Cer Pământ nu este 
o altă planetă, ci sfântul Pământ care s-a revelat, în viziunea 
sublimă a lui loan, omul care şi-a găsit Pimandrul. 

Așadar cuvintele primei epistole ale lui loan par să fie 
chiar corecte: „Am văzut şi mărturisim aceasta, şi vă spunem 
despre viaţa cea veşnică care este la Tatăl şi ni s-a făcut nouă 
cunoscută”. 


În Doctrina Universală spiritele planetare sunt mereu 
numite fiii măreți ai lui Dumnezeu. De aceea, Hermes a vorbit 
pe drept cuvânt despre al doilea dumnezeu. Mai auzim şi 
despre marii constructori , iar Platon vorbește despre dinastii 
divine. În plus, Biblia face referire la Arhangheli. Întocmai 
precum sunt, cu privire la omenire, regatele inferioare ale 
naturii, așa sunt și valurile de viaţă cu mult deasupra omenirii. 

Unele dintre acestea sunt reprezentate de arhangheli sau de 
către dinastiile divine. Într-adevăr, Christos mai este numit şi 
Arhanghelul, cel înalt, conducătorul divin al acestei planete. 

Discutăm această chestiune foarte deschis, după ce ani 
de zile ne-am abținut să o facem, deoarece suntem conştienţi de 
marile pericole legate de toate acestea. În afară de arhangheli 
sunt şi alte feluri variate de entităţi care, în multe sensuri, pot 
fi numiţi mai înalți decât omenirea, entități care au ajuns la un 
nivel mai înalt de dezvoltare şi care au cunoaștere mai vastă, 
dar care, cu toate acestea, tot deviază de la planul Logosului 
în tot ceea ce întreprind. În legătură cu aceasta gândiţi-vă la 
spiritele eonilor şi ierarhia eonilor menţionată în Evanghelia 
Gnostică a Pistis Sofiei; la toate puterile care au îndurerat-o 
pe Pistis Sofia. Dacă nu ne menţinem gândul strict pe scopul 
renașterii sufletului, dacă nu intrăm, cu ajutorul acestei 
renaşteri, în procesul genezei omului absolut, cu siguranță 
vom fi îndrumați greşit de către eonii şi subordonații lor în 
sfera reflectătoare. 

Așadar următoarele cuvinte sunt aplicabile fiecărui 
candidat aflat pe cale: „Fiţi cu credinţă, dar nu vă încredeţi 
în toată lumea. Ispitiţi fiecare spirit să vedeţi dacă este de la 
Dumnezeu”. Dar nu veţi putea face acest lucru dacă voi înşivă 
nu posedaţi Pimandrul şi nu mergeţi pe cale până la sfârşit. 

Sperăm că, după această discuţie, veţi fi capabili să 
înțelegeți mai mult din cea de-a noua carte a lui Hermes. 

XL 


Nimic nu ne poate separa 
de iubirea lui lisus Christos, 
Domnul nostru 


Să trăieşti în veşnicie ar trebui limpede diferențiat de 
ce este veşnic, căci Cel Veşnic nu vine din nicio altă ființă şi 
chiar dacă ar fi fost adus în ființă, El ar fi fost adus în ființă 
de către Sine Însuşi. Dar El nu a fost niciodată adus în ființă, 
dar se creează pe sine într-o geneză perpetuă eternă. Aşadar 
Universul are viaţă veşnică din Cel Veşnic, dar Tatăl este 
Veşnic în Sine, El însuşi; aşa şi lumea este veşnică şi divină 
prin Tatăl. 

El a format corpul lumii din toată materia pe care El 
a numit-o în acest scop. l-a dat o formă sferică, a hotărât 
calitățile care s-o iîmpodobească și a înzestrat-o, de vreme ce 
materia era divină, cu materialitate eternă. 

După ce Tatăl a radiat calitățile speciilor în sferă, 
EI le-a închis acolo, ca într-o peşteră, deoarece a dorit să 
ornamenteze Creaţia Sa cu toate atributele și caracteristicile. 


Cel de-al cincelea, al șaselea și al șaptelea verset ale celei 
de-a noua cărți a lui Hermes nu ar trebui să fie citite ca pe un 
soi de legendă sfântă. Ele se referă literalmente la împlinirea 
ştiinţei divine măreţe. Pentru a înţelege acest lucru poate că 
ar trebui să dăm un exemplu care vă este familiar. Întocmai 
cum magnetul atrage fierul, pilitura de fier cu ajutorul liniilor 
de forță ce îl înconjoară, aşa şi gândurile noastre, care sunt 
în mod similar, foarte magnetice, atrag atomi ai substanţei 
originare. Ca rezultat al efectului combinat, al interacțiunii și 
al caracterului gândurilor noastre, se formează un spaţiu sferic 

în jurul nostru constant şi continuu conţinând nenumărați 
atomi care, reţinuţi prin gândurile noastre, descriu diverse 
revoluţii în acest spaţiu. Aceștia sunt strâns ţinuţi de gândurile 
noastre, dar de îndată ce gândurile iau un curs complet diferit, 
configurarea acestor orbite atomice este evident perturbată şi, 
în conformitate, schimbată; câteva grupuri de atomi sunt chiar 
împinși în afara sferei. Așadar, ce se întâmplă aproape zi de 
zi, pe scară largă în universul dialectic, se întîmplă și în noi 
numai că la o scară mai mică. 

Cu toate acestea, să ne gândim acum ce se întâmplă 
când curentul gândurilor rămâne perfect uniform şi când, în 
consecinţă, o anumită ordine atomică fixă este creată în sistemul 
uman. Continuitatea puterii magnetice a acestor gânduri face 
ca atomii să se miște în spirală spre interior. Așa că în afară 
de cursul în spirală exterior există şi o spirală interioară şi pe 
aceasta chiar am vrea să ne focalizăm acum atenția. 

Din punctul de vedere al microcosmosului ne putem 
referi, nu doar la universul expansibil, dar şi la unul în 
contracție. Spiralele orientate către interior devin din ce în ce 
mai mici iar parcursul lor devine mai scurt până când, în final, 
atomii se precipită în focul corpului astral uman. Calitatea 
focului nostru astral corespunde cu cea a gândurilor noastre. 
Există un echilibru constant între starea corpului astral şi 
starea corpului mental. În acest foc, pe baza acestor gânduri, 
atomii substanţei originare sunt separați, deschişi şi cele şapte 
forţe ale atomului sunt eliberate. 

Aceste forțe corespund calității corpului mental şi al 
corpului astral. Odată eliberate, forțele sunt convertite în 
eteri şi transmise în sistemul material, în corpul fizic, unde 
afectează toate organele corpului, într-o manieră determinată. 

Dacă aţi înțeles acest proces, pe care am încercat 
să vi-l explicăm cât s-a putut de simplu, veţi realiza că 
toate fenomenele vieţii, toate urcuşurile şi coborâşurile 
organismului sunt deductibile din el şi că explică toate 
perturbările şi frământările din procesul de disoluție, din 
procesul metabolismului. 


242 


Dacă gândurile voastre sunt pure și pline de iubire; dacă 
refuzaţi pertinent gândurile pline de rău, de ură, de răzbunare, 
de răutate, de critică, de meschinărie şi de josnicie; dacă 
vă acordaţi corpul mental și starea astrală către renașterea 
sufletului, veți intra în practica Predicii de pe munte, care 
spune: „Nu luptaţi contra răului. Dacă cineva vă dă o palmă 
pe obraz, atunci întoarceţi și celălalt obraz. lubiţi-vă duşmanii, 
faceţi binele celor care vă urăsc şi rugați-vă pentru aceia care 
vă persecută”. 

Atunci, îndrumați de radiaţia pozitivă a Spiritului 
Septuplu, veţi redeveni un copil al Tatălui, iar procesul 
metabolismului atomic din voi va demonstra armonia deplină. 
Astfel veţi intra în procesul de disoluţie, de transfigurare. 
Atunci rezultatul va fi o viaţă microcosmică lipsită de incidente. 
Microcosmosul își va pierde caracterul dezordonat deoarece, 
întocmai cum a spus Hermes, dezordinea, întoarcerea la haos 
şi consecinţele acesteia, se manifestă numai în creaturile 
pământești, în entitățile care aparţin stratului instabilității, 
plin de incidente, unde trăieşte omul născut din natură. 

De aceea versetul zece spune că această dezordine, 
această reîntoarcere în haos, se întâmplă numai la creaturile 
terestre. Corpurile ființelor cerești menţin ordinea cu care au 
fost însărcinate de la început de către Tatăl. Această ordine 
este păstrată indestructibilă pentru întoarcerea fiecăreia 
dintre ele la starea de perfecțiune. 

Deci, ținem procesul nemuririi în mâinile noastre. 
Nimic nu ne poate separa de Iubirea care este în Christos 
lisus, Domnul nostru. Întotdeauna, în toate circumstanţele, 
noi putem fi victorioşi, numai să aderăm la legea de bază a 
misterelor gnostice. Legea de bază nu este greu de aplicat. 
Să nu lăsaţi pe nimeni să vă convingă că drumul Gnozei este 
dificil ori complicat. Nimic mai departe de adevăr! 

Pe baza filozofiei hermetice, să ne gândim cum s-a 
format lumea. Cu ajutorul Logosului, Spiritul divin al Tatălui 
proiectează un plan în oceanul fără margini al substanței 
originare. Acest plan, acest gând divin este puternic magnetic 

şi astfel formează o concentrare, o sferă de substanţă originară 
în care atomii sunt transmutaţi conform variatelor configurații 
şi forţe implicate în plan. 

Fiecare atom din universul întreg conţine toate 
calităţile şi forţele divine, cele șapte forțe ale vieţii absolute, 
care corespund cu cele şapte aspecte ale Spiritului Septuplu. 
Ceea ce noi numim radioactivitate este numai o scânteie mică 
a uneia dintre cele şapte forţe ale atomului. Când omul, prin 
fisiunea atomului, chiar şi pentru un scop aşa-zis paşnic, 
eliberează forţele atomice doar pentru a obţine energie și a 
face să funcţioneze sistemul social, el va deveni victima 
celorlalte forțe atomice pe care le-a eliberat în același timp 
şi pe care nu le foloseşte. Forţele eliberate se vor acumula în 
atmosferă şi vor provoca un foc puternic, care va bulversa şi 
va distruge câmpul de viaţă dialectic, pentru a nu ştiu câta 
oară. 

Dar să rămânem la subiect. Rezultatul proiecției 
Logosului în substanţa originară este viaţa absolut divină. 
Numai aşa, nu altfel al doilea Dumnezeu a fost adus în ființă 
de către Logos. Dacă acest mister vi se pare improbabil, vă 
rugăm să vă gândiţi la următoarele. 

În toate timpurile sunt aceia care au fost trimişi de către 
Gnoză, aceia care au fost aprinşi în iubirea de Dumnezeu și 
care, cu o imensă compasiune interioară, merg spre aceia 
care se află încă încarceraţi în dezordinea activităţilor lor 
mentale şi astrale, deoarece încă nu au ajuns la renașterea 
dublă a sufletului și încă stau scufundați în marea suferinței și 
a amărăciunii. 

Aceşti lucrători încep întotdeauna cu un plan și o 
intensă activitate mentală. Apoi ei încep să îşi pună planul 
în aplicare, cunoscând că s-ar putea ca niciodată să nu mai 
fie eliberaţi de el, din cauza legii forțelor mentale şi astrale 
şi a consecinţelor lor. Aceasta este legea prin care Creatorul 
nu îşi poate abandona lucrul mâinilor Lui. În această direcție 
se aplică de asemenea și legea sfântă: precum în cer aşa şi pe 
Pământ. 

Când un astfel de plan a fost trasat şi atras în sfera unui 
Corp gnostic şi a fost construit din forţele mentale ale Luminii 
Lumii, ale Lanţului Universal care este direct legat la Logosul 
planetar, este uşor să ne imaginăm ce se va întâmpla. Planul 
proiectat va crea o concepție mentală în câmpul de viață 
al acelora care încă trăiesc în dezordine, având ca rezultat 
atragerea atomilor întocmai cum un magnet atrage pilitura de 
fier. 

Aceasta duce la formarea unei sfere speciale în natura 
morţii, o sferă care consistă din atomi dar care este invizibilă 
şi încă nu este adusă la viață. Apoi, lucrătorii merg spre cei 
ce caută şi suspină şi le spun: „Binecuvântaţi sunt cei ce 
tânjesc după Spirit, căci a lor este Împărăţia Cerurilor”. Ei îi 
îndrumă pe toți cei care caută cu adevărat spre sfera special 
concepută, care este esenţial de natură mentală. Apoi înfășoară 
forţele sferei întocmai ca pe o pelerină în jurul căutătorilor 
şi, cu mijloacele magiei gnostice, ei acordează gândurile 
căutătorului şi aspiraţia lui spre câmpul mental cu ajutorul 
lecturilor, al ritualurilor și al rugăciunilor. 

Dacă cei ce caută se apropie şi intră în sfera mentală, 
dacă își deschid cu adevărat inimile, atunci procesele mentale 
şi astrale despre care am vorbit, cu toate consecinţele lor 
de disoluţie și transfigurare, vor începe în viaţa lor, în 
microcosmosul lor. Acesta este procesul ce are loc într-o 
Şcoală Spirituală de bună-credinţă. 


Creatorii misterelor sunt legați absolut de creaţiile lor. 
De aceea Domnul Iisus zice ucenicilor săi: „Acolo unde sunt 
eu, acolo veţi fi şi voi”. Dacă înţelegeţi aceste cuvinte, vă veţi 
da seama ce posibilităţi de forță există într-un grup ca acela al 
Şcolii Spirituale. Câţiva, în calitate de emisari, au început să 
lucreze. Treptat mai mulţi li s-au alăturat cu întreaga lor ființă 
astrală şi mentală; ei şi-au deschis inimile pentru Şcoală. 

Așadar procesul de iniţiere prin care trec elevii nu 
mai este împlinit şi dirijat de câţiva, ci de întregul grup, care 
creşte din ce în ce mai mult în putere şi are la dispoziția lui 

nu numai sfera mentală, ci și un Corp Viu complet, o creație 
care respiră; nu numai o organizaţie, ci o realitate vie. Această 
realitate se extinde asupra întregii lumi, o realitate ancorată 
în inima noului Tărâm gnostic ca o eliberare divină pentru 
nenumărați oameni. 

XLI 


Restabilirea echilibrului 
perfect 


Filozofia Gnozei Egiptene poate fi abordată şi înţeleasă 
cu rezultate eliberatoare numai pe baza sufletului renăscut. 
Adevăraţii căutători, aceia în care noile puteri sufleteşti cresc, 
o vor face, doar dacă experienţa va dovedi o mare bucurie 
interioară. 

Totuşi, astfel de persoane ar mai putea avea două 
întrebări importante, care ar merita răspuns: „Este câmpul 
nostru de viață, despre care se spune că face parte din 
constituția Pământului sfânt, o creaţie a lui Lucifer, sau este 
o ordine de necesitate creată de Elohim?” şi „Suntem noi, 
ființele umane născute în natură, create de către Lucifer sau 
suntem o creaţie din ordinea de necesitate a Elohimului?”. 

Răspunsul nostru vine după cum urmează: câmpul 
nostru de viață este şi mereu va fi o parte a Pământului 
absolut şi, de aceea, este, împreună cu celelalte straturi ale 
Pământului , o creaţie a Elohimilor, Fiii lui Dumnezeu, şi a 
fost făcut conform planului Logosului. Ca atare, creația poate 
fi numită perfectă şi include creaţia câmpului nostru de viaţă. 

Legendele spun că Lucifer a distorsionat acest 
plan, pentru ca mulți să nu fie eliberaţi de dialectică, de 
interacțiunea forțelor gemene ale naturii. Acest lucru a avut 
mai multe consecințe, inclusiv dezvoltarea unor procese 
variate dizarmonice în câmpul nostru de viaţă. 

Microcosmosul şi sufletul pe care îl conţine emană de 
la Elohim, dar personalitatea este în întregime născută din 
natură. Şi această personalitate face totul posibil. Așa cum am 
spus mai înainte, numai inima singură se află sub influența 

directă a Rozei, a sufletului, chiar dinainte de naştere, într-o 
încercare de a deschide inima cât este posibil în acel moment, 
pentru cooperarea cu sufletul. Numai atunci când omul 
conferă inimii un loc central în viaţa lui, în cooperare cu 
sufletul, numai atunci este posibil să vorbim despre un corp 
aparţinând ordinii de necesitate. 

Acum să ne gândim la imaginea lui Lucifer. Această 
figură, cunoscută ca Satan, este întotdeauna asociată 
conceptului de căldură sau foc. Un foc puternic se dezlănțuie 
în întregul univers dialectic. Gândiţi-vă la soare, la exploziile 
din sori şi din sistemele solare şi alte corpuri cereşti pe care 
le putem observa cu ajutorul lunetelor. Există astfel un foc 
puternic care arde în stratul nostru, la care Doctrina Universală 
se referă ca fiind „Satan”. 

Așadar, dintr-un punct de vedere cosmic, Satan nu este 
un înger căzut sau un arhanghel care se opune planului lui 
Dumnezeu. Nimic mai departe de adevăr. Ordinea Universului 
este inatacabilă, aşa cum mărturiseşte Testamentul Spiritual 
al Rozacrucienilor antici: „Dei Gloria Intacta”, slava lui 
Dumnezeu, a creației Lui şi a creaturilor lui este inatacabilă. 

Alături de Satan, căldura, focul arzător, în acelaşi 
univers, în acelaşi strat coexistă şi frigul. Investigatorii 
moderni vorbesc despre temperaturi enorme care există 
dimpreună cu friguri inimaginabil de intense. Elementul 
focului este întotdeauna direcționat centrifug, în timp ce 
frigul este direcționat centripet, se contractă. Focul dă naştere 
universului expansibil, în timp ce frigul dă naștere universului 
în contracție. Frigul generează pietrificarea, cristalizarea. 

Aşadar, în câmpul nostru de viaţă putem distinge cele 
două forţe gemene, căldura sau focul, forța centrifugă explozivă, 
ce sparge, ce separă și frigul, forța centripetă, cristalizatoare şi 
densificatoare. Când aceste două forţe nu se află în echilibru, 
rezultatul va fi mereu angoasa, nenorocirea, durerea şi confuzia. 
Şi exact acest lucru se întâmplă în acest câmp de viaţă şi în 
vieţile noastre de ființe umane născute din natură. Absolut, nu 
se pune încă problema echilibrului între foc şi frig, între ce este 

centrifug şi ce este centripet. Toate dificultățile, toate necazurile 
noastre se datorează acestei lipse de echilibru. 

Câteodată cunoaștem dinainte că activităţile noastre vor 
genera un puternic foc astral. În Doctrina Universală, Lucifer 
este mereu asociat cu focul astral. Atunci aprindem acest foc 
printr-o anumită mentalitate, generând un efect centrifugal 
exploziv. Dar aceasta este o reacţie care dă naştere unei 
suferinţe cumplite. Ne spunem nouă sau altora că suferința ne 
face să ni se strângă inima. Acesta este frigul. Nu înţelegeţi 
cuvântul „frig” literal, ci mai degrabă în sens figurat. Frigul 
este acela care generează mereu contracția şi cristalizarea. 

Acela care învaţă să controleze focul, care nu se 
complace în ceea ce este exploziv, va stăpâni şi forţa opusă. 
Echilibrul între ceea ce este centrifug şi ceea ce este centripet, 
între căldură și frig, cele două forţe gemene ale naturii, are 
ca rezultat armonia adevărată şi transfigurarea, metabolismul 
ideal. Dacă vieţuiți aşa cum vi s-a sugerat în discuţiile noastre 
anterioare, păcatul clasic al lui Lucifer va fi eradicat. Acesta 
este secretul magiei gnostice. 


În cele din urmă, am mai vrea să vă atragem atenția 
încă o dată la cea de-a noua carte a lui Hermes. Am văzut cum 
o Şcoală Spirituală de bună-credinţă se manifestă pe sine ca 
un Corp Viu în armonie cu marile legi cosmice, care menţin 
un echilibru perfect între forța centripetă și forța centrifugă. 
Dacă o comunitate gnostică continuă să facă astfel şi rămâne 
pe fundamentul corect al ordinii cosmice divine, atunci nu 
trebuie să existe teama că un astfel de Corp Viu ar putea pieri 
sau ar putea fi anihilat. Toate Corpurile Vii ale Fraternităţilor 
precedente încă există în toată frumuseţea şi splendoarea lor. 
De aceea versetul zece spune — şi se aplică atât individului 
cât şi grupului — „corpurile ființelor cerești menţin ordinea 
desemnată lor de la început de către Tatăl. Această ordine este 
păstrată indestructibilă pentru întoarcerea fiecăreia dintre 
ele la starea de perfecțiune”. Prin echilibru, metabolismul 
rămâne armonios, iar Corpul grupului rămâne veşnic tânăr. 

În acest câmp de viață putem vedea însă şi nenumărate 
comunități şi ordine care, oricât de bine au început, în cele 
din urmă, au dat semne de cristalizare, care, inevitabil, au dus 
la spargerea grupului. Aşadar, pe de-o parte vedem forţele de 
pietrificare şi implozie, pe de cealaltă parte, avem explozie, o 
dezagregare. Cauza unui astfel de declin stă mereu în faptul 
că grupul în cauză încetează să adere la legile ordinii cosmice 
divine şi esenţa nu a mai putut, pur şi simplu, să se păstreze. 
Dacă grupul ar fi respectat aceste legi fundamentale, nimic din 
ceea ce este esențial, nimic din esenţă nu ar fi putut dispărea. 

Când, în Gnoză, o lucrare este asumată, problema nu 
se pune dacă aceasta va avea sau nu succes, deoarece, dacă 
legile interioare sunt strict respectate, lucrarea întotdeauna va 
avea succes. De aceea, ori de câte ori Școala Gnozei tinere 
se confruntă cu o sarcină necesară, nu se întreabă, în primul 
rând, dacă va ieşi bine, ci invariabil decide că: „trebuie făcut, 
aşa că vom începe!”. Şi apoi, aceasta va reuși. 

În legătură cu aceasta am vrea să vă evidențiem că, 
întocmai ca Fraternitățile precedente, Şcoala Tinerei Gnoze 
va ţine mereu de latura gnostică a lucrării, fără nici cel mai 
mic derapaj spre stânga sau spre dreapta. Aplicarea acestei 
legi de aur este simplă, dar riguroasă, și, dacă un elev 
experimentează această rigoare, el nu ar trebui să gândească 
că Școala împlinește un articol legislativ, fără urmă de iubire, 
respectând anumite reguli externe ori dogme. Scopul este exact 
acela de a asigura marea Iubire în viaţa şi activităţile Școlii. 
Dacă împreună grupul urmează regulile de aur ale Gnozei, 
va fi imposibil pentru orice adversar să îi distrugă lucrarea. 
Niciun rău nu vă va provoca căderea, nici ca individ, nici ca 
grup, dacă drumul, calea renașterii sufletului şi a renașterii 
prin suflet este ținută drept, constant. Acela care merge pe 
calea sufletului, va domina și focul şi frigul; el va controla 
în echilibru perfect cele două forțe ale pământului dialectic. 
Atunci tentaţia lui Lucifer, diavolul, sau Satan, nu va putea să 
îl rănească sub niciun chip. El va putea să-şi încoroneze calea 
printr-o victorie completă. 

Glosar 


Atomul Christos 
A se vedea Roza inimii. 


Atomul originar 
A se vedea Roza inimii. 


Atomul Scânteie de Spirit 
A se vedea Roza inimii. 


Betleem, grota din Betleem 

Este cel mai înalt templu de inițiere 
al Vechii Fraternități Catare din 
sudul Franței. 


Camera de sus 

a. Sanctuarul capului microcos- 
mosului; 

b. Capul de Aur al Corpului Viu 
gnostic 


Capul de Aur 

Un aspect al gradelor interioare ale 
Corpului Viu al Şcolii de Mistere 
septuple; o referință la câmpul de 
înviere în noul câmp de viață. 


Casa Sancti Spiritus 
Câmpul de înviere, noul câmp de 
viață. Vezi şi Capul de Aur. 


Câmp astral, nou 
A se vedea Noul tărâm gnostic 


Câmpul de respiraţie 
Câmpul de forță ce înconjoară 
proximitatea imediată a personalităţii, 


în interiorul căruia viața este posibilă. 
Acest câmp conectează personalitatea 
cu ființa aurică. Una dintre funcțiile 
lui este aceea de a atrage şi a respinge 
materii şi forțe pentru menţinerea 
personalităţii şi, ca atare, este una cu 
personalitatea. 


Celălalt 

Un termen care se referă la omul 
adevărat şi nemuritor, care este de 
la Dumnezeu şi care este „perfect 
întocmai cum Tatăl este perfect”. 
Trezirea la viață a acestui Fiu 
unic, ființa-Christos din noi, este 
scopul unic al prezenţei noastre în 
dialectică. Astfel el este şi scopul 
tuturor rozacrucienilor adevărați. 


Christos, interiorul 
A se vedea Celălalt. 


Contranatură 

Câmpul nostru dialectic de existență 
în care omenirea căzută, adică 
separată de Dumnezeu, separate de 
Spirit, se complace în voință proprie. 
Această viață, care este separată de 
Ordinea Cosmică divină a cauzat 
dezvoltarea răului ce caracterizează 
toate aspectele existenţei noastre, pe 
care noi încercăm să le combatem de 
asemenea cu voința noastră proprie. 
După natura originii sale, această 
dezvoltare nedivină, contranatura, 
nu poate fi distusă decât prin ceea 

ce Biblia numeşte „împăcarea cu 
Dumnezeu”. Sau, altfel spus, prin 
restabilirea legăturii cu Spiritul prin 
calea transmutării şi a transfigurării 
şi prin întoarcerea liber consimţită 
la Ordinea Cosmică Universală 
implicată de această cale. 


Corabia celestă 

Este denumirea dată unui Corp 
Viu gnostic în Gnoza originară 
egipteană. Este Arca la care se face 
referire în Geneză, corpul forțelor 
eliberatoare, care este făurit în 
cooperare cu forțele Lanţului 
Gnostic Universal, în slujba recoltei 
ce trebuie adunată la sfârşitul Zilei 
Cosmice şi dusă, în siguranță în 
noul câmp de viaţă. 


Corpul Viu 
A se vedea Vasul Celest. 


Cosmocratori 
A se vedea Rectori. 


Covor 

„A sta pe covor”, o referinţă 
masonică privind atitudinea 
interioară a elevului, care în 


onestitate, devoțiune şi perseverență 
se străduieşte să reaşeze în el Gnoza 
Universală Cvintuplă. 


Demiurgul 

Entitate Spirituală care vine de 
la Dumnezeu Tatăl; Demiurgul 
este creatorul Lumii din substanța 
originară, care nu a fost creată de el, 
ci de Dumnezeu Tatăl. Formează un 
întreg cu sufletul lumii şi Cuvântul. 


Demon 
În sens strict literal acest cuvânt 

înseamnă „forță naturală”. Când 
omul se leagă pe sine în supunere 
voluntară de aceste forțe în 
împlinirea voinței Tatălui, ei se 
vor manifesta ca ajutoare puternice 
pentru aceia care merg pe calea spre 
divinitate. În caz contrar omul îi va 
percepe şi experimenta ca pe forțe 
ostile, ca pe Demoni răzbunători, 
forțe ale destinului, atunci ei 
corespund rezultatelor karmice care 
hotărăsc destinul uman pe calea 
experienţei. Eonii naturali, care au 
fost creați de viaţa naturală și oarbă 
a omenirii căzute, sunt şi ei priviţi 
ca demoni: în acest caz într-un sens 
nefavorabil. 


Dialectică sau Natura dialectică 
Câmpul nostru actual de viaţă, în 
care totul se manifestă în perechi 
de contrarii. Ziua şi noaptea, 
lumina şi întunericul, bucuria şi 
tristețea, tinerețea şi bătrâneţea, 
binele şi răul, viața şi moartea, 
sunt inseparabile şi iremediabil 
legate una de cealaltă. Ele se 
urmează una pe cealaltă şi se aduc 
pe rând în existență. Prin operarea 
acestei legi fundamentale, tot ce 
există în câmpul nostru de viață 
este supus alternării continue şi 
disoluţiei, adică ridicare, strălucire 
şi dispariție, iar câmpul nostru de 
viaţă este un teritoriu al finitului, al 
durerii, al suferinţei, al distrugerii, 
al bolii şi al morții. Văzută 
dintr-o perspectivă mai înaltă, 
legea dialecticii este de asemenea 
legea grației divine care, prin 
distugerea și reînnoirea continuă 
previne cristalizarea definitivă 
a omului. Garantează mereu o 
nouă posibilitate de manifestare 


şi, prin aceasta, posibilitatea de a 
recunoaște scopul vieţii şi păşirea 
pe calea de întoarcere. 


Doctrina Universală 

Nu este o „doctrină” în adevăratul 
sens al cuvântului, în sensul lui 
comun şi nu poate fi găsită în cărți. 
În esența ei cea mai profundă, 
Doctrina Universală este realitatea 
vie a lui Dumnezeu, din care 
conștiința  înnobilată, conştiinţa 
hermetică ori pimandrică, 
învață să citească şi să înțeleagă 
înțelepciunea Creatorului. 


Endura 

Calea demolării eului, a ultimei 
morți, prin abandonarea de sine a 
eului Celuilalt, omului nemuritor, 
Christosului din noi. Calea lui 
loan este „cea care îndreaptă 
calea pentru Domnul lui”. Este 
vorba despre a pune în practică 
următoarele cuvinte: „Celălalt, 
omul ceresc trebuie să crească şi 
eu trebuie să mă diminuez, trebuie 
să pier pentru ca Cerescul, Celălalt 
să trăiască în mine”. Calea Endurei 
este modalitatea care a existat de-a 
lungul timpurilor şi prin care omul 
căzut accede cu ajutorul focului 
purificator al unei inversări totale 
a vieţii, la ființa lui adevărată, 
nemuritoare şi se întoarce la Tatăl. 
Cărarea omului prin dialectică 
este o viață a morţii. Endura este 
o moarte voluntară pentru a putea 
să trăim: „Acela care este gata să-şi 
piardă viața pentru mine, o va afla!” 


Eoni 
a. Formaţiuni monstroase de forțe 
naturale nesfinte care, de-a lungul 


veacurilor, au luat ființă din viața 
omenirii căzute, a cărei gândire, 
voință şi dorință sunt complet 
întoarse de la Dumnezeu. Eonii sunt 
împărțiți în douăsprezece grupuri 
principale. Deşi sunt creații ale 
omenirii, aceasta nu le mai poate 
controla. Aceştia o țin încarcerată în 
strânsoarea lor şi formează puterile 
irezistibile ale automenținerii, care 
o forțează să continue în manierele 
nesfinte şi autoformatoare, generând 
continuitatea legăturii omului cu 
roata dialecticii. 

b. Cuvântul „eoni” se mai referă 
şi la grupul ierarhic ce guvernează 
ordinea timpului şi a spaţiului, 
numită şi „ierarhia dialectică” sau 
„prințul acestei lumi”. Acesta este 
un grup de entităţi care se ridică din 
omenirea căzută. Ei posedă cea mai 
mare putere metafizică şi s-au făcut 
una cu eonii naturii menţionaţi la 
punctul a. De la această supremație 
luciferică a lumii dialectice căzute, 
grupul își foloseşte eronat toate 
puterile naturii şi ale omenirii 
şi-o  îmboldeşte să-şi continue 
activităţile nesfinte spre propriile 
scopuri malefice. Cu preţul unei 
teribile suferințe pentru omenire, 
aceste entități s-au eliberat din 
roata dialecticii, o libertate care 
cere automenţinerea şi pe care 
aceştia o pot păstra numai cauzând 
o suferință din ce în ce mai mare 
lumii (a se vedea, în legătură cu 
acest aspect, Venirea omului nou, 
partea I, cap X şi Demascarea, de 
J. Van Rijckenborgh, Rozekruis 
Press, Haarlem, Olanda). Aici ar 
trebui menţionat că toată gândirea, 
voinţa şi dorința omului căzut, 
chiar şi acele aşa numite activităţi 

bune, cheamă eoni în existenţă, 
adică forțe naturale nesfinte care 
domină omul şi îl ţin încarcerat în 
natura morții. 


Fiinţa aurică 

Acesta este firmamentul auric, 
întregul sistem al centrilor 
simțurilor şi al punctelor focale 
de putere în care este gravată 
karma omului. Ființa noastră 
muritoare, pământească este numai 
o proiecție a acestui firmament, 
care îi determină posibilitățile, 
limitările şi caracterul. Ființa aurică 
este întruparea întregii poveri a 
păcatului microcosmosului căzut. 
Este vechiul cer (microcosmic) care 
trebuie să moară pentru a face loc 
unuia nou. Această transformare 
se întâmplă doar ca rezultat al unei 
inversări totale a vieții, cu ajutorul 
Gnozei şi duce la formarea unui 
nou pământ, la învierea omului 
adevărat în care spiritul, sufletul 
şi corpul formează încă o dată o 
unitate nepieritoare în armonie cu 
planul divin. 


Fixarea Rozei de Cruce 
O fază pe calea elevului în care 


acesta face ca personalitatea 
materială să moară zi de zi, 
îndrumat de o introspectivă 


limpede şi o jinduire adevărată 
spre mântuire, pentru ca adevăratul 
Dumnezeu om, omul Pimandric să 
fie capabil să se ridice. 


Floarea minunată de Aur 

Lumina de naştere a lui Dumnezeu 
în Capul de Aur, în sanctuarul 
capului, în spațiul deschis din 
spatele osului frontal. Prin această 

naştere cele şapte cavități ale 
creierului sunt umplute cu lumina 
Gnozei, iar candidatul poate să 
vadă, cu o conştiinţă nouă, câmpul 
de viață nou. 


Focare 

Şcola de Mistere actuală, Lectorium 
Rosicrucianum, care posedă diferite 
locuri de muncă, unde forța luminii 
Gnozei se manifestă cu o intensitate 
particulară. 


Fraternitatea, Universală 
Ierarhia divină a Împărăției 
nemişcate, Veşnice. Formează 
corpul universal al Domnului şi este 
cunoscută şi sub multe alte nume, 
precum: biserica invizibilă a lui 
Christos, Lanţul Gnostic Universal, 
Ierarhia Christos şi Gnoza. În 
activitatea ei, în numele omenirii 
căzute, apare, printre altele, ca 
Triunitatea Luminii, Fraternitatea 
Shambalei şi Şcoala de Mistere 
a Hierofanţilor lui Christos, sau 
Şcoala Spirituală Hierofantică şi de 
asemenea ia formă în Fraternitatea 
Gnostică tânără. 


Gnoza originară a lui Hermes 

Acest termen se referă la faptul că 
toată activitatea reală gnostică din 
perioada actuală a omenirii emană 
de la fântâna originară a Gnozei 
Egiptene; că toată lucrarea gnostică 
mântuitoare este înrădăcinată în 
cunoaşterea originară; că izbăvirea 


omului este posibilă numai 
prin învierea omului -Mercur 
sau hermetic, a adevăratului 


om divin, care trăieşte dintr-o 
conştiinţă iluminată în Dumnezeu. 
Termenul este astfel şi o referire 


la fundamentul originar pentru 
toată lucrarea mântuitoare despre 
care Evanghelia mărturiseşte 
în cuvintele: „Din Egipt Mi-am 
chemat Fiul”. 


Gnoza, universală cvintuplă 

Un termen care însumează cele 
cinci faze ale dezvoltării prin care 
calea unică spre Viaţă se manifestă 
pe sine în elev ca: 

1. introspectivă eliberatoare; 


2. tânjirea după mântuire; 

3. autoabandonare; 

4. o nouă atitudine de viaţă; 

5. învierea în noul câmp de viaţă. 
Gnoză 

a. Respirația lui Dumnezeu; 
Dumnezeu, Cuvântul, Logosul, 
sursa tuturor lucrurilor, care 


se manifestă pe Sine în şi ca 
Spirit, iubire, lumină, putere şi 
înțelepciune. 

b. Fraternitatea Universală 
ca purtătoare şi manifestare a 
câmpului de radiaţie al lui Christos. 
c. Cunoaşterea vie care este de la şi 
cu Dumnezeu. Această cunoaştere 
devine partea acelora care, prin 
renaşterea sufletului, au intrat în 
nașterea de lumină a lui Dumnezeu, 
starea Pimandrică de conştiinţă. 


Isis 
A se vedea Sufletul-Spirit. 


Învăţământul universal 

Nu este un „învățământ” în sensul 
obişnuit al acestui termen; nu îl 
putem găsi în cărți. El este, în 
sensul profund, realitatea vie a lui 
Dumnezeu, prin care conştiinţa a 
devenit demnă de încredere, numită 


conștiința hermetică sau conștiința 
Pimandru, învaţă să citească şi să 
înţeleagă înțelepciunea universală a 
Creatorului. 


Lanţul, Gnostic Universal 
A se vedea Fraternitatea Universală. 


Lipika 
A se vedea Fiinţa aurică. 


Microcosmos 

Omul ca minutus mundi, o lume în 
miniatură, un sistem de viață sferic 
în care se poate distinge, dinspre 
centru înspre afară, personalitatea, 
câmpul de manifestare, ființa 
aurică şi câmpul magnetic Spirit 
septuplu. Omul adevărat este 
un microcosmos. Ceea ce este 
cunoscut în lume ca „om” este 
numai personalitatea avariată, 
prejudiciată a unui microcosmos 
degenerat. Conştiința actuală este 
numai o conştiinţă personalitate 
sau o personalitate conştiinţă, care 
este conștientă numai de câmpul de 
existență căreia îi aparține. 


Natura morţii 

Câmpul actual de existență este 
guvernat de legea continuei 
schimbări şi a demolării continue. 
Din primul moment, tot ce vine 
în ființă este pe drumul decăderii 
şi al distrugerii. Aşadar tot ceea 
ce noi numim ,„viață” este, în 
fapt, numai o existență aparentă, 
falsă şi parte dintr-o iluzie 
imensă, dintr-o amăgire. Suferința 
demolării, pe care atât de profund 
o experimentăm, este menită să 
ne facă să ne dăm seama cât se 
poate de repede că natura Vieții, 

câmpul originar de viață adamică, 
pe care Biblia îl numeşte Împărăția 
Cerurilor, este câmpul de viață 
destinat omului şi nu lumea 
dialectică, natura morții. 


Osiris 
A se vedea Sufletul-Spirit. 


Personalitatea ordinii de necesitate 
Ca rezultat al imensei drame 
cosmice care este cunoscută drept 
„Căderea”, o parte din valul de 
viață umană s-a încurcat în plasa 
naturii lipsite de raţional, lipsite de 
gândirea clară şi s-a identificat cu 
ea, deoarece nu a fost capabilă să 
se menţină în câmpul de viaţă uman 
originar prin pierderea legăturii 
cu Spiritul. Pentru a permite 
omenirii căzute să se elibereze 
din închisoarea iluziei, aceasta a 
fost izolată într-o parte închisă a 
Septenarului Cosmic şi supusă 
legii dialectice, legea naşterii şi a 
morţii continue. Prin experiența 
repetată a suferinţei ar putea atunci 
deveni conştientă de originile ei 
înalte şi de Filiaţia pierdută. Atunci 
este posibil ca ea să rupă lanţurile 
„cărnii şi ale sângelui” astfel ca, 
legătura cu Tatăl, cu Spiritul să 
poată fi restabilită şi astfel să fie 
asigurată întoarcerea în tărâmurile 
originare ale vieţii. De aceea în 
filozofia  Rozacrucii, domeniul 
nostru de viaţă este numit ordinea 
de necesitate. Corpul în care omul 
se manifestă este numit corp al 
ordinii de necesitate. Elevul este 
învăţat, cu ajutorul indispensabil 
al luminii Gnozei, a luminii iubirii 
lui Christos, să înlocuiască acest 
corp al ordinii de necesitate cu 

un vehicul mai înalt, nemuritor, 
plin de splendoare. Acest proces 
de transfigurare este „renașterea 
din apă şi Spirit” din Evanghelie; 
este transmutarea totală a ceea ce 
este nesfânt şi muritor în ceea ce 
este sfânt şi nemuritor prin apa 
originară, substanța originară pură 
a începutului, prin forța legăturii 
restabilite cu Spiritul. 


Pimandru 

Spiritul vivificator care se manifestă 
pe sine sufletului-om renăscut. 
Această manifestare se petrece 
în mod dublu: în primul rând ca 
radiație a nucleului septuplu al 
microcosmosului care intră în 
sanctuarul capului şi, în al doilea 
rând, când sanctificarea ( făcută 
posibilă prin sacrificiul sufletului 
muritor) este completă, întregită 
prin învierea omului celest, ființa 
interioară Christos, din mormântul 
naturii. Această dezvoltare este 
Christocentrică: după crucificarea 
sa Christos coboară în centrul 
pământului pentru a se ridica din 
mormântul lui după ce şi-a dus la 
capăt lucrarea de mântuire. 


Pistis-Sofia 

a. O evanghelie Gnostică din 
secolul al II-lea, atribuită lui 
Valentinus. Această evanghelie 
s-a păstrat neîntinată (intactă n.t.) 
şi descrie fiecare detaliu al căii 
eliberatoare în Christos, calea 
transmutării şi a transfigurării, cu o 
puritate impresionantă. 

b. O referință la ucenicul, elevul 
autentic care perseverează până ce 
atinge împlinirea. 


Rectori sau Cosmocratori 

Șapte ființe naturale puternice 
care sunt îndeaproape legate de 
originile creației. Ei mențin legile 
cosmice fundamentale şi sferele 
lor de activitate (a se vedea Gnoza 
Egipteană, I cartea I, Pimandru.) 


Roata naşterii şi a morții 
Procesul repetitiv al naşterii, vieții 
şi al morţii unei personalități, urmat 
de reanimarea microcosmosului cu 
o nouă personalitate, în armonie cu 
legea dialecticii. 


Roza inimii 
Un termen mistic pentru atomul 
Scânteie de Spirit (numit şi atomul 


Christos sau atomul originar), 
care coincide exact cu vârful 
ventriculului dreapt, centrul 
matematic al  microcosmosului. 


Este o rămăşiţă rudimentară a vieții 
originare, divine. Roza inimii (sau 
sămânța de aur a lui lisus, sau 
minunata bijuterie din lotus) este 
embrionul unui nou microcosmos, 
sămânţa divină, care este păstrată 
în omul căzut ca promisiune a 
grației până în momentul în care 
îşi aduce aminte de originea sa 
şi este umplut de jinduirea după 
Casa Tatălui. Acest lucru creează 
posibilitatea ca lumina Gnozei să 
trezească din aţipire bobocul rozei. 
Atunci, dacă ucenicul reacționează 
pozitiv şi rămâne stăruitor, procesul 
de regenerare, intenţionat de planul 
divin de mântuire, poate începe. 


Salniter 
Termenul lui Jacob Boehme pentru 
toată materia poluată a acestei lumi. 


Sanctuarul inimii 
A se vedea Sanctuarul Capului. 


Sanctuarul Inimii şi Sanctuarul 
Capului 

Capul şi inima omului sunt menite să 
slujească drept locuri consacrate de 
lucru pentru activitatea lui Dumnezeu 
în aceia care au restaurat legătura 
cu Spiritul sau Pimandrul. După o 
purificare structurală şi fundamentală 
pe calea endurei, capul şi inima sunt 
gata să împlinească acest destin 
sublim. Astfel devin o unitate 
glorioasă încă o dată, un sanctuar 
adevărat în slujba lui Dumnezeu şi 
a intervenției Lui dinspre omenire şi 
lume. Dacă elevul devine conştient 
de destinul său, această trezire, 
conştientizare va acționa ca un 
impuls continuu şi îndemn pentru 
ca el să-şi purifice gândurile, voinţa, 
sentimentele şi acţiunile de tot 
ceea ce ar putea să-i obstrucționeze 
împlinirea vocației. 


Sfera materială / sfera reflectătoare 
Ordinea naturii dialectice are două 
jumătăţi: o sferă materială şi una 
reflectătoare. Sfera materială este 
regiunea în care trăim de-a lungul 
vieţii noastre. Sfera reflectătoare este 
regiunea în care, printre alte lucruri, 
are loc procesul dintre moartea 
vechii personalități şi vivificarea 
celei noi. Această sferă îmbrățișează 
sferele iadului şi ale purgatoriului 
(sfera purificării) şi ceea ce în religia 
naturală şi ocultism este greşit numit 
„raiul”, sau viaţa veşnică. Aceste 
sfere cereşti şi existenţa în ele este tot 
aşa de supusă finitului şi aspectului 
tranzitoriu ca şi existența în sfera 
materială. Sfera reflectătoare este un 

sălaş temporar al morţilor, care nu 
implică faptul că persoana decedată 
va fi şi ridicată la noua viaţă. Nu 
există supravieţuire a personalităţii 
cvadruple; numai esența cea mai 
profundă a conştiinţei, străluminarea 
spirituală, sau scânteia dialectică, 
este temporar reacceptată în ființa 
aurică şi formează baza pentru 
conştiinţa unei noi personalități, 
care este dezvoltată de ființa aurică 
în cooperare cu forțele care lucrează 
în mamă. 


Sistemul nervos simpatic 

Parte a sistemului nervos care, în 
omul dialectic nu este controlat de 
voință ci funcţionează automatic; 
în special cei doi nervi din stânga 
şi dreapta coloanei cerebrospinale. 
Aceste două cordoane se unesc în 
vârful coloanei spinale la nivelul 
glandei pineale. 


Sistemul Şarpelui de foc 

Sistemul cerebrospinal, tronul 
sufletului foc sau al conştiinţei foc, 
localizat în coloana spinală. 


Suflet-Spirit 

Calea endurei, calea uceniciei unei 
Școli Spirituale, are ca scop trezirea 
sufletului adevărat, nemuritor din 
starea lui latentă. De îndată ce 
acest suflet se ridică din somnul 
lui de moarte, legătura lui cu 
spiritul universal, cu Dumnezeu 
este restabilită. Această conexiune 
restaurată dintre suflet şi spirit, 
dintre om şi Dumnezeu este 
demonstrată în învierea Celuilalt, 
întoarcerea omului adevărat la Casa 
Tatălui. Sufletul care este capabil 
să celebreze această legătură, 

uniunea cu ceea ce Gnoza egipteană 
numeşte „Pimandru” este Sufletul- 
Spirit. Este vorba despre uniunea 
lui Osiris (spiritul) cu Isis (sufletul), 
a lui Christos cu lisus, a Tatălui cu 
Fiul, nunta alchimică a lui Christian 
Rozacruce, mariajul mirelui celest 
cu mireasa cerească. Prezența 
Sufletului-Spirit necesită un 
sanctuar al inimii golit şi purificat de 
orice influență a naşterii în natură şi 
de orice activitate a acesteia, vibrând 
în armonie cu atomul Scânteie de 
Spirit. Numai într-o astfel de inimă 
purificată poate avea loc întâlnirea cu 
Dumnezeu, conştiinţa Pimandrică. 
Sufletul-Spirit este radiația nucleară 
a Monadei ce vine spre însufleţire în 
inima omului material. 


Şcoala Spirituală 

Şcoala de Mistere a Hierofanţilor 
lui Christos (a se vedea fraternitatea 
Universală) 


Tărâm, gnostic nou 

Câmpul astral gnostic, format din 
substanţa astrală pură a începutului, 
construit de tânăra Fraternitate 
gnostică în cooperare cu Lanţul 
Gnostic Universal, din care se 
formează cea mai recent apărută 
legătură. Prin activitatea ei în cele 
două lumi (în câmpul celui de-al 
şaselea domeniu cosmic precum 
şi în câmpul nostru de existenţă 
— cel de-al șaptelea domeniu 
cosmic) pentru durata perioadei de 
recoltare, face capabili pe aceia ce 
caută eliberarea să intre în câmpul 
de înviere, calea Corpului Viu al 
Gnozei tinere. Corpul Viu formează 
puntea temporară între cele două 
domenii cosmice. Noul regat gnostic 


revigorează toate puterile de care 
ucenicul are nevoie pentru a trece 
acest „pod spre viaţă”. 


Unitatea de grup: adevărata 
unitate a tuturor acelora luaţi în 
Corpul Viu al Fraternității gnostice 
tinere. Această unitate, esențializată 
de către natura Şcolii Spirituale, nu 
este o manifestare de solidaritate 
exterioară, ci o unitate direcționată 
în interior a creşterii unei noi vieți 
sufleteşti în Gnoză, demonstrându- 
se într-o nouă atitudine faţă de viață 
care se află în armonie cu spiritul 
Fericirilor. 

